DIE 

SOSÏALE GEWETE 

VAN DIE 

AFRÏKAÁNSSPREKENDES 


C. C. KEPGEN 






/St&o7^ 







DIE SOSIALE GEWETE VAN DIE 
AFRIKAANSSPREKENDES. 





DIE SOSIALE GEWETE 

VAN DIE 

AFRIKAANSSPREKEN DES. 


DEUR 

C. C. NEPGEN, M.A., B.D., PK.D. 


Uitgegee deur 

CHRISTEN-STUDENTE VERENIGING VAN S.-A. 


Vtrkrygbaar by 

C.S.V.-BOEKHANDEL, 
Posbus 25, Stellenbosch. 


POSBUS 8459, JOHANNESBURG. 






•GBDRUK 



INHOUD 


HOOFSTUK I. 

Inleiding. Bls. 

1. Die Aard van ons Ondersoek . . . . 1 

2. Die Insameling van Getuienis .. .. .. 3 

A. Persoonlike Ervaring en Waarneming . . . . 3 

B. Getuienisse van Skrywers oor die Karakter van die 

Afrikaner . . . . . . . . 4 

C. Biografieë . . . . . . . . . . 5 

D. Suid-Afrikaanse Geskiedenis 6 

E. Die Afrikaanse Letterkunde . . . . 7 

F. Sinodale Besluite 8 

G. Ander Bronne . . 8 

Resumê .. .. .. .. . . 9 

Nota in verband met die gebruik van die woord „Afrikaner” 10 


DEEL EEN. 


Die Sosiale Gewete in die Algemeen. 


HOOFSTUK II. 

Sedeiikheid. 

1. Sedelikheid is Algemeen . . . . 13 

2. Sedelike Verskille . . . . 13 

3. Sedelikheid en die Samelewing . . 14 

4. Sedelikheid en die Self . 15 

5. Wat is Sedelikheid? . . . . 15 

6. Die Gewete . . 17 

Resumê . . . . . . 20 

HOOFSTUK III. 

Die Ontwikkeling van Sedeiikheid by die Indiwidu. 

1. Gewoonte-moraal: 

a. Die Etos van ’n Samelewing . . . . 21 

b. Die Houvas van die Gewoonte . . . . 22 

c. Die Verswakking van Gewoonte as Sedelike Norm . . 23 

d. Die Ontstaan van Sedelike Verwarríng by Gebrek aan 

Algemene Reflektiewe Beginsels . . . . . . 23 

2. Reflektiewe Moraal: 

a. Verswakking van Gewoontes spoor aan tot Nadinking 

oor Sedelike Beginsels 25 

b. Sosiale en Sedelike Ontwikkeling 26 

Resumê 30 

HOOFSTUK IV. 

Die Sosiaie Gewete. 

1. Die Aard van die Samelewing . . . . . . 31 

2. Wat is die Sosiale Gewete? 

a. Die Sosiale Gewete aktueel slegs in Indiwidue in die 

Samelewing . . . . . . . . 32 

b. Omskrywing van die Sosiale Gewete . . . . 33 

c. Die Sosiale Gewete vergelyk met die Indiwiduele 

Gewete . . . . . . • ■ 34 

d. Die Sosiale Gewete en die Gewoontes . . 35 

e. Die Sosiale Gewete en die Publieke Opinie . . 36 

f. Die Sosiale Gewete en die Erltende Deugde . . . . 41 

Resumê . . . . • ■ • • 43 













INHOUD. 
DEEL TWEE. 


Vormende Faktore. 

HOOFSTUK V. 


Die Oorsprong van die Afrikaner. 

1. Historiese Perspektief . . . . . . 47 

2. Die Voorvaders van die Afrikaners 48 

3. Karakter van Eerste Koloniste . . . . . . 50 

4. Die Trek na die Binnelande 52 

5. Isolasie . . . . 54 

Resumê . . . . 56 


HOOFSTUK VI. 


Die Bybel en die Sosiale Gewete van die Afrikaner. 

1. Die Invloed van die Godsdiens . . 58 

2. Die Bybel vergoed die Gemis van Kerklike Bearbeiding .. 59 

3. Die Bybel en die Huisgodsdiens 61 

4. Voorliefde vir die Ou Testament .. 64 

5. Die Ontvangs van die Afrikaanse Bybel 65 

Resumê . . . . 66 

HOOFSTUK VII. 

Calvinisme en die Afrikaner 

1. Die Afrikaner is Calvinis 67 

2. Wat is Calvinisme? 69 

3. Verbasterde Calvinisme 72 

4. Calvinisme ’n Volkstradisie 74 

Resumê .. .. .. .. .. 75 


HOOFSTUK VIII. 

Die Psigologies-Religieuse Atmosfeer van die Afrikaner. 


1. ’n Sielkundige Dubbelstemming . . . . 77 

2. God Regeer 78 

3. Berusting . . . . . . 80 

4. Volharding . . . . . . 83 

5. Fatalisme .. 36 

6. Afrikaner Flegma 88 

7. Godsdienstige Sanksies 90 

Resumê 92 


HOOFSTUK IX. 

Die Psigologies-Religieuse Atmosfeer van die Afrikaner (Vervolg) 

1. Roeping 

2. Neiging tot Isolasie 

3. Konserwatisme 

4. Superioriteitsgevoel 

5. Indiwidualisme 
Resumê 


HOOFSTUK X. 

Historiese en Politieke Faktore. 

1. Die Historiese Bydrae 

2. Die Genetiese Faktor 

3. Reaksie teen die Beleid van die O.I. Kompanjie .. 

4. KonstitusLonele Invloede 

5. Die Afrikaner en Gelykstelling met Inboorlinge 

6. Vermeerderde Kontak 

7. Reaksie teen Poging tot Anglisasie 
Resumê 


93 

95 

98 

102 

104 

110 









































INHOUD. 
HOOFSTUK XI. 


Omgewing en Kuituur. 

1. Verkeersmoeilikhede 

2. Die Sielkunde van die Veld 

3. Die Afrikaner is ’n Eoer 

4. Kontak met Inboorlinge 

5. Kulturele Invloede 
Resumê 

DEEL DRIE. 

Die Sosiale Gewete in Werking. 

HOOFSTUK XII. 

Afrikaner Karaktertrekke. 

1. Inleiding 

2. Godsdienssin 

3. Konserwatisme 

4. Waardigheidsbesef 

5. Die Afrikaner staan op sy Regte 

6. Landelike Realisme 

7. Reaksie-stemming 

8. Slimmigheid 
Resumê 

HOOFSTUK XIII. 

Inrigtinge. 

1. Die Inrigting as ’n Etiese Norm 

2. Inrigtinge waarop die Afríkaner nadruk lê 

3. Die Familie .. 

4. Die Kerk 

5. Die Skool 
Resumê 

HOOFSTUK XIV. 

Die Huwelik en Aanverwante Sake. 

1. Die Geslagslewe uit ’n Etiese Oogpunt . . 

2. Sedelike Reinheid ’n Volksdeug 

3. Die Huwelik 

4. Egskeiding 
Resumê 

HOOFSTUK XV. 

Sosiale Patologie. 

1. Die Aard van Sosiale Patologie 

2. Misdadigheid 

3. Drankmisbruik 

4. Dobbelary 

5. Armoede 
Resumê 

HOOFSTUK XVI. 

Is die Afrikaner Eerlik? 

1. ’n Volkskwaal? 

2. Getuienisse van voor die Einde van die 18e Eeu 

3. Getuienisse van Later Datum . . 

4. Die Antwoord op ons Vraaglys 

5. Die Getuienis van die Taal 

6. Ons Bevinding 

Resumê . > .. .. ... 


129 

133 

135 

139 

143 

148 

151 

152 

154 

155 

157 

158 

160 

161 

162 

163 

164 

166 

171 

176 

181 

182 

183 

186 

190 

194 

196 

198 

200 

206 

210 

214 

215 

216 

218 

220 

223 

225 

227 











































INHOUD. 
HOOFSTUK XVII. 


Sor.iale Kleurdiskriminasie. 

1. Maatskaplike Realisme 

2. Handhawing van die Superioriteit van die Blanke 

3. Iets uit die Geskiedenis van Kleurdiskriminasie . . 

4. Waarop berus Rassediskriminasie? 

Resumê 


HOOFSTUK XVIII 


Besluit. 

Bibliografíe 

Register 





HOOFSTUK I. 


INLEXDING. 


1. Die Aard en Omskrywing van ons Ondersoek. 

Die werklikheid is een geheel. Ons benader dit, egter as ons 
wetenskaplik ondersoek doen, van nit ’n besondere, beperkte oogpunt. 
Diskriminasie van aandag is noodsaaklik om enigsins intellektueel 
beheer te verkry, boe beperk dit ook al mag wees, oor ’n deel van die 
ingewikkelde en veelsydige geheel. 

Maar die werklikheid is nie bomogeen nie: dit is veelsydig nie 
net in ’n kwantitatiewe, maar ook in ’n kwalitatiewe sin. Elke geval 
van diskriminasie van aandag veronderstel ’n skaal van waardes en 
’n waardeerder. Daar is aspekte van die werklikbeid wat, uit die 
oogpunt van die waardeerder, dit wil sê van persoonlikheid, van on- 
eindig meer waarde en betekenis is as andere. Die blote materiële, 
hoe belangrik dit ook al mag wees uit andere oogpunte, en hoe seer 
die sedelike en geestelike ook al daardeur geaffekteer word, is in ver- 
band met die begrip van persoonlikheid, van minder belang as die 
etiese en geestelike. 

En in die wêreld van die etiese, is daar ook weer werklikhede 
wat uitstaan bo ander, en w r at sleutelbegrippe is om toegang te ver- 
leen tot die beter verstaan van die gedraginge van die mens. Die 
gewete, hoe ook al omskryf, moet as so ’n slsutelbegrip van uitstaande 
belang en betekenis beskou word in enige etiese studie; en waar die 
ondersaek gaan oor die etiese aspekte van die saamlewe van ’n groep 
of nasie, moet die algemene norms en konstante sentimente, wat die 
lede van die besondere samelewing gemeen het, en wat dien as basis 
vir die welsyn en voortbestaan van die samelewing, dit wil sê, die 
sosiale gewete, van primêre waarde geag word. 

In die wyere begrip van die sosiale siel of psigê, neem die etiese 
en by name die sosiale gewete ’n fundamntele plek in. 1 Immers tog 
in die algemene norms wat die saamlewe van ’n groep moontlik maak 
en wat die grondeise vir die voortbestaan van die samelewing is, en 
wat deur die sedelike ervaringe beproef is as waardevol, word die 
indiwidualiteit en karakter van die samelewing uitgedruk. 

Dit is in hierdie studie ons oogmerk om hierdie belangrike aspek 
van die Afrikaner volksiel te probeer beskryf en te waardeer. Ons 


Sien Mecklin, Social Ethics, p. 5 en ook p. 18. 

studie is dus essensieel ’n etiese. Maar aangesien die sosiale gewete 
nie reg begryp en gewaardeer kan word nie, sonder dat dit in ver- 
band geneem word met die geheel van die sosiale psigê, waarvan dit 
’n onderdeel vorm, is dit noodsaaklik om ook andere as etiese bestand- 
dele van die volksiel in aanmerking te neem. Sielkundige, sosiolo- 
giese en historiese besonderhede sal noodsakelikerwys ’n plek moet 
kry in ons ondersoek. 

By die behandeling van ’n onderwerp soos die waarmee ons 
ondersoek hom besighou, is ’n volkome objektiwiteit moeilik moontlik. 
Die feite-materiaal wat ingesamel word, en van waarde vir die 
ondersoek na die inhoud van die sosiale gewete van die Afrikaner 
beskou word, word as sulks uit ’n groot massa besonderhede, oor- 
eenkomstig die persoonlike oordeel van die ondersoeker uitgeMes en 
gewaardeer. Hierdie subjeMiewe faMor, egter, skyn onvermydelik te 
wees in ’n etiese studie, waarin nie net sedelike feite nie, maar ook 
sedelike oordele moet geld. Deur, egter, die versamelde feite-mate- 
riaal so verskeie en so uitgebreid moontlik te maak, en in die bewer- 
king daarvan die historiese perspeMief in aanmerking te neem, is 
daar gepoog om die subjektiewe element tot ’n minimum te bring. 

Die term „sosiale gewete” het nog nie ’n helemale vaste konno- 
tasie verkry nie, en derhalwe het ons dit nodig geag om in ’n korte 
behandeling oor Sedelikheid, die Gewete in die algemeen, en die 
Sosiale Gewete in die besonder, ons opvatting en gebruik van die 
begrip „sosiale gewete” enigsins te omskryf en van ander begrippe 
waarmee dit in verband staan en waarmee dit verwar kan word, te 
onderskei. 

Ons het ons onderwerp beperk tot die ondersoek, beskrywing 
en waardering van die sosiale gewete van die Afrikaanssprekende 
Afrikaner. Daar is, so meen ons, genoegsame gronde om van die 
volksgewete van die Afrikaanssprekendes te spreek in onderskeiding 
van die ander rasse in Suid-Afrika. Die Afrikaner het ’n eie volks- 
indiwidualiteit, en hy is hom ook van sy selfheid bewus. 2 Die Afri- 
kaanssprekende Afrikaners vorm ’n eenheid met ’n eie volksiel en 
’n i eie doélbewuste lewensrigting. 

Die gewete van die enkeling, sowel as die sosiale gewete is byna 
in sy geheel ’n produk van die verlede. Sedelike norms en sosiale 


2 Vergelyk Cust, The Dutch in South Africa, in die North American 
Review, 1900, p. 199: „The historical and racial factors in South Africa 
have combined to evolve organic social and political types which are to be 
fcund nowhere else in the world.” Sien ook ’n lesing van Prof. Brummer 
oor „De Afrikaanse Volksziel,” waarin hy konstateer dat die Afrikaners die 
enige deel van die bev.olking in Suid-Afrika is wat „Zielkundig genoegzaam 
geisoleerd zijn van Europa en genoegzame nationale eigendommelikheid en 
zelfbewustheid bezitten” om ’n volk te wees. 

gebruike is die resultaat van ervaringe van die verlede. Dit is der- 
halwe nodig om na te gaan wat die vernaamste faktore is wat meege- 
werk het tot die ontstaan en ontwikkeling van die besondere kompleks 
van lewensverhoudinge wat ons met die Afrikaner aard vereenselwig. 
In hierdie verband moet ongetwyfeld nadruk gelê word op die gods- 
diens in die algemeen, en die Calvinisme in die besonder as ’n uit- 
staande vormende faktor in die wording van die Afrikaner. Ook het 
etnologiese, suiwer politieke, kulturele en geografiese invloede be- 
langrike bydraes gelewer tot die vorming van die volksiel van die 
Afrikaner. 

By die behandeling van die inhoud van die volksgewete het ons 
die ingesamelde gegewens behandel onder sekere algemene hoofde. 
Ons het hier uitgegaan van die feit dat die sosiale gewete veral deur 
die volksdeugde en swakhede weerspieël word; en dat elke deugd uit 
die aard daarvan in verband staan met ’n inrigting of inrigtinge 
waarin dit aangekweek word. 3 In sy houding teenoor andere rasse, 
veral teenoor die inboorling-rasse, word die sosiale gewete van die 
Afrikaner ook op onmiskenbare wyse geopenbaar. Die standpunt wat 
’n volk as volk inneem teenoor die eise van sedelike reinheid en 
waarheid verskaf ook waardevolle aanduidinge van die inhoud van 
die volksgewete. En eindelik het ons probeer om iets van die optrede 
van die volksgewete op te merk in die wyse waarop gereageer word 
teenoor sosiale patologiese verskynsels. 

2. Die Insameling van Getuienis. 

A. Persoonlike Ervaring en Waarneming, of Ruwe Induksie. 

Dit moet as ’n voordeel geag word as die ondersoeker eerste- 
handse ervaringskennis liet van sy onderwerp. Die daaglikse lewe 
onder sy volksgenote gee oorvloedige geleentheid nie alleen vir die 
waarneming van die uitinge van die Afrikaner gewete nie, maar ook 
vir die opdoen van persoonlike ervaringe van die werking van die 
volksgewete. In die aanrakinge wat die alledaagse lewe tussen sy 
eie mense meebring, word nie alleen algemene mensekennis verkry 
nie, maar kan daar ook ontstaan ’n min of meer juiste en duidelike 
bewussyn van die inhoud en krag van die volksoortuiginge en ideale. 
Dat die persoonlike opvattinge insake die inhoud van die volksge- 
wete, deur die werking van onbewuste strominge wel vatbaar is vir 
allerlei foute, en ook bloot staan aan verwringende subjektiewe in- 
vloede, is nie te ontken nie; maar wanneer die persoonlike waar- 


Mecklin, Social Ethics, p. 422. 

neminge oor ’n wye deel van die volkslewe strek, en voldoende ge- 
kontroleer word deur getuienisse uit verskeie ander rigtinge, kry dit 
besondere waarde. Die ruwe induksie verskaf deur die persoonlike 
ervaringe en waarneminge van die sosiale gewete in werking dien 
gevolglik nie alleen om vrugbare rigtinge vir die ondersoeker aan 
te dui nie, maar as ook ’n addisionele getuienis, wat saam met ge- 
tuienis uit ander bronne, van werklike positiewe waar is. 4 

B. Getuienisse van Skrywers oor die Karakter van die Afrikaner. 

In die werke oor Suid-Afrika is daar ’n besonder ryke voorraad 
van opmerkinge en beoordelinge insake die sedelike lewe en karakter 
van die Afrikaner. Daar is ’n lang reeks reisbeskrywinge wat ter- 
loops interessante en frappante mededelinge doen oor die praktyke 
en sede van die koloniste in die binnelande van Suid-Afrika. Dan 
is daar ook ’n oorvloed van werke wat spesiaal die gewoontes en 
karakter van die Afrikaners beskryf. Sulke werke gee ons ’n insig 
in die toestande op kultureel, maatskappelik en ekonomies gebied, en 
Verstrek besonderhede oor allerlei strekking in verband met die 
Afrikaner. 

Die waarde van sulke getuienisse as bewysmateriaal is, oor die 
algemeen geneem, dieselfde as die van die persoonlike waarnminge 
van die ondersoeker. Dáárop moet ook gewys word dat die vreem- 
deling sien dikwels trekke raak, wat die volksgenoot, omdat hy daar 
so gewoon aan is, nie opmerk nie. Waar dan sulke getuienisse so 
veelvuldig moontlik ingesamel is, kry dit ’n bewyskrag van hoë 
waarde. Natuurlik die moontlikheid vir foute is hier sterk aanwesig: 
bykomstige oogmerke beinvloed gewoonlik die gewone skrywer; op- 
pervlakkige kennis van die Afrikaner gee aanleiding tot verkeerde 
weergawe van sy karakter. Dit is ook nie op grond van ’n groot 
getal getuienisse, sonder meer, of by meerderheid van stemme dat die 
waarheid kan vasgestel word nie. Sommige skrywers maak losse, on- 
gegronde beweringe, of verdraai selfs die waarheid as gevolg van 
vooroordeel, of politieke bybedoelinge. 5 Vele van die Engelse skry- 
wers, veral sedert 1880, het met spesiale bybedoelinge oor Suid- 
Afrika geskryf; en die ondersoeker moet altyd krities met sulke 
skrywers te werk gaan, en alleen wanneer uit andere bronne hulle 
beoordelinge gestaaf word, daar bewyswaarde aanheg. 

Tog selfs deur sulke onsimpatieke getuienisse word daar ’n nie- 


4 Vergelyk Heymans, Psychologie der Vrouwen, pp. 22—25. 

5 Sien bv. Cumberland, What I think of South Africa, p. 137; Hillegas, 
Oom Paul’s People, p. 88. 

onbelangrike bydrae gelewer vir ons ondersoek: daardeur word die 
ondeugde van die volk belder voor die aandag gebring en beklemtoon. 

Dan ook is daar, onder hierdie hoof, getuienisse, wat slegs op ’n 
klein onverteenwoordigende groep toepasselik is. Maar deur getuie- 
nisse in te win van skrywers uit verskillende tydperke, en omtrent 
toestande uit streke wat ver van mekaar verwyder is, kan enigsins 
die maat van geldigheid van sulke gegewens beoordeel word. 

Ook moet dit onthou word, in hierdie verband, dat ’n besondere 
groot deel van die gegewens onder hierdie hoof verkry, slegs terloops 
deur die betrokke skrywers gegee is. Sulke gegewens bevat die ge- 
tuienis van toeskouers wat wel nie sonder vooropgvatte meninge 
waargeneem het nie; maar wat tog nie bewus soek om ’n wanvoor- 
stelling te gee nie. Hulle getuienis het die waarde van elke bona fide 
waarnemer, wat geen byoogmerk het om die waarheid te vertroebel 
nie. 


0. Biografieë. 

Elke gewone lid in ’n samelewing vertoon in mindere of meer- 
dere mate die besondere, kenmerkende trekke van sy volk. Yooraan- 
staande persone en leiers geniet vertroue en hoogagting van die volk 
veral oindat hulle in ’n hoë mate die erkende volksdeugde verteen- 
woordig en beoefen. Leiers vertolk in hulle lewe en optrede wat in 
aie hart van die volk omgaan. Ons kan dus verwag dat lewensbeskry- 
winge veral van leiers en invloedryke persone wat in wye kringe 
onder die Afrikaners vereer is, vrugbare gegewens sal verskaf vir 
ons ondersoek. 

By die behandeling van die aparte gegewens insake die karak- 
tertrekke van die Afrikaner, is daar gevaar om te vergeet dat elke 
trek ’n agtergrond, ’n geskiedenis het, en ’n deel uitmaak van ’n 
ingewikkelde sisteem waarin selfs teenstrydige elemente ’n plek het. 
Die gewete tog is nooit ’n afgeronde, logiese eenheid; dit is eerder 
’n mêlange, ’n mengsel van sedelike oortuiginge en sentimente wat 
langs die pad byeengemaak is. By die behandeling van die gegewens 
verskaf deur lewensbeskrywinge, word die ondersoeker gedurig on- 
der die indruk gebring van hierdie waarheid: elke trek in die volks- 
karakter moet in sy sosiale verband, en in sy historiese perspektief, 
beoordeel word. 

Maar, aan die ander kant, juis omrede die waarheid so ewe 
genoem, is die biografíese gegewens vir die juiste vorming van ’n 
oordeel oor die volksgewete, in ’n belangrike opsig onbevredigend. 
Lewensbeskrywinge, in die reël, beklemtoon die goeie trekke van die 
volkskarakter soos dit in belangrike persone op te merk is, terwyl 

die minder gnnstige trekke van die deursnee-mens daar nie so sterk 
op die voorgrond kom nie. 

Dat biografiese gegewens, egter, ’n groot mate van betroubaar- 
baarheid het, lê voor die hand; en is deur ander ondersoekers ook as 
sulks bevind. Heymans, bevoorbeeld, sê in sy „Psychologie der 
Vrouwen”: „En inderdaad hebben reeds ondernomen onderzoekin- 
gen getoond, dat over ’t geheel door biographisch en door enquette- 
materiaal dezelfde eorrelaties aan ’t licht gebracht worden. ’ ’ 6 Nie 
so seer wat betroubaarheid betref as wel in volledigheid skiet die 
biografiese gegewens te kort. Nie te min veral om andere gegewens 
insake die uitstaande deugde van ’n volk te versterk en te illustreer, 
is biografíese materiaal van uitstekende waarde. 

D. Suid-Afrikaanse Geskiedenis. 

Dit is veral in moeilike keerpunte in die geskiedenis van ’n volk 
dat die diepste oortuiginge en geesteskrag van ’n volk, soos vertoon 
in die optrede van hulle wat dan die deurslag gee, duidelik te voor- 
skyn kom. Prof. N. J. Brummer sê in sy lesing oor „De Afrikaanse 
Volksziel”: „Een krisis, ’n geweldige sehok is er soms toe nodig om 
het hart van de Afrikaner bloot te leggen en hem aan zichzelf te 
openbaren. ” Dit is derhalwe nodig dat die ondersoeker na die in- 
houd van die sosiale gewete van die Afrikaner, kennis moet neem van 
die wyse waarop die Afrikaner volk gereageer het tydens die keer- 
punte in sy geskiedenis. 

Dit is veral die grondtrekke, die wortels van die Afrikaner 
karakter wat duidelik aan die lig kom in tye van groot maatskaplike 
ommekeer en krisis. Die omstandighede waaronder die Groot Trek 
voorberei en deurgevoer is, die botsinge met die inboorlinge, die an- 
neksasie van die Transvaal, die Boere-Oorlog, en ander uitstaande 
insidente in die volksgeskiedenis, verskaf geleenthede om die diepste 
gewaarwordinge van die volksiel waar te neem. 

Verder gee die geskiedenis ons die agtergrond, die omgewing, 
die omstandighede te sien, waaronder die volksgewete ontwikkel het. 
Die besondere trekke van die Afrikaner aard, van sy indiwidualiteit 
het ’n eie wordingsgeskiedenis. Om die Afrikaner te verstaan moet 
sy geskiedenis bestudeer word. Sir' Conan Doyle sê tereg: „No one 
can know or appreciate the Boer who does not know his past, for he 
is what his past has made him. ’ ’ 7 Nie alleen deur sy isolasie en 
deur die verbreking van byna alle gemeenskap met die Europese 
kultuur, maar ook deur sy besondere omgewing — geografies en 


p. 35. 

The Great Boer War, p. 2. 

antropologies — is hy gevvord wat hy is. Ook moet dit in aanmerking 
geneem word dat hoewel daar min verbinding tnssen die uitgewekenes 
in die binnelande van Snid-Afrika en die Europese kultuurlewe was, 
tog het die Afrikaner ’n Europese kultuur- en godsdienstradisie met 
hom saam geneem in die binnelande en daar in sy isolasie bewaar. 

E. Die Afrikaanse Letterkunde. 

Die uitbeelding van die volkslewe in sy letterkunde is vir ons 
ondersoek van veel helang. Die toestande waaronder ’n volk lewe, 
sy tradisie en gebruike, sy moeilikhede en probleme, sy aspirasies en 
ideale, lê voor die hand as die materiaal wat deur die skeppende ver- 
beelding van die letterkundige kunstenaar gebruik word. Yeel in 
die letterkunde is ’n weerspieëling van die volkslewe, en in besonder 
van die volksgewete: dit is die karakteristieke meer as die eksen- 
trieke wat in die letterkunde veral uiting vind. Pro'f. F. Malherbe 
beweer van die Afrikaanse letterkunde, „.... Die Afrikaanse letter- 
kunde is meer as belletrie, meer as Engelse literatuur wat in hierdie 
land geskryf word — dit gee uitdrukking aan die siel van ’n eie volk. 
Dit is ’n nasionale verskynsel en ’n nasionale inspirasie. ” 8 

Wat in die Afrikaanse letterkunde insake die volksgewete mee- 
gedeel en aangedui word, kan nou wel nie sonder meer nie as bewys- 
materiaal dien; maar om te bevestig wat uit andere bronne omtrent 
die sosiale gewete ingesamel is, of om te illustreer hoe die volksge- 
wete funksioneer, is die hydrae van die letterkunde onmisbaar. 

Dan ook is daar nog ’n ander aspek waarop hier gewys moet 
word. Ewe as in die droom die onvervalste kleure van die gewete 
waarneembaar word, en dikwels geheime wroeginge en onbewuste 
aspirasies, onderdrukte begeertes en drifte aan die lig bring, so, meen 
ons, kan ons aanneem dat gewetenselemente in die onderbewuste 
van die volksiel, dikwels in die verbeeldingswêreld van die letter- 
kunde uiting vind. Oor hierdie aspek van die Afrikaanse letterkunde 
is daar ’n interessante opstel uit die pen van Prof. R. F. Hornle. 9 
Hy behandel daarin enige van ons letterkundige werke waarin die 
skrywers gekleurde helde en heldinne idealiseer teen ’n sombere 
agtergrond van die tragiese gevolg van rassevermenging. Dan ver- 
klaar hy: „Dit lyk vir my asof dit ’n verskynsel is van kompensasie 
vir ’n onbewuste gevoel van skuld.... Dis hierdie skuld wat op ons 
lê, maar wat ons nie bewus wil toegee nie; ons onderdruk dit, en dus 


8 Sien sy toespraak v,oor die F.A.K. Kongres te Johannesburg gehou 
i 1934. 

9 Die Huisgenoot, 14 Dec. 1934. 

dra ons dit onbewus. Maar juis omdat dit altyd op die agtergrond 
van ons volksiel skuil, probeer ons om dit te verminder en te verlig 
deur die kleurling te idealiseer.... nie in die praktiese lewe nie, 
maar wel in die kuns. ’ ’ 


F. Sinodale Besluite. 

In die Ácta van die sinodes van die Nederduits Gereformeerde 
Kerke kom daar dikwels voor besluite wat te doen het met die be- 
stryding van sosiale euwels en ander volkswakhede. In hierdie be- 
sluite kry ons — soos ook te verwagte is — nie veel besonderhede wat 
kan dien as positiewe boumateriaal vir die beskrywing van die volks- 
deugde nie. Ons kry hier veral aanduidinge insake bestaande on- 
wenslike praktyke, en volkswakhede. Tog is dit vir ons van belang 
om by die tekens van bewuswording van die aanwesigheid van sosiale 
patologie, op te merk die funksionering van die volksgewete, ten 
minste soos verteenwoordig in sy kerklike leiers. Dit is, so skyn dit 
ons, nie onredelik aan te neem dat in die kerklike leiers, ons in ’n 
besondere sin die weergawe het. van die beste in die volksgewete. 

G. Suid-Afrikaanse Wette. 

Uitgaande van die veronderstelling dat die beginsels vasgelê in 
die wette van ’n land die volkswil uitdruk, en so uitinge van die 
volksgewete verteenwoordig, is dit ook nodig om wette wat betrek- 
king het op sulke sake as die huwelik, geslagsverhoudinge, rassever- 
houdinge en andere sake van belang vir die volkswelvaart, te raad- 
pleeg. In Suid-Afrika egter, waar die Engelssprekende seksie van 
die bevolking byna net so groot is as die Afrikaanssprekende bevol- 
king en Engelse ideale dikwels die deurslag gegee het in die rege- 
ring van die land, kan die beginsels in die wette van ons land vas- 
gelê nie sonder meer geld as bronnemateriaal vir ’n studie van die 
Afrikaanssprekende se volksgewete nie. Tog waar dit duidelik is 
dat die Afrikaanssprekende seksie hom heelhartig verenig met die 
strekking van ’n besondere wet, kan so ’n wet tog ook ’n aandeel 
gegee word in die akkumulatiewe bewys vir die een of ander trek 
in die volksgewete. 


H. Andere Bronne. 

Ons het probeer om deur ’n vrae lys wat ons in betreklik groot 
getalle uitgestuur het, ons feitemateriaal te vermeerder. Die resul- 
taat is egter heel power gewees. Afgesien daarvan dat die antwoorde 

meestal onvolledig was, het maar ongeveer 50 persone geantwoord. 
Ons het dan ook so te sê geen gebruik van hierdie antwoorde gemaak 
nie. 

Ander bronne wat ons hier net noem is die sensusopgawes, die 
offisiële jaarboeke en korrespondensie in die publieke pers. 


Ons studie is ’n etiese, waarby egter sosologiese feite ook in 
aanmerking geneem moet word. Omdat die sosiale gewete die vrug 
is van die volkservaringe van die verlede, moet die ondersoek na die 
inhoud daarvan, die historiese perspektief altyd in aanmerking neem. 
Die feitemateriaal, ingesamel uit ’n tal van bronne, is van so ’n on- 
derskeie aard dat die subjektiewe element tot ’n minimum gebring is. 

Nota in verband nuet die gebruïk van die woord „Afrïkaner”: — 
Hoewel die woord Afrïkaner, in die reël slegs as ’n naamwoord 
gebruik word, het ons dit in hierdie studie absoluut nodig gevind 
om dit dikwels as ’n adjektief te besig. Die woord Afrikaans doel 
nie noodwendig net op wat tot die Afrikaanssprekendes behoort nie: 
die Afrikaanse volk kan ook Engelssprekende Afrikaners insluit. In 
hierdie sin word dit dikwels in die pers gebesig. Om telkemale in 
plek van b.v. die Afrikaner karakter, die Afrikaner vrou, die Afri- 
kaner publieke opinie, die Afrikaner sosiale gewete, ens., te praat 
van Afrikaanssprekende of die Afrikaner se karakter, se vrou, ens., 
is tog te lomp. En hoewel die woord Afrikaner in die Woordeboek 
van Bosman en van der Merwe nie as adjektief aangegee word nie, 
gebruik Prof. Brummer dit ook as adjektief; hy praat in sy brosjure 
oor „De Afrikaner en de onzedelikheid”, van die Áfrikaner huisge- 
sin, die Afrikaner kind, die Afrikaner lewe, ens. Hierdie gebruik 
van die woord Afrikaner as adjektief, en met ’n ander konnotasie as 
die van die woord Afrikaans het ons onvermydelik in hierdie studie 
gevind. 


DEEL EEN. 


Die Sosiale Gewete in die Algemeen. 


HOOFSTUK II. 


Fn^ PTlT J KT T1STD , 


1. Sedelikheid is Algemeen. 

Dit is ’n waarneembare daadwerklikheid dat daar nergens ’n ras 
of mensegroep te vinde is, wat nie sy eie besondere gebruike, gewoon- 
tes en sedes het nie. Selfs by die mees agterlike samelewings bestaan 
daar gewoontes en gebruike wat kontrolerend geld as reels en norms 
vir die alledaagse gedrag; en ooreenkomstig hiermee word die han- 
delinge, bewus of onbewus beoordeel as goed of sleg, as reg of ver- 
keerd. Bn ook die kultuurmens van die moderne tyd ontgroei hom 
nie aan die eise van die sedelikheid nie. By die primitiewe rasse is 
dit die gewoonte en die oorleweringe, in die reël nou verbind aan gods- 
dienstige sanksies en oorweginge, wat direk of indirek dien om rigting 
te gee aan die gedraginge van die enkeling sowel as van die groep. 
Sedelikheid is op hierdie stadium gewoonte-moraal. _ Met die ontwik- 
keling van die beskawing word langs die weg van ’n toenemende self- 
standigheid en redelikheid gediskrimineer tussen die onderskeidene 
waardes van die gangbare gebruike en gewoontes; die uiterlike oor- 
gelewerde norms word geleidelik vervang deur meer innerlike, per- 
soonlike en redelike oorweginge. Sedelikheid neem so ’n meer mde- 
like vorm aan; en word nou minder deur die eenvoudig-g,ehruiklike 
heheer. Dit is trouens ’n hoër vorm van sedelikheid as die gewoonte- 
moraal van die primitiewe mens. 

Elke indiwidu en elke samelewing leef en het sy bestaan in ’n 
sedelike dampkring, ’n kompleks van gebruike en sedelike verhou- 
ding, ’n etos. Teenoor sy besondere sedelike atmosfeer mag die mens 
hom krities en selfs vyandig stel; maar as persoon en lid van die 
samelewing kom hy nooit daartoe om hom geheel daarvan los te maak 
nie. As hy dit sou doen, sal hy ophou om redelike mens en persoon 
te wees. Sedelikheid is natuurlik: dit is eie aan die wese van die 
mens. 


2. Sedelike Verskille. 

Dit is ’n ewe waarneembare feit dat daar geen eenstemmigheid 
is nie insake die uitsprake oor wat goed en wat sleg is, oor wat reg 
en wat verkeerd is en oor goeie en slegte gewoontes en gebruike. Van 
volk tot volk, en in dieselfde volk, van eeu tot eeu, is daar afwykende 
beskouinge oor sedelike waardes na gelang ander maatstawwe gebruik 

word, en ander tradisies en omstandighede die etos, die sedelike 
dampkring kleur. Morele kodes is inderdaad die resultaat van ’n 
lang en veelsydige proses van maatskaplike ontwikkeling, waarby 
allerlei faktore, suiwer geografies sowel as maatskaplik en sielkun- 
dig, saam gewerk het, en aan elk besondere volkskode sv besondere 
vorm en kleur en inhoud, waardeur dié afwyk van elk andere, ge- 
gegee het. 

Sedelikheid, so blyk dit dus, vereis nie univorme gewoontes en 
gebruike nie. Ewe min as wat afwykende opvattinge en oordele oor 
wat in ’n besondere geval waarheid is, nie die redelikheid van die 
mens vernietig nie, en ook nie in stryd is met die werklikheid van 
die waarheid nie, strek ook die feit van afwykende sedelike gebruike 
en oordele om te weerlê dat die mens in wese sedelik is, of ook dat 
sedelike onderskeidinge objektiewe werklikheid besit. 

Hoe meer die sedelike opvattinge en gebruike aan die rede on- 
derwerp word, dit wil sê, hoe meer die sedelike lewe onder weten- 
skaplike behandeling gebring en gerasionaliseer word, des te meer 
is daar hoop, om altans in fundamentele begrippe, tot meer eenstem- 
migheid te kom. 1 


3. Sedelikheid en die Samelewing. 

Slegs in die samelewing is sedelikheid moontlik. ’n Sedelike wese 
is ondinkbaar sonder ’n samelewing. Die mens is ’n sosiale wese, en 
die groepinstink is fundamenteel in sy samestel. Ewe as daar geen 
natuurmens is wat buite alle kontak en verband met sy medemens 
lewe nie, so is daar ook geen sedelike handeling nie anders as in 
verband met die gemeenskap waarvan die mens lid is. Maar aan die 
ander kant, is daar geen samelewing moontlik nie tensy op ’n basis 
van sedelikheid. Sonder die band van sedelike verhoudinge, kan 
geen versameling van eenhede tot ’n maatskappy, ’n societeit gevorm 
word nie. By ’n masjien is daar ’n meganiese verband tussen die 
verskillende dele, waardeur dit as ’n eenheid funksioneer. Dit is ’n 
geval van ’n meganiese eenheid. Maar in die samelewing is ’n groep 
van persone, wat tot ’n eenheid gebind word deur gemeenskaplike 
ideale, sentimente, oorleweringe, sedes en gewoontes — ’n sedelike 
eenheid. Selfs ’n groep van indiwidue wat vir ’n tydelike oogmerk 
tydelik saam funksioneer, doen dit in terme van sekere aangenome 
reels; en nog meer geld dit van die samelewing self. Yan ’n familie 
tot ’n nasie vereis selfs die blote bestaan daarvan dat daar sekere 


1 Vergelyk G. L. Duprat, Morals, p. 11: „Now the primary character 
of science is that it brings minds into agreement by furnishing them with 
the universal and necessary principles.” 

erkende voorskrifte of aangenome gewoontes sal wees waarvolgens die 
optrede van die lede van die samelewing afsonderlik en gesamentlik 
beheer en bestunr moet word. Die voorskrifte of sedes (mores) is 
die „conditions of gregariousness”, soos W. K. Clifford dit noem. 
Die fundamentele probleem van die samelewing is om hierdie voor- 
waardes vir saam te lewe, langs die weg van die opvoeding van die 
gemeenskappelïke gewete, so te rasionaliseer en te veredel dat die lede 
van die samelewing die geleentheid en die middele sal hê, en gein- 
spireer sal word om die haogste ontwikkeling van persoonlikkeid 
bewus te beoog; en in die mees vrugbare nerhoudinge tot mekaar 
te staan. 

4. Sedelikheid en die Self. 

Sedelikheid is eie aan die wese van die mens; en sedelikheid is 
moontlik alleen in ’n samelewing. Die logiese aanvangspunt vir die 
etiek is derhalwe ’n ontleding van die aard van die mens as ’n self- 
determinerende lid van die samelewing. Tereg word dan ook veel 
nadruk gelê op die ingebore neiginge van die mens wat ten grond- 
slag lê van alle sedelikheid en van die ontwikkelde karakter. Om die 
diepere roersele van menslike handelinge te begryp, is dit, onder 
ander, noodsaaklik om ’n oorsig te neem van die impulse, neiginge en 
psigiese vermoëns waaruit en waardeur die ingewikkelde karakter van 
die indiwidu gevorm en opgebou word. Die sielkunde het hier ’n baie 
nuttige taak te verrig deur aan te toon hoe daar ’n genetiese en 
organiese verband is tussen b.v. die verhewe ideale van die regverdige 
en sy gewone ingebore neiginge. Maar nooit mag buite die mens 
gestel word nie die Ego, die Self, wat by elke stadium van sy ervaring 
en ontwikkeling ’n integrale eenheid is. Nooit — dit moet altyd 
onthou word — is die mens slegs ’n meganiese versameling of bondel 
van reaksies van ingebore instinkte en impulse nie. 2 Die Self, die 
persoon is ’n self-organiserende, lewende eenheid, en as sulks kan dit 
nie verklaar ward as ’n blote kompleks van neiginge en emosies nie. 
Sedelikheid kan alleen reg verstaan word wanneer gewoontes en 
gebruike, motiewe en ideále sowel as die ingebore neiginge en impulse 
as uiting van ’n persoon, ’n self-organiserende Self, opgevat word. 

5. Wat is Sedelikheid? 

(a) Blke groep of samelewing, so het ons gesien, het sy eie 
gewoontes en sedes, wat die aangenome maniere of vorme is waarop 


2 Sien J. A. Leighton, The Individual and the Social Order, p. 259: 
“The self is never, not even in its earliest and crudest stage of develop- 
ment, a mere bundle or collocation of instinctive impulses. The most 
rudimentary self is a sentient organism.” 

die indiwidue saamleef en in hulle verhoudinge met mekaar cptree. 
Die nakoming van hierdie sedes of vereistes vir die saamlewe is 
objektiewe sedelikheid; terwyl die disposisie of gesindheid O'm die 
lewe volgens sulke sedes, en sedelike beginsels in te rig, subjektiewe 
sedelikheid genoem kan word. 3 Hierdie twee aspekte van die morali- 
teit mag logies wel onderskei word, maar kan in die aktiewe lewe 
nie geskei word nie; dit is twee kante van een en dieselfde werklik- 
heid. Die innerlike rigtinge van die wil, die subjktiewe, persoonlike 
verhoudinge van die self, is vir die sedelikheid net so — indien nie 
nog meer — belangrik as wat die uiterlike nakoming van die objek- 
tiewe sosiale eise is vir gesonde saamlewe. Inderdaad in die geskie- 
denis van die ontwikkeling van die sedelike lewe word die nadruk ge- 
leidelik verskuif van die uiterlike reëls en sanksies na die persoonlike 
en subjektiewe verhoudinge: gewoonte-moraal word vervang deur 
redelike sedelikheid; en die plek wat die indiwidu in sy samelewing 
inneem, word geleidelik minder bepaal deur die gangbare gewoontes 
en meer deur suiwer etiese beginsels. Die mens word so sedelik 
autonoom. 

(b) Sedelikheid sluit dus in, behalwe die nakoming van uiter- 
like sosiale voorskrifte en gangbare sedes, en, by ’n latere stadium 
van ontwikkeling van die sedelike lewe, die bewuste erknning, van 
reflektiewe beginsels as etiese norms, ook nog die disposisie, of die 
gevoel van verpligting, van obligasie tot sulke nakoming. Daar is 
derhalwe as ’n wesenlike element in sedelikheid, die „feit van ver- 
pligting,” die besef dat ’n sekere daad gedaan behoort te word, of 
dat ’n sekere verhouding aanvaar behoort te word. 

Hierdie gevoel van verpligting mag sielkundig wel herlei word 
tot meer elementêre disposisies en aangebore neiginge, en mag ook 
selfs in verband gebring word met die beweginge van die mees een- 
voudige en rudimentêre organismes; tog is dit ’n essensiële grond- 
element in die gedraginge van die sedelike Self. In die reël word 
hierdie gevoel van verpligting eers tot bewussyn wakker geroep deur 
die eise van die groepslewe in die familie, of deur die eise van die 
saamverkeer in dieselfde omgewing; en dan openbaar dit hom uiterlik 
in die gehoorsaamheid aan hierdie voorskrifte en eise. Die bewus- 
syn van hierdie gevoel is te wyte aan die opwekking en organisasie 
van die sosiale instinkte, en kom tot sy hoogste ontwikkeling as dit 
hom vertoon nie as ’n drang deur omstandighede van buite nie, maar 
as ’n spontane toewyding aan verhewe ideale, as ’n ongekunstelde 
lojaliteit aan universele beginsels. 4 


3 Sien Prof. Carveth Read, Natural and Social Morals, p. 3. 

4 Sien W. MacDougal: Social Psychology, p. 382; Leighton, The In- 
dividual and the Social Order, p. 273. 

Pligsgevoel, hoe dit sielkundig ook al gekondisioneer is, is dus 
meer as ’n blote sielkundige feit. Dit is nie slegs ’n meganies ver- 
oorsaakte drang nie: dit is essensieël ook ’n sedelike waardasie. Pligs- 
gevoel is nie net ’n deeltjie tussen ander deeltjies in ’n meganiese 
versameling van disposisies en impulse nie: dit is die uiting van ’n 

5. elf, van ’n persoon wat altyd in al sy handélinge en verhoudinge 
’n integrale eenheid is. Elke besondere gevoel van plig is die uiting 
van sedelike persoonlikheid, en nie slegs die reaksie van ’n instink 
nie, of ook die werking van ’n besondere „sedelike fakulteit” nie. 

(c) Nou verbind met wat so ewe gesê is, is daar ’n verdere ele- 
ment in sedelikheid, die sedelike oord&el. Elke geval waar pligsge- 
voel aanwesig is, veronderstel ook ’n sedelike oordeel. Om verplig 
te gevoel om ’n sekere daad te verrig, of ’n besondere houding in 
te neem, sluit in, bewus of onbewus, die oordeel dat die besondere 
daad of houding goed of reg is. Die sedelike oordeel is, dus baie 
duidelik eweëens ’n essensiële bestanddeel van sedelikheid. 

Elke sedelike oordeel is volgens ’n norm, ’n standaard. Wat is 
die standaard, die norm, die kriterium waarvolgens ons sedelike dade 
moet ewalueer? Wat is die ideaal, die hoogste doel wat in die sede- 
like lewe beoog moet word en wat moet geld as hoogste maatstaf, 
vir alle sedelike oordele ? Dit is die taak van die etiek, die wetenskap 
van die sedelikheid, om hom, onder ander, met hierdie vraag besig 
te hou. Die probleem van die etiese ideaal, word verskillend deur 
verskillende skole behandel. In die ideaal van self-realisasie, so kom 
dit ons voor, is daar opening vir die volste bevrediging van al die 
-eise van persoonlikheid. In die gedurige, gesonde sedelike ontwikke- 
ling van die indiwidu, lewende in die samelewing, in die rigting van 
volkomene verwerkliking van homseK — van sy ideale self — in die 
realisasie van persoonlikheid in ’n gemeenskap van persone, is daar 
’n ideaal wat al meer en meer as ’n maatstaf vir sedelike oordele be- 
hoort te geld. 5 

6. Die Gewete. 

Sedelikheid sluit dus in, aan die een kant, ’n objektiewe sy, wat 
bestaan in die nakoming van oorgelewerde sedes en etiese norms; en, 
aan die ander kant, ’n subjektiewe sy, wat ook weer twee aspekte 
vertoon, naamlik, pligsbesef en waarderingsoordele. 

(a) By die behandeling van die indiwiduele gewete val die na- 
druk sterk op die subjektiewe aspekte van die sedelikheid — op die 
persoonlike, innerlike houding teenoor wat goed of sleg, reg of ver- 
keerd is; en op die inhoud en strekking van sedelike oordele. Hier- 


5 Leighton: The Individual and the Social Order, bl. 318. 

die aspek van die sedelikheid — die werking van die gewete — is ’n 
fundamentele feit van oorweënde belang in die sedelike lewe. Hoe 
dit ook al omskryf word; welke definisie daarvan al mag gegee word; 
en hoe die oorsprong daarvan uit ’n biologiese, of sosiologiese, of 
sielkundige, of fisolofiese standpunt ook al voorgestel mag word, 
die feit van die gewete as ’n onloënbare element in ons sedelike er- 
varing, kan niemand redelikerwyse ontken nie. ’n Normale mens 
sonder die besit van ’n gewete is nie dinkbaar nie: hy sou ’n krank- 
sinnige ,of ’n ondier, of ’n robot moet wees, maar ’n letterlik ge- 
wetenlose wese sou geen normale mens wees nie. Selfs in die oudste- 
aan ons bekende letterkunde, waarin die woord gewete nog nie voor- 
kom nie, is reeds die begrip, die idee, die feit van die werking van 
die gewete duidelik aanwesig. 6 Trouens die sentrale probleem in 
alle letterkunde word verskaf deur die feit van die gewete. Die 
gewete setel in die sentrum van die mens se ervaring. 

Selfs sulke opvattinge insake die gewete as die volgnde: van die 
materialis dat dit „a spasm of the diaphragm” is; 7 of van die sinikus, 
dat „Religion is a Cloak, and conscience a pair of breeches”; 8 of' 
van die pessimis wat die gewete as ’n eienaardige mengelmoes van 
minderwaardige bestandele beskryf: „Een vyfde vrees vir ander- 
mense, een vyfde bygeloof, een vyfde vooroordeel, een vyfde ydel- 
heid en een vyfde gewoonte”; 9 10 of ook die van die sielkundige wat 
beweer dat dit maar net is „a by-product of the gregarious instinct” 10- 
—selfs sulke eienaardige en ongewone opvattinge lewer bewys vir die- 
feit van die aanwesigheid van die gewete in die ervaring. 

Wat sy oorsprong ook al mag wees; wat sy aanwesigheid in die 
ervaring ook al mag postuleer; welke sielkundige, etiese en filoso- 
fiese probleme in verband daarmee staan — sake wat ons nie hier- 
behandel nie—die gewete is ’n fundamentele faktor in die sedelike 
ervaringe van die gewone mens. 

(b) Ons moet egter by die erkenning van die gewete as ’n 
wesenlike element in die sedelike lewe, dit nie voorstel asof die ge- 
wete ’n misterieuse entiteit of afsonderlike fakulteit is, wat apart en 
onafhanklik van die karakter en normale bewussyn van die mens 
optree nie; en wat dan as ’n onfeilbare sedelike orakel sy uitsprake 
doen. Die uitsprake van die gewete is, soos selfs by ’n oppervlakkige 
ondersoek blyk, nie uniform nie. Dit verskil na gelang die omgewing 
en die tradisie waarin dit gevorm is, verskil; en ook verskil die ge- 


6 Sien G. L. Richardson, Conscience, Hoofstuk 2. 

7 Charles Bradlaugh, aangehaal deur Richardson, Conscience, p. 61. 

8 Swift, Ibid, p. 27. 

9 Schopenhauer, Ibid, p. 27. 

10 Tnotter, Ibid. 

wete in sy kwaliteit, intensiteit, sensitiwiteit en inhoud van mens 
tot mens. Selfs ’n oppervlakkige waarneming bring aan die lig dat 
die gewete dikwels onkundig en nie selde nie onredelik is in sy oor- 
dele. Kant is dus al te seker verkeerd as sy woorde sonder verdere 
kwalifikasie toegepas moet word op die gewete van die gewone mens. 
Hy beweer: „Die gewete is nie iets wat verkry moet word nie; en 
dit is nie ’n plig om dit te verkry nie; maar elke mens het dit in 
hom van die begin af. ’n Feilbare gewete is ’n hersenskim”. 11 Die 
gewete kom nie, soos Athene uit die kop van Zeus, volwasse te voor- 
skyn nie. Elke persoon verskil van elke ander in die aard en krag 
van sy aangebore vermoëns, van sy instinkte en impulse; en by geen 
persoon geld dieselfde prikkels in sy omgewing in dieselfde mate 
as vir ’n ander nie. Wanneer iemand ’n sedelike oordeel uitspreek, 
doen hy dit onder die druk van ’n unieke kompleks van persoonlike 
neiginge in wisselwerking met ’n unieke omgewing. Die gewete van 
elke mens het ’n eie geskiedenis wat nooit dieselfde is as die van 
andere nie. Vir die sedelike waarde van die gewete is dit nie nood- 
saaklik dat dit in sy uitsprake geheel onfeilbaar en uniform met die 
van andere gewetens sal wees nie. Die gewete of sedelike selfbewus- 
syn vereis wel ’n objektiewe sedelike orde en sedelike onderskeidinge, 
wat namate die mens meer homself as persoon realiseer, na mate hy 
meer gelykvormig word aan wat sy ideale Self voorstel, helderder 
en juister in die gewete gereflekteer word. 

Die gewete word deur ons opgevat as die autonome Self dinken- 
de, voelende en handelende in sake van gedrag. 12 Aangesien by alle 
sedelike handeling of gedrag ’n doel beoog word, wat deur die sede- 
like Selfs, bewus of onbewus, as ’n To deon — ’n saak wat behoort te 
wees, — homself voorstel, so moet by die begrip van die gewete in- 
gesluit word die gebruikmaking, soms bewus, soms onbewus, van ’n 
sedelike standaard of standaarde waarvolgens die sedelike Self oor- 
deel. Hierdie standaard verteenwoordig die ideale Ego of Self. 
Sodat die uitsprake van die gewete dan is die eise wat die ideále 
Self stel aan die gewone minder georganiseerde Self. Namate dat 
hierdie Ego-ideaal gerasionaliseer en verlig word, en namate dit 
effektiewe kontrole verkry, word die mens meer homself, word hy 
minder a. fhanklik van die prikkelende eise van die ondergeskikte 
drifte en impulse, en ook van die dwang van die konvensie of die 
groep-moraliteit. „Conseience in the highest sense, is the rational 
moral individuality which transcends the actual social conscience 


11 Sien Leighton, The Individual and the Social Order, p. 271. Verge- 
lyk ook Butler, Sermons II. 

12 Vergelyk Leighton, The Individual and the Social Order, p. 272.- 

and, thus, is the creative and progressive factor in moral progress. ’ ’ 13 
Formeel is die gewete dan, die Self wat verpligtinge gevoel; 
sedelike oordel^van goedkeuring of afkeuring oor dade, motiewe en 
karakter uitspreek, en tot sedelike handelinge besluit. Saaklik is die 
gewete die besondere norms of spesifieke soorte van gedrag, wat geld 
as maatstaf van wat reg of verkeerd is. 14 


Om ’n regte begrip te verkry van wat sedelikheid is, en om die 
aard en funksie van die gewete te verstaan, is dit nodig om ’n duide- 
like opvatting van die Self te besit. Die Self is ’n autonome eenheid, ’n 
persoon, wat nie kan verklaar word as ’n blote kompleks van neiginge 
en emosies nie; en ook geen betekenis het nie behalwe in verband met 
andere persone. Sedelikheid kan voorgestel word objektief as die na- 
koming van gangbare gewoontes, en subjektief as die disposisie en 
die gevoel van verpligting om konform aan die aangenome gebruike 
te handel; ’n verdere element in die sedelikheid is om alle gedraginge 
volgens een of ander skaal van waardes, bewus of onbewus, te beoor- 
<leel. Die Self verkerende onder die drang van ’n gevoel van ver- 
pligting, of oordelende oor die waarde van gedraginge, is die gewete. 
Die gewete is nie ’n misterieuse fakulteit nie: dit is die autonome 
Self wat dink, voel en handel in sake van gedrag. 


13 Ibid, p. 275. 

14 Ibid, pp. 272, 273. 

HOOFSTUK III. 


DIE ONTWIKKELING VAN SEDELIKHEID BY D£E 
INDIWIDU. 


1. Gewoonte-Moraal. 

(a) Die Etos van ’n Samelewing. 

Elke samelewing of groep van mense wat saamleef, saam funk- 
sioneer, word tot 'n sosiale eenheid gevorm deur die inter-stimulasies 
en wederkerige reaksies van die aangebore instinkte en emosies, die 
gewoontes en gedagtes van die lede van die groep. Deur die proses 
van -wederkerige prikkelig en onderlinge reaksies, word die groep 
tot ’n íunksionele eenheid gevorm, wat, in sake van sosiale belang 
en in betrekking tot sake van fundamentele waarde, volgens min of 
meer gereelde vorms of gewoontes koordineer. Elke groep het so sy 
eie gebruike, gewoontes en sedes ooreenkomstig waarmee dit op ’n 
eie karakteristieke wyse homself handhaaf en funksioneer. 

Die indiwidu is altyd lid van ’n samelewing met sy besondere 
gebruike en gewoontes, en met sy eie min of meer algemeen gangbare 
opvattinge en sedelike verhoudinge—met sy besondere etos. Die etos 
van ’n groep of samelewing is die sosiale koordinasie gesien uit die 
oogpunt van die moraliteit. Dit is die sedelike kleur of stemming 
of dampkring waardeur dit van alle andere sosiale groepe onderskei 
word. 1 

Terwyl dit haas onmoontlik is om die etos, die sosiale dampkring, 
van ’n groep, in besonderhede te analiseer, is dit nogtans ’n allesdeur- 
dringende invloed by die vorming van die gewoontes, en van die 
sedelike uitsig en karakter van elke afsonderlike lid in die samelewing. 
Die indiwidu word gebore, en groei op en word gevorm in die beson- 
dere dampkring van hierdie sedelike tradisie, en onbewus, maar ook 
bewus, assimileer hy in mindere of meerdere mate die inhoud van 
die groepsetos. Deur suggestie, deur navolging en imitasie en deur 
die drang van die groepinstink, pas hy homself progressief aan by 
sy omgewing; en oo'k die samelewing deur sy godsdienstige, sedelike 


1 Sien Mackenzie, Maunal of Ethics: „The ethos of a people, then, we 
may say, constitutes the atmosphere in which the best members of a race 

habitually live.it constitutes the universe of their moral activties,”' 

p. 355. 

«n staatkundige sanxsies insisteer op sulke aanpassing, sodat die 
.gewoontes, die strekking en inhoud van die sedelike bewussyn van die 
indiwidu grotendeels maar net is die weerkaatsing, uit ’n besondere 
hoek, van die gangbare sedelike opvattinge en gebruike; ,an echo of 
the tribal self,” soos W. K. Clifford dit uitdruk. Die etos is so die 
mairix van die sedelikheid van die gewone mens. 

(b) Die Houvas van die Gewoonte. 

Dit is duidelik dat wat so ewe gekonstateer is dat gewoonte- 
moraal, dit wil sê, die sosiale beheer van die lewe deur die uiterlike 
drang van gangbare maatskaplike gewoontes en gebruike, in primi- 
tiewe samelewings, waar die indiwidu nog nie die selfstandigheid van 
optrede, wat ’n meer ontwikkelde samelewing moontlik maak, geniet 
nie, die reël moet wees. En ook is dit duidelik dat by die kind met 
sy meer plastiese vermoëns, sy passief ontvanklike gemoed, sedelik- 
iieid vir ’n groot deel bestaan in die spontane nakoming van die 
gangbare sedes in sy omgewing. Maar selfs in ’n ontwikkelde omge- 
wing laat die volksgewoontes en die tradisionele opvattinge hulle nog 
altyd baie sterk geld in die sedelike lewe van die gewone mens. Die 
bekende houvas van die tradisionele en van die konvensionele verseker 
wel, aan die een kant, die behoud van waardevolle resultate van die 
gesamentlike sosiale ervaringe van vorige geslagte, maar is tewens 
’n sware dooiekrag, ’n stywe remskoen wat gewenste vooruitgang in 
meer wetenskaplike op-vattinge en ontwikkeling in sedelike norms 
onnodig strem. Die „man op die straat,” die sogenaamde „average 
man” 2 is die indeks van die sosiale psigê, die beliggaming van die 
groepself, die draer van die tradisionele sedelikheid. 

„Deep in the breast of the Average Man, 

The passions of ages are swirled, 

And the loves and the hates of the Average Man 
Are old as the heart of the Wca-ld— 

For the thought of the race as we live and we die 
Is in keeping the Man and the Average high. ” 

Selfs in ’n ontwikkelde modeme staat is wetgewing wat nie 
voldoende rekening hou met die volksetos nie, feitlik magteloos en 
wardeloos. Die gewoonte dus, selfs in die hedendaagse beskawing 
bepaal grotendeels die inhoud en gehalte van die indiwiduele sedelike 
lewe. 


2 Vir ’n interessante behandeling van die betekenis van die „Average 
Man,” sien Mecklin, Siocial Ethics, pp. 6—12. 

(c) Die Verswakking’ van Gewoonte as Sedelike Norm. 

Sedelike ontwikkeling, egter, vereis dat gewoonte-moraal ai meer 
en meer opening en geleentheid sal verskaf vir die wysiging en 
vervanging van bestaande praktyke, en vir die toelating van nuwe 
sedelike verhoudinge wat meer in ooreenstemming is met reflektiewe, 
redelike beginsels. * 3 Sedelike vooruitgang word gekenmerk deur ’n 
geleidelike verskuiwing van die nadruk op uiterlike norms na die 
bewuste beklemtoning van innerlike redelike beginsels van sedelike 
onderskeidinge; die uiterlike gesag van die gewoonte en die sede-kode 
of wet maak allengs plek vir die vrye beoefening deur die indiwidu 
van sy eie redelike oordeel oor gedraginge; en vir die toepassing van 
reflektiewe beginsels. 

Die gewoontes en sosiale voorskrifte, wat eers feitlik onbewus 
en sonder enige navraag of rasionele beswaar stiptelik gehoorsaam 
was, word by die ontwikkeling van die beskawing en die opkoms van 
nuwe en ingewikkelde toestande geleidelik meer die voorwerp van 
kritiek en beoordeling; en onder die toets van die gewete, verlig deur 
nuwe kennis en geoefen deur die prikkeling verskaf deur nuwe 
omstandighede en probleme, word vele van die ou oorgelewerde ge- 
woontes en invloedryke sanksies, die een na die ander, as nutteloos 
oorboord gegooi, of as dwaas, of selfs as onsedelik verklaar. Dit is 
byvoorbeeld nog maar ’n paar eeue gelede dat die verbranding van 
hekse deur kerk en staat goedgekeur en beoefen was; 4 en slawerny 
is maar slegs ’n klein honderd jaar gelede in die Britse Ryk deur die 
verligte gewete, gelei deur meer humane en reflektiewe beginsels, 
afgeskaf. Yoor die soeklig van die toenemende kennis het dit geblyk 
dat gebruike, eerbiedwaardig ten gevolge van groot ouderdom, nie 
trots kan wees op hulle afkoms nie, en dat vele soms hooggeroemde 
elemente in die sedelike tradisie maar net ’n glos, ’n verdraaiing is 
van suiwere sedelikheid, gesien uit ’n meer reflektiewe standpunt. 

(d) Die Ontstaan van Sedelike Yerwarring by gebrek aan 
Algemene Reflektiewe Beginsels. 

Desnieteenstaande is die gewoontes en konvensies, die sedelike 
tradisie tog van besondere, aktuele belang in die sedelike en maat- 
skaplike vooruitgang van die mens. Elke gewoonte is ’n werklike of 


s Vergelyk Muirheid, Elements of Ethics, pp. 68—88; en Leighton, The 

Indiviaual and the Social Order, p. 18. 

4 In 1727 is in Skotland toordery nog m,et die dood gestraf. Dit is die 
laaste keer dat onder Britse gesag soiets gedaan is. Sien Lecky, History 
of Rationalism in the 18th Century, II, p. 331. 

vermeende oplossing van ’n praktiese sedelike probleem; en as sulks 
dien dit as beproefde en erkende middel om aan die proses van 
saamlewe rfgting en vorm te gee, en om sulke saamlewe moontlik te 
maak met ’n groot mate van doeltreffendheid. Maar die tradisionele,. 
die gangbare gewocntes as sedelike norms kan alleen, ten minste 
gedeeltelik, bevredig so lank as wat ou gevestigde sosiale omstandig- 
hede voortduur. So lank die samelewing stabiel, konservatief bly, 
mag die oorgeërfde uiterlike norms nie effeftieke kritiek uitlok nie, 
maar ín so ’n samelewing neem die sedelike lewe dan ook maar ’n 
baie nederige vlug. Nuwe omstandighede, egter, bring nuwe probleme 
voor die aandag van die sedelike bewussyn, probleme wat nie in 
terme van die oorgelewerde sedes opgelos kan word nie. Onder sulke 
omstandighede ontstaan daar noodwendig botsing tussen die eise 
van die afsonderlike dele van die tradisie en word daar uitgesien 
na ’n meer algemene beginsel om die afsonderlike aansprake van 
cne tradisie te versoen, of om noodsaaklike wysinge in die aangenome 
gebruike aan te bring. Hierby kom nog dat in die moderne wëreld 
die samelewing so uiters kompleks en veelsydig geword het, en dat 
die sosiale koordinasies gedurig so vinnig wissel dat daar geen sprake 
is van n’ doeltreffende toepassing van enige uiterlike sedelike kode 
nie. Mecklin wys ook hier op: „Where rapid changes take place so 
that the ethical norms inherited from the past do not have time 
to adjust themselves to the present there will always be moral mal- 
adjustment. There will arise spheres of activity which the ethical 
ideals of the past do not completely cover or for which they are 
utterly inadequate. The result will be that so far as these new areas 
are concerned we shall have moral indifference, perhaps moral 
anarchy. ’ ’ 5 

Daar ontstaan, as gevolg van hierdie toestand, pynlike onsekerheid 
en verlammende vertwyfeling in die gemoed van die indiwidu. Ter- 
wyl sulke tye van vertwyfeling of krisis in die reël dikwels in die 
lewe van die gewone mens voorkom, is daar ook tydperke in die 
geskiedenis van elke samelewing, wanneer die tradisionele opvattinge 
en gebruike aan die wankel raak—’n tydperk van skerpe sifting, van 
sedelike krisis, wanneer die oorgeërfde fondamente van die sedelik- 
heid hard geskud word. 

„Where is any certain tune, 

Or measured music in such notes as these. ’ ’ 

Dit was so ’n tydperk van sedelike vertwyfeling en skeptisisme 
wat die optrede van die Sofiste in Griekeland verklaar. 6 Die ou 


5 Mecklin, Social Ethics, p. 77. 

lojaliteite en norms was in die smeltpot van verwarring en onseker- 
heid; en het by die verval van die tradisionele maatstawwe direk 
gelei tot die soek na rasionele beginsels. In die uitwerking van 
hierdie heginsels het Socrates, Plato en Aristoteles ’n leidende aan- 
deel geneem, en duidelike rigting aangewys vir die behandeling van 
sedelike vraagstukke—n rigting wat vandag nog van groot belang 
vir ons is. Dit was ook so ’n tyd van krisis wat die profete van 
die agste eeu voor Christus laat besef het dat die drukkende gewig 
van serimomële en tradisionele vorskrifte nie die ontwaakte sedelike 
bewussyn, kan bevredig nie. „Sal die Here ’n welbehae hê in duisende 

van ramme-? Sal ek my eersgeborene gee vir my oortreding ?.. 

Hy het jou bekend gemaak, 0 mens, wat goed is; en wat vra die Here 
van jou anders as om reg te doen en liefde te betraf en ootmoedig te 
wandel met jou God ? ” * * * * * * 7 8 Dit is so ’n tyd waarin ons nou verkeer, 
’n tyd van niks-verskonende kritiek en onstuimige gisting. „There 
have been ages of moral conflict, and there have been ages of moral 
skepticism. This age is both. Practically, men are resolutely fighting 
for a multitude of ideals so there is moral conflict; theoretically, 
they are in great doubt, and there is moral skepticism. ’ ’ * 

2. Reflektiewe Moraal. 

(a) Verswakking van Gewoontes Spoor aan tot Nadinking 
oor Sedelike Beginsels. 

Vertwyfeling en skeptisisme, wat ’n negatiewe houding is teen- 
oor fundamentele sedelike eise, kan nooit permanent bevredig nie; 
en is ook nooit die laaste woord insake die fundamentele dinge van 
die lewe nie. Skeptisisme staan altyd self-veroordeeld as ’n onvol- 
tooide en onvrugbare poging om tot die werklikheid te kom. Verdere 
reflektiewe inspanning sal die verwarrende en verlammende disinte- 
grasie veroorsaak deur die bewuswording van die ondoeltreffendheid 
en onbuigbaarheid van die gewoonte-moraal, of deur die engheid en 
ongeskiktheid van tradisionele ideale, oorwin en lei tot voller en 
meer bevredigende integrasie van die sedelike lewe. In ander woorde, 
die omstandighede waaronder gewoonte-moraal, in al sy vorms waar- 


s Vergelyk Muirhead, The Elements of Ethics; „New ideas, new inte- 

rests, new demands, had produced a vague restlessness and dissatisfac- 

tion with older forms of thought and life. In the hands of the Sophists the 

criticism which was the life and breath of the time spread from attacks 

on external forms and abstract theories to the ideas of right and wrong, 

justice and injustice, piety and impiety,” p. 9. 

7 Miga 6: 7 en 8. 

8 Hudson, The Truths we live by, p. 3. 

in uiterlike wette, voorskrifte of tradisies rigting moet gee in die 
sedelike lewe, sy eertydse kouvas verloor, is gunstig vir die ontstaan 
en vorming van 'n meer reflektiewe rigting in die moraal. Die 
onsekerheid en pynlike vertwyfeling wat ervaar word in die gaos van 
die verbrokkeling van die oorgeërfde is die geboortesmarte van ’n 
nuwe sedelike orde waarin die reflektiewe, in teenstelling met die 
eenvoudig-gebruiklike groter seggenskap sal geniet. 

(b) Sosiale en Sedelike Ontwikkeling. 

Twee aspekte in die opkoms van ’n meer reflektiewe moraal is 
duidelik aan te wys. Eerstens vooruitgang in die sosiale omgewing 
gaan pari passw gepaard met ’n reflektiewe ontwikkeling in die 
sedelike bewussyn; en tweedens die toenemende bewuswording van 
die betekenis van persoonlikheid is tegelykertyd ’n vooruitgang in 
reflektiewe sedelikbeid. 

(1) By die ontwikkeling van die samelewing van ’n betreklik 
eenvoudige, primitiewe groep tot ’n groot komplekse moderne staat, 
of groep van state, word die maatskaplike interstimulasies en onder- 
linge reaksies, die sosiale koordinasies al meer en meer veelvoudig 
en veelsydig, sodat eindelik die geoefende sedelike bewussyn slegs 
deur die meer intensiewe beoefening van orde-bringende sedelike 
begrippe enigsins raad weet met die legio van sedelike probleme waï 
hulle in die moderne samelewing voordoen. Deur die toepas van 
reflektiewe beginsels en gevrywaar teen die onnodige belemmering 
deur die stremmende dwang van onvrugbare tradisies en gebruike, 
kan daar enigsins orde gebring word in die skynbare verwarring van 
wisselende sosiale reaksies. Geen onbuigbare gewoonte, geen beperken- 
de voorskrif, geen algemene wet of kode, kan hier selfs in die verste 
verte voorsien in die snel veranderende eise van die komplekse 
moderne samelewing nie. Ook die gewete, in so ver dit slegs die 
blote weergawe is van die gewoonte-moraal van ’n groep, of waar dit 
as ’n wet (hoe verhewe ook) opgevat is, kan nie in ’n ontwikkelde 
samelewing effektief funksioneer nie. 9 

Die reflektiewe bewusyn wat in so ’n sosiale milieu die rigtende 
sedelike beginsels moet ontwerp, doen dit nie, en kan dit ook nie 
doen nie, sonder om gebruik te maak in mindere of meerdere mate 
van dele van die versamelde lewenswysheid van die verlede. Tradi- 
sionele elemente word gevolglik in ooreenstemming met die van nuwe 
eienaardige omstandighede en nuwe sosiale interkorrelasies tot hoër 
meer toepaslike sedelike beginsels gereorganiseer. En as, soos maklik 


9 Vergelyk Muirhead, Eiements of Ethics, p. 87. 

kan en dikwels ook gebeur, die reflektiewe sedelike bewussyn. nie 
tred hou nie met defmitiewe ontwikkelinge of wysiginge in die 
samelewing, ontstaan daar sekere kringe in die maatskaplike lewe 
waarin die erkende en gangbare moraal geheel of gedeeltelik nie 
meer toepaslik is nie, en waarvoor daar nog nie nuwe toepaslike norms 
gevind is nie. Mecklin wys op hierdie verskynsel in Amerika: „The 
moral anarchy that has emerged in some phases of big business of 
reeent years and made the trust anathema in the minds of mariy 
good people, is merely the result of men trying to live their lives 
and conduet their affairs in situations for which there are no 
aeeepted and authoritative ethical norrns. ” 10 

Die probleem van saam te lewe is dus die probleem om ’n 
progressiewe sedelike maatstaf te vind wat toepaslik is in elke fase 
van ontwikkeling van die samelewing, en wat kan rigting gee by al 
die menigvuldige sedelike probleme wat gedurig opnuut opkom in ’n 
veelsydige, groeiende maatskappy. By die behandeling van hierdie 
probleem val die nadruk met toenemende intensiteit op die oorde- 
lende Self; dit wil sê, soos reeds aangedui is, die sedelike norm word 
geleidelik maar seker van die uiterlike na die innerlike, van die 
gewoonte en tradisie na reflektiewe beginsels verskuif; en die bindende 
wet maak plek vir die besielende ideaal. Ons kan derhalwe sedelike 
vooruitgang as volg formuleer: Sedelike voaruitgcmg bestmn drnrin 
dat ’n steeds toenemende getal persone in ’n sam.elewing, daartoe 
opgew<ek, onder ander, dmr die drang van die nuwe vrao'.gstukke vam 
’n groeiende sosiále omgewing, ddctrtoe kom om in terme van bewuste 
redelike beginsels ’n alles-insluitende, meer tcxepaslike ,en meer ge- 
noegsame ideaal vir die sedelike lewe helderder te formuleer en met 
toewyding na te streef. 

(2) Ons kom so tot die tweede aspek van die opkoms van die 
reflektiewe moraal, naamlik die toenemende bewuswording van die 
betekenis van persoonlikheid. 

Vir ons doel hoef ons hier nie lank stil te staan nie, en maar 
net op die vernaamste punte te let. 

In primitiewe groepe handel die hele groep as ’n eenheid, en kry 
die indiwidu as indiwidu, so te sê, geen erkennig nie, en is sy doen 
en late geheel deur die gewoontes en gebruike van die groep omskryf 
en gekontroleer. * 11 H. Posdick beskryf hierdie toestand in die primi- 


10 Social Ethics, p. 79. 

11 Sien „Die Soeklig,” Feb. 1935, p. 36: „Veel stryd en bloedvergieting 
was nodig voordat die mens sy regmatige vryheid, op peraoonlike, maat- 
skaplike en staatkundige gebïed bereik het en die geskiedenis van dle 
vryheidsbeweging vorm ’n roemryke. .. .in die opheffing van die menseras.” 

tiewe gemeenskap. „Primitive tribal life was absolutely collective, 
mass control by custom and taboo, no individual rights, no individual 
conscience, no individual religion—mass mind, mass conduct, mass 
control. ’ ’ 12 

Hoe noodsaaklik en nuttig so ’n sisteem ook al mag wees vir 
die behoud en voortbestaan van die groep in primitiewe omstandig- 
hede waar een groep in gedurige stryd om die bestaan is met andere 
groepe, die eise van die sedelikheid laat hulle egter duidelik geld in 
die rigting van ’n toenemende erkenning van die wesenlike regte van 
die indiwidu. Histories is die geleidelike ontwikkeling van die same- 
lewing gewees van ’n toestand waarin die gewoontes en taboes alles 
beheers en indiwiduele inisiatief so goed as geheel uitgeskakel is, na 
’n toestand waarin die sosiale welsyn meer en meer berus op die 
doeltreffende erkenning van die persoonlike vryheid, van die maat- 
skaplike regte en verántwoordelikhede uam die indiwidu as persoon . 1S 

Die bewuswording in wyere kringe van die inherente en onver- 
vreembare regte wat in die indiwidu as persoon gevestig is, het aan 
die een kant gelei tot die verswakking van die sterke houvas wat die 
tradisionele sedes het op die sedelike optrede van die indiwidu; en 
aan die ander kant het dit die indiwidu aangeprikkel tot kragtige 
persoonlike inisiatief en selfstandige optrede. Die selfbewuswording 
van die indiwidu as persoon is die basis van sedelike sowel as maat- 
skaplike vooruitgang. 

Maar die stryd vir sedelike vooruitgang is nie net om los te 
kom van die onredelike kwelling van die boeie van verouderde konven- 
sies nie. Met die opkoms van die masjien en die ontstaan van die 
grootskaalse industrie, word die optrede van die indiwidu in vele 
opsigte belemmer en aan harde, beperkende bande gelê. ’n Ekonomiese 
tirannie wat, dank sy die vernuftige tegniek wat deur die moderne 
wetenskap moontlik gemaak is, beskik oor die vermoë om so te sê 
tot in die oneindige die lewensprosesse te meganiseer, is besig om 
die indiwidu in terme van die meganisme van die moderne besig- 
heidswêreld te standardiseer—van hom ’n wese te maak wat min 
verskil van ’n robot. Die hedendaagse beskawing wat op die masjien 
en op die gemeganiseerde industrie berus word gaandeweg ingewik- 
kelder; ekonomiese en sosiale kollektiwisme skyn oral veld te win, 
en so kom dit, dat deur die alles-oorheersende invloed van die „mass- 
mind,” die beoefening van sedelike indiwidualiteit nie so algemeen 


12 The Secret of a Victorious Life, p. 86. 

13 Vergelyk Leighton, The Individual and the Social Order, p. 376. 

is as wat dit behoort te wees nie. 14 

Ewe as dit alleen is deur die erkenning van indiwidualiteit en 
persoonlikheid dat van die konserwatiewe gewoontes, wat noodsaak- 
like vooruitgang verhinder en soms geheel versmoor, daar vrykoming 
is, so is dit ook deur die bewuste erkenning van die onvergelyklike 
waarde van die indiwidu in die samelewing dat die heerskappy van 
die masjien en van die „mass-mind,” of groep-drang nie onbeperk 
sal wees nie. Bie redelike en heldere insig van die sosicule en sedelike 
implikasies van persoonlikheid is die nmdsadklike voorvxmrde vir die 
nasionalisering van die sosiale verhoudinge, en verskaf die omstan - 
dighede vir die daarstelling van ’n basis waarop alle faktore in die 
samelewing kam gewatírdeer word. 

Dit is slegs, egter, by sy optrede in die samelewing dat die 
indiwidu homself erken as persoon; en dit is slegs in sosiale verhou- 
dinge, slegs by die aktiewe deelname aan die prosés van saamlewe 
dat ook die sosiale erkenning van die waarde van die enkeling geskied. 
„We have found ourselves, when we have found our station and its 
duties, our function as an organism in the social organism. ’ ’ 15 Kegte 
bestaan slegs in die samelewing; en die regte van die een persoon 
veronderstel dus sowel die regte van ander persone, en voorts ook 
sy verpligtinge teenoor die regte van ander. Die samelewing word so 
by die erkenning van die absolute waarde van die afsonderlike per- 
soon ’n koninkryk van persone. „Produce great persons, the rest 
follows. ’ ’ 16 

Die deursnee van die sedelike bewussyn van die gewone mens, dit 
wil sê, die sosiale gewete, vertoon die sedelike norms en tradisies 
wat in die geskiedenis van die samelewing van wesenlike waarde be- 
vind is. Hierteenoor mag daar nie ligtelik opgetree word nie; want 
die presumpsie is altyd ten gunste van wat reeds waardevol bevind 
is. Tog vereis sedelike vooruitgang die oorskryding, die „transken- 
densie,” van die gewone deursnee-gewete. „Conscience, in the high- 
est sense, is the rational moral individuality, which transcends the 
actuaJ social conscience, and, thus is the creative and progressive 
factor in moral progress. The individualisation of eonscience premises 
strong soeial feelings, since its discoveries always are directed to- 
wards the conditions of a more ideal society. ’ ’ 17 


14 Reaksies teen die invloede wat strek om die indiwidu te standardiseer 
bly dan ook nie uit nie. Die grondslag van die hele nuwe .opvoeding, dat 
die kind ’n uitgesproke neiging, ’n innerlike drang tot selfontwikkeling aan 
die dag lê is een van die belangrikste aanduidings van die reaksie. Sien 
Peter Petersen, Die Nieu-Europese Opvoedingsbeweging, p. 115. 

15 Bradley, Ethical Studies, p. 48. 

1G Walt Whitman. 

17 Leighton, The Individual and the Social Order, p. 275. 

Reflektiewe moraal bereik so sy hoogtepunt in persone wat in 
besit is, in ’n buitengewone maat, van sedelike insig en sedelike moed, 
eu wat onwrikbare lojaiiteit aan verhewe persoonlike en sosiale ideale 
beoefen. Sulke persone is die sout van die aarde. Deur hulle diepere 
insig in die ware vereistes van die samelewing word die gewone mens 
ook geprikkel tot diepere sedelike nadinking en ook gelei tot diepere 
insigte. Langsaam maar seker word die nuwe waarhede deur die 
sosiale gewete geabsorbeer, maar daardeur ook gedurig gewysig; en 
so word dit die gemeengoed van die samelewing, die draad en inslag 
\'an die gewete van die gewone mens. 


Die etos of sedelike dampkring van ’n samelewing is oorspronk- 
lik die enige rigtinggewende faktor in die sedelikheid. Gewoontes en 
gebruike, gewoonlik versterk deur godsdienstige en tradisionele 
sanksies, kontroleer die sedelike lewe in minder ontwikkelde same- 
lewings. Met die ontstaan van nuwe sosiale omstandighede, kan die 
tradisionele, egter, nie meer aan die eise van die tyd voldoen nie; 
dan ontstaan daar onsekerheid, verwarring en skeptisisme. By 
skeptisisme kan die sedelike mens hom ook nie berus nie. Dan 
kom daar ’n verskuiwing van die nadruk: die uiterlike geld nie 
meer so sterk as norm nie; terwyl meer innerlike, reflektiewe oorwe- 
ginge deurslag gee insake sedelike handelinge. Sedelike ontwikkeling 
bestaan dan daarin dat ’n toenemende getal persone daartoe kom om 
in terme van bewuste redelike beginsels probleme in verband met 
die gedrag sal behandel. Maar dit bring van self met hom mee dat 
daar ’n toenemende waardering sal wees van persoonlikheid. Reflek- 
tiewe moraal bereik sy hoogtepunt in persone wat in besit is, in ’n 
buitengewone mate, van sedelike insig in die onvergelyklike waarde 
van persoonlikheid, en besiel is met ’n onwrikbare lojaliteit aan 
die handhawing van hierdie waarde van die persoon. 

DIE SQSIALE GEWETE. 


1. Die Aard van die Samelewing. 

As ons ’n juiste en duidelik omlynde begrip van die term 
„Sosiale Gewete” wil vorm, dan is dit noodsaaklik dat ons sal nagaan 
wat eintlik die aard van die samelewing is. Die sosiale gewete is 
aktueel alleen in indiwidue wat saam funksioneer in die samelewing. 
Alleen dus as ons ’n duidelike voorstelling het van hoe afsonderlike 
persone tot ’n werkende eenheid in die samelewing saamgebind is, 
sal dit vir ons moontlik wees om aan die gemeenskaplike sedelike toon, 
dit wil sê, die sosiale gewete, ’n duidelik omlynde betekenis te heg. 

Die samelewing, soos ons dit hier verstaan, bestaan uit persone, 
redelike, sedelike wesens, wat — welke andere verhoudinge daar ook 
al nog meer mag wees — in psigiese relasies tot mekaar staan. Om 
aan ’n samelewing te behoort vereis meer as net fisiese nabyheid en 
geografiese aangrensing. Die essensie van ’n samelewing bestaan in 
wederkerige psigiese prikkeling gepaard met die gepaste onderlinge 
reaksies. Deur ’n psigiese nexus van wederkerige prikkelinge en 
reaksies word afsonderlike indiwidue tot ’n funksionele eenheid van 
min of meer blywende geestelike verhoudinge gevorm. Saam te lewe 
kan derhalwe omskryf word as ’n psigiese proses van permanente 
sosiale koordinasie en integrasie. Hierdie koordinasie van afsonderlike 
persone vind plaas, in die eerste instansie, deur die wederkerige 
stimulering van die ingebore instinkte, en die opwekking van die 
daarby-gaande emosies. Instinkmatige reaksies tussen die lede van ’n 
samelewing gee weer aanleiding tot die inneem van bepaalde min of 
meer permanente verhoudinge en onderlinge ko-addaptasies. Die in- 
stinkmatige interaksies tussen persone word spoedig gemodifiseer 
deur die gewoontes en gebruike wat reeds gangbaar is in die omge- 
wing of opnuut ontstaan het; en nog later word dit verder vervorm 
en gerasionaliseer onder die invloed van meer reflektiewe beginsels. 
Deur die wederkerige opwekking van die aangebore neiginge en die 
daarop volgende terugwerkinge en aanverwante emosies en senti- 
mente, deur die kontrolerende invloed van gewoontes en deur die 
gemeenskaplike voorligting van die rede word die bedrywighede van 
persone in die sajnelewing tot ’n veelsydige werkende eenheid geko- 
ordineer, 1 


1 Sien onder andere Ellwood, Sociology in its PsychoLogical Aspects, 
Hoofstuk 15; Albion Small, General Sociology, Hoofstuk 24. 

Objektief vertoon hierdie koordinasie hom in „folk-ways”, ge- 
woontes, konvensies, en sedewette, in institusies en in sosiale orga- 
nisasies. Maar ook subjektief, dit wil sê, in die onderlinge mentale 
verhoudinge van die lede in die samelewing, word die sosiale proses 
noodwendig gereílekteer. In die gevoelens wat die lede in die same- 
lewing teenoor mekaar koester en wat hulle in sosiale situasies ge- 
meen het; in die gemeenskaplike sentimente waardeur die lede ver- 
bind word aan algemene sake van maatskaplike belang, in die onder- 
linge mededeling van kennis, in die algemene wisseling, beoordeling 
en onderskrywing van oortuiginge en opinies, word die aparte lede 
subjektief tot ’n psigiese eenheid gevorm. 2 Dit is uit hierdie sub- 
jektiewe koordinerende elemente in die maatskaplike psigê dat die 
sosiale gewete georganiseer word. 

2. Wat is die Sosiale Gewete? 

(a) Die Sosiale Gewete aktueel slegs in Indiwidue in die 
Samelewing. 

Ons is gewoon om te spreek van die sosiale siel, of sosiale gemoed 
of sosiale bewussyn, terwyl elkeen tog goed weet dat daar geen ander 
bewussyn is afgesien van die van indiwiduele lede in die samelewing 
nie. Daar is geen misterieuse sosiale super-psigê wat sou bestaan 
apart van indiwiduele persone nie. 3 Tog bestaan daar in ’n baie reëele 
sin ’n nexus van gemeenskaplike opvattinge en sentimente, en ’n kom- 
pleks van onbewuste onderlinge verhoudinge, waardeur die afson- 
derlike bewussyne tot ’n mentale eenheid gebind word. Dit is op 
grond van hierdie gemeengoed op geestelike gebied dat die benaming 
sosiale siel geregverdig kan word. „The phrase soul of a people is 
valid if used to designate the community of traditions, memories, 
purposes and hopes shared in by the members of a nation acting in 
their cooperant and corporate capacities. ” 4 

So ook is daar geen sosiale gewete of sosiale sedelike bewussyn 
afgesien van die gewetens van afsonderlike persone nie. Daar is egter, 
elemente in die sedelike bewussyn van die lede van die samelewing 
wat deur almal, bewus of onbewus, as die minimum van gemeen- 


2 Vergelyk M. Davis, Psychological Interpretation of Society, p. 9: 
„The essence of society is adaptation.. Millions of brains co-ordinate them- 
selves and function in many ways as one brain. The how of this marvel is 
for Sociology.” 

3 Vergelyk Leighton, The Individual and the Social Order, p. 399. Sien 
ook Bosanquet, Philosophjcal Theory of the State, p. 155. 

4 Ibid, p. 401. 

skaplike vereistes om saam te lewe, aanvaar word; en dan is daar 
ook die algemene norms wat in die gewete van die gewone mens, van 
die deursnee-lid van die samelewing, ontwyfelbare geldigheid besit. 
Aan hierdie liggaam, of kompleks van gemeenskaplike sedelike oor- 
tuiginge, die fundamentele vereistes vir die samelewing, word die 
benaming Sosiale Gewete gegee. Dit bestaan en funksioneer, egter, 
slegs in die sedelike bewussyn van indiwidue in die samelewing. 

(b) Omskrywing van die Sosiale Gewete. 

Dit is noodsaaklik, egter, dat ons begrip van die sosiale gewete 
meer deíinitief sal wees, en dat dit nie verwar sal word met ander 
begrippe wat daar verwant aan is nie. Die term dui maar een aspek 
aan van die subjektiewe faktore wat tot die sosiale bewussyn of siel 
behoort. 

Leighton wat nie bepaald onderskei tussen die gewone indiwi- 
duele en sosiale gewete nie, gee die volgende beskrywing van die 
gewete: „The contents of a mans conscience.... are determined 
first by the education in the individual mind of the social values 
and imperatives current in the moral tradition of his people, time 
and culture. Thus far the individual conscience is the reflexion of 
the inherited and prevailing customs, rules and opinions of social 
groups. This may be called the actual social conscience. ’ ’ 5 6 Hierdie 
opvatting, so kom dit ons voor, deurdat dit nie genoegsaam onder- 
skei tussen die indiwiduele gewete en die gevoelens, sentimente en 
opinies wat indiwiduele gewetens gemeen het, is nie bepaald genoeg 
nie. Die indiwiduele gewete is seker nie geheel en al, en sonder niks 
meer nie, net ’n refleksie van maatskaplike sedelike opvattinge nie. 
As ’n selfdeterminerende persoon vertoon die indiwidu reaksies wat 
uniek en persoonlik is. Die gewete, nie net in sy hoogste ontwikkeling 
nie, maar selfs by die primitiewe mens oorskry en vertoon afwykinge 
van die sedelike opvattinge wat gemeenskaplik is. Hierdie oorskry- 
ding deur die gewete van die gewone persoon en veral van besonder 
begaafde siele van wat gangbaar gemeenskaplik is, is die skeppende 
en progressiewe faktore in die sedelike vooruitgang van ’n same- 
lewing. 6 

Die opvatting van Mecklin in sy werk oor „Social Ethics” 
is meer definitief en word ook deur ons hier gevolg. Hy omskryf 
die sosiale gewete in die volgende woorde: „It is possible, then, to 
define the social coscience in general as that body of comprehensive 


5 The Individual and the Social Order, p. 274. 

6 Ibid, p. 275. 


33 



DIE SOSIALE GEWETE. 


ethical norms, that are integral parts of the moral sentiments of the 
members of the group, that enjoy unchallenged authority in the 
settlement of ethical issues and that insure the continuity and the 
integrity of the group ’s life. ’ ’ 7 

Om ’n meer volledige begrip te verkry van die sosiale gewete is 
dit nog nodig om dit te vergelyk met en te onderskei van die indiwi- 
duele gewete, die gewoonte en die sedewet, en die publieke opinie. 

(c) Die Sosiale Gewete vergelyk met die Indiwiduele Gewete. 

Die sosiale gewete is saamgestel uit die breë, inklusiewe sedelike 
norms, oortuiginge en sentimente wat direk in verband staan met die 
mees fundamentele eise van die samelewing.. Dit het betrekking op 
daardie aspekte van die sedelikheid wat in die eerste instansie die 
voortbestaan en handhawing van die samelewing geld. Dit sluit in 
die algemeen sedelike beginsels in die nakoming waarvan die same- 
lewing as ’n geheel optree vir die behoud van sy identiteit en vir die 
bevordering van sy meerdere welsyn. Met ander woorde die sosiale 
gewete voorsien die samelewing, of liewer die samelewing voorsien 
homseK deur die sosiale gewete van die noodsaaklikste sedelike ver- 
eistes of norms waarvolgens dit moontlik is dat indiwidue op die mees 
vrugbare en doeltreffende wyse kan saamlewe, sonder onnodige wry- 
wing en verydeling van persoonlike waardes. 

Dit is duidelik dat daar veel is wat gemeen is aan die sosiale 
gewete en die gewete van die gewone indiwiduele persoon in die 
samelewing. Die sosiale gewete bestaan nie, en is nie dinkbaar nie 
afgesonder van die afsonderlike persone. Maar tog is die sosiale 
gewete nie identies met die gewete van die indiwiduele lid van die 
samelewing nie. Die indiwiduele gewete sluit in, behalwe die tradisio- 
nele, diepgewortelde sedes, en die gemeenskaplike sentimente en 
ideale, ook nog elemente wat suiwer persoonlik, indiwidueel en eksen- 
triek is, en wat van persoon tot persoon verskil. 

Die indiwidu is meer krities en laat ook meer buigbaarheid toe 
in die behandeling van etiese vraagstukke as wat die maatskaplike 
toepassing van die breë algemene norms van die sosiale gewete moont- 
lik maak. Die sosiale gewete is uit die aard van die saak baie meer 
konserwatief en staties, en berus vaster op die tradisionele as wat 
dit die geval is met die indiwiduele gewete. Die sosiale gewete be- 
weeg hom stadiger, en is in ’n veel minder mate gekoordineer en 
georganiseer tot ’n afgeronde sisteem, as wat dit die geval is met 
die indiwiduele gewete. Dit is ook minder plasties, en het minder 


7 p. 119. 

aanpassingsvermoë onder nuwe, ongewone omstandighede, sodat wan- 
neer ’n nuwe beskawing skielib in verband gebring word met die 
sosiale gewete van ’n minder ontwikkelde groep, of van ’n primitiewe 
ras, dit maar sekere enkelinge is wat hulle kan aanpas by die nuwe 
omstandighede; die massa handhaaf die ou tradisies soms vir baie 
lang tydperke. Die vaart van die volksiel, die psigiese impetus van 
die massa hou nog lank aan, hoewel al meer en meer met weifelende 
skrede, in die tradisionele rigting. Daar ontstaan almeer ongerymd- 
hede in die gedraginge wat te wyte is aan ’n verdeelde volksgewete; 
en in die gemoed van die gewone lid kom daar sedelike verwarring. 
Na verloop van ’n lang tyd, soms van eeue, verkry die volksgewete 
eers weer sy gesonde balans. 

(d) Die Sosiale Gewete en die Gewoontes. 

Aangesien die sosiale gewete berus op die tradisie, en in nou ver- 
band staan met die gevestigde gewoontes wat uit die lang verlede 
afstam, is dit ook nodig om die verband aan te wys tussen die volks- 
gewoontes en die volbsgewete. 

Die gewoonte, in ’n breë sin, sluit in (a) sosiale norms wat, nóg 
deur die wet van die land, nóg deur die sedelibe bewussyn, as ver- 
pligtend en as noodsaaklik vir die handhawing van die maatskappy 
geag word; (b) norms wat van so veel sosiale belang beskou word 
dat dit in duidelike wette vasgelê word en deur dwang gehandhaaf 
word; en (c) norms van algemene sosiale belang, wat as sulks in die 
sedelike bewussyn van die groep aan ’n gevoel van verpligting ver- 
bind is. 8 Die sosiale gewete sluit slegs die aspekte van die gewoonte 
in wat ’n duidelike sedelike kleur en strekking het, en waaraan daar 
’n gevoel van sedelike verpligting in die gemoed van die gewone 
deurslagmens gebind word. 

Gewoontes as norms van die handelinge, wat nog deur die wet 
van die land nóg deur die sedelike bewussyn as verpligtend geag 
word, het nogtans ’n baie sterk houvas op die gedraginge van die 
gewone mens. Deur die ingebore drang om na te volg en deur die 
eise van die groepsgevoel, tesame met die natuurlibe begeerte om die 
ongerief wat, soos die gewone ervaring wys, volg op die verbreking 
van erbende gewoontes, te vermy, het die gewoonte ’n kragtige in- 
vloed oor die handelinge van die gewone mens. Die konvensies het 
vir die meeste mense diktatoriale gesag! Maar die sosiale gewete 
aan die ander kant spreeb met ’n sedelike gesag. ’n Sterk gevoel van 
verpligting, wat ontbreek by die louter gewoonte-handeling, is ken- 
merkend van die uitsprake van die sosiale gewete. 


8 Vergelyk Wundt, Ethics, Deel I, p. 151. 

Die sosiale gewete is ook nie identies met die wette van ’n land 
nie, en moet daarvan onderskei word. Wette as sulks, net soos die 
gewoontes, mag sedelik, onsedelik of ook non-sedelik wees. In so ver 
’n besondere wet direk in verband staan met die fundamentele ver- 
eistes vir die handhawing van die samelewing, neem dit onvermydelik 
’n sedelike kleur aan, en kry dit sy reg om tot die kompleks van die 
sosiale gewete toegelaat te word. Die grondbeginsels of sentrale 
norms van die wette van ’n land vorm ’n baie belangrike deel van die 
sosiale gewete. Indien ’n wet aangeneem mag word onder die drang 
van ’n yerbygaande publieke opinie, direk in stryd met die grond- 
beginsels wat ’n deel uitmaak van die sosiale gewete, word dit voor 
die hof van die volksgewete as onsedelik veroordeel. En al word so 
’n wet deur die geweld van die politieke gesag in werking gebring, 
op die duur sal dit kragteloos word en in onbruik geraak. Die sosiale 
gewete, en nie die indiwiduele gewete, of die aanspraak en dwang 
van die louter gebruiklike nie, is in die laaste instansie die gesagheb- 
bende maatstaf van wat as van fundamentele waarde vir die behoud 
en handhawing van die samelewing geag moet word. 

(e) Die Sosiale Gewete en die Publieke Opinie. 

(i) Publieke Opinie en Sosiale Gewete: Twee Aspekte van 
die Maatskaplike Siel. 

Die sosiale gewete kan gemaklik verwar word met wat gewoon- 
lik die publieke opinie genoem word: hierdie is twee aspekte van die 
sosiale psigê en moet duidelik onderskei word. 9 

In die sosiale siel is daar ’n groot onbepaalde samevloeiing en 
opeenhoping van die mees verskeidene geesteselemente. Daar is onder 
ander die erkende en beproefde beginsels en sedelike sentimente wat 
betrekking het op die bestaan en voortbestaan van die samelewing; en 
dit verteenwoordig ’n baie waardevolle voorraad van belegde sedelike 
ervaring uit die verlede. Daar is die onbelynde massa van gewoontes 
en gebruike en konvensies van allerlei kleur en geur en ouderdom, 
verbind deur ’n mindere of meerdere intensiteit van gevoel; maar 
dan is daar ook ’n onbepaalde versameling van oortuiginge en opi- 
nies, vooroordele en eksentrieke opvattinge, van simpatieë en anti- 
patieë, wat alles te same ’n eienaardige mengelmoes, ’n complexio 
oppositorum, vorm. 

Dit is duidelik dat dit in algemene terme moontlik is om te 


9 Gillin en Blackmar in hulle bekende handboek oor Sosiologie ver- 
suim om hierdie onderskeiding te maak, en gevolglik het hulle geen plek 
vir die sosiale gewete nie. Sien pp. 407—412 (3de edisie). 

onderskei tussen die min of meer blywende elemente — die waarde- 
volle voorraad van belegde sedelike kapitaal, die sedelike erfgoed uit 
die verlede — gesetel in die sentrum van die sosiale bewussyn; en 
aan die ander kant die meer plastiese, veranderlike elemente aan die 
periferie van die gemeenskaplike bewussyn. Iíierdie vloeibare, onbe- 
paalde massa van gelowe, oortuiginge, opinies, simpatieë en antipa- 
tieë verskaf die inhoud van die publieke opinie; terwyl die min of 
meer bestendige en georganiseerde fundamentele oortuiginge en sen- 
timente, wat in nou verband staan met die essensiële eise van sosiale 
bestaan en welsyn, en wat deur die gewone deursnee-lid van die 
samelewing as van ontwyfelbare waarde erken en gehandhaaf word, 
is die sosiale gewete. Ons haal Mecklin in hierdie verband aan: 
„Public opinion is jnore immediately concerned with the ideas and the 
innovation of individuals. The social eonscienee represents the tested 
conclusions of the soeial order. Public opinion paves the way for the 
work of the social conscience. The ideas suggested originally by 
individuals are tossed to and fro at the level of public opinion and 
gradually undergo a generalizing process through which they be- 
come.... elements in the social conscience and function as princi- 
ples in the predieates of social judgments. ’ ’ 10 

(ii) Die Publieke Opinie sluit ook andere as Etiese Elemente in. 

Hoewel dit in die geval van iedere besondere inhoudselement van 
die groepsiel nie altyd dadelik moontlik is níe om met sekerheid te 
bepaal of dit tot die sosiale gewete, dan wel of dit tot die publieke 
opinie behoort, is die verskil tússen die tweebegrippe redelik duidelik 
genoeg om dit in die algemeen te handhaaf. Terwille van meerdere 
duidelikheid, egter, moet ons nog op ’n paar ander aspekte van die 
saak let. 

Die publieke opinie sluit veel meer in as suiwer sedelike sake. 
Oor enige kwessie, insluitende etiese probleme, intellektuele vraag- 
stukke, ekonomiese onderneminge, sosiale hervorming, administra- 
tiewe wysinge, en wat dies meer sy, moontlik tot in die oneindige, in 
een woord, oor enige kwessie wat moontlik groepsbelangstelling kan 
opwek ,spreek die publieke opinie hom uit. Die sosiale gewete, aan 
die ander kant, is ’n deur-en-deur etiese begrip en staan eintlik alleen 
in verband met die direkte vereistes en essensiële voorwaardes vir 
die gesonde funksionering van die indiwidu as ’n sedelike wese in 
die samelewing. 

Indien die publieke opinie opgevat word as die totale inhoud 


10 Social Ethics, p. 151. 

van die maatskaplike bewnssyn, dan kan die sosiale gewete daarvan 
onderskei word as die etiese fase van die publieke opinie. Dit is egter 
beter om die publieke opinie in die engere sin te verstaan soos hierbo 
aangedui is. Maar ook in hierdie geval sluit dit in ’n onbe- 
paalde mengelmoes wat dit maak tot ’n psigiese konglomeraat waarin 
sedelike oordele wel ’n plek het, maar naas en tussen elemente wat 
nie direk met die moraliteit te doen het nie. In hierdie sin is die sede- 
like elemente in die publieke opinie nog nie as beproefde oortuiginge 
van die groep erken nie en vorm dit nog nie ’n erkende deel van 
die sosiale gewete nie. 

(iii) Die Publieke Opinie is Opinie. 

Yoor die finale regbank van die volksgewete het die publieke 
opinie, in so ver dit etiese kwessies geld, nog nie sy kredensiale ver- 
werf nie om te kan toetree tot die erkende voorraad van sedelike 
sentimente waaruit die sosiale gewete bestaan. Die publieke opinie 
is dikwels wispelturig, onvertroubaar, en altyd veranderlik; dit is 
onderhewig aan geweldige aanvalle van histeriese opgewondenheid. 
Omdat dit op die oppervlakte van die volksiel setel, word dit dikwels 
gedrywe nou in een en dan weer in ’n ander rigting deur die wisse- 
lende winde van omstandighede. Demagoë en agitatore kan deur 
kunstig te speel op die vooroordele en persoonlike belange van lede 
of groepe van lede van die samelewing maklik die publieke opinie 
na hulle persoonlike verkiesing en verlange, wysig en eksploiteer. 

Die sosiale gewete aan die ander kant is meer ’n permanente, 
gekoordineerde kompleks van blywende etiese sentimente en oordele, 
’n sisteem van beproefde etiese norms. Die sosiale gewete vertoon ’n 
groot mate van bestendigheid, wat in teenstelling met die onbesten- 
digheid van losse opinies, verbonde is aan ontwyfelbare oortuiginge. 
Dit is die handhawer van die beproefde, waardevolle, blywende sede- 
like verhoudinge in die samelewing, Dit is die getroue bewaarder van 
sedelike waardes en sedelike wysheid; en is op die duur die hoogste 
hof van appél in sake van maatskaplike vraagstukke. Waar die 
publieke opinie in stryd kom met die sosiale gewete, is dit die publie- 
ke opinie wat, hoewel dit vir ’n tyd deurslag mag gee, tog eindelik 
gewoonlik moet swig voor die impetus van die volksgewete. Die so- 
siale gewete is dus ook die kalmerende, rigtinggewende faktor in die 
samelewing: dit hou ’n volk in ’n bestendige koers, en verskaf so die 
kenmerkende trekke in ’n volk. En dit is wanneer die publieke 
opinie in ooreenstemming is met die ideale en vereists van die volks- 
gewete, in dieselfde koers beweeg as die volksgewete, dat dit vir die 
sosiale gewete veral moontlik is om vrugbaar te funksioneer, en om 
in aktiewe sosiale optrede uiting te vind. 

(iv) Die Publieke Opinie is die Norm-vormende en die Sosiale 
Gewete die Norm-toepassende element in die Volksiel. 

Nog op ’n ander belangrike onderskeid tnssen die sosiale gewete 
en die publieke opinie dien hier gewys te word. Hiérdie onderskeid 
bring duidelik in die lig die onderskeie funksies van hierdie twee 
aspekte van die maatskaplike bewussyn of siel. Die publieke opinie 
is naamlik veral die normskeppende, terwyl die sosiale gewete die 
norm-toepassende aspek is van die maatskaplike sedelike lewe. So 
opgevat mag ons die onderskeid as volg stel: die publieke opinie ver- 
skaf ons die onderwerp, terwyl die volksgewete sorg vir die predikaat 
van maatskaplike oordele insake etiese kwessies. 

Die publieke opinie vereis nie dat daar ’n volkome algemene 
ooreenkoms in sake wat die aandag van die publiek geniet sal bereik 
wees nie; maar slegs dat daar ’n sekere mate van organisasie van 
die opinies van indiwidue teenoor ’n sosiale agtergrond sal plaasge- 
vind het. Hierdie organisasie vind plaas deur onderlinge medede- 
linge, en wederkerige wisseling van gedagtes, sowel as deur velerlei 
«onderlinge suggesties en die inwerking op die gemoed deur allerlei 
bykomstige omstandighede. Opinie, ook sosiale opinie is maar 
„B[nowledge in the making.” Gewoonlik eers wanneer dit, in so ver 
dit met etiese kwessies te doen het, tot rypheid gekom het, en deur 
die „appersepsie-massa ” van die sosiale gewete gemodifiseer en geas- 
simileer is, word dit as ’n integrerende deel van die sosiale gewete, 
as ’n geldende sedelike norm erken en toegepas. 

Die publieke opinie lewer dus deur ’n proses van sosiale toesig 
gepaste boustof vir die uitbou en geleidelike ontwikkeling van die 
sosiale gewete. Die volksgewete word telkemale by die ontvangs van 
sulke beproefde nuwe materiaal daardeur enigsins gewysig en ge- 
modifiseer. Die volksgewete is in hoë mate bestendig; maar dit is nie 
staties nie. 

Dit moet egter nie so opgevat word asof die publieke opinie dis 
enigste bron is waaruit die sosiale gewete sy inhoud put nie. Daar 
is by voorbeeld onder ander ook elemente in die volksgewete wat sui- 
wer instinkmatige reaksies is. Maar hoemeer die samelewing ontwikkel 
en die fasiliteite yir interkommunikasie en interstimulasie vermeerder, 
en die gemeenskaplike selfbewussyn sterker word, word die verhou- 
dinge tussen die publieke opinie en die volksgewete nouer en vrug- 
baarder; en is daar ’n meer doeltreffende uiting en toepassing van die 
erkende norms van die sosiale gewete . 11 


l:1 Vergelyk Gillin and Blackmar, Outlines of Sociology: „Also before 
sound judgment may be expressed in public opinion a common thought 
must be engendered regarding ideals and a program necessary to reach 
them.” (p. 411). 

Die sedelike gesondheid, die lewenskrag en die vooruitgang van 
die samelewing hang grotendeels af van die regte verhouding van die 
publieke opinie tot die sosiale gewete. "Waar die sosiale gewete nog 
nie in terme van verligte beginsels georganiseer, gerasionaliseer, en 
verfyn is nie, (soos dit die geval is by onontwikkelde, primitiewe 
rasse), en die nuwe verligting van ’n vreemde beskawing te vinnig 
die tradisionele sosiale omgewing deurdring en wysig, ontstaan daar 
’n pynlike gaping tussen die vaste, oorgeërfde oortuiginge van die 
volksgewete, wat ’n impetus het om in die tradisionele koers voort 
te gaan, en die esoteriese publieke opinie wat deur die nuwe beska- 
wing in snelle wording geroep is. Die gevolg is dat die gevoel van 
verpligting in verband met eerbiedwaardige gebruike, deugde en 
inrigtinge aanmerklik verswak word; en dat onbeproefde idees en 
vreemde norms, opgeraap uit die publieke opinie wat nou deur die 
nuwe sosiale omgewing in aansyn gebring word, ou lojaliteite ver- 
dring, maar egter nie sonder ’n gevoel van sedelike verdeeldheid nie. 
In so ’n geval is die bydrae wat die publieke opinie vir die sosiale 
gewete bring so seer versnel, en in vergelyking met die gevestigde 
inhoud van die volksgewete so rewolusionêr dat die vereiste wysinge 
in die sosiale gewete nie geredelik kan uitgevoer word nie. Daar ont- 
staan dan sedelike gaos, en maatskaplike ontwrigting en verwarring. 

(5) Aan die Sosiale Gewete meer as aan die Publieke Opinie is die 
gevoel van verantwoordelikheid verbind. 

Die gevoel van verpligting, so het ons opgemerk , 12 is ’n wesen- 
like element van die sedelikheid. Die besef van maatskaplike verant- 
woordelikheid is ewe eens ’n wesenlike bestanddeel in die sosiale ge- 
wete. By die publieke opinie mag die gevoel van verantwoordelik- 
heid ook aanwesig wees, en is dit ook in ’n groot mate aanwesig na 
mate die algemene ontwikkeling van ’n volk hoogstaande is; maar 
die aanwesigheid van die gevoel van verantwoordelikheid is nie ’n 
kenmerkende bestanddeel van die publieke opinie nie. Publieke 
opinie is trouens berug vir sy wispelturigheid, sy ongestadigheid en 
sy gebrek aan verantwoordelikheid. 

Dat die sosiale gewete ’n sterk besef van verantwoordelikheid 
sal vertoon, is wat ons kan verwag as ons die aard en funksie daarvan 
in gedagte hou. Die sosiale gewete tog berus op die mees natuurlike 
en fundamentele reaksies van die aangebore instinkte en neiginge, 
en is saamgestel uit oortuiginge, sentimente en psigiese elemente wat 
in die stryd om die bestaan, en in die ontwikkeling van die ras, be- 


40 



DIE SOSIALE GEWETE. 


proef en getoets is as die mees waardevolle geestesgoed en volkswys- 
heid. 

Die verantwoordelikheidstrek van die sosiale gewete kan ook 
daarnit opgemerk word dat dit intens verhind is met die mees fun- 
damentele inrigtinge van die samelewing, en die mees prinsipiële 
vereistes van die sedelikheid. Die grootste gedeelte van die sosiale 
gewete het betrekking op die mees wondervolle inrigtinge soos die 
familie, die huwelik, die kerk en die staat. Inderdaad kan die sosiale 
gewete nie gedink word sonder hierdie inrigtinge, wat ons met reg 
met Hegel en Bosanquet as „objeetive mind”, of „ethical ideas ”, 13 
as veruitwendige aspekte van die sosiale gewete moet beskou. Dit is 
die sosiale gewete se plig om hierdie inrigtinge waarin dit, so te sê, 
gekristaliseer is, te beskerm en te handhaaf. 

Die publieke opinie aan die ander kant het nie so ’n etiese kleur- 
nie, en omdat sy bestanddele nog nie permanent ’n plek in die volk- 
siel verower het nie, mis dit die sedelike impetus en verantwoordelik- 
heidsgevoel wat veral die kenmerk is van die sosiale gewete. Die 
publieke opinie is dikwels onredelik, inkonsekwent, emosioneel, en 
handel dan sonder die sedelike perspektief wat die aanduiding is van 
’n verantwoordelikheidsin. 

„Zuschlagen kann die Masse 

Da ist sie respektable; 

Urtheilen gelingt ihr miserabel. ’ ’ — Goethe. 

(f) Die Sosiale Gewete en die Erkende Deugde. 

Vir ons doel is die betekenis van die term sosiale gewete genoeg- 
saam aangedui deur wat reeds gesê is. Dit moet onderskei word van 
die oorgelewerde gebruike en gewoontes, sowel as van die publieke 
opinie en die indiwiduele gewete; maar ook moet die verband van 
hierdie onderskeie aspekte van die maatskaplike psigê nie uit die 
oog verloor word nie. 

Uit die aard van die sosiale gewete as die organisasie en inte- 
grasie van die fundamentele sedelike waardes tot ’n dinamiese sede- 
like sisteem, is dit af te lei dat daar ’n noue verband moet bestaan 
tussen die volksdeugde en volksgewete. 

Die sosiale gewete het nooit, wanneer dit funksioneer, die oog 
op die enge, private belange van afsonderlike persone nie. Dit ken 
nie die persoon in ’n abstrakte sin nie, maar alleen as een tussen vele. 
Die Maatskappy waartoe indiwidue behoort en nie die indiwidu in 
sy persoonlike belange is die voorwerp van die sosiale gewete. Dit is 


13 Bosanquet, Philosophical Theory of the State, p. 297. 

onpartwdig in sy optrede en in die handhawing van wat in die volks- 
hewussyn aangeneem word as die essensiële maatskaplike belange. ’n 
Norm wat deur die sosiale gewete toegepas word, beoog altyd die 
handhawing en die bevordering van die welsyn van die samelewing 
as geheel; dit is onverskillig oor die private, werklike of vermeende 
belange van die indiwidu as indiwidu of van die besondere onder- 
geskikte groep. In ander woorde, die gereelde nakoming van die 
beginsels van die sosiale gewete is niks anders nie as die beoefening 
van die erkende deugde van die volk. Die aangenome deugde van ’n 
volk behoort tot die sisteem van die etiese sentimente wat ons saam- 
vat onder die benaming sosiale gewete. 

Deugde is sekere blywende hoedanighede in die karakter van die 
gewone deursnee-mens , 14 wat deur die samelewing goedgekeur word, 
en van waarde geag word as nodig vir die welsyn van die samelewing. 
In die erkende deugde van ’n volk soos ons dit in die gemiddelde lid 
van die samelewing aantref, het ons dus die waarde-oordele van die 
sosiale gewete. 

Die bestaan van ’n deug veronderstel by die gewone lid van 
die samelewing die aangebore vermoë of aanleg om die besondere 
trek, wat die sosiale gewete van so veel waarde ag, aan te kweek; 
maar ook vereis die moontlikheid van ’n deugsaam lewe ’n gunstige 
sosiale omgewing waarin die besondere trekke, wat as deugde gere- 
kén, gevorm en aangemoedig word. In ander woorde die deugde 
van ’n volk vereis, en veronderstel die gesonde werking van die 
volksgewete. Blke sosiale omgewing druk deur die funksionering 
van sy sosiale gewete sy besondere stempel af op die karakter van 
die gewone mens, en sorg daarvoor dat die aangebore neiginge en 
aanleg, en die sentimente en onderlinge verhoudinge tussen die lede 
van die samelewing op ’n besondere wyse georganiseer word. Die 
deugde is derhalwe ’n goeie weergawe van die sosiale gewete, 

Dit volg uit wat so ewe gesê is dat elke samelewing sy eie ken- 
merkende ewaluasie van volksdeugde het. Hieromtrent het ons tref- 
fende voorbeelde uit die geskiedenis. As ons die deugde, wat hoog- 
geag word deur die Griekse samelewing, soos dit ons deur Plato en 
Aristoteles voorgestel word, naamlik vrygewigheid, vernaamheid, 
grootsheid, geestigheid, vriendskap, geregtigheid, moed, en selfbe- 
heer , 15 vergelyk met die deugde wat in die Christelike omgewing ont- 
staan het, blyk dit baie duidelik hoe daar onder invloed van die 
christelike wêreld- en lewensbeskouing feitlik ’n totale transwaluasie 
van die deugde plaasgevind het. In die ehristelike sedelike bewus- 


14 Vir ’n goeie behandeling van „the average man,” sien Mecklin, Social 
Ethics, pp. 6—12. 

15 Sien Nicomachean Ethics, Bk. 2, pp. 48—52. (Vertaling van Peters). 

syn, of christelike sosiale gewete neem nederigheid en self-vemedering 
die plek in van die Griekse deugde van grootsheid en vernaamheid, 
(highmindedness) ; in die plek van liberaliteit, deur Aristoteles be- 
skryf as matigheid in die ontvang en uitgee van geld, 16 word deur die 
eerste christelike gemeenskappe as ’n deug vereer onverskilligheid 
insake aardse besittinge; en die deugde van lydsaamheid, sagmoedig- 
heid, en goedhartigheid (charity) kry ’n oorwegende belang in die 
christelike skaal van deugde, terwyl in die Griekse moraal die na- 
druk bepaaldelik val op die robuste deugde van fisiese moed en man- 
likheid. Yir Augustinus is die deugde van die Grieke en Romeine 
maar net blinkende euwels, splendida vitia. 17 

31ke sosiale gewete ontwikkel sy eie besondere skaal insake die 
waarde van deugde. Die deugde wat deur ’n samelewing erken word 
as volksdeugde vorm ’n baie belangrike deel van die sosiale ge- 
wete, en kan as ’n taamlike betroubare indeks van die inhoud en 
kwaliteit van die volkskarakter beskou word. 

Resumê. 

Die samelewing, uit ’n sielkundige oogpunt beskou, is ’n psigiese 
nexus van wederkerige prikkelinge en reaksies van afsonderlike in- 
diwidue. Deur hierdie onderlinge prikkelinge en reaksies word die 
indiwidue tot ’n funksionele eenheid van min of meer blywende gees- 
telike verhoudinge gevorm. Die sosiale gewete is die sedelike aspek 
van hierdie psigiese nexus. Dit is aktueel, egter, slegs in afsonderlike 
persone in die samelewing. 

Die sosiale gewete moet onderskei word van die indiwiduele ge- 
wete, wat behalwe gemeenskaplike ook unieke, persoonlike elemente 
hevat, wat op ’n unieke wyse georganiseer word; die sosiale gewete 
word gevorm tot ’n kompleks uit die gemeenskaplike sedelike oor- 
tuiginge en sentimente, wat direk in verband staan met die funda- 
mentele eise vir die voortbestaan en handhawing van die samelewing. 

Die sosiale gewete staan ook in verband met die volksgewoontes 
en wette van ’n land, maar moet hiervan onderskei word veral daarin 
dat dit slegs met die wesenlike etiese waardes te doen het. Tussen 
wat gewoonlik genoem word die publieke opinie en die sosiale ge- 
wete is daar ook ’n noue en interessante relasie. Hulle is altwee as- 
pekte van die sosiale psigê, waartussen egter daar duidelike verskille 
bestaan .Die publieke opinie is ’n onbepaalde konglommeraat, ’n 
melange van wisselende psigiese elemente, terwyl die sosiale gewete 


16 Ibid, p. 49. 

17 Die geskiedenis is vol van sulke gevalle van rewaluasie van die 
deugde. Daar mag hier nog net op gewys word dat by die opkoms van die 
moderne industrialisme deugde soos doeltreffendheid, omsigtigheid en eer- 
like werkmanskap al meer en meer die nadruk ontvang. 

’n suiwer inhoud het wat ’n groot mate van bestendigheid besit. 
Etiese elemente in die publieke opinie word dikwels deur die sosiale 
gewete aangeneem as waardevol vir die welsyn van die samelewing; 
en derhalwe kan die publieke opinie funksioneel beskou word as ’n 
normvormende faktor in die sosiale psigê, en die sosiale gewete as 
die normtoepassende faktor. Wanneer die publieke opinie in oor- 
eenstemming is met die fundamentele sedelike oortuiginge van ’n 
volk, is die sosiale gewete in ’n gunstige geleentheid om vrugbaar te 
funksioneer. 


Eindelik, die sosiale gewete word gereflekteer in die inrigtinge 
van ’n samelewing as ook in die erkende deugde wat nou verbind is 
met die inrigtinge. In die erkende deugde van ’n samelewing het 
ons die waarde-oordele van die sosiale gewete. 


DEEL TWEE. 


Vormende Faktore. 





HOOFSTUK V. 


DIE OOKSPRONG VAN DIE AFEIKANEE. 


1. Historiese Perspektief. 

In elke samelewing is, in die laaste instansie, die maatstaf om 
sedelike probleme te besleg die gemeenskaplike oc-rtuiginge en senti- 
mente wat deur die deurslagmens gekoester word. Hierdie gemeen- 
skaplike oortuiginge en sentimente, so het ons gesien, is die sosiale 
gewete. Dit is die gesamentlike resultaat van die reaksies van die 
sosiale eenhede teenoor die gemeenskaplike omgewing in sake van 
gedrag. Dit veronderstel ’n lang proses van wording. Sedelike 
oortuigingc is gesaghebbend in die maatskaplike lewe net so ver as 
wat dit in die weefsel van die sielelewe van die gewone mens inge- 
werk is. Dit kom dus hier op neer: Die sedelike maatstaf wat in die 
samelewing gebruik word by die beslegting van sedelike vraagstukke 
\an die hede is die resultaat van maatskaplike ervaringe insake 
sedelike situasies van die verlede. „Hence we have the somewhat 
paradoxical situation that the measures of moral values applied 
by the eommon man to the problems of today, are for the most part 
the products of the organisations of moral sentiments that took place 
in the past. ’ ’ 1 Wil cms die sosiale gewete van die Afrikaanssprekende 
Afrikaner reg verstaan, moet ons derhalwe dit probeer sien in sy 
historiese perspektief. 

Die Afrikaner het ’n eie indiwidualiteit, ’n eie karakter ont- 
wikkel, wat hom onderskei van sy Engelssprekende mede-Afrikaner, 
en ook van alle andere volke. Henry Cust beweer tereg: „The 
historical and racial factors in South Afriea have combined to evo'lve 
organic and social and political types which are to be found nowhere 
else in the world. ’ ’ 2 

Die invloede wat die Afrikaanssprekende gemaak het tot wat hy 
is, is van onderskeie aard. Daar is godsdienstige, politieke, geografiese, 
etnologiese, ekonomiese, sosiale en kulturele faktore wat elk sy bydrae 
gelewer het. Hierdie vormende faktore is, egter, nie van mekaar te 
skei nie: hulle het almal saamgewerk in een en dieselfde historiese 
proses. Tog is dit moontlik om, en ook noodsaaklik dat die onderskeie 
invloede, wat nie van mekaar geskei moet word nie, onderskei sal 


1 J. M. Mecklin, An Introduction to Social Ethics, p. 23. 

2 In ’n artikel in the „North America Review” van 1900 oor „The 
Dutch in South Africa,” p. 199. 

word, en dat ’n poging sal gemaak word om aan te toon wat die 
bcsondere bydrae van elk van die faktore is, tot die vorming en ont- 
wikkeling van die sosiale gewete van die Afrikaner. Wanneer die so 
nodige diskriminasie tussen die respektiewe invloede teen die agter- 
giond van die Suid-Afrikaanse geskiedenis gestel word, kan die 
gevaar van die kenmerkende deugde en gebreke van die Afrikaners 
as disjecta, membra voor te stel, enigsins vermy word. 

2. Die Voorvaders van die Afrikaners. 

Die stamlys van die Afrikaanssprekende Afrikaner begin in die 
jaar 1657. Vyf jaar nadat Jan van Riebeeck aan die Kaap van die 
Goeie Hoop aan wal gestap het, het die Raad van Sewentien nege 
van sy dienaars onder streng beeprkende voorwaardes toegelaat om 
vry burgers te word. 3 Hulle was die eerste blywende blanke be- 
woners van Suid-Afrika. Hulle was die klein begin van ’n nuwe 
nasie—die Afrikaner volk. 4 Hierdie nege burgers, wat almal getroud 
was, is toegelaat om in die Liesbeek-vallei op klein plasies van onge- 
veer dertien morg elk te boer. 

Die eerste Suid-Afrikaners was boere. Treffend is dit dat Van 
Riebeeck vasgestel het dat die koloniste „edelliede” sou ko’n word 
siegs deur eers boere te wees: „Want wy connen hier geen edellieden 
werden voordat wy eerst goede Boeren geweest syn. ’ ’ 5 Nie alleen 
het die meeste Afrikaners boere in hulle nering gebly nie, maar ook 
in hulle algemene gewoontes en uitsig op die lewe vertoon hulle die 
karakteristieke trekke van die boer. Opmerklik is dit dan ook dat 
nog vandag die Afrikaanssprekendes Boere génoem word. 

Die Oos Indiese Kompanjie was eers van plan om self te boer; 
maar toe dit weldra geblyk het dat dit nie sou betaal nie, is besluit 
om aan ’n aantal van sy dienaars verlof te gee om as vryburgers te 
gaan boer. „So sien ons ook dat die allereerste koloniste almal, sonder 
uitsondering bestem was vir die boerdery; hul moes hul verbind om 
graan te verbou en vee aan te hou, en om geen ander xniddel van 
bestaan te soek nie dan die boerdery.” 6 Bn toe in die begin van 
1678 die vryburgers verlof gekry het om hulle ten ooste van die 
Kaapse vlakte ter woon te vestig, het die veeboer sy verskyning 
gemaak. As veeboer het hy al dieper en dieper die binnelande 
ingedring en die pionier geword van die beskawing in Suid-Afrika. 
soos die groot geslagte van voortrekkers wat op hulle sou volg, en 


3 Walker, A History of South Africa, p. 39; Gie, Geskiedenis van 
Suid-Afrika, deel I, p. 70. 

4 Sien Theal, History before 1795, deel II, p. 61. 

5 Sien Gie, Geskiedenis, deel I, p. 70. 

c L. Fouche, Die Evolutie van die Trekboer, p. 2. 

wat die vaandel van beskawing tot in die hart van Afrika gedra 
het, was ook hierdie vroeë baanbrekers veeboere. 

Hoewel dit gestipnleer was dat die koloniste nie buite die bestek 
van die toenmalige grense van die nedersetting sou gaan nie, kon 
hulle egter nie weerhou word om spoedig dieper in die binnelande 
in te dring nie. Daar was by hulle die natuurlik drang om meer 
van die onbekende dele te sien, maar ook was daar die aantreklik- 
heid van die jag, wat onweerstaanbaar dieper en dieper in die wilde 
wêreld ingelok het. Ook die handel met die Hottentotte, veral in 
beeste, het die verspreiding van die koloniste na die binnelande 
aangemoedig. Hierdie handel was wel streng verbied: tussen 1658 
en 1680 is die plakkaat teen die handel in beeste met die inboorlinge 
nie minder as sestien keer herhaal nie. 7 8 Maar hierdie handel was te 
voordelig vir die koloniste om hulle deur plakkate terug te laat hou 
om daarvoor steeds die grense oor te steek. Die lewensomstandighede 
waaronder die Afrikaner gevorm sou word het reeds van betekenis 
begin word; en weldra sou die trek ooswaarts en noordwaarts regtig 
begin, en sou die trekkers in die binnelande, onafhanklik en byna 
geheel afgesonder van die orige wêreld, ’n unieke tiepe van volks- 
karakter vertoon. 

In die jaar 1679 met die koms van Simon van der Stel is die 
aantal vryburgers aanmerklik vermeerder, en is die nedersetting 
uitgebrei na Stellenbosch, Drakenstein en Franschhoek. Veral in 
1688 met die aankoms van die Hugenote, is daar ’n vrugbare ele- 
ment bygevoeg by die wordende nasie. Die Franse vlugtelinge wat 
maar ongeveer twee-honderd siele getel het, en slegs een-sesde van 
die hele vryburgerbevolking uitgemaak het ,is betreklik spoedig 
geheel met die ouere bevolking saamgesmelt ; s maar desnietemin het 
hulle ’n ryke en blywende bydrae tot die vorming van die karakter 
van die Afrikaner gelewer. Toe in 1707 die tydperk van onder- 
steunde immigrasie feitlik ten einde gekom het, 9 het die bevolking 
van vryburgers 1,641 getel, en hiervan was daar nie minder as 820 
kinders nie. 10 Gedurende die agtiende eeu was die inkomelinge van 
elders nooit groot in getalle nie, en is hulle ook maklik deur die 
gevestigde bevolking geabsorbeer. 

Dit is waarskynlik nie moontlik om met enige mate van nou- 
keurigheid, op grond van die nasionale herkoms van die onderskeie 
elemente van die Afrikaanssprekende volk, die trekke in die volks- 
karakter voldoende te verklaar nie; maar dit is tog ook nie van 
belang ontbloot nie dat die herkoms van die Afrikaner hier genoem 


7 Walker, History of South Africa, p. 47. 

8 In 1730 was die proses reeds voltooi. Sien Walker, History, p. 84. 

9 Ibid, p. 69. 

10 Ibid, p. 69. 

sal word. Volgens Theal het daar tussen die jaxe 1652 en 1795, na 
luid van die kerkregisters, 1,575 persone wat families gehad het in 
die Kaap aangekom. Hiervan was 816 Hollanders, 146 Franse, 854 
Duitsers en 159 uit andere nasies afkomstig. 11 Yolgens Coolenbrander 
was die afkoms van die Afrikaners in 1806 as vclg: ruim 50 per cent 
uit Nederlanders; 27 per cent uit Duitsers; 17 per cent uit Franse 
en 5 y 2 per cent uit andere nasionaliteite. 12 

Hierdie elemente is tot ’n min of meer homogene volk, die 
Afrikaanssprekende volk, spoedig saamgesmelt. Hoewel daar so ’n 
groot persentasie van ander elemente as Nederlanders was, is die 
Hollandse invloed in die vorming van die Afrikaner tog oorwegend 
gewees. Nie alleen was die omgangstaal die Nederlandse nie, maar 
ook „Nederduitsch Gereformeerd was de Kerk; Nederduitsch Gere- 
formeerd was de school; Nederduitsch het huisgezin. By dit IIol- 
landsche trio kwam de Hollandse Regering en het Hollandsch- 
Romeinsch recht. De beoefening van kunsten en wetenschappen 
vond of in Holland plaats, of men deed het op Hollandsche wijze.” 13 
Hierby moet ook in aanmerking geneem word dat die Duitsers wat 
in hierdie tyd na Suid-Afrika gekom het, oorwegend uit die dele van 
Duitsland afkomstig is wat aan Nederland grens. Theal trek die 
aandag hierop: „The German male settlers were chiefly from the 
borderland where High and low Teuton blood is intermingled, and 
in religion, language and sentiment, they were as near to 1 the 
people of Amsterdam as to those of Berlin.” 14 

3. Karakter van die Eerste Koloniste. 

Ons het nie veel gegewens aangaande die sedelike gedrag en 
karakter van die grondlêers van die Afrikaner volk nie; maar uit 
wat ons het, is daar genoegsaam grond om ons gerus te stel. Ons 
eerste Afrikaanse voorouers was, met enkele uitsonderinge, manne en 
vroue wat baie gunstig vergelyk met pioniers in ander lande. Theal 
beevstig dit: „And assuredly the men who built up the European 
power in South Africa were, in those qualities which ought to com- 
mand esteem no whit behind the pioneers in any colony in the 
world. ’ ’ 15 

Dubieuse karakters onder die koloniste sou ’n gevaar gewees 
het vir die Kompanjie. Nie alleen sou ongewenste koloniste die- 


11 History before 1795, deel III, p. 427. 

12 De Afkomst der Boeren, p. 7. Sien ook Spoelstra, Het Kerkelijk 
en G.odsdienstig Leven der Boeren, p. 14. 

13 Spoelstra, Het Kerkelijk en Godsdienstig Leven der Boeren na den 
Grooten Trek, p. 15. 

14 History before 1795, deel II, p. 370. 

13 Ibid, p. 373. 

nedersetting benadeel nie, mar ook sou hulle die belange van die 
Kompanjie groot skade kon berokken. Slegs persone van goeie 
sedelike gedrag en van die Gereformeerde godsdiens is as koloniste 
toegelaat. Ryklof van Goens wat in 1657, d.w.s. in die jaar toe die 
eerste vryburgers toegelaat is, die Kaap besoek het, het bepaal dat 
alleen getroude manne van goeie karakter, en van Nederlandse of 
Duitse aíkoms toegelaat sal word om nedersetters te word. 16 Dit 
was die oorwoë beleid van die Kompanjie om geen twyfelagtige 
karakters in die land los te laat nie. 17 

Kommissaris Hendrik Adriaan van Rheede, Heer van Mydreeht, 
het in 1685 die Kaap besoek. In sy rapport oor die aangeleenthede 
van aie nedersetting lees ons: „Van een goed begin werd wat goeds 
verwagt, gelyk van deese Colonie mede moet werden verstaen. Want 
veel menschen hier aan te brengen, daer men naderhand niet van 
soude weesen gedient, of mede verleegen syn, soude (qualyk begon- 
nenj geen vrugt belooven. Derhalven sal na deesen onder ’t garni- 
soen of van de passeerende schepen geen persoonen in vrydom 
gestclt, en alhier als burgers ter woon toegelaeten werden, dan per- 
soGuen onder ’t resort van de generaliteyt gehoorende, weesende niet 
van de Roomse religie nog van een quaad leeven voor soveel men 
weten kan, mitsgaders, die aen d’Ed. Comp. of op haer uitreekening 

meer dan 3 á 4 maenden te quaad syn-’t welk' UEd. by deesen 

g’ordinneert werden exacttelyk na te koomen... .Ook en behoorden 
degeenen die reets vry geworden, en door debauche en ongereegelt 
leeven niet en konnen voldoen aen ’t goede oogmerk omtrent de 
Colonie begreepen, alhier niet gedult te werden, maer na ’t vaderland 
versonden. ’ ’ l * 

Daar was tog ten spyte van die nougesetheid in die toelating 
van nedersetters, onder die koloniste ongestadige karakters, mense 
van ios gewoontes. Van Rheede sinspeel op die sulkes in sy rapport; 
en.Theal sê van die koloniste aan die Kaap in 1687: „The thriftless 
and unstable burghers who had given so much trouble in the earlier 
days of the settlement had died out or returned into the Company’s 
servicc, and their places were occupied by a more industrious class 
of men.” 19 En weer by ’n oorsig van die toestande in die kolonie 
aan die einde van die dienstyd van Simon van der Stel in 1699, sê 
hy: „Mixed with these worthy colonists was a. sprinkling of men 
of loose habits, mostly deserters from the garrison in Capetown, or 
from ships, or who had been discharged from the Company’s service 


»Ibid, p. 64. 

17 Sien Gie, Geskiedenis, deel I, p. 102. 

18 Aangehaal in die Gedenkboek van Stellenbosch (1929), pp. 54, 55. 

19 History before 1795, deel II, p. 327. 

without proper eaution. These men professed to be employed by the 
farmers, but were in general vagabonds and a pest to the com- 
munity.” 20 

Hierdie los karakters was die uitsonderinge en kan nouliks tot 
die grondlêers van die Afrikaner volk gereken word nie. Hulle was 
in die reël nie blywende nedersetters nie. Daax was 'n proses van 
uitskakeling waardeur die mindergewenste elemente verhinder is om 
meer as ’n minimum aandeei te kry in die opbou van die nuwe 
nasie. Die publieke opinie van die eintlike koloniste, wat waardige 
en godsdienstige mense was, het hom verset teen die lewenswyse van 
sulke dubieuse karakters. By ’n oorsig van die vernaamste persone 
wat teen die begin van die 18e eeu hulle in Suid-Afrika gevestig 
hel, laat Theal hom as volg uit: „In the records many more names 
thar those here given are found, but they are individuals who did 
not remain long in South Africa. The law of survival of the fittest 
was here in operation, for those who were not adapted to become 
useíul colonists were speedily obliged to return into the Company’s 
service. The men might indeed be said to have been discharged on 
probation ,and, in addition to this process of selection, a wastrel was 
very unlikely to obtain a wife among the farmer’s daughters, so 
tbat the permanent colonists were a picked body of stéady and well- 
conducted men.” 21 

4. Die Trek na die Binnelande. 

Wat vir ons in verband met die wording van die Afrikaner 
tenminste ván net so veel belang is as sy afkoms, is die betreklik 
spoedige verspreiding van die koloniste na die binnelande, en hulle 
byna volkome isolasie deur die verbreking van byna alle bande met 
die kultuurlewe, nie alleen van die buiteland nie maar ook selfs 
met. die van Kaapstad. Die Afrikaner is vir ’n groot deel van sy 
samestel die produk van ’n kompleks van invloede wat op hom 
ingewerk het in sy afsondering in die binnelande van Suid-Afrika. 
„The peculiar essence of the Boer... .is not only the product of an 
amalgamation of French and Dutch blood, but also the creation of 
the South African sun and soil. ” 22 In sy afsondering onder die 
pionierstoestande, het hy met beslistheid probeer behou so veel van 
sy geestesgoed as wat hy kon, maar origens is dit die besondere Suid- 
Afrikaanse omgewing en toestande wat die Afrikaner gemaak het 
wat hy is. „From the time the settlers began to spread out from 
the coast to the dry lands of the interior, a great change came upon 


Ibid, p. 391. 

21l Ibid, p. 504. Sien ook Gie, Geskiedenis, deel I, p. 114. 
22 Battaliou, Letters on South Africa, p. 2. 

them, and the distinctive South African type of character and habits 
began to appear. ’ ’ 23 

Gedurende die eerste half-eeu van die geskiedenis van die neder- 
setting aan die Kaap was die bewindhebbers baie angstig dat die 
vryburgers nie buite die toenmalige grense van die ko'lonie sou gaan 
nie, maar dit was ’n onmoontlik bepaling. Die handel in beeste met 
die inboorlinge was te voordelig; en ten spyte van die strengste drei- 
gemente, vervat in veelvuldige plakkate, is daar tog geduriglik lang 
togte deur vryburgers na die binnelande gemaak. Dan ook was daar 
die aantreklikheid van die jag. Spoedig het vele koloniste meer 
aandag aan die jag as aan die landbou gegee; en het hulle ’n harts- 
togtelike liefde aangekweek vir ’n vrye lewe in die vrye natuur. 
„Die koloniste lewe in die allerheerlikste grootwild land van die 
liele wêreld—die ware jagters-paradys—en hulle ontwikkel al spoedig 
’n hartstogtelike liefde vir die jag as sport.” 24 Maar ook noodge- 
dwonge deur die gevare wat die aanwesigheid van roofdiere byna 
elke dag oplewer was hulle verplig aan die jag deel te neem. Die 
stryd teen die wilde diere het sy merk gemaak op die Afrikaner. 
„Leeus en tiere doen daeliks hulle troppe skape skade aan, en moet 
geskiet word. Die boer van die dae moet met die roer in die hand 
lewe. ’ ’ 26 

Langsamerhand het die jagterslewe so ’n betowering gekry 
vir die meeste koloniste dat hulle nie meer geskik was vir die aan- 
houdende werk op die boereplaas nie. Hulle het begin rondtrek en 
rondswerf. Simon van der Stel het hieroor baie bekommerd geword; 
en ons lees in ’n plakkaat, uitgegee in Augustus 1690: Die Goewer- 
neur „.... doen te weten hoe dat men in ervaring is gekomen, dat 
verscheidene deser ingesetenen haar niet ontsien nog schromen, en 
principalyk die ten plaeten landen gehuijvest sijn, tegen de voor- 
gaande geëmaneerde placcaten, by nagt en ontijde buijtenposten ter 
sluijk te passeren, en in het land zee-koeijen en ander grov wild 
te gaan schieten;... .behalven dat vele deser ingesetenen, daar van 
haar dagelijkx werk komen te maken, en daar over den luyaard spele, 
en den akkerbouw t’enemaal laten varen.” 26 Die sielkunde van die 
jagterslewe het duidelik blykbaar begin word in die karakter van 
die koloniste. Tereg merk Dr. Wilcocks op: „Die jagters lewe is 
daarop bereken om ’n geestelike habitus te ontwikkel, waarby veel 
gesoek word na, of gewag word op ’n gunstige geleentheid wat hom 
per geluk mag aanbied. ’ ’ 27 


23 Bryce, Impressions of South Africa, p. 105. 

24 Fouche, Die Evolusie van die Trekboer, p. 8. 

25 Ibid, p. 8. 

26 Plakkaat Boek K. Argief. 

27 Die Armblanke, p. 8. 

Die bewindhebbers aan die Kaap het gedurende die eerste vyftig 
jaar van die nedersetting aldaar, nie veel aanmoediging gegee aan 
veeboerdery nie. Inteendeel is daar van tyd tot tyd plakkate uitge- 
vaardig om veeboerdery te belet of strengelik te kontroleer en t© 
beperk. Maar dit was alles tevergeefs. Dit was voordeliger as die 
tuinbou, en die veeteelt het ten spyte van die houding van die 
owerheid al meer en meer byval gevind. Die strenge regulering van 
pryse vir landbouprodukte in belang van die Kompanjie en tot 
nadeel van burgers; die gebrek aan arbeidskragte, en die moeilikhede 
verbonde aan die vervoer oor die Kaapse sandvlaktes na die Kaap, 2 “ 
die enigste mark—dit alles het meegewerk om die koloniste ’n afkeer 
te laat kry teen die landbou. 29 

Die vermeerdering van vee vereis gedurig nuwe weivelde; en 
derhalwe moes die veeboer altyd dieper en dieper die binnelande in. 
Die veeboer word langsamerhand gewoon aan rondtrek: die trekboer 
iiet sy verskyning gemaak. Die plakkate teen die swerwers-gewoonte 
van die trekboere bereik net so min as die verbiedinge teen die jag: 
die verspreiding van die nedersetters na die binnelande gaan maar 
gestadig en onkeerbaar voort. Een van die plakkate, gedateer 22 
Januarie 1692 lui as volg: „....Enomte beletten dat niemand der 
vryluyden aan Stellenbosch of Drakensteyn geseten, sig buyten de 
gestelde respective limiten en landscheidingen ter neder sla, of ’t 
minste vee daar buijten kome te weiden, so sal een ieder met zijn 
vee nadat ’t overdag te velde zal zijn geweest, en geweid zal hebben, 
verpligt weesen alle avonden ’t synen huisje te keeren, op verbeurte 
van gezeide vee in geval hy gevonde word agt etmalen na malkander 
met ’t selve van huijs gebleeven te zijn.” so Die uitwerking van 
sulke beperkende plakkate was nie veel meer as om die neiging, wat 
al reeds posgevat het by vele van die Afrikaners, om die regering 
te beskou as ’n selfsugtige, onnodige bemoeial, sterker te laat word; 
en om origens hulle aan te moedig om allerlei vernuftige planne uit 
te dink om uit die moeilikheid te kom en díe owerheid te kul. Som- 
mige het maar net dieper die binnelande ingetrek om verder weg te 
wees van die oorsaak van beperking en moeilikheid. 

5. Isolasie. 31 

Toe in díe jaar 1678 ook plase vir bebouing ten ooste van die 
Liesbeek, in die streek van Hottentots-Holland, aan burgers toegeken 
is, 32 was die streek van Hottentots-Holland, aan burgers toegeken 
die ruwe binnelande, tot ’n isolasie van die nedersetters, wat met hom 
saamgebring het die verswakking, indien nie die gehele verbreking 

28 Eers in 1843 is daar ’n harde pad oor die Kaapse sandvlaktes gemaak. 

29 Sien Fouche, Evolutie van die Trekboer, p. 9. 

30 Plakkaatboek, Kaapse Argief. 

van alle kulturele en beskawingsbande met die orige wêreld. 

Hoe dieper die koloniste in die binnelande ingedring het, oos- 
waarts en noordwaarts, hoe meer hulle in die binnelande begin rond- 
trek het, of hulle gevestig het in eensame uithoeke, het hulle ook 
al meer en meer kontak, nie net met Europa nie, maar ook met 
Kaapstad en omstreke, verloor. Slegs wanneer dit noodsaaklik was, 
byvoorbeeld vir huweliksbevestiging of vir die aankoop van wat nie 
self verskaf kon word nie, of elders nie kon verkry word nie, is ’n 
reis uit die binnelande na die Kaap geneem. Die eise van die pioniers- 
lewe, wat in die geval van die Afrikaanse koloniste soms half- 
nomadies was, sluit nie veel kultuurbenodighede in nie. Net die 
allernodigste werd aangeskaf. Bestendige wonings te bou dink die 
pionier nie aan nie: met die eenvoudigste beskutting stel hy hom 
tevrede. „Hulle timmer dan ruwe huisies, hartebeesthuisies, saam, 
van klei en riet, of leef eenvoudig in hulle groot ossewa—presies 
soos ons boere vandag nog doen as hulle trek met hulle vee. ’ ’ 33 Van 
die inwoners in die binnelande omstreeks die einde van die 18e eeu, 
sê Lichtenstein: „.... The colonists of very many parts were from 
the very nature of the country compelled to follow a sort of Nomade 
life, and take up their abode in winter at a distance of several days’ 
journey from their summer residence. There were even some 
families who had no fixed abode (though this was against the express 
orders of the government), but who moved from place to place with 
their household and cattle, living in their waggons or under tents, 
only remajning in the same spot as long as they could find provender 
and water for their cattle, and anything whereupon to subsist tliem- 
selves. ’ ’ 34 Die voortrekker is iemand wat met min moes klaarkom, en 
wat die vermoë moes ontwikkel om altyd ’n plan te kan maak. Hy 
moes instaat wees om homself te kan help. In die afgesonderdheid 
van die lewe in die binnelande was die Afrikaner verplig om een- 
voudig te lewe; maar by sy eenvoudigheid het hy die deug van 
selfstandigheid sterk ontwikkel. Hierdie trek word dan ook, en nie 
geheel ten onregte, bestempel as „die wortel van die Afrikaanse 
volkskarakter. ’ ’ 35 

Die pioniers moes klaarkom sonder die geriewe van die beska- 
w'ing; en ongelukkig moes hulle ook die seëninge van die skool en 
van die kerk ontbeer, sodat daar soms groot gevaar was dat hulle 
tot algehele verval sou geraak. Van Imhoff, wat in 1743 die Kaap 


31 Oor hierdie onderwerp word later breedvoeriger gehandel. Sien 
Hoofstuk IX. 

32 Gie, Geskiedenis, deel I, p. 95. 

33 Fouche, Die Ev.olutie van die Trekboer, p. 9. 

34 Lichtenstein, Travels, I, p. 29 (V.R.S.). 

35 Sien Prof. N. J. Brummer, Die Wortel van die Afrikaanse Volks- 
karakter, ’n lesing gelewer te Stellenbosch, 1913. 

besoek het, verklaar dat hy „met verwondering en leet wesen hadde 
ontwaard hoe wijnig werk aldaar (d.w.s. in die buite distrikte) van 
den publiquen godsdienst word gemaakt, en so ook in welke groote 
sorgelooshijd en onwetenhijd een groote gedeelte der buijten luijden 
in dien opsigt leeven, sig aan den godsdienst wijnig of niet bekreu- 
nende, invoegen dat het aldaar eerder na eene versameling van blinde 
heydenen als naar een Colonie van Europeërs en Christenen komt te 
gelyken. ’ ’ 36 Gelukkig het die pieniers, ten spyte van hulle „ver 
afwonentheyd” 37 van die middelpunte van beskawing, ’n kragtige 
godsdienstige tradisie met hulle saamgeneem in die binnelande. Hulle 
het nie verval nie; maar het tot verhaal gekom. Cole, wat in die 
middel van die neëntiende eeu geskryf het, sê: De Hollanders 

(lees Afrikaners) zyn zeer godsdienstig. Hoe ver zy ook van eene 
kerk verwyderd zyn, zullen zy nooit in gebreke blyven den Sabbath- 
dag met allen eerbied door te brengen. ’ ’ 38 

So het daar in die loop van die 18e en 19e eeue in die binne- 
lande van Suid-Afrika ’n volk met ’n eie indiwidualiteit en karakter 
ontstaan, ’n nasie wat wel die godsdienstige tradisie wat sy voor- 
ouers in veel stryd verkry het, gehandhaaf het; maar origens byna 
geheel onaangetas deur die Europese ontwikkeling, onder die Afri- 
kaanse son, in ’n Afrikaanse omgewing, tussen hordes van barbare, 
het hy sy eie vdksaard gevorm. Hy het gebreek met die kultuur 
van sy vaderland, behalwe in so ver dit gedra is in sy Statebybel; 
hy het gebreek met die besonder handelstradisie van die Hollander; 
hy het sy rug gedraai op die seevaart-gewoontes van sy Europese 
familie; hy het die taal van sy Franse stamgenote afgeleer; en selfs 
die Nederlandse taal het hy vervorm in sy eie Afrikaans. In die een- 
saamheid van sy „ver afwoonentheijd” het hy homself geword—’n 
Afrikaanssprekende Afrikaner. 


Om die karakter van die Afrikaner te begryp moet hy gesien 
word teen die historiese agtergrond van sy verlede; en moet die 
onderskeie invloede waaronder hy gevorm is in aanmerking geneem 

word. 

Dit was die oorwoë beleid van die Oos Indiese Kompanjie om 
geen dubieuse karakters as nedersetters aan die Kaap toe te iaat nie. 
Los karakters was die uitsondering. Dit kan derhalwe, sonder enige 


36 Sien Resolusies Pol. Raad No. 35, pp. 79—81, K. Argief. 

37 Hierdie uitdrukking kom voor in ’n brief van die Kerkraad aan 
„Cabo de Goede Hoop,” gedateer 23 Aug. 1743, en gerig aan die Classis 
van Amsterdam. Sien Spoelstra, Bouwstoffen, Deel I, p. 200. 

38 Myn Verblyf aan de Kaap de Goede Hcop, p. 102. 

twyfel, bevestig word dat die voorvaders van die Afrikaners van 
goeie sedelike gedrag was, en dat hulle gunstig kan vergelyk word 
met pioniers in ander dele van die wêreld. 

Die eerste Afrikaners was boere, en as boere het hulle die 
binnelande ingetrek, en Suid-Afrika geëuropaniseer. Die karakteris- 
tieke trekke van die Afrikaners het ontstaan op die platteland, waar 
hulle in isolasie, byna sonder enige kulturele en beskawingsbande met 
die orige wêreld, as baanbrekers in ’n oerwêreld die boerdery beoefen 
het. Onder pioniersomstandighede, lewende as boere is die verskil- 
lende elemente waaruit die nedersetters bestaan het, saamgesmelt tot 
'n unieke, homogene volk. 

HOOFSTUK VI. 


BIE BYBEL EN DIE SOSIALE GEWETE VAN DIE 
AFRIKANER. 


1. Die Invloed van die Godsdiens. 

Dit moet veral aan die invloed van die godsdiens toegeskryf 
word dat die Afrikaner in die wilde binnelande van Suid-Afrika, 
afgesonder van die Europese beskawing, en omring deur barbaarse 
hordes, nie verwilderd geraak het nie, of in verbastering ontaard het 
nie. In sy isolasie, in ’n omgewing wat wild was en in baie opsigte 
verwilderend moes gewerk het, het die baanbrekers so veel van hulle 
Europese tradisies agtergelaat, en het hulle hulle so aangepas by 
die suiwer Suid-Afrikaanse toestande, dat hulle tot ’n unieke nasie 
gevorm is; maar hulle godsdiens het hulle behou, en daardeur en 
daarby, alles wat in hulle karakter en lewensuitsig kenmerkend is. 
Die sosictle gewete va>n die Afrikcmer is godsdimstig gekleurd. Wat 
Mecklin van die Amerikaanse nasie beweer, kan miskien met nog 
sterker beklemtoning van die Afrikaner volk gesê word: „But an 
intensive study of the background of American ideals.... will show 
that no other spiritual element in our national life has exereised an 
iníiuenee at all comparable with that of Puritanism....” 1 Uit ’n 
suiwer sosiologiese oogpunt kan daar moeilik ’n beter voorbeeld 
genoem word van die sosialiserende en beskawende en konserverende 
invloed van die godsdiens as die Afrikaner volk. „Dink ons daar 
genoeg aan,” sê Tobie Muller, „dat dit grotendeels die godsdienssin. 
van ons vaders was, wat hulle daarvoor bewaar het om hul ras te 
meng met die massa heidene, waaronder hulle verkeer het? Dit is 
daaraan te danke dat ons nog ’n blanke beskaafde Kristennasie is, 
en nie ’n bastervolk, soos in Suid-Amerika met die Europeane gebeur 
het. Yergeet nooit dat die godsdienstige erwe van ons vaders... .die 
fondament is, waarop al wat gesond en sterk is in ons sosiale lewe, 
gebou is.” 2 

Die plek wat die godsdiens, al is dit soms maar net as ’n tradisie 
en nie as ’n lewende ervaring nie, in die lewe van die Afrikaner 
ingeneem het en grotendeels nog inneem, is so ’n belangrike dat die 
karakter van die Afrikaner nie begryp kan word nie tensy daar met 
sy godsdienssin rekening gehou word. „Als wij de ziel van dit volk 


1 Social Ethics, p. 24. 

2 B. B. Keet, Tobie Muller, p. 160. 

\vensen te bepalen, zonder voor zijn religie ’n prominente plaats in 
te ruimen, zou het zijn ’n opvoeren van Hamlet zonder de prins 
erby. ’ ’ 3 Die tipiese Afrikaner se hele doen en late is godsdienstig 
georiënteer: die godsdiens beheers sy uitsig op die lewe. Sy gods- 
diessin kan as een van sy uitstaande trekke beskou word; en al is 
dit dat erken moet word dat daar ’n groot mate van vormelikheid 
dikwels in sy godsdiens aangetref word, tog' moet ons ook met 
Preller instem „Dat oor die algemeen die godsdiens van die Afri- 
kaner in alle opregtheid en vaste merele oortuiging nagestreef word, 
<:n dat dit die lewensopvatting sowel as die lewe geheel en al beheers. ’ ’ 4 

2. Die Bybel Vergoed die Gemis van Kerklike Bearbeiding. 

Selfs so laat as in die eerste helfte van die laaste eeu het die 
Kerk dit nie moontlik gevind om die tred van die trekkers by te hou 
nie. In die vorige eeu het die Kerk nog minder daarin geslaag om 
die baanbrekers in hulle verspreiding in die binnelande doeltreíï'end 
op te volg. Die pioniers in die binnelande het nie alleen hulle 
kontak met die beskawing en xcultuur van Kaapstad en Êuropa nie 
kon volhou nie: hulle moes vir ’n groot mate ook toesien om klaar 
te lcom sonder enige gereelde bearbeiding deur die georganiseerde 
Kerk. Maar die Bybel en ’n sterke godsdienstige tradisie, Calvinisties 
gekleurd, het hulle met hulle saamgeneem in hulle afsondering. Ver- 
stoke van kerklike voorregte, en sonder die voorligting van geestelike 
leidsliede het hulle onder die drang van hulle godsdienstige tradisie, 
as vanself, ’n des te groter plek toegeken aan die lees van die Heilige 
Skrif. In die kommervolle lewe in die ruwe binne lande, in die 
gevaarlike stryd teen wilde diere en wilde mense, onder die beproe- 
wing wat siekte, ontberinge en rampe dilcwels veroorsaak het, by die 
versugtinge van die siel in sy „ver afwoonentheyd” na die verkwik- 
kinge van opvoeding en beskawing, het die baanbrekers as vanself 
hulle gewend na die aanbidding van die God van hulle vaders, en het 
hulle geleer om troos, leiding en geestesvoedsel te soek in hulle kosbare 
State-Bybel, die een Boek wat die Afrikaner op elke skof van sy geskie- 
denis vergesel het. Was die godsdiens by vele van die eerste koloniste 
meer iets formeels, 5 onder die bange druk van die baanbrekerslewe in 
die binnelande het die godsdiens en die lees van die Skrifte van 
wesenlike betekenis geword vir die volk, en het dit, oor die algemeen, 
’n werklike krag uitgeoefen. 

Ons moet daar nadruk op laat val dat dit veral die lees van 
die Bybel was, en nie die seldsame aanraking met die georganiseerde 


3 Prof. N. J. Brummer in ’n voorlesing oor „De Afrikaanse Volksziel.” 

4 Historiese Opstelle, p. 125. 

3 Prof. J. Marais, Geschiedenis der N.G. Kerk in Zuid-Afrika, pp. 21, 22. 

kerk, wat die godsdienssin en die godsdienstradisie by die Afrikaner 
aangemoedig en gehandhaaf het. Na die kolonie al byna honderd 
jaar oud was, is Kodesand as vierde gemeente eers in 1743 gestig, en 
Swartland as vyfde in 1745. 6 Nie voor 1792 is die sesde gemeente 
gestig, en wel te Graaff-Reinet. „Het spreekt dus vanzelf, dat de 
kolonisten in de meer afgelegen streken van de kolonie zo goed als 
geheel van geestelike hulp verstoken waren.” 7 Weens gebrek aan 
’n doeltreffende kerklike organisasie, en die haas onmoontlikheid, 
selfs onder gunstige omstandighede, om die steeds rondtrekkende 
en wegtrekkende pioniers op te volg en geestelike voor te lig, het die 
Kerk as sulks hom nie Íewendig laat geld nie. Hierby kom nog dat 
die bestaande gemeentes dikwels vir lang tydperke vakant was; en 
die versugtinge wat die vakante gemeente van Graaff-Reinet in ’n 
brief, gedateer Ferbruarie 1802, „Aan den Eerwaarden Kerkenraad 
van Cabo de Goede Hoop,” slaak, gee ’n aanduiding van wat die 
ander binnelandse gemeentes ook dikwels moes gevoel het: „De zugt 
tot den Godsdienst en het belang der gemeente verplicht ons, ons 
tot UE.E te wenden en UE.E. onder het oog te brengen, het noodlot 
dezer gemeente, daar dezelve.... verstooken is van de bedieninge 
des H.Euangeliums, door het gemis van eenen leeraar, hetwelk de 
cnkunde, die hier reeds zo groot is, nog steeds meer en meer de over- 
hand doet neemen. ’ ’ 8 

En dit lyk ook nie of die openbare prediking in die wordingstyd 
van die Afrikaner volk baie doeltreffend was nie. Hierdie onvrug- 
baarheid van die prediking was nie altyd aan harde harte van die 
hoorders te wyte nie. M. C. Vos spreek van die eredienste omstreeks 
die jaar 1770 as volg: „Wanneer ik maar kon, moest ik, en wel 
tweemaal iederen rustdag, naar de kerk; maar kwam er, (gelyk het 
doorgaans met het grootste getal der toehoorders gaat), zo wys uit, 
als ik er ingegaan was. Dit is zeker meestal de schuld der toehoorders 
zelve, maar ook menigmaal van de predikers, die niet genoeg studeren, 
om naar de vatbaarheid hunner toehoorders te prediken, en derzelfde 
aandacht gaande te houden.” 9 

Vele van die geestelike leidsliede van die 17e en 18e eeue maak 
nie ’n gunstige indruk nie. In ’n skrywe aan die Classis van Am- 
sterdam onder datum 14 April 1751, laat die sogenaamde „gekom- 
bineerde Kerkvergadering” hom as volg uit: „Wy moeten ons ook 
verwonderen dat hun WelEd.Achtbare geerne sien zouden, dat deeze 


6 Vir die uitgestrektheid van hierdie gemeentes, sien Spoelstra, Bouw- 
stoffen, deel II, p. 530. 

7 F. C. Dominicus, Het Huiselik en Maatschappelik Leven van de Zuid- 
Afrikaner, p. 89. 

8 Sien Spoelstra, Bouwstoffen, deel II, p. 613. 

9 Merkwaardige Verhaal, pp. 4, 5. 

gemeintens voorsien wierden, met zoodaenige predikanten, die te- 
vooren in het vaderland in dienst geweest zijn; want wy moeten 
betuygen, dat wy, zoo degeene die hier geweest zijn, als die wy nae 
Batavia hebben zien vertrekken, geensints onder waerdigste hebben 
konnen tellen....en wy verzoeken nogmaels op het vriendelijkste, 
dat UWelEw. gelieven zorge te draegen, dat ons geen onbequaeme 
oí van een eregrlijk leeven worden toegezonden;.... zonder genoot- 
saekt te zijn, onkundige vossen te gebruyken, die de wijngaert des 
Heeren bederven ....” 10 

Ook moet onthou word dat die predikante destyds amptenare 
van die Kompanjie was. „De geesteliken vatten in veel gevallen hun 
bediening op, of het ’n wêreldlik ambt was, en besehouwden zoals de 
meeste ambtenare van de Kompanjie, de Kaap slechts als een door- 
gangshuis naar een betere betrekking. ” * 11 

3. Die Bybel en die Huisgodsdiens. 

Dat die Afrikaner volk met reg bestempel kan word as ’n gods- 
dienstige volk, moet derhalwe nie toegeskrywe word aan die arbeid 
van die georganiseerde kerk nie. Die herhaalde gebruik wat die 
Afrikaner gemaak; het van die Bybel is veral die sout, die konser- 
verende invloed gewees, waardeur hy in die tydperk van sy gevaarlike 
afgesonderdheid, bewaar is van die bederí van verwildering en ver- 
bastering. Die lees van die Bybel meer as enige kerklike voorligting 
wat hy mag geniet het, is die bron van lig wat in sy wordingstydperk 
aan hom sy rigting aangewys het, en inhoud en kleur aan sy dink- 
wêreld gegee het. 

„Ons vaders was Kalviniste en die geskiedenis bewys tog seker 
dat juis die Kalviniste meer as enig ander deel tuis is in Gods 
Woord, ja Gods hele Woord.” 12 As Calviniste wat wars was van 
enige priesterlike tussenkoms, en wat alle nadruk gelê het op die 
Skrif as leidraad vir lewe en leer, het die vaders van die teenwoordige 
Afrikaners, by die afwesigheid van gereelde kerklike bearbeiding, 
en van andere voorligting, hulle des te meer verlaat op die voor- 
skrifte van die Bybel. Maar dit is in die huisgesin, in die familie- 
lewe dat die Bybel veral sy invloed uitgeoefen het: Die Bybel is vir 
die Afrikaner ’n familieboek. By die afwesigheid van die kerk as 
middelpunt van die gesamentlike uiting van godsdienstige aspirasies, 
en by die gemis van die skool as die inrigting om voorligting te gee, 
en aan die nuwe geslag die tradisies van die voorvaders oor te maak, 


10 Spoelstra, Bouwstoffen, deel I, pp. 239, 240. 

11 Dominicus, Het Huiselik en Maatschappelik Leven van de Zuid- 
Afrikaner, p. 88. 

12 O’Kulis, Doppers, p. 27. 

het die familie ook die plek van hierdie inrigtings moes inneem; en 
die plek wat die Bybel in die kerk en in die skool moes inneem, het 
dit in die Afrikaner huisgesin ingeneem. Die Bybel het veral deur 
die gebruik daarvan by die huisgodsdiens sy vat gekry op die Afri- 
kaner volk. Elke egte Afrikaner huisgesin was ’n gemeente waarin 
die Bybel, dikwels heel kinderlik en naïef opgevat, die maatstaf vir 
die etiese lewe verskaf het, en die gesinslede voorsien het met vrugbare 
dinkbeelde en verhewe ideale. Elke egte Afrikaner huisgesin was ook 
’n skool waarin die Bybel die middel was vir kultuurontwikkeling 
en beskawing. 

In verband met die godsdienstige lewe van die pioniers in die 
18e eeu, sê C. G. Botha: „The grazier was regular in holding family 
worship both morning and evening and said grace with devoutness 
before and after meal. The Bible, the great guide in the farmer’s 
life, was frequently the only literature in his house; he was acquainted 
and could discourse about the lives of the patriarchs of old of which 
he was a íair prototype. ’ ’ 13 Cole sê in verband met die gebruik van 
die Bybel deur die Afrikaners in die binnelande die volgende: „Hoe 
ver zij van een kerk verwijderd zijn, zullen zij nooit in gebreke 
blijven de Sabbatdag met allen eerbied door te brengen. In bijna 
elke huisgezin wordt iederen avond een gedeelte van den Bijbel aan 
de huisgenoten en de knechts en meiden voorgelezen. Het is waarlijk 
niet het minst aangename schouwspel in de Kolonie om in het 
grootste vertrek... .soms veertig of vyftig personen te zamen te zien 
terwijl allen... .met godsdienstige aandacht luisteren naar de woor- 
den van het heilig Boek, en zamen stemmen in gebeden en gezangen 
tot den groten Yader van het gansehe menschdom. ” 14 

Die gereelde gebruik van die Bybel, en die goeie gewoonte om 
huisgodsdiens te hou, en om Sondae „boeke te vat,” het in die loop 
van die wordingsgeskiedenis van die Afrikaner byna algemeen ge- 
word. Ander boeke as die Bybel het die mense in die binnelande 
maar baie selde in hande gekry, sodat die Afrikaners met reg kan 
genoem word, wat sy wordingsgeskiedenis betref, die nasie van die 
een Boek, die Bybel. Die hele dinkwyse van die Afrikaner is deurtrek 
met die gedagtes van die Skrif. Die Bybel was die Afrikaner se 
leesboek sowel as sy leerboek. Rondom die familietafel, of op die ope 
veld langs die tenwta, wat soms vir jare as rondtrekkende woning 
moes dien, het die Afrikaner sy kultuur sowel as sy godsdiens ont- 
vang. „Die prente, die aanskouingslesse (van die Bybel) is diep in 
die kindersiel van die Afrikaanse Boerkind gegraveer daar in die 
veldtent en in die eensame hartebeeshuis, waar hy haas niks anders 


13 Social Life in the Cape Colony, p. 85. 

14 Myn Verblijf aan de Kaap de Goede Hoop, p. 102. 

te lees en te sien had van die buitewêreld.... Goddank, dat ons ou 
volk die ou Boek so verstaan en waardeer het en daarnaas die opvat- 
ting had, dat hulle self daardie tdtverkore volk van God was, dat 
hulle aan daardie sedewette verbonde was, dat hulle verplig was tot 
gehoorsaamheid, maar ook reg had op daardie beloftes, dat dit hulle 
God was en dat Hy hulle sou lei en bewaar op hulle wege.” 15 

Deurdronge met die dinkbeelde van die Skrif, waarmee hy reeds 
van kindsbeen af bekend gemaak was, en sonder enige kennismaking 
met die Europese gedagtewêreld, het die Afrikaner nie net sy religie, 
maar ook sy tydelike aangeleenthede en politiek in die raamwerk 
van die Skrif wou inrig. Die Bybel was vir vele—en is vir sommige 
vandag nog—nie net die kanon of reël vir godsdienstige waarhede, 
en die maatstaf vir die etiese lewe nie, maar ’n soort ensiklopedie ook 
vir sekulêre aangeleenthede en vir algemene informasie. „They have 
found in the Bible all their theology, all their history, all their 
seience, in a word all their literature. ’ ’ 16 Dr. Sehonken in sy boek 
oor „De Oorsprong der Kaapsch-Hollandsche Overleveringen, ” be- 
vestig dit. „Die Bybel is de leiddraad en wegwyzer (van die Afri- 
kaner) in het dagelijksche leven, zoowel in geloofzaken, in de poli- 
tiek, by het onderwys, by de rechtspraak, in een woord in ’t gehele 
denken. ’ ’ 17 

As gevolg van die plek wat die Bybel onder die Afrikaner nasie 
in sy wordingstydperk ingeneem het, en veral as gevolg van die 
invloed van die Bybel in die familielewe, kan die sosiale, kulturele, en 
etiese waarde van die Skrif moeilik oorskat word in ’n poging om die 
Afrikaner gemoed te verstaan. Ons volstaan egter hier met ’n paar 
getuienisse: „Als men de geschiedenis dier Boeren aan de meest 
Oostelijke grenzen van de Kolonie bestudeert van 1790 tot 1820, dan 
verwonderdt men zich inderdaad dat dit deel onzer landgenoten niet 
tot gehele wetteloosheid, ja zelfs tot bandeloosheid is overgegaan, 
vooral als men in aanmerking neemt, dat er tusschen zich bewogen 
een aantal weggelopen schurken van allerlei slag... .Dat zy zulks 
niet werden, is alleen toe te schryven aan hun innigen godsdienstigen 
zin: hun hangen aan de Bijbel.... Hoe ruw zij ook mochten zijn, en 
hoe onbeschaafd ook in menig opzicht, hun Bijbel bleven zij lezen, 
en hun geloof aan Gods Woord bleef onverzwakt. ” 18 „Dat ons volk 
in die binnelande, ’ ’ skryf Tobie Muller, „nie heeltemal verwilderd en 
ongeletterd geword het nie, het ons te danke aan die godsdiens. Want 
hoe eenvoudig ons voorouers ook al somtyds was, het die meeste tog 
altyd daarvoor gesorg dat hulle nageslag die Bybel sou kan lees. In 


15 O’Kulis, Doppers, pp. 25, 26. 

16 Regan, Boer and Uitlander, p. 3. 

17 p. 31. 

18 Van Oordt, Paul Kruger, pp. 10, 11. 

die woeste wilde streke en afgeleë eensame plekke waarheen ons 
vaders getrek het, was daar meestal geen skole te vind nie, geen boeke 
of selfs koerante om hul verstand vir algehele verstomping te bewaar 
nie. Maar amper oral was die Bybel die laaste skans wat ons volk 
beskerm het teen ’n volslae ongeletterde barbarisme. ’ ’ 19 

4. Voorliefde vir die Ou Testament. 

Veral was dit die Ou Testament wat die pioniers met voorliefde 
gelees het. Die meer primitiewe toestande wat die Ou Testament 
beskryf, sowel as die uitverkiesingsgedagte wat daar so sterk op die 
voorgrond kom, het weerkiank gevind in die gemoed van die Calvinis- 
tiese baanbreekrs. Ewe as die ou Israeliete in die wildernis rond 
geswerf het, en vir hulle selfbehoud as ’n uitverkore volk van God 
teenoor die omringende heidene altyd op hulle hoede moes wees, en 
hulle van alle vermenging moes wag, so moes die Afrikaners ook in 
die woeste verkeer, en dikwels bedreig deur heidense hordes, en die 
gevaar van verbastering. Veral in die beproewinge wat kort voor en 
kort na die Groot Trek deurgemaak moes word, is die invloed van die 
Ou Testament op die Afrikaners sterker geword. Die oortuiging dat 
hulle die uitverkore volk is, het byna algemeen geword. „Want alle 
emigranten waren van een denkbeeld bezield: zij waren Gods volk, 
dat door God geleid werd uit het land der slavernij naar het land 
der vryheid. In het midden van de woeste wêreld tusschen briescende 
leeuwen en huilende wolven voelden zij dat het sleehts Gods hand 
was, die hen behoedde in het geveeht met de barbaren; en was een 
ieder overtuigd dat God met hen streed, en dat Hem de eer der 
overwinning toekwam.” 20 O’Kulis bevestig dit: „By hulle het dit 
vas gestaan, dat hulle die uitverkore volk was... .Die ooreenstemming 
(tussen die Trekkers en die Israeliete) is verrassend, wonderlik;.... 
Daardie gedagte was ’n kragtige opvoedingsmiddel, die kompas en 
die roer van die nasionale skip deur die onbekende lewens-see van 
Suid-Afrika. ’ ’ 21 

Hierdie voorliefde vir die Ou Testament het vrugbaar ingewerk 
op die karakter van die Afrikaner, veral daarin dat dit hom laat 
bewus word het van die roepingsidee wat in die uitverkiesingsleer 
opgesluit is. Hy het bewus geword van ’n roeping, en het die 
swaarkry wat in die nakoming van die roeping sy lot was, met be- 


19 Dr. B. B. Keet, Tobie Muller, p. 159. Die letterkunde oor die Afri- 
kaner is deurspek met verwysinge na die gebruik van die Bybel in die 
binnelande. Sien o.a. Borcherds, Memoirs, p. 51; Lichtenstein, Travels, deel 
I, p. 176; J. C. Chase, The Cape of Good Hope, p. 135; Mackinnin, South 
African Traits, p. 81; Stuart, De Hollandsche Afrikanen, pp. 137, 208; ens. 

20 Van Oordt, Paul Kruger, p. 27. 

21 Doppers, pp. 20, 21. 

rusting en moed kon verduur. In sy geskiedenis van „Onse Kerk 
in die Trans-Gariep, ” ’ wys Dr. Gerdener ook hierop: „Was die 
Kalvinisme van daardie stoere Voortrekkers ook dikwels meer lief 
vir die Ou Testament as vir die Nuwe, vir die openbaring van die 
geregtigheid van God as vir Sy genade, dit het nogtans in dae van 
druk en kommer besiel tot berusting en tevredenheid, en gestaal 
lot durf en daad.” 22 

5. Die Ontvangs van die Afrikaan&e Bybel. 

Hoewel dit nie ontken kan word nie dat, nou dat die pioners- 
toestande nie meer bestaan nie en die Afrikaner ook meegesleur word 
deur die moderne lewensomstandighede en rigtinge, die Bybel nie 
meer so ’n uitstaande plek het in die vorming van die dinkwêreld 
van die Afrikaner nie, as toe dit gegeld het as sy enige kultuurboek, 
tog beïnvloed die Bybel vadag nog in ’n belangrike mate die lewe 
van die Afrikaner. Die Bybeltradisie word nog hooggeag: die Bybel 
is nog die belangrikste sedelike en geestelike invloed by die Afrikaner. 

Hierdie ereplek wat die Bybel nog in ons land inneem is baie 
duidelik bewys deur die wyse waarop onlangs die uitgawe van die 
Bybel in Afrikaans begroet is. Die aankoms van die eerste besending 
Afrikaanse Bybels op 29 Mei 1933 het deur die hele Suid-Afrika ’n 
intense belangstelling opgewek; en op 27 Augustus 1933 is daar met 
die grootste geesdrif by die offlsiële verwelkoming van die Afrikaanse 
Bybel oral feesgevier. Dr. Dreyer skryf in die Jaarboek vir 1934 
hieromtrent die volgende: „Ver weg die vernaamste en belangrikste 
gebeurtenis in die afgelope jaar vir ons Kerk en volkslewe was die 
voltooiing van die langverwagte Afrikaanse Bybelvertaling en die 
aankoms op Maandag, die 29e Mei van die eerste besending Afri- 
kaanse Bybels, waarop later aflewering van tienduisendtalle gevolg 
het—so groot was die verlange na Gods Woord in ons eie taal. En 
met watter uitbundige geesdrif en vreugde op 27 Augustus d.a.v. 
deur die lengte en breedte van Suid-Afrika die Bybel kerklik in 
ontvangs geneem werd, is nog vars in die geheue van almal. ’ ’ 23 

Die aanvraag na die Afrikaanse Bybel was so groot dat die 
uitgewers nie kon tred hou daarmee nie. Ds. H. P. M. Steyn, 
sekretaris van die Britse en Buitelandse Bybelgenootskap verklaar: 
„Die Afrikaanse Bybel het ’n groter afset gehad as wat enige eerste 
uitgawe van die Býbel in ’n nuwe taal beleef het. ’ ’ 24 Hoe merkwaar- 
dig hierdie feit is, en hoe duidelik dit bewys welke ereplek die Bybel 
vandag nog het by die moderne Afrikaner, kan alleen reg gevat word 

22 p. 78. 

23 p. 45. 

24 Sien Die Burger, 6 Mei 1935. 

as dit onthou word dat daar nog maar 922,000 persone, ongeveer, 
aan die drie Afrikaanssprekende kerke behoort. 25 


Resumê. 

Uit ’n sosiologies-etiese oogpunt het. die religie so ’n unieke 
betekenis gehad in die vorming van die sosiale gewete van die Afri- 
kaner, dat daaraan ’n prominente plek in hierdie studie moet toege- 
staan word. 

Die godsdiens van die Afrikaner is in die tydperk van sy 
isolasie, toe die karakteristieke trekke van sy karakter gevorm is. 
gekonserveer deur die lees van die Bybel, en nie so seer deur die 
optrede van die georganiseerde Kerk nie. Teen die agtergrond van 
sy Calvinisties-godsdienstige tradisie het die lees van die Bybel, eu 
veral van die Ou Testament, hom so beïnvloed dat dit sy hele dink- 
wêreld gekleur het. Dit is egter in die huisgesin, in die familielewe,. 
deur die huisgodsdiens dat die Bybel veral sy merk gemaak het op 
die karakter van die Afrikaner. Die Bybel is vir die Afrikaner ’n 
familieboek. 

Die geesdriftige ontvangs van die Afrikaanse Bybel dui aan dat 
die Bybel nog vandag vir die moderne Afrikaner groot betekenis het. 


Offisiële Jaarboek, N.o. 17. 



HOOFSTUK VII. 


CALVINXSME EN DIE AFRIKANEE. 


1. Die Afrilianer is Calvinis. 

Dit word met reg byna algemeen aangeneem dat onder die 
mvloede wat vormend ingewerk het op die karakter van die Afrkaans- 
sprekende Afrikaner, Calvinisme ’n uitstaande plek ingeneem het; 
en dat die Afrikaner in merg en been, Calvinisties is, of ten minste 
was. „Ons is Calviniste,' ’ of, „Ons Calvinistiese lewensbeskouing is 
die siel van ons godsdiens en volkslewe,” is uitdrukkinge wat in die 
wandel sowel as van die kansel dikwels gehoor word. D ’Arbez in sy 
boek oor die lewe van Calvyn, gaan selfs so ver as om te beweer: 
„Toch, nergens op aarde leeft het werk van Calvyn sterker dan in 
Zuid-Afrika, waar de geest van Calvyn nog niet verzwakt is door de 
invloed van de twintigste eeuw, zoals maar te dikwels het geval is 
geweest en nog is, in de landen van Europa. Zo Johannes Calvyn 
heden ten dage uit zijn onbekend graf aan het meer van Genêve zou 
kunnen opstaan, en zich weder op de aarde zou bewegen, dan ware 
ongetwyfeld het verre Zuid-Afrika het enige land, waar hy de grond- 
beginselen van de leer waarvoor hy heeft geleefd en gestreden, nog 
zuiver en onvervalst van kracht zou vinden. ’ ’ 1 Hierdie verklaring 
is ongetwyfeld oordrewe, maar dit kan in kern tog ook nie weerlê 
word nie. 

Die Afrikaanssprekende Afrikaners is direkte afstammelinge 
van Calviniste. Die Kaapse volksplanters is die oorbrengers gewees 
van ’n sterk Calvinistiese tradisie. Coolenbrander sê: „In 1806.... 
was de afkomst der kolonisten voor ruim 50 procent Nederlanders, 
voor 27 procent Duits, voor meer dan 17 procent Frans en voor on- 
geveer 5 y 2 procent van andere nationaliteiten. Dit moet nog (d.w.s. 
in 1902) ten naastenby de bloedmenging der Boeren bevolking van 
de Republieken zijn....” 2 Die Afrikaner nasie stam dus vir goed 
die helfte af van die Calvinistiese Geus. Yir die Hollander wat 
in die stryd teen die Roomse Spanje krag geput het uit sy Gerefor- 
meerde godsdiens, het Calvinisme „lewensessens” geword. Van 
Vloten gebruik sterke taal, maar sê tog nie te veel as hy beweer: 
„Wat het licht voor onze ogen, de lucht voor onze longen is, is het 


1 Het Leven van Johannes Calvyn, p. 1. 

2 Afkomst der Boeren (1902), p. 7. 

Calvinisme geweest voor de wording van onze staatbnndige en burger- 
lijke vryheden. ’ 1 * 

Wat die Hugenote-element betref, wat ruim een-sesde van die 
Afrikaner bloed uitmaak, is dit juis Calvinistiese oortuiginge gewees 
wat hulle in botsing gebring het met die Koomse owerheid in Frank- 
ryk, en wat hulle met lewensgevaar en met verlies van alle besittinge 
uit hulle vaderland laat trek het om eindelik in Suid-Afrika hulle 
tuiste te vind. En wat ons Duitse voorvaders betref is dit genoeg 
om daarop te wys dat hulle meestal met Hollandse vroue getroud was 
en afkomstig was uit die grensstreke tussen Holland en Duitsland. 3 4 
Hulle het ten minste nie vyandig gestaan teenoor die Calvinistiese 
beskouinge nie, en is spoedig geheel vereenselwig met dle orige van 
die bevolking. Seker is dit dat Lutheranisme nie merkbare spore in 
ons volkskarkter nagelaat het nie. 5 

Op die fondament van ’n Calvinistiese lewensbeskouing dan 
is die volksplanting aan die Kaap aangelê. „Die volksplanting aan 
die suidpunt van Afrika was in rudimentêre sin ’n klein Kalvinistiese 
staatjie.” 6 En met hierdie lewensbeskouing is die stoere voorvaders 
van die Afrikaner nasie na die binnelande getrek; daar het hulle 
in afsondering van die groot buitewêreld, dog in besit van ’n vrug- 
bare tradisie, onder Gods bestier en bewaring vir hulle en hulle 
nakomelinge ’n tuiste gemaak; daar het hulle Afrikaners geword. In 
die oortuiging van die waarde van hulle godsdienstige opvattinge het 
hulle koers gehou. Die Afrikaner karakter is gestaal geword deur die 
Calvinsme wat, volgens wyle President Steyn, die „lewensessens” 
van die Afrikaner is. „Vandat Van Riebeeck aan Tafelbeygs voet 
landde tot Paul Kruger aan Lehmanstrand de adem uitblies, was dit 
de kracht die grote dingen in Zuid-Afrika gewrocht heeft. ’ ’ 7 


3 Sien „Die Stigting van die Kristelik-Nasionale Bond van Kalviniste 
in Suid-Afrika, p. 34. 

4 Theal sê: „The female immigrants—except the Huguenots—were 
practically all from the Netherlands. The German male settlers were 
chiefly from the borderland where high and low Teuton blood is inter- 
mingled, and in religion, language, and sentiment they were as near to 
the people >of Amsterd'am as to those of Berlin.” (History of South Africa 
before 1795, Deel II, p. 370). 

5 Tot die einde van die 18e eeu het daar so goed as geen ander lewens- 
rigting as net die Gereformeerde hom in Suid-Afrika kon laat geld nie. 
„Wat niet .Gereformeerd’ was, werd niet als wettig of echt erkend... .Een 
Lutherse gemeente werd niet erkend. . .. ” (Marais, Geschiedenis der N.G. 
Kerk, p. 94). 

6 Dr. J. D. du Toit: Sien Die Stigting van die Kristelike-Nasionale 
Bond van Kalviniste in Suid-Afrika, p. 35. 

7 Pres. Steyn, Sien sy lewensbeskrywing deur N. J. van der Merwe, 
Deel II, p. 197. 

2. Wat is Calvinisme? 

Daar is baie dikwels nie helderheid oor die betekenis van die 
woord Calvinisme nie. Dit is nie alleen die gewone mens wie se 
opvatting insake hierdie begrip gewocmlik onseker en vaag is nie; 
selfs ontwikkelde persone, en soms ook predikante, is nie altyd so 
seker wat eintlik alles onder die term verstaan word nie. Dit is der- 
halwe nodig dat ons ons hier daaraan sal waag om ’n korte omskry- 
wing te probeer gee van Calvinisme, sodat ons enigsins meer bepaald 
kan wees oor die sin waarin die Afrikaner Calvinisties is; en ook 
sodat ons die besondere bydrae van die Calvinisme in die vorming 
van ons volkskarakter beter kan vasstel. 

In konfessionele sin, sê Dr. A. Kuyper, „verstaat men onder 
Calvinist, een beslist aanhanger van het dogma der Voorbeschik- 
king. ’ ’ 8 Maar om Calvinisme so op te vat, is om een grondleerstel- 
ling van die Calvinisme te laat geld vir die gehele stelsel, wat 
ongetwyfeld wyer is as die predestinasie-idee, hoe belangrik dié ook 
al mag wees. „In the mind of most people the doctrine of Predes- 
tination and Calvinism are practically synonymous terms. This, 
however, should not be the case, and the tocv elose identification of 
the two has doubtless done much to prejudice many people against 
the Calvinistic system. ’ ’ 9 

Calvinisme en Gereformeerde geloofsbelydenis word dikwels as 
sinoniem gebesig. 10 Ongetwyfeld is die Gereformeerde leer Calvinis- 
tíes in die sin dat Calvyn ín die optrek daarvan die leidende gees 
was; en die ^stroombed” vir die verdere ontwikkeling daarvan aan- 
gedui het. Maar hoe groot die gees van Calvyn ook al was, die 
Gereformeerde leer het nie met hom fínaliteit bereik nie. Die Gerefor- 
meerde stelsel is wel Calvinisties, maar is ook wyer in inhoud as die 
besondere bydrae van Calvyn. C-alvyn is nie die toetsteen vam die 
Gereformeerde waarheid nie. 

Calvinisme kan opgevat word óf as ’n leerstellige stelsel, 6f as 
’n lewensrigting. As stelsel dui Calvinisme vir ons aan die begrippe, 
en in besonder die teologiese begrippe wat Calvyn tot ’n geheel ont- 
werp het. „The Calvinistic system has specially five distinct doctrines. 
These are technically known as the “Five Points of Calvinism;” and 
they are the main pillars upon which the superstructure rests. ’ ’ * 11 
Hierdie fundamentele begrippe of leerstellinge is die algemene be- 


8 Het Calvinisme, p. 5. 

9 Boetner, The Reformed Doctrine of Predestination, p. 7. 

10 Dit skyn die standpunt te wees van Kuyper. Volgens hom is „Onder 
Calvinisme te verstaan.... die voleinde evolutie van het Protestantisme, 
die in die 16e eeuw de levensontwikkeling van ons geslacht in een nieuwe 
en hoogere phase heeft geleid.” (Het Calvínisme, p. 35). 

11 Boetner, The Reformed Doctrine of Predestination, p. 59. 

■dorwenheid van die gevalle mens, vrye uitverkiesing volgens die abso- 
lnte wil van God, beperkte verlossing, onweerstandelike genade, en 
die volharding van die heiliges. 12 

As die vaders van die Afrikaner volk in die binne lande 'n toets 
moes deurstaan insake hulle kennis van so ’n teologiese stelsel, sou 
hulle moeilik kon deurgaan as Calviniste. Maar Calvinisme is nie 
net 'n intellektuële sisteem nie: dit is ook ’n lewensrigting. D5ie 
grondbeginsels van die Calvinistiese teologie openbaar ’n wonderlike 
krag in die alledaagse lewe, en laat hulle geld as ’n dinamiese faktor 
in alle verhoudinge in die samelewing. J. M. Mecklin sê: „The 
íinality of Calvinism, its logical coherence, its combination of intense 
political and religious Ioyalties with a high sense of duty, its emphasis 
of prudence and thrift in practical affairs, all united to lend it an 
appeal not shared by any other ereed of Protestantism. ’ ’ 13 Calvyn 
het nie hierdie grondbeginsels ontdek nie; maar dit is deur hom 
en sy medewerkers en opvolgers beter as elders tot ’n stelsel opgestel; 
en deur die Gereformeerde teologie is dit as ’n vormende krag in die 
lewe van die Wes-Europese volke gebring. Calvinisme as sisteem en 
as lewensrigting kan nie vanmekaar geskei word nie. Tog die geskie- 
denis het oorvloedig bewys dat, terwyl die godgeleerde stelsel van 
Calvyn as „geschlossenste systematische Werk das díe Reformation 
hervorgebracht hat, ’ ’ 14 moet geag word, dit nog meer deur sy sede- 
like en geestelike beroep as deur sy strenge logika, meer as ’n lewens- 
ligting dan as ’n intellektuele stelsel hom laat geld het. 

Calvínisme as n’ lewensrigting is ’n sedelike en geestelike krag 
wat vir velerlei ontwikkeling vatbaar is. As ’n lewensrigting en nie 
soseer as ’n afgeslote verstandelike stelsel dui dit aan „het stroom- 
bed... .waarin de Reformatie zich voortbewoog voor zoover ze noch 
Luthersch, noch Anabaptiseh, noch Soeiniaansch was. ’ ’ 15 

Ongetwyfeld die sleutelgedagte van die Calvinistiese lewens- 
rigting is die erkenning van die absolute smwereiniteit van God in 
die gehele lewe sowel as in die skepping. Yan Calvyn verklaar Karl 
Heussi: „Der beherrschende Gedanke seines theologischen Systems 
war die Idee der unumschrankten gottlichen Freiheit oder des uner- 
messlichen Selbstverherrlichung Gottes. Von dieser Idee empfing 

12 Dr. J. D. du Toit in ’n artikel in Koers in die Krisis, noem vier 
grondbeginsels van die Calvinisme: „Altyd en orals rnoet die Woord van 
God ons verlig met sy klare en onvervalste skynsel;” die absolute soewe- 
reiniteit van God; partikuliere uitverkiesende genade; en gemene grasie. 

13 Social Ethics, p. 25. 

14 Heussi, Kompendium der Kirchengeschichte, p. 264. 

15 A. Kuyper, Het Calvinisme, p. 6. Sien ook p. 27 waar Kuyper sê 
dat Calvinisme, „noch een kerkelyk, noch een theologisch, noch een secta- 
risch begrip” is, maar ’n tendens ,om de ontwikkeling van ons menschelyk 
geslacht te leiden. Sien voorts Het Zoeklicht, Oktober 1925, p. 305. 

die gesamte Schopfung Calvins ihr eigentiimliches Gepránge.' ’ 16 
Nie die noodlot, nie ’n blinde noodsaaklikheid, maar God, die Skep- 
per, wat in Jesus Christus as Vader aanbid word, is die absolute Be- 
stierder en Onderhouer van almal en van alles. Hy is die oorsprong 
van alle lewe en bestaan; en Sy heerskappy sluit alles in. Die laaste 
doel van alle bestaan, sien die Calvinis in die onvoorwaardelike self- 
verheerliking van God. „God schafft das Gute wie das Bose um 
seine gottliche Bhre zu erweisen.” 17 Sioli Deo Glaria! 

As die Absolute Soewerein beoefen God ’n vrye uitverkiesing, 
waardeur sondaars, gedruk deur die skuld van hulle sonde, besondere 
genade ontvang om gered te word. Die Calvinis is bewus van homself 
as ’n uitverkorene: hy is in Gods plan opgeneem om ook in die 
wêreld ’n bepaalde plek in te neem, ’n bepaalde doel te verwerklik en 
’n bepaalde roeping na te volg. Kom wat wii: hy is in die hand en 
ender die bestier van sy God, Wat vir hom deur vreugde of droef- 
heid, deur voorspoed of tragedie sal lei en sai gebruik tot Sy eer. 
Ons haal Heussi hier weer aan: „Diesem Gedanken entspringt eine 
grosse Aktivitát gegeniiber der Welt, ein starker Heroismus und 
eine unversohnliche Háute im Kamf fur die Ehre Gottes. Im Werken 
fiir Gottes Sache sieht der Calvinist einen Beweis fiir seine Erwáh- 
ling.” 18 As uitverhorene is die Calvinis hom, bewus van ’n roeping; 
en dat sy lewe alleen dan waarde het as hy bly op die pad wat lei 
na die nakoming van die roeping. Sy hele lewe, sy hele persoonlikheid 
moet gewy wees aaii die uitvoering van sy „godlike roeping. ’ ’ 10 

Waar Calvinisme posvat word spoedig ’n houding van demokra- 
tiese indiwiduálisme ontwikkel. Voor die soewereine God, Wat geen 
aanemer van persoon is, staan almal gelyk. Regstreeks voor God 
geplaas, het die ryke teenoor die arme, die sterke teenoor die swakke, 
die geleerde teenoor die eenvoudige, die koning op sv troon teenoor 
sy nietigste onderdaan, volstrek niks te pretendeer nie. „Daarom 
moest het Calvinisme consequent in de democratisehe opvatting van 
het leven zyn uitdrukking vinden. ’ ’ 20 Saam met hierdie nadruk op 
die gelykheid van almal, gaan die nadruk op die enkele siel. Elbe 
persoon is verantwoordelik direk aan God. Die besef van uitverkies 


16 Kompendium der Kirchengeschichte, p. 264. 

” Ibid, p. 264. 

18 Ibid, p. 265. 

19 Sien die Gereformeerde Huweliksformulier. Hierdie gedagte van 
vokasie het deur Kalvinisme groot invloed uitgeoefen op die industriële 
wêreld. Heussi sê: „Der puritanische Seitenzweig des Calvinismus (hat), 
besonders auf nordamerikanischen Bodem, durch seine religios bedingte 
rastlose Erwerbsarbeit einen Beitrag zur Entstehung des modernen Kapi- 
talismus geleistet.” (p. 266). Sien ook die deeglike werk van J. M. Meck- 
lin, Social Ethics, Hoofstuk II. 

20 A. Kuyper, Het Calvinisme, p. 19. Vgl. Boettner, The Reformed 
Doctrine of Predestination, p. 391. 

te wees bo so vele andere, en om ’n roeping te iiê, deur God self 
verorden, laat die sin vir die waarde van die enkele persoon sterk 
vooruitstaan. Calvinisme bring die siel regstreeks voor sy God; díe 
Calvinis is in die laaste instansíe in ’n ontsettende alleenbeid met 
sy God. 21 

3. Verbasterde Calvinisme. 

As die geestelike verbewenheid, die sedelike erns en die logiese 
samebang en finaliteit van die Calvinistiese stelsel in oënskou geneem 
word, word dit duidelik waarom dit in die geskiedenis so ’n belang- 
rike plek ingeneem het en so ’n groot invloed uitgeoefen het. Maar 
aan die ander kant is dit ook nie te ontken, dat deur die verbastering 
en mismaking daarvan, dit nie altyd so ’n geseënde invloed gebad 
het nie. Soms deur die nadruk op een enkele aspek te lë, met verby- 
gaan van andere belangrike eise van die stelsel; 22 soms deur die 
godsdienstige en sedelike agtergrond van die Calvinisme uit die oog 
te verloor; en soms ook deur dit meer as ’n verstandelike stelsel dan 
as ’n sedelike en godsdienstige bewerking te aanvaar, word Calvinisme 
in ’n verkeerde daglig gestel. So weldadig as wat Calvinisme in sy 
suiwere vorm is, is die verbasterde edisie daarvan nadelig in sy 
uitwerking. 

Calvinisme is een geheel, en sodra die grondbeginsels daarvan 
apart, as disjectu membra, behandel word, is daar gevaar dat dit sal 
ontaard in ’n karikatuur. Die soewereiniteit van God is ongetwyfeld 
in die Calvinistiese tempel die uitstaande hoeksteen; maar hierdie 
hoeksteen is geen logiese abstraksie nie, geen blote skolastiese speku- 
lasie nie. Dit is ’n godsdienstige en sedelihe begrip; dit kan nie in 
afsondering van die religieuse en sedelike korrelasies behandel word 
nie, sonder om die hele stelsel te verlaag tot iets geheel anders. Die 
albestier van God en die vrye uitverkiesing moet gedink word, nie 
sonder inagneming van die werklikheid van roeping en persoonlike 
verantwoordelikheid nie. As die geloof in die albestier van God 
losgemaak word van die besef van roeping en sedelike verpligtinge, 
kry ons ’n verbasterde Calvinisme, wat moeilik te onderskei is van 
fatalisme. 

Die enkeling kry in Calvinisme ’n sterke beklemtoning, en so 
lank dit op ’n duidelike godsdienstige basis berus, en die godsdien- 
stige sanksies dit heilig en kontroleer, is dit ’n vrugbare bron van 
sedelike krag; dit dra dan by om ’n sterk verantwoordelikheidsgevoel 
in die lewe te roep en te bestendig. Maar sodra die sentrale gedagte 


21 Sien Mecklin, Social Ethics, p. 45. Ook E. Baker, NatLonal Character, 
p. 204. 

22 Sien Hulst en Hemkes, N&o-Calvinisme, p. 24. 

van aie absolute heerskappy van God meer as ’n verstandelike begrip 
en minder as ’n sedelike werklikheid geld, begin Calvinisme ook as 
’n koordinerende faktor minder van krag te wees. Beroof van sy 
godsdienstige en sedelike strekking verloor dit sy krag om maat- 
skaplike eise te laat geld, en gee dit aanleiding tot ’n uiteenspattende 
indiwidualisme. Meeklin merk op dat in die Amerikaanse volk, 
deurdat Calvinisme losgeraak het van sy godsdienstige agtergrond 
dit gelei het tot „stark individualism. ” 23 „With the loss of a vivid 
sense of the fundamental moral unity of life and its essential rationa- 
lity went the discrediting of the corresponding eomprehensive scheme 
of values that included the smallest details of existence.” 24 En 
weer „Hence centrifugal expedience became the order of the day, 
as exhibited in unregulated individualism in politics and religion 
and unrestricted competition in business. ’ ’ 25 

Op ’n ander afwyking van die regte pad, waartoe verbastering 
van Calvinisme lei, wil ons hier nog wys. Die nadruk wat deur 
Calvinisme_op die enkeling gelê word; die gevoel van eie waarde en 
eie betekenis wat die gedagte van persoonlik uitverkies te wees, by 
hom opwek—gepaard met ’n gebrek aan sedelike erns, werk ’n 
gesindheid van superieure fariseïsme in die hand. Hierby kom nog 
dat die lewensideaal, wat deur Calvinisme voorgehou word, besonder 
hoog en verhewe is. Dit kan geen die minste kompromie met die 
tweede beste nie. Wanneer iemand nou, meer op grond van sy ver- 
band met ’n kerk, of familie of volk as op grond van persoonlike en 
godsdienstige ervaring, bewus is van die klem wat op hom as begun- 
stigde, as uitverkorene val, kom daar maklik ’n lelike gaping tussen 
belydenis en lewe. Dr. Bouma, editeur van „The Calvin Forum,” 
verklaar dat dit nie ontken kan word nie „dat aan Calvinisme dikwels 
weinig waarde toegeken is, nie alleen deur ongelowiges en ateïste nie, 
maar ook deur sekere christelike groepe. Hiervoor is Calviniste 
moontlik self verantwoordelik. Hulle het hulle geloofsoortuiginge 
hemelhoog geprys, en het intussen vergeet dat die op aarde geopen- 
baar moet word as ’n lewende krag.” En verder: „Die leer van die 
uitverkiesing word by vele ’n oorsaak van verskoning van hulle 
farisese onverskilligheid aangaande die redding van die medemens, 
aangaande die doen van sendingwerk en die verlossing en toewyding 
van die lewe in al sy omvang.” 20 


23 Social Ethics, p. 47. 

24 Ibid, p. 30. 

25 Ibid, p. 28. 

26 Sien Die Kerkbode, 13 Nov. 1935, p. 937. Mecklin wys op dieselfde 
gevaar. „The institutionaí life of Calvinistic communities took on a singu- 
larly impersonal and coldly logical character. Men shared their ideas but 
not their feelings. . . .Calvinistic theory became a ballet of bloodless logical 

F 

4. Calvinisme ’n Volkstradisie. 

Vir die handhawing van ’n volkstradisie was die toestande, 
waaronder die Afrikaners in die binnelande van Snid-Afrika verkeer 
het, baie gunstig. Daar was geen mededingende kultunr nie. Die 
gaping in beskawing tussen die pioniers en die inboorlinge was te 
groot ,om maklik enige verbastering in ras of in tradisie spoedig toe 
te laat. Die Hottentotte en Kaffers met wie die trekkers gedurig in 
aanraking gekom bet, bet noodwendig nie ’n verbeffende invloed op 
ons vaders uitgeoefen nie; en die sedelike swakkelinge in wie die 
volkskarakter swak was, bet soms aan bierdie invloed beswyk. 27 Sulkes 
bet verlore geraak vir die Afrikaner nasie: bulle is deur die Afrikaner 
publieke opinie uitgestoot. Aan die ander kant het die gevaar van 
die omringende neertrekkende barbarisme juis aanleiding gegee tot 
’n instinkmatige houding van selfverdediging, tot ’n vaster gehegt- 
heid aan eie geestelike besittinge, en tot die handhawing van ’n 
strenge maatskaplike afskeiding. Uit ’n drang tot selfbehoud het die 
trekker sy eie geestelike erfenis as sy enigste wapen teen degenerasie 
en verkaffering bewus hoër begin waardeer: hy bet bomself bewus 
begin word as die draer van ’n geestelike kultuur. Hy bet onder 
die besef gekom dat daar geen ander alternatief vir bom is as die 
tussen handhawing van sy tradisies en verkaffering. 

As daar nou nog by kom, soos dit die geval was met die trek- 
kers in die binnelande, dat hulle so goed as geheel geïsoleer was van 
alle andere kultuur-tradisies, dan is dit te verstaan dat die Calvinis- 
tiese tradisie, met sy roemryke verlede en met sy inherente sedelike 
krag, ’n besonder sterke houvas op die Afrikaanse pioniers moes hê. 
Hierdie tradisie het hulle, wel nie sonder wysiginge nie, lewendig 
gehou en gehandhaaf. 

En dit was nie so seer deur die werksaamhede van die georgani- 
seerde Calvinistiese Hervormde Kerk nie dat hierdie tradisie in die 
lewe gehou is. Soos elders aangetoon, 28 het die Kerk in die 18e eeu, 
en vir ’n groot mate selfs in die eerste vyftig jaar van die 19e eeu, 
nie veel gedoen, of kon doen nie, om die Afrikaners in die binnelande 
godsdienstig te bearbei. Die impetus van die oorspronklike tradisie 
was, egter, sterk genoeg om die trekkers na die verste dele by te bly. 
Kie so seer deur die pastorale bedrywigheid van die Kerk nie, maar 
deur die huislike en persoonlike lees van die Bybel en veral 


categories. . . . In communities with Calvinistic traditions the tyranny exer- 
cised over the imaginations of men by glittering abstractions in business 
or politics together with a singular moral indifïerence towards the glaring 
injustices of the immediate social situation is a fact only too familiar to 
the social reformer.” (Social Ethics, pp. 46 en 47). 

27 Sulkes was altyd uitsondering en het selde voorgekom. 

28 Sien Hoofstuk VI. 

van die Ou Testament, 20 is die Calvinistiese tradisie gevoed en 
in die lewe gehou. By die verdere uitbreiding van die volksplanting 
in die agtiende eeu na die Binnelande toe het die pioniers en grens- 
bewoners nie alleen teenoor die sentrale regering in die Kaap en die 
kultuurlewe losser te staan gekom nie, maar ook teenoor die Kerk. 
„Hulle het egter Calviniste gebly deurdat hulle bewaar gebly het 
by die Gereformeerde líeer deur die invloed van die Bybel, die 
belydenisskrifte en Gereformeerde outeurs. ’ ’ 30 

Met sy Calvinistiese oorleweringe sterk in sy bewussyn, het die 
afgesonderde trekker, omring deur heidene soos die Israeliet deur 
Kanaaniete, na sy Bybel gegaan vir troos en voorligting; en, uit 
die Ou Testament veral, het Hy weer sterker tot die oortuiging gekom 
dat God regeer en dat God ook die trekkers soos vir die Israeliete 
uitverkies het as Sy volk in teenstelling met die heidene wat hulle 
nmring. Paul Fredericq het in 1875 geskryf: „De Boeren zijn streng 
godsdienstig en houden vast aan de oud-gereformeerde letterlyke 
verklaring van de Schriften. Zy meenen het uitverkoren volk te zijn 
en de beloften van de Bybel zijn, gelooven zy, alleen op hen van 
toepassing. ’ ’ 31 


Die Afrikaner het die Calvinistiese opvatting as ’n tradisie van 
sy voorsate uit Europa ontvang, en dit in die binnelande gekoester. 
Hierdie godsdienstige rigting, met sy sterk beklemtoning van uit- 
verkiesing en roeping het die geestelike danmpkring verskaf waarin 
die Afrikaner gevorm is. 

Calvinisme is sowel ’n leerstellige stelsel asook ’n lewensrigting. 
Wie die Calvinistiese lewensrigting toegedaan is, hoef, egter nie 
noodwendig ’n duidelike begrip te hê van al die stellinge wat Cal- 
vinisme as ’n leersisteem insluít. Die Afrikaner het Calvinisme meer 
as lewensrigting dan as stelsel geken. Die sleutel-gedagte van Calvi- 
nisme is die erkenning in die lewe van die soewereiniteit van God, wat 
o.a. beoefen word in die uitverkiesing. Maar aan die uitverkiesing 
is daar ’n keersy verbind die besef van roeping. As geroepene staan 


20 Vergelyk Heussi: „Wie der Gott Calvins Altestamentliche Ziige auf 
weist, so empfing die calvinistische Frommigkeit iiberhaupt einen starken. 
Altestamentliche Einschlag.” (Kompendium der Kirchengeschichte, p. 265). 

30 Ds. J. V. Coetzee in Koers in die Krisis, p. 57. 

31 Zuide-Afrika, p. 18. Sien ook Prof. D. Mackenzie wat sê: „No ont 
who has freely and for years mingled with this people can doubt that they 
have persuaded themselves by some wonderful mental process that they 
are God’s chosen people, and that the blacks are the wicked and condemned 
Canaanites over whose heads the divine anger lowers continually. .. . they 
are God’s people and their enemies are His enemies.” (S.outh Africa, p. 158). 

elke persoon indiwidueel voor God: alleen in die laaste instansie aan 
God verantwoordelik. 

Deur nadruk eensydig op die soewereiniteit van God te lê, en 
sonder om reg të laat wedervaar aan roeping en verantwoordelikheid; 
oí deur Calvinisme slegs as ’n verstandelike stelsel te aanvaar sonder 
aan die sedelike en geestelike eise, wat daarmee in verband staan, 
reg te laat geskied, of ook deur die nadruk te sterk te laat val op die 
indiwidu ten koste van die maatskaplike verband, en so ’n verbrokke- 
lende indiwidualisme met sy onbeeprkte kompetisie in die hand te 
werk, ontstaan daar ’n vorm van Calvinisme wat as baster- of pseudo- 
Calvinisme bestempel moet word. 


76 


HOOFSTUK VIII. 


DIE PSIGOLOGIES-RELIGIEUSE ATMOSFEER VAN DIE 
AFRIKANER. 


1. ’n Sielkundige Dubbelstemming. 

Die Afrikaner, so het ons gesien, is gevorm onder die koesterende 
invloed van die Calvinistiese tradisie, wat weer gevoed en lewendig 
gehou is deur die huisbybel en die huisgodsdiens. Oor die werklikheid 
en krag van die invloed van hierdie Bybel-Calvinisme-tradisie kan 
daar by iemand wat enigsins ernstig aandag gegee het aan die geskie- 
denis en karakter van die AfrikaanssprekendeAfrikaner geen twyfel 
bestaan nie. Hierdie tradisie is die psigologies-religieuse atmosfeer 
waarin hy sy bestaan het, en is die fondament waarop die volksetos 
vasgelê is. Om die sosiale gewete van die Afrikaner te verstaan is 
dit noodsaaklik om hierdie geestelike dampkring van naderby te bekyk. 

In hierdie tradisie word daar in die gemoed van die tipiese Afri- 
kaner nadruk gelê sowel op die goddelike voorbeskikking en goddelike 
uitverkiesing as ook op die idee van roeping. By die egte Calvinis 
is daar ’n wisselwerking tussen hierdie twee gedagtes. Mooi en baie 
kenmerkend bring Langenhoven die invloed van hierdie gedagtes in 
die lewe van die baanbreker uit: 

„Kom daar tegenspoed, siekte of dood, daar’s ’n Vader daarbo 
Wat liefhet en weet. Dreig daar gevaar, ons verag elke mag op aarde. 
Die Almag wat gans die Heelal in die holte hou van Sy hand 
En sonnestelsels oor peillose afgronde slinger, het elke stap 
Van die grootste en kleinste van ons van Ewigheid voor alle Ewig- 
heid vas bepaal. 

Dreig dan, o vyand, jou ergste.... jy kan maar die wil uitvoer 
Van God wat regeer. Maar ons aangaande, kom lief of leed, 

Kom wel of wee, ons dank Hom vir vreugde en dank Hom vir droef- 
heid; 

Ons volg sonder stilhou of uitdraai die weg wat Hy skryf in ons hart. 
Ons buig voor Hom en voor Hom alleen; Hy ’t ons geroep en ons 
gaan. ’ ’ 


In die gemoed van die Afrikaner is die keersy van sy geloof dat 
God regeer die oortuiging dat hy ’n roeping het. „God regeer” en 
daarom 

„Wees sterk 
Daar’s ’n nasie te lei, 

Daar’s stryd te stry, 

Daar’s werk!” 

Daar is ’n wisselwerking tussen hierdie twee gedagtes. Die oor- 
beklemtoning van die een of ander aspek in bierdie sielkundig-gods- 
dienstige atmosfeer, lei tot ’n patologiese toestand, tot ’n verbasterde 
Calvinisme, wat eintlik nie meer Calvinisme is nie. Die oorbeklem- 
toning van die voorbeskikkingsidee gee aanleiding tot ’n fatalistiese 
gelatenbeid ; die oortuiging van uitverkies te wees sonder ’n lewendige 
besef van verantwoordelikheid lei tot ’n waansinnige superioriteits- 
kompleks en ’n sieklik sedelike en godsdienstige fariseïsme; terwyl 
weer aan die ander kant as die nadruk te sterk val op die roepings- 
idee kan daar maklik ontstaan ’n verbrokkelende indiwidualisme, en 
’n sekulêre humanisme. 

Hierdie twee aspekte van die Calvinisme, wat by ons volk as ’n 
vrug van die kerkhervorming en die gebruik van die huisbybel aan- 
wesig is, noem Prof. Brummer ’n „godsdiens-psychologiese dubbel- 
stemming. ’ ’ 1 Die twee kante kan wel onderskei word, maar behoort 
aan een-en-dieselfde stemming: Hulle moet nie in die lewe geskei 
word nie. 

In hierdie hoofstuk gaan ons let meer op die voorbeskikkings- 
gedagte, hoewel ons soms ook, uit die aard van die saak moet heen 
wys na die ander kant van die dubbelstemming. In die volgende 
hoofstuk probeer ons dan die invloed van die roepingsidee na te gaan. 

2. God Regeer. 

Die opperheerskappy van die Opperwese is ’n grondwaarheid 
in elke rigting van die Christelike Kerk; maar nêrens word daarop so 
’n nadruk gelê as in die Calvinisme nie. Die soewereiniteit van God 
eis van die mens absolute gehoorsaamheid aan die verordeninge van 
God soos bekend gemaak in die Skriftuur, en soos aangedui in die 
natuur. Omdat God regeerder is, en Gods wil die grond is van alle 
moraliteit, van alle pligte en regte, moet daar baie nadruk gelê word 
op godsdienstige sanksies. Maar aan die ander kant, strek die geloof 
in die soewereiniteit van God om die gelowige te verseker dat niks 
by toeval gebeur nie; dat elke gebeurtenis, hoe pynlik ook al, deel 
uitmaak van ’n grootse, alwyse, en onbegryplik verhewe plan, wat 
eindelik tot verheerliking van God en tot werklike saligheid van die 
uitverkorenes volvoer word. 


1 In sy lesing oor Die Afrikaanse Volksziel. 

Hierdie grondidee van die Calvinisme da,t God regeer, dat God 
die lotgevalle van die nasies so wel as van elke afsonderlike persoon 
bestier, is diep gegrif en beslis aktueel in die gemoed van die Afrika- 
ner; dit vorm die middelpunt van die Afrikaanse godsdienstige 
bewussyn. Die woorde wat hy onder teleurstellinge en by beproe- 
winge instinkmatig uitspreek is: God regeer; God beskik; God weet 
wat die beste is; of 

„Diepe wysheid zijn uw paden, 


Zijn ze zuurheid, zijn ze zoetheid, 

Wy aanbidden, zwijgen stil: 

Want de wezenlike Goedheid, 

Maakt het goed met dat zy ’t wil. ’ ’ 2 

In sy lewensbeskrywing van President Steyn sê Dr. van der 
Merwe: „Die twee woorde ,God regeer,’ het President Steyn in 
hierdie tyd oneindig veel troos verskaf. Aan meer as een het hy dit 
per brief of per telegram meegedeel. Sy gemoed het daarin alleen 
rus gevind dat daar ’n Almagtige Hand is wat uit gaos kosmos sal 
te voorskyn bring. ’ ’ 3 

Die vrome Aírikaner, wat ook die beste in die volk tipeer, het 
’n sterke besef van die werklikheid van die voorsienigheid van God. 
Hy is geen sekularis nie. Kinderlik, naïef, maar tog met alle opregt- 
heid hou hy rekening daarmee dat God regeer. Sy voorspoed en 
sukses maak hom nie opgewonde en selfverheffend nie: dit is net 
deur die voorsienigheid van die genadige God dat hy sy voorspoed 
geniet. Sy donkerste ervaringe laat hom nie in wanhoop neersink 
nie: die mens wik, maar God beskik; God sal nog uitkoms gee; en 
God weet wat die beste is. Hierdie trek merk ons baie duidelik op 
in die Anglo-Boere oorlog. Preller wys hierop: „Die oorlog het hy 
aanvaar, en volgehou as die wil van die Voorsienigheid; by Ver- 
eeniging het hy sig neergelê en die hoof gebuig onder gebed en 
gesang, as by die onverbiddelike. ’ ’ 4 Ook Emily Hobhouse, wat met 
die duisende Afrikaanssprekende moeders en kinders in die smelt- 
kroes van die oorlog in noue aanraking gekom het, getuig hoe die 
Afrikaner vrou haar swaarkry met moed en volharding verduur het 
as haar deur God opgelê. Sy sê: „The great mass have bourne their 
unprecedented trials with a silent heroism which has astonished 
many who have witnessed it. Two things have united to produce 


2 Gesang 20. 

3 Deel II, p. 333. 

4 Historiese Opstelle, p. 125. Vergelyk Van Oordt, Paul Kruger, p. 27. 

this endurance. First the depth of their religious feeling, whieh took 
all as from the Higher Power, refusing to blame the human instru- 
ment; and seeondly that proper pride whieh forbade any exhibition 
of feeling before their enemy. Thus often they welcomed with hymnsi 
■of praise every opportunity of suffering for their country. ’ ’ 5 

„Soos ons vadere vertrou het, 
leer ook ons vertrou, 0 Heer: 

Met ons land en met ons nasie 

sal dit wel wees—God regeer. ’ ’ 6 


3. Berusting. 

Yir wie die albestier van die algoede God nie maar net ’n blote 
spekulasie is nie, maar ’n vaste lewenshouding uitdruk, word dit 
’n onwankelbare grond vir kalme berusting. Een van die mees ken- 
merkende trekke by die deursnee-Afrikaner, veral van die ouere 
stempel is ’n houding van stille berusting. Met Job van ouds vertroos 
die Afrikaner homself in tye van druk en beproewing met die 
woorde: „God het gegee, God het geneem. Mag die Naam van die 
Heer geprys word.” Wat oor hom kom, dra hy nie slegs as die 
onvermydelike nie, maar ook as die beste wat God oor hom beskik 
het. Onder alierlei plae, rampe en beproewinge berus hy in die 
oortuiging dat, al verstaan hy dit self nie, Gods wil vir hom tog 
die beste is, en dat alles eindelik sal meewerk ten goede. Onder die 
bekendste gesange, wat duidelik weerklank vind in die Afrikaner 
gemoed is ongetwyf eld die volgende: 

„Ons haxt verheugt zieh, dat by God 
’t Bestuur is van geheel ons lot, 

Dat Hij ons vreugd of ongeval, 

Naar wy behoeven, zenden zal. 

God kent alleen het naaste pad, 

Dat uitloopt op de hemelstad; 

Hy weet, wanneer in ons gemoed, 

Of smart, of blydschap voordeel doet. ’ ’ 7 

Tesame met die gedagte dat dit die mens pas om te berus omdat 
God alles in die lewe vir die beste bestier, was daar by die Afrikaner 
van een of twee geslagte terug ’n sterk puriteinse houding wat die 


5 The Brunt of the War, p. 316. 

6 Langenhoven. 

7 Gesang 20. 

wêreld as tugskool vir die ewigheid geag het. 8 Lyding en swaarkry 
is nodig om die mens te louter en te vorm vir ’n hoër bestaan. „Ons 
volk was ’n godsdienstige volk en die swaartepunt van hul lewe was 
in die hemel.... Aardse goed was ’n handvol stof wat alleen aan die 
mens geleen is solank as hy hier skool gaan vir die hemel. Die aardse 
lewe was ’n tugmiddel vir die ewigheid. Hy moes elke dag sy kruis 
opneem sodat sy gedagtes kan gevestig bly op die onsienlike dinge 
en hy aan die wêreld kon sterwe.” 9 

Die berustingshouding by die Afrikaner vertoon hom ook in ’n 
vermyding van alle uitbundige uitgelatenheid: hy is nie dartel opge- 
wonde by sukses nie, maar ook nie wanhopig neerslagtig by teleur- 
stellinge of verliese nie. Dit was sonder enige selfverheiïende ophef 
dat die Transvaalse burgers in die Eerste Vryheidsoorlog die vrug 
van hulle oorwinnings aanvaar het. Met selfbeheer vermy die Afri- 
kaner alle vertoon van eksultasie. Sy blye gevoel stort hy sonder 
veel opgewondenheid uit voor sv God. Onder swaaxkry berus hy in 
kalmte, maar hy laat hom ook nie maklik in wanhoop dooddruk nie. 
Eamsay MaeDonald wat onmiddeUik na die Boere-Oorlog Suid-Afrika 
besoek het en tcestande ondersoek het, beskryf hierdie houding van 
gelatenheid: „A quiet impassive man leaning on a stiek, or puffing 
a pipe, told a tale of ruin and death as though it had all happenede 
a eentury ago and he had nothing to do with it.” 10 En weer: „They 
(d.w.s. die burgers by hulle tuiskoms op hulle verwoeste plase), are 
silent and phlegmatic. They look at you as though your presence 
was not felt by them; they speak without passion; they discuss affairs 
as though the war and its consequences were of no more burning 
interest than a ease that had been tried in a Landdrost’s court.” * 11 
En Paul Samassa bevestig dit: „Der Bur ist nicht sentimental, er 
nimmt den Tod als eine Fugung des Himmels hin. ’ ’ 12 

Die berustingshouding is egter nie maar ’n passiewe-kannie- 
anders gelatenheid nie. Die Afrikaner besiel deur die grondgedagte 
van sy godsdiens dat God sy hele lewe bestier met ’n wyse doel, 
het moed om te verduur. Hy ierus met ’n wil. Hy het ’n vermoë 
om swaarkry deur te staan ontwiMïel soos min ander nasies. Alleen 
wanneer in die oog gehou word, die lang lydensgeskiedenis van die 
Afrikaner, kan hy reg verstaan word. „Nur... .unter Beriicksichti- 
gung seiner Leidensgeschichte vom ersten Trek bis in Neuzeit hinein, 
ist eine gerechte Beiirteilung moglich....” 18 


8 Hierdie puriteinse trek hoewel minder sterk is nog by vele veral 
• op die platteland aanwesig. 

9 Prof. Brummer, in Die Soeklig, 15 Mei 1935, p. 113. 

10 What I saw in South Africa after the War, p. 15. 

11 Ibid, p. 13. 

12 Das Neue Siidafrika, p. 213. 

13 Dr. W. Vallentin, Die Buren und ihre Heimat, p. 65. 

Sy geskiedenis is ’n oefenskool gewees O'm in vertroue op sy 
God te leer om te verduur. Sy geskiedenis is somber gekleur deur- 
die verduur van ontberinge, van teleurstellinge, van verdrukkinge, 
rampe en pyn. Die toestande waaronder die Afrikaner gevorm is,„ 
was nie alleen aan velerlei ontberinge onderhewig nie, maar was so 
wisselvallig en onseker dat hy nie lank vooruit kon reken of planne 
maak nie: hy moes gedurig optree in cmverwagte omstandighede.. 
„Alles rondom hom was onseker. Daar was gevare aan alle kante.. 
Hy was nie seker van sy toekoms hier op aarde nie. Die natuur was 
teen hom; die gediertes was teen hom; die wilde barbare was teen 
hom; die goewemement was teen hom. ” 14 Op die grense was die 
gevaar van rowery en moord deur die barbare geen denkbeeldigheid 
nie. Die gesukkel en swaarkry op die trekpad waarop ons volk so lank 
moes verkeer, en wat gekulmineer het in die Groot Trek, toe sulke 
smartlike wonde onverwags deur die ruwe wreedheid van die bar- 
bare hulle toegedien is, is maar die gewone gang in die geskiedenis 
van ons volk gewees. Dan was daar ook die skerpe druk van ’n 
vuige lasterpropaganda. „The wholesale slander and misrepresenta- 
tion with which the Boers of South Africa have been pursued cannot 
be outlived by them in a hundred years. ’ ’ 16 Daar was ook die ver- 
nedering wat verduur moes word as gevolg van die feit dat die 
Engelse owerheid hulle maar altyd wou verengels, en hulle taal 
en tradisies geminag het. Die ontsettende lyding en ontbering van 
die Anglo-Boere-Oorlog, toe nie alleen groot dele van Suid-Afrika 
verwoes is, en byna 30,000 vroue en kinders beswyk het nie, maar 
ook die ideaal van onafhanklikheid ingeskiet is, was vir die Afri- 
kaner ’n strenge oefenskool om te verduur. „Is daar,” so vra Genl. 
J. C. Smuts, „ooit ’n tafereel van vreesliker lyde voor die wêreld' 
ontrol ?... .En tog volhard die vrouens op die wonderbaarlikste wyse, 
amper geen brief word uit hierdie gevangeniskampe deurgesmokkel 
nie of dit moedig die mans aan om te volhard tot die dood....” 16 Die 
Afrikaner het ’n groot vermoë om te ly omdat sy uitkyk op die lewe 
hom laat hoop vir die betere dag wat God in Sy voorsienigheid sal 
verwerklik. 

In verband met hierdie berustingshouding rus daar op die 
Afrikaner ’n weemmdshadu . 17 Hy verkeer onder die indruk dat 
swaarkry ’n noodsaaklike element in die lewe is; en hy neem die 
beker van lyding ferm in sy hand, stil by die aanblik van wat die 
Yoorsienigheid vir hom beskik—„hushed in the presence of destiny' 


14 Prof. Brummer in Die Soeklig, Mei 1935, p. 113. Sien ,ook Fuller, 
South Africa at Home, pp. 145 en 146. 

15 Hillegas, Oom Paul’s People, p. 88. 

16 Sien B. B. Keet, Tobie Muller, p. 115. 

17 Vergelyk C. B. Spruyt, Afrikaners en Nederlanders, p. 38. 

itself.” 18 Gedurende die vredesonderhandelinge te Yereeniging in 
1902, het Genl. de la Rey uitgeroep: ,,U spreek van geloof! Wat is 
geloof? Here, U wil, nie my wil, geskiede! Bk vernietig my onder 
Gods wil!” 19 

Hierdie weemoedskadu in die samestel van die Afrikaner kom 
ook uit in die grondtoon van die gesprekke op die boereplaas, waar 
die bure saamgekom het en op eg Afrikaner manier saam gesels. 
Tussen veel vermaaklikhede word daar altyd die sombere bastone 
gehoor, wat in verband staan met ’n ontwikkelde sin vir die tragiese. 
Die geskiedenis van die Afrikaner was ’n lydensgeskiedenis, 'n hero- 
iek-tragiese worstelstryd; en die vertroosting wat sy pyne versag 
het, en sy trane gedroog het, was altyd die versekering dat God 
regeer. By hierdie versekering het hy berus met ’n sug van weemoed 
waarin daar egter ’n duidelike element van hoop is. Die Afrikaner 
kan die ligsy van die lewe goed raaksien, maar die donker kleure 
het vir hom meer betekenis. Terwyl hy nog in die krag van sy lewe 
is, het hy reeds sy doodkis aangekoop: dit is nou daar êrens op 
die solder opsy gesit. 20 

4. Volharding'. 

Oalvinisme het ongetwyfeld veel bygedra om die Afrikaner met 
moed te besiel om kalm te ly en te verduur; maar dit gee hom 
ook moed om in die gesig van die moeilikste teenslae voort te sukkel, 
aan te hou, weer te probeer en te volhard. Die Afrikaner besit ten 
spyte van sy weemoedstemming ook ’n kanniedood optimisme. Cal- 
vinisme spoor aan om die gebeurtenisse van die lewe met berusting 
uit die hand van die Albestierder te ontvang en daarin te berus; 
maar dit stel ook voorop die gedagte dat God nie sonder ’n welwillende 
bedoeling handel nie. Elke mens het ’n roeping om te vervul: 
daar is ’n taak om te verrig; ’n stryd om te stry. Die Calvinis gevoel 
dat hy uitverkies is om, kom wat wil, ’n roeping te vervul. „Waar de 
leer der voorbeschikking tot berusting, byna tot trage onverschillig- 
heid voert daar komt de uitverkiezingsleer om tot vertrouwen, tat 
medewerking met ’t Opperwezen te manen, en om blymoedig de 
goede stryd des geloofs te aanvaarden. ’ ’ 21 


18 Die uitdrukking is van J. T. Molteno. 

19 Kestell, Christiaan de Wet, p. 143. 

20 Sien Fuller, The South African at Home, p. 148. 

21 Prof. Brummer in ’n lesing oor „De Afrikaanse Volksziel.” Hy gaan 
dan voort «m te sê: „Deze godsdienst-Psychologiese dubbelstemming is 
uit de Hervormatoriese krisis herkomstig en is ons volk tot heden toe by- 
gebleven. Ook waar men dit psychologiese feit íetwat verschillend zou 
omschryven of aksentueren blyft ’t toch dezelfde levensfaktor by gans 
het volk.” 

In ’n lewe van ontberinge op die eensame Karo, op die oneindige 
vlaktes of in afgesonderde woninge in die bergklowe, het die Afrikaner 
daartoe gekom om by elke terugslag maar weer te begin in die 
hoop dat dit tog eindelik alles sal regkom. Aanhou win. Wie volhard, 
sal uiteindelik ’n heerlike uitkoms ervaar. As die nood op die 
hoogste is, is uitkoms ook gewoonlik naby. Wanneer die oortuiging 
by hom gevestig is dat hy hom op die pad van Gods leiding bevind, 
gee die godsdienstige sanksies hom ’n volhardende taaiheid wat tot 
oorwinning lei. 

Hierdie trek in dle Afrikaner karakter is op sommige bladsye 
van sy geskiedenis helder aangeteken. Ons merk dit op by die Voofr- 
trekkers wat in die aangesig van die somberste moordtonele, die 
aanwesigheid van ’n oorweldigende mag van bloeddorstige Soeloes, 
en ten spyte van die ontmoediginge veroorsaak deur die houding wat 
die Engelse regering ingeneem het teenoor die Trekkers, tog volhard 
het met ’n „onweerstaanbare en onverskrokke gees. ” 22 In die 
donkerste oomblikke het die baanbrekers, sonder hulp en sonder raad, 
tog volhard. „IIere often the Trek had no hope of help from others, 
no one to rely upon except themselves—and their God. ’ ’ 23 Theal 
beskryf die stemming van die Voortrekkers onmiddellik na die groot 
moord in die begin van 1838: „Their earnest deepseated religion sup- 
ported the men this hour of distress, and gave a tone to all their 
proceedings... .From that sorrowstricken camp went up their cry 
to the God of heaven, that He would not forsake His people nor let 
the heathen triumph over them. After this the discussion was not 
what was expedient for them to do, but what is was their duty to do. 
The resolution they arrived at was that they ought to punish the 
murderers of their friends. ’ ’ 24 

Ons merk dieselfde trek op by die vaderlanders in die Trans- 
vaal, na die Shepstone anneksasie, wat, ten spyte van die grootste 
ontmoediging, en na herhaalde mislukte poginge, geweier het om te 
rus voordat hulle volksvryheid herstel sou wees: hulle het selfs met 
’u handjie vol burgers die magtige Engeland aangedurf. 25 In die 
Boere-Oorlog het hierdie moed en aanhouvermoë ten sjyte van 
die grootste moeilikhede en die bitterste ontberinge die wêreld ver- 
baas laat staan; en dit was selfs toe die burgers tot die uiterste nood 
gedryf was, en byna 30,000 vroue en kinders die lewe ingeskiet het, 
nog moeilik om hulle te beweeg om die wapens neer te lê. Die 
reaksie van die taktiek gevolg deur die Engelse bevelvoerder om die 


22 Gie, Geskiedenis, deel II, p. 326. 

23 Jeppe, The Kaleidoscopic Transvaal, p. 75. 

24 History from 1795 to 1872, deel II, p. 366. 

25 Sien F. L. Cachet, De Worstelstryd der Transvalers, p. 533, en 
Gie, Geskiedenis, deel II, p. 495. 

wonings in die Transvaal en Oranje Vrystaat te verbrand en die 
weerlose vroue en kinders op te spoor en in konsentrasie kampe saam 
te bring, was ’n geheel andere as wat daarmee beoog is. „The intention 
w r as to undermine the moral of the íighting-men; but the effect was 
exactlv the opposite, from what I saw. Instead of weakening, they 
became only the more resolved to hold out, and this poliey instead 
of shortening the war, prolonged it by a year or more. ’ ’ 26 Die „Times 
History of the War” bevestig hierdie bewering. „The Dutch race is 
not one that can be easily beguiled by threats, and farm-burning as 
a policy otf intimidation totally failed, as anyone acquainted with 
the Dutch race and the Dutch history could have foreseen. ’ ’ 27 Ons 
merk ook hierdie trek van kanniedood-optimisme op in die wyse 
waarop die burgers, na hulle terugkeer tot hulle verwoeste plase, die 
hand weer aan die ploeg geslaan het. Wel nie sonder die beklemming 
van ’n donkre weemoedskadu nie, maar tog met moed en vasberaden- 
heid het hulle begin te werk en te stry vir ’n nuwe Suid-Afrika. 
„Those men who had come through fire and water were masters of 
themselves, and they seemed hushed in the presence of destiny itself. 
Those were the reateions of great men from the passions of war to 
the passion of service to their country. ” 28 In die Acta van die 
Sinode van die Kaapse N.jGr. Kerk van 1903 spreek die Assessor hom 
uit oor die wyse waarop die burgers weer ’n nuwe begin maak: hy 
„bewondert den moed en de geloofskracht, waarmede ’t volk over áe 
Vaal de handen weer aan het werk slaat.” 29 

Die Afrikaner is ’n boer, en dit is as boer onder die moeilikste 
omstandighede, dat hy hierdie trek veral betoon, ’n crek wat hom 
ook goed te staan kom, in sy stryd om die bestaan in so ’n ongunstige 
en onsekere omgewing. „Als er ergens teugelloze willekeur kon wor- 
den aangewezen dan verbeeldde de Afrikaanse natuur die ten over- 
vloede. Van niets was men zo zeker als van de volstrekte onzekerheid 
van alles.” 30 As die droogte nie alle hoop ontneem nie, dan verwoes 
’n watervloed die landerye; as die sprinkane nie alles vemiel nie, 
dan is daar nog die gevaar van die haël, of van roes of ’n ander 
plaag. Bn ook die veeboer het geen sekere bestaan in die binnelande 
nie. Tog die meeste Afrikaners hou met ’n taaie volharding aan; 
behou liulle selfstandigheid; en gaan selfs goed vooruit. Sy godsdiens 
is ook hier vir hom ’n inspirasie. „Gepaard met die gelootf dat die, 
mens selfs magteloos is, gaan ook die geloof in ’n Hoër Beskikking 
waarop die mens moet vertrou, wat nie alleen die droë jare gegee 


26 D. Reitz, On Commando, p. 148. 

27 Aangehaal deur Reitz, On Commando, p. 149. 

28 Sir James T. Molteno, Further South African Recollections, p. 166. 

29 Acta, 1903, p. 26. 

30 Prof. N. J. Brummer, De Afrikaanse Volksziel. 

hct nie maar wat ook genadig sal wees en verlossing sal gee.... 
Die geloof dat die droogte die Here se wil is, dat Hy alles om beswil 
d.oen, al kan die mens sy planne nie deurgrond nie, kan so dien as 
troos en aanmoediging; en dit kan as verkeerd en sondig beskou word 
as daar in sulke tye minder as gewoonlik gesaai word, omdat dit ’n 
gebrek aan vertroue in die Opperwese beteken.” 31 

Wat Generaal J. C. Smuts, met ’n juiste siening van die ver- 
band van hierdie taaie volhardingstrek van die Afrikaner met sy 
geloof in ’n Hoër Beskikking, verklaar van President Paul Kruger, 
berus om noukeurige waarneming: „He typified the Boer eharaeter 
both in its higher and lower aspects and was no doubt the greatest 
man—both morally and intellectually—whieh the Boer race has so» 
far produeed. In his iron will and tenacity, his never-say-die attitudé 
towards Fate, his mystie faith in another world, he represented what 
is best in all of us. The raee that produced such a man ean never 
go down, and, with the help of God, it never will.” 32 

Die Afrikaner kan volhard en is ewe onuitroeibaar as die 
besembos: 


„Laat dan mense en diere, droogte en viere 
Met al wat hul kwaad het versin, 

Maar kom om te kap, te brand en te trap— 

Bk leef en sal lewe; my doodkry is min. ’ ’ 

5. Fatalisme. 

Baie nou verbind met ’n houding van vrome berusting in die 
beskikking van God, en ’n onversaagde hoop dat alles eindelik tog 
sal reg kom, is ’n houding van trae onverskilligheid, van gee-nie-om 
passiwiteit wat min of meer as fatalisties moet bestempel word. Be- 
rusting in wat is, in wat as Gods beskikking aanvaar word, kan 
gemaklik, by die afwesigheid van ’n besef van roeping, eensydig 
beklemtoon word; dan word die gevoel van persoonlike verantwoor- 
delikheid verswak; 33 dan word daar aangekweek die habitus om die 
lewensomstandighede met siniese tevredenheid te aanvaar; dan ont- 
staan daar ’n verlammende fatalisme (of iets wat feitlik fatalisme is) 
wat sê: „God het dit beskik oor my. Wat kan ek anders doen as 
om my daarby neer te lê? Kla help tog nie!” Hierdie gedweë 
houding dui natuurlik nie aan ’n deurdagte lewensbeskouing nie: difc 
is ’n geestelike habitus, ’n sielkundige toestand wat deur verskeie 


31 R. Wilcocks, Die Armblanke, pp. 34, 35. 

32 Sien Millin, General Smuts, p. 71. 

33 Sien R. Wilcocks, Die Armblanke, p. 35. 

«mstandighedc, maar na ons mening, veral deur verbastering van die 
Calvinistiese tradisie ontstaan het by vele Afrikaners. 34 

Selfs in sy moed om aan te hou en te verduur is daar dikwels 
hy die Afrikaner ’n duidelike element van fatalisme. Sy hoop dat 
alles nog sal reg kom, is dikwels onredelik blind, gevoed nie deur 
duidelike oorweginge nie, maar deur onbewuste geestesstrominge; dit 
is dikwels ’n verloëning van sy plig wesenlike toestande te erken. 
Abstraksies neem dan die plek in van plig en inspanning; beginsels 
word hoog geroem, maar ongelukkig deur die lewe verloën. 35 Dan 
teer hy op die kapitaal van ’n vroom vervloë godsdienstige geloof, en 
volg hy ’n onpraktiese ideaal; dan word sy onversaagde hoop ’n 
ondeug, en sy mced om aan te hou in die ingeslae koers, niks 
anders as ’n (indien ons die paradoks mag gebruik) gedweë hard- 
koppigheid nie. 36 

Die bekende Afrikaanse eenvoudigheid van lewenswyse is, na ons 
mening, vir ’n aansienlike mate toe te skryf aan hierdie fatalistiese 
element in sy karakter. Die wisselvallighede van die pionierslewe, en 
die moeilikheid om in die afgeleë dele die nodige geriewe aan te skaf, 
het seker sy deel bygedra om die Afrikaner in die binnelande gewoon 
te maak aan ’n eenvoudige lewenswyse. 37 Ongetwyfeld het die puri- 
teinse strekking van die Calvinistiese tradisie ook ’n gesonde klem 
gelê op eenvoudigheid in die lewe. Maar waar die godsdienstige 
sanksies nie meer gesond funksioneer nie; en die houding van trae 
onverskilligheid die ondernemingsgees paraliseer, daar word elke 
lewensstandaard hoe primitief ook hoog genoeg geag. 

Hoever hierdie fatalistiese trek by die Afrikaner posgevat het, 
is nie maklik om te sê nie. By die armblanke, wat ’n al groter wor- 
dende proporsie van die Afrikaanse nasie uitmaak, is die suurdeeg 
van trae gelatenheid baie sterk aanwesig. Die menigvuldige teenslae 
wat hom tot die getal van armeblankes gedoem het, het by hom laat 
ontstaan ’n neerdrukkende gevoel van magteloosheid. Hierby het sy 
gebrek aan voorbereiding vir die stryd van die moderne lewe hom sy 
magteloosheid nog meer laat voel. Hy kan homself nie help nie: hy 
sal maar berus. Sy vaders het op God vertrou, en onder die besef 


34 Ibid, p. 35. Dr. Wilcocks wys hier verder daarop dat hierdie fatalis- 
tiese trek by ons volk deur sommige predikante genoem word ’n „verkeerde 
Kalvinisme.” 

35 Sien Mecklin, Social Ethics, p. 47. 

30 Die verset wat vroeër taamlik dikwels voorgekom het teen alle wet- 
gewing wat die uitroeiing van brandsiekte en sprinkane beoog, lewer hier- 
vo,or vele voorbeelde. Sien Bryce, Impressions of South Africa, 379; Hof- 
meyr, Het Leven van J. H. Hofmeyr, p. 520. 

37 Vergelyk met die eenvoudigheid van die tipiese Afrikaner van die 
binnelande die beskrywing wat F. le Valiant gee van die grootse lewe in 
die Kaap teen die einde van die 18e eeu. Sien ook Reize naar de Kaap de 
Goede Hoop deur Cornelius de Jong. 

van ’n roeping, Iralle plig gedoen. Hy self het hierdie vertroue- 
groteliks verloor, al praat hy nog daarvan. 38 Origens het hy geen 
kwellinge of bekommernis nie, en ook geen aandrang of hoop om iets 
anders te wees as wat hy is nie en is hy hom nie bewus van ’n roeping 
nie. Kan ons aanneem dat hierdie sieklike, verbasterde Calvinisme 
wat by die meeste Afrikaner armblankes aangetref word, in die 
samestel van die deursnee-Afrikaner ’n wesenlike element is? Daar 
skyn grond te wees om hierdie trek by die armblanke nie as heeltemal 
onafrikaans te moet bestempel nie. Die hele uitkyk van die Afrikaner 
op die lewe, en veral op die donkere sy van die lewe, laat vermoed 
dat tensy dit deur andere faktore geneutraliseer word, die berustings- 
houding by die deursnee-Afrikaner hom vertoon in ’n fatalistiese 
gelatenheid, sodra hy in die stryd van die moderne lewe of onder 
rampe tot moedeloosheid geraak. Wanneer die godsdienstige sank- 
sies verswak, en die bewussyn van persoonlike roeping deur, en per- 
soonlike verantwoordelikheid aan die Yoorsienigheid minder gevoel 
word, word die houding aangeneem dat God, Wat as ’n noodlot op- 
gevat word, verantwoordelik is vir die huidige toestand. Teenoor 
wat beskik is staan die mens magteloos. Gegrond op die voorbeskik- 
kingsidee van die Calvinis, maar sonder die godsdienstige sa nk sies 
daarvan, ontstaan daar by die moderne Afrikaner, en nie net by die 
armblanke nie, ’n soort van fatalistiese humanisme wat sedelik taam- 
lik onverskilligheid aan die dag lê. 

6. Afrikaner Flegma. 

Die Afrikaner is flegmaties; hy raak nie maklik opgewonde nie. 
Sy toewyding aan ’n saak openbaar hom nie in lawaaierige emosies 
nie; sv leed en droefheid dra hy kalm. Sy entusiasme skommel nie op 
die oppervlakte van sy bewussynstroom nie, maar in die stille dieptes 
van sy wese; sv afkeer en griewe word met ’n selfbedwang wat van 
karakterkrag getuig, so veel moontlik die swye opgel'ê. Dieselfde 
oorsake wat hom die moed gee om te verduur, en om aan te sukkel 
ten spyte van herhaalde teenslae, en wat hom soms laat oorgaan tot 
’n houding van trae onverskillighefd oor wat met hom gebeur, het in 
samewerking met die oorgeërfde neiging tot flegma wat reeds sy 
voorouers gekenmerk het, 39 by hom laat ontstaan ’n baie duidelike 
stoïese selfbedwang, ’n sterke emosionele ingetoëndheid. Die indruk 
wat die terugkerende boere na die oorlog in 1902 op E.amsay Mac- 
Donald gemaak het, beskryf hy as volg: „.... But they are silent 


38 Sien Prof. Brummer in Die Soeklig, Mei 1935. 

39 Sien F. L. Cachet, De Worstelstryd der Transvalers: „De Transva- 
lers hebben een goed deel van het Hollandsche phlegma in hun karakter.... 
Het duurt lang eer zy tot handeling komen, doch weten dan ook, tot op 
zekere hoogte, door te tasten.” (p. 415). 

and phlegmatic. They look at you as though your presence was not 
felt hy them; they speak without passion; they discuss affairs as 
though the war and its consequences were of no more burning inter- 
est than a case that had been tried in a Landdrost’s eourt. ’ ’ 40 Yan 
die wederontmoeting van familielede wat vir jare mekaar nie gesien 
het nie, en nou onder die somberste toestande mekaar terug vind, 
sê hierdie skrywer: „There too, the same magnificent suppression of 
feeling is shown .” 41 Dr. Vallentin, wat met diepe mensekennis oor 
die Suid-Afrikaner skryf, gee van hierdie flegma van die Afrikaner 
’n mooie skets. „Auf den ersten Blick scheint es daher oftmals, als 
ob etwas Scheues, Mensehenfeindliches in seinen Charákter liege. Bei 
naherer Bekanntschaft jedoch schwindet dieses, und man sieht den 
einfachen Naturmenschen vor sich, der mit einer bewundernswerten 
Buhe die Leiden und Freuden des Daseins hinnimmt. Aus dieser 
Buhe ist oftmals falsehlich gefolgert worden, der Buer sei gefiihllos. 
Dem ist nicht so. Unter dem rauhen Aeusseren schlágt ein warmes 
Herz.... Buhig und bedachtig ist der Buer und lásst heftige Gemiits- 
bewegungen nicht gern zum Durchbruch gelangen. Aueh in Gefahren 
bleibt er kaltblútig, bewahrt seine Geistesgenwart.... ” 42 

Omdat die sielelewe van die Afrikaner hom nie maklik op die 
oppervlakte ten toon stel nie, is hy dikwels nie verstaan, dikwels ver- 
keerd begryp en dikwels belaster. „To get to his heart, you have to 
go through a weary wilderness. ’ ’ 4S „De Afrikaner draagt zyn hart 
zelden op zyn mouw gespeld, maar als iets heiligs in de binnekamer 
verzegeld. Bn dit doet hy voorwaar niet opzettelik; neen, hy weet zelf 
niet wel wat er op de bodem van zyn hart,of in de ziel van zyn volk, 
schuilt. Een krisis, ’n geweldige schok, is er soms toe nodig om ’t 
hart van de Afrikaner bloot te leggen en hem aan zichzelf te open- 
baren. De geestes-elementen welke aan zyn gedrag de doorslag 
geven, zyn meestal onderbewuste stromingen, sublimale bezittingen. 
Dit verklaart dan ook wel waarom ’n vreemdeling byna altoos mistast 


40 What I saw in South Africa after the War, p. 13. 

41 Ibid, p. 13. MacDonald wys ook op die volgende: „In the times of 
their greatest victories their transports were chastened by the thought 
that it was God and not they to whom victory belonged.” (p. 16). Davitt, 
die skrywer van The Boer Fight for Freedom, kenskets die Afrikaner as 
volg: „The Boer is neither emotional nor magnetic in his temperament. He 
is deliberate in thought and in action and rarely influenced by passion; 
cool and calculating in all his acts whether making a bargain in a market, 
or a laager .on a battlefield.” (p. 37). 

42 Die Buren und ihre Heimat, pp. 71, 72. 

43 R. MacDonald, What I saw in South Africa after the War, p. 13. 
Vergelyk Samassa, Das Neue Siidafrika, „Und als ich einmal einen ver- 
standlichen Mann, der schon ein Menschenalter unter diesem Volke lebte, 
um sein Urteil frug, da rneinte er je genauer er es kennen gelernt habe, 
desto ratselhafter erscheíne es ihm.” (p. 182). 

G 

waar hy het waagt om ’n. karakterschets van dit volk te geven. Hy 
werpt slechts de meest in het ooglopende uiterlikheden op het doek 
en konkludeert dan losweg tot allerlei schrille ongerymdheden.... 
Vandaar al die letterkundige spotprenten, welke voorgeven fotogra- 
fieën te zyn van ’t Afrikaanse volk. ’ ’ 44 Qmdat die Afrikaner sy 
sielelewe weet vir homself te hou, het hy dikwels in besigheid en 
andere onderhandelinge ’n taktiese voorsprong. Somassa wys hier op. 
,,Sein zuruekhaltendes Wesen, seine grosse Selbsbeherrschung machen 
den Buren zum geborenen Diplomaten. ” 45 

Nog een aanhaling gee ons hier om aan te toon dat agter die 
flegma van die Afrikaner daar sterke sublimale strome is wat met 
selfbeheer in bedwang gehou word. In 1904 skryf Gen. Smuts aan 
Mej. Hobhouse oor die houding van die Transvalers teenoor die 
administrasie van díe land onder Lord Milner insake die importasie 
van Chinese. Daar is ’n skynbare onverskilligheid oor wat die ower- 
heid doen. „But truly such apathy ought to give Lord Milner grea- 
ter pangs than the fiercest opposition. For beneath this apathy there 
burns in the Boer mind a fieree indignation against this sacrilege of 

Chinese importation_” 46 Die ou mense het die spreekwoord ge- 

had wat hierdie trek by die Afrikaner mooi uitbeeld: Stille waters, 
diepe grond: onder draai die duiwel rond. 

7. Godsdienstige Sanksies. 

Die Calvinis dink aan'God as Voorbeskikker en Albestierder; 
maar God is vir hom ’n persoonlike Soewerein wat net soos aardse 
regeerders ook Sy „ordonnansies” vir Sy onderdane uitvaardig. 
Hierdie ordonnansies is vasgelê in die wette van die natuur, maar 
boweal in die verordeninge van díe Skriftuur. Die Bybél is nie net 
die reël en maatstaf vir die geloofsinhoud nie, maar ook vir die alle- 
daagse handel en wandel. Dit is dus te verwagte dat die Afrikaner, 
veral van die ouere stempel, Bybelse uitsprake sal trag toe te pas 
op alle lewensvraagstukke. Dit was die Bybel wat aan die Trekkers 
ia die binnelande, waar hulle feitlik geen ander boeke in die hande 
gekry het as net die Bybel, kleur en inhoud aan hulle gedagtewêreld 
gegee het. 47 „Die Bibel bildet die Richtschnur fiirs Leben, und die 
Bibel was das einzige Buch, das jeder wahrend der Zeiten der Not 
mit sich fiihrte, van Kap bis jenseits des Vaalflusses.” 48 Nie alleen 
In religieuse en etiese aangeleenthede nie, het hulle die Skrif as reël 
geneem ; maar dit was ook sy handboek om allerlei sekulêre kennis aan 


44 Prof. Brummer in sy lesing oor „De Afrikaanse Volksziel.” 

45 Das Meue Siidafrika, p. 224. 

46 S. G. Millin, General Smuts, p. 192. 

47 Vergelyk Hoofstuk VI. 

48 Vallentin, Die Buren und ihre Heimat, p. 66. 

hom mee te deel. „De Bybel is de leiddraad en wegwyser in het 
dagelyksche leven, zoowel in geloofzaken, in de politiek, by het onder- 
wys, by de rechtspraak, en in een woord in ’t gehele leven. ’ ’ 49 

Ook in die staatslewe, en in die politiek het die Afrikaner die 
Bybel as rigsnoer wou gebruik. Dit sien ons veral in die gewese re- 
puhlieke van die Transvaal en Vrystaat. In ’n proklamasie gedateer 
18 Julie 1846, en onderteken deur A. H. Potgieter, C. J. Eloff en T. 
J. van der Walt, staan die volgende: „Aangaande de wetten waarna 
wy zullen geregeerd moeten worden zal by de aankomste van het 
Publiek geinformeerd worden, na de Suwereine regel van Gods 
Woord die de reegel van ons leven is waarin wy nimmermeer dwaa- 
len kan het welk wy reeds te lang versuymd heeft. ’ ’ 50 Onder die 
Voortrekkers en vir ’n lang tyd in die geskiedenis van die gewese 
republieke was die leiers op maatskaplik en staatkundig gehied ook 
die voormanne in kerklike en godsdienstige aangeleenthede. Gods- 
dienstige sanksies het gegeld ook in staatkundige aangeleenthede. Die 
sterwende A. W. J. Pretorius skryf aan die lede van sy krygsraad: 
„Beschermt uw kerk; als de Christelijke godsdienst onder u begint 
te kwynen, zal uw staat te gronde gaan, en zal de zegen van uw land 
en volk afgenomen worden, zoodat gy niet in staat zult zyn in eenige 
zaak te slagen.” 51 „Toen de voormannen op politiek gebied met 
elkander begonnen te stryden, was het niet te verwonderen dat de 
stryd langsamerhand ook op kerkelyk gebied overging. In kerk zoo- 
wel als in staat haalde men Bybelteksten aan om zyne positie -te 
verdedigen_” 52 

Oor die gewoonte by die Afrikaner om die Bybel tot grondslag 
van die lewe te neem, hoef ons nie hier veel meer te sê nie. Ons het 
reeds in ’n vorige hoofstuk 63 gewys op die plek van die Bybel in 
die vorming van die karakter van die Afrikaner. Die Bybel is nie 
alleen die kultuurbron van die Afrikaner gewees in vorige geslagte 
nie, maar dit kleur vandag nog sy dinkwêreld, en beïnvloed nog, ten 
spjde van die opkoms van sekularisme, veel van sy gedraginge. Dat 
die Kerk vandag nog so ’n sterke houvas op die volk, veral op die 
platteland, het, is ’n aanduiding dat die Afrikaner nog groot waarde 
heg aan godsdienstige sanksies. 


49 Schonken, De Oorsprong der Kaapsch-Hollandsche Volksoverleve- 
ringen, p. 31. Vgl. Baker, Mational Character, p. 189, waar hy sê van die 
Skotse Calviniste: „If England lived by its common law, to Scotland the 
Calvinistic interpreted Bible was a divine rule of life.... Scottish nationality 
united in a church.” 

30 Gerdener, Bouwstowwe vir die Geskiedenis van die Ned. Ger. Kerke 
in Transgariep, p. 539. 

51 Van Oord, Paul Kruger, p. 76. 

52 Ibid, p, 80. 

53 Hoofstuk VI. 

Resumê. 

Daar is ’n sielkundige dubbelstemming in die gedagtewêreld van 
die Afrikaner. Sy godsdienstige tradisie word gekenmerk deur die 
wisselwerking van die twee grondgedagtes, die voorbeskikking of 
goddelike determinasie van alles en die besef van ’n besondere plek 
te hê, ’n roeping te hê om te vervul in die lewe. 

Die aanname van ’n goddelike determinasie is sterk aanwesig 
by die Afrikaner in sy uitkyk op die lewe, en die karakteristieke 
trekke in sy karakter gee duidelike blyke biervan. Onder ander ver- 
toon die invloed van hierdie gesindheid hom in ’n houding van be- 
rusting, en onderworpenheid aan swaarkry. Hy verduur in die stel- 
lige hoop en vertroue dat die Albestierder alles nog sal laat meewerk 
ten goede; en daarom vertoon die Afrikaner ’n taaie volhardings- 
vermoë. 

Waar die gedagte aan en besef van ’n roeping nie sterk in die 
bewussyn is nie, is daar gevaar dat die berustingshouding oorslaan 
tot fatalisme. 

Die Afrikaner raak nie maklík opgewonde nie. Omdat hy in 
moeilikhede op sy God vertrou Wat alles bestier, wanhoop hy nie 
maklik nie. Omdat by voorspoed hy aan God die eer daarvoor gee, 
is hy stil en beskeie. 

Omdat die godsdiens en veral die Calvinistiese rigting daarvan 
so ’n groot bydrae gelewer het tot sy vorming, tel godsdienstige 
sanksies baie in die lewe van die Afrikaner. 

DIE PSIGOLOGIES-RELIGIEUSE ATMOSFEER VAN DIE 
AFRIKANER. (Vervolg). 


1. Roeping. 

Calvinisme het sy merk gemaak in die wêreld. Waar dit posgevat 
het, het dit die hele lewe heïnvloed, nie net deur ’n passiewe houding 
van kalme berusting aan te kweek nie, maar ook deur ’n kragtige 
sedelike optrede in maatskaplike en in industriële bedrywigheid aan 
te moedig. Hierdie vrugbaarheid is toe te skryf aan die nadruk wat 
dit lê op die idee van roeping. Waar die geloof in die voorbeskikking 
van die Opperwese oorbeklemtoon word, ontstaan, so het ons gesien, 
die neiging tot ’n houdïng van onverskillige gedweeheid. Maar wan- 
neer God beskou word nie as ’n noodlot, maar as ’n persoonlike Soe- 
werein, Wat die mens medearbeider maak in die uitvoering van Sy 
raad, en Wat die mens uitverkies nie net om gered te word, maar ook 
om ’n taak in die lewe te verrig, ontstaan daar ’n sterk besef van 
roeping, van vokasie. Uit sy vertroue dat hy persoonlik uitverkies 
is, of dat hy behoort tot ’n groep of nasie wat uitverkies is, ontstaan 
daar by die mens die oortuiging dat hy waarde het in Gods huis- 
houding. Hoeveel hy te verduur ook al mag hê; hoe moeilik die 
lewenstaak en die geloofstryd ook al mag wees; hy aanvaar dit alles 
blymoedig in die volle versekering dat hy ’n roeping het. Hy gaan 
met moed die toekoms in, al is die hede ook nog so somber. 1 

Die lektuur van die Afrikaners in die binnelande was feitlik 
beperk tot die Bybel; maar die Bybel het hulle dan ook intens gelees. 
Daaruit het hulle die inhoud van hulle gedagtewêreld vir ’n baie groot 
deel gekry. Die geskiedenis van die Israeliete, wat deur God geroep 
was om die godsdiens van die ware God in die Beloofde Land te ves- 
tig en te beoefen, het vir die Trekkers in die wildernisse van Suid- 
Afrika ’n groot aantreklikheid besit. Hulle het diep onder die in- 
druk gekom dat so veel in hulle eie lotgevalle met die Bybelse ge- 
skiedenisse ooreenstem. „Die ooreenstemming”, sê O’Kulis, „is ver- 
rassend, wonderlik. ’ ’ 2 „Die prente, die aanskouingslesse is diep 
in die kindersiel van die Afrikaanse Boerkind gegraveer daar in die 


1 Vergelyk E. Baker, National Character: „The doctrine of calling was 
a cardinal doctrine of Puritanism,” p. 208. En weer: „Work was considered 
as something sacramental—an outward and visible sign >of an inward 
struggle to do the will of the Lord.” (p. 207). 

2 Dr. O’Kulis, Doppers, p. 21. 

veld-tent en in die eensame hartebeeshuis, waar hy haas niks anders 
te lees en te sien had, van die buitewêreld. ’ ’ 3 Dit is dus te verstaan 
dat die trekkers in die binnelande in die raamwerk van die Ou Tes- 
tamentiese geskiedenis hulle eie toestand en roping voorgestel het. 
Hulle het nie allene gestreef om die voorskrifte van Gods Woord na 
te kom nie; maar ook het hulle die beloftes van God aan die Israeliete 
van ’n beloof de land vir hulle self toegeëien; en hulle self as ’n uitver 
kore volk met ’n besondere roeping beskou. „By hulle het dit vas 
bestaan, dat hulle die uitverkore volk was. Dieselfde gedagte was ook 
by die Afrikaners van die vroeër tyd, maar die Doppers en hul gees- 
verwante het beslister en langer die standpunt behou. ” 4 In die 
reeds aangehaalde brief van Andries Potgieter aan sy krygsraad, wo'rd 
deur sy bewoording hierdie gedagte helder vooropgestel. „De Heer 
zegene u in alles; de liefhebbende Yader geve u wysheid in alles, zoo- 
dat gy wyselyk het volk des Heeren kunt leiden.... En gy, myn 
broeder die my opvolgen zult, leid Gods volk in nederigheid....” 5 
Hulle self is Gods volk, terwyí hulle in die inboorlinge gesien het die 
Kananiete, Gam se geslag, wat moet hout dra en water skep, en met 
wie daar geen vermenging moet plaasvind nie. „Als er iets is, dat 
de Afrikaansche Boeren steeds onderscheiden heeft van de zooge- 
naamd beschaafde Engelschen, dan was het de behandeling van de 
kleurlingen. Yolgens het idee van den Boer behoort de Kaffer, de 
Hottentot, die Boesman tot een lager ras dan de Blanke. Zy dragen,, 
zooals men het wel eens noemt, het merk van Kaïn; God, de Heer, 
heeft hen bestemd als ,waterdragers en houthakkers’.” 6 

Cachet staan by die feesviering te Paardekraal, Des. 1881, en 
beluister die Afrikaner in sy diepste gedagtes. Wat hy hoor, onder 
ander, is die versekering dat daar ’n roeping is vir die Aírikaner: 
„Wy hebben een roeping te vervullen, en Hy, Die ons naar het 
schoone land geleid heeft; Die ons telkens, en vooral nu weer, uit den 
worstelstryd overwinnend heeft doen opkomen, zal ons in staat stel- 
len, aan die roeping te beantwoorden. Dit geeft moed voor de toe- 
komst. ” 7 En 0 ’Kulis, wat die innerlike roersels van die Afrikaner 
goed gevoel het, roep uit: „So was die ou Boervolk sig self bewus van 
sy hoogheilige roeping en bestemming en in hierdie besef het hulle 
gelukkig gevoel en tot alles instaat.” 8 

Dat dit aan hierdie roepingsdrang ten minste gedeeltelik, toege- 
skryf moet word dat die Afrikaner hom so sterk teen vermenging 

3 Ibid, p. 25. 

* Ibid, p. 21. 

5 J. F. van Oordt, Paul Kruger, p. 77. 

s Ibid, p. 13. 

7 De Worstelstryd der Transvalers, p. 581. 

8 Doppers, p. 31. 

met die inboorlinge verset het en nog verset; en dat hy alle poginge 
om hom te laat angliseer te bo gekom het, en ’n eie lewendige indi- 
widualiteit handhaaf, kan met rede aangevoer word. Sy konserwa- 
tisme wat hom gehou het in die koers van die ontwikkeling, en hand- 
hawing van die tipiese Afrikaner gees; as ook sy houding van 
superioriteit teenoor vreemdelinge en sy neiging tot afsondering waar 
hy hom self kan wees, staan in verband met sy oortuiging dat hy 
iets te doen het, en dat (fod vir hom ’n roeping het. Hy het ’n toe- 
komstaak. „Myne is my eie, nie om te verwaarloos nie, maar my eie 
om te handhaaf, want God het dit aan my toevertrou. ’ ’ 9 

2. Neiging tot Isolasie. 

Dat die Afrikaner in sy hele geskiedenis ’n duidelike neiging 
getoon het om hom te isoleer, en vandag nog verkies om in afsonde- 
ring van andere nasies met afwykende tradisies en ideale, sy eie heil 
uit te werk, is seker ten dele altans, toe te skryf aan sy diepgewor- 
telde, hoewel dikwels onbewuste, besef dat hy ’n eie taak te vervul 
het. Dit is in afsondering van die vreemde beskawing en kultuur en 
lewensbeskouing van die onafrikaanse buitelanders, en veral van die 
Engelse, wat hy gevrees het, en aan die ander kant, van die neer- 
trekkende barbarisme van die inboorlinge, wat hy verag het, dat hy 
gevoel het dat hy hom sal kan vrywaar teen besmetting en homself 
sal kan handhaaf. 

Dit is ’n merkwaardige feit, wat vir die sosioloog wel bekend is, 
dat waar Calvinisme posvat, hierdie neiging tot afsondering hom 
gewoonlik vertoon. Calvinisme druk met ’n sterke klem op die 
direkte en persoonlike verantwoordelikheid van sy siel voor God. Dit 
sonder die siel af in ’n verskriklike alleenheid voor sy God. Bewus, 
dan, van ’n heilige roeping waarvan hy by God moet rekenskap gee, 
trag die Calvinis hom te verset teen alle invloede wat hom mog hin- 
der in die nakoming van sy roeping. Hierdie verset kan die vorm 
aanneem van besliste kragsinspannig; maar dit vertoon hom ook in 
die onttrekking van die wêreldse en verkeerde invloede, en die poging 
om sy roeping in eensaamheid te vervul. 10 

Was die Afrikaner nie altyd duidelik bewus van die besondere 
inhoud van die taak wat op hom gelê is nie, en van wat hy eintlik 


9 Langenhoven, Aan Stille Waters, p. 450. 

10 Sien Mecklin, Social Ethics, „Most significant was the tendency of 
Puritanism to throw the individual back upon his own resources. In 
Bunyan’s masterpiece there are but three actors, God, the Devil, and one 
anxious heart. . . .For the Puritan the deepest community is found not in 
institutions, or corporations, or churches, but in the secrets ,of the solitary 
heart,”' (p. 45). En E. Baker, National Character, sê „The Puritan held 
loneliness as a virtue,” (p. 206). En weer: „The Puritans mortified them- 
selves of joys, of luxuries and even of comforts.” (p. 209). 

wou bereik, hy het in elk geval met meer helderheid gevoel wat hy 
nie wou wees nie, en wat hy moes vermy; en deur ’n proses van 
diskriminasie het hy gedurig getrag om hom te onttrek aan invloede 
en toestande wat, na sy mening, skadelik is vir die voortbestaan van 
sy volkskarakter, en vir die uitvoering van sy roeping. „Prakties 
het die afsondering hom op alle gebiede openbaar. Die Dopper (en 
met hom die gewone Afrikaner) had ’n voorgevoel, so vas gewortel, 
dat niemand dit uit sy siel kon kry nie, dat die Engelsman ons volk 
sal denasionaliseer en so eindelik van sy godsdiens sal beroof. Op die 
manier sou die volk ontrou wees aan sy bestemming en roeping en 
Gods toorn op sy kop haal.... Nou wel, vir hierdie denasionalise- 
ringsproses was die Dopper altyd bang en het hom daarvan afgeson- 
der op alle gebied. ’ ’ 11 

Die Groot Trek was die poging van ’n groot deel van ons volk 
om hulle te onttrek aan toestande waaronder hulle hulle self moeilik 
kon handhaaf. Inderdaad is die hele geskiedenis van die Afrikaner 
gekenmerk deur ’n besliste poging om homself te handhaaf. „Pro- 
testeerende en trekkendes, lydene en strydende, zyn zy al dieper het 
land ingetrokken, en hebben zy landstreek aan landstreek, voor de 
beschaving des Christendoms, gewonnen, en er de banier van wette- 
lyke vryheid geplant. De leuze is steeds geweest: Tegen verdrukking 
protesteeren, zoo lang mogelyk; doch, tot het uiterste gebracht, vech- 
ten, zoo dapper mogelyk. ” 12 By ’n oorsig van die redes vir die Groot 
Trek kom dit baie duidelik uit dat die Afrikaner onder die toe be- 
staande omstandighede hom nie tuis gevoel het nie, en nie kans ge- 
sien het om homself te bly nie. „Die Afrikaanssprekende bewoners 
van die Oostelike distrikte het ’n opgekropte gevoel van ontevreden- 
heid met en verbittering teen die Britse bewind in hulle omgedra, en 
die mees algemene oorsaak hiervan was die oorheersende invloed wat 
die negrofiliste uitgeoefen het. Die gelykstelling van kleurling en 
blanke het teen die hele lewensopvatting van die Boere ingedruis.. ” 1S 
Die doel van die Trek was om ’n woningsoord te bekom waar dit 
moontlik sou wees om in ooreenstemming met eie volksaard en tra- 
disies hulle seK te bestuur. 

Nou in verband met die neiging tot afsondering is die trek om 
die onbekende, die vreemde en die nuwe 14 te wantrou. Onder die 
besef dat sy selfstandigheid bedreig word, en dat hy deur onnodige 
kontak met vreemde en moontlik skadelike invloede verhinder kan 
word om op sy ingeslaë weg voort te gaan, neem die Afrikaner, veral 


11 O’Kulis, Doppers, pp. 38, 39. 

12 F. L. Cachet, De Worstelstryd der Transvalers, pp. 28, 29. 

13 Gie, Geskiedenis vir Suid-Afrika, Deel II, p. 293. Sien ook die 
Manifes van Retief. 

14 jjien volgende paragraaf in sake die konservatisme van die Afrikaner. 

■van die ouer garde, ’n sterk agterdogtige houding in teenoor die 
vreemdeling. Die welbekende leuse van Paul Kruger, wat op sy beste 
die ou Afrikaner, verteenwoordig, is welsprekend van hierdie hou- 
ding: „Wees getrou, maar vertrou niemand.” „Nu is achterdocht, 
•die niets anders is dan eene overdrevene voorzichtigheid, een bepaald 
dcel van ons Afrikaansch Boerenkarakter. Een Afrikaander Boer 
schenkt niet gauw zyn vertrouwen aan iemand....” 15 Die Afrikaner 
vertoon die neiging om geografies afgesonderd te wees; maar ook soek 
hy graag om so veel moontlik hom deur ’n geestelike afskeiding af te 
sluit van andere rigtinge. 16 

Ook in sy politieke optrede was en is dit vandag nog die neiging 
van die Afrikaner om in isolasie sy tradisies te probeer handhaaf en 
sy aspirasies te probeer verwerklik. „Selfs in die politiek in Trans- 
vaal, in die Yrystaat, en in die ou Kolonie het die Dopper hom áltyd 
afgesonder van die Engeisman as ’n sedelik en geestelik gevaar. ’ 17 
ACaar dit is nie net waar van die Doppers, dit is waar van die deur- 
snee-Afrikaner in wie die Afrikaanse gees vaardig is, dat hy nie 
graag met vreemdelinge onder dieselfde politieke kombers wil slaap 
nie. Die bekende konsiliasie propaganda van wyle Gen. Botha is ’n 
reaksie teen hierdie neiging tot afsondering. Die klein mate van 
permanente sukses van hierdie propaganda is ’n duidelike aandui- 
•ding van die krag van die isolementdrang by die Afrikaner. Ook die 
betreklike geringe sukses van die onlangse poging om die Nasionale 
en Suid-Afrikaanse partye te laat saamsmelt, is, afgesien van an- 
■dere moontlike redes, toe te skryf aan hierdie trek by die Afrikaner 
om homself te wees, en om hom te isoleer van invloede wat hom van 
sy tradisionele koers kan afbring. Die kem van die Afrikaner nasie 
soek vandag nog om hom te onttrek aan alles wat hom moontlik kan 
•denasionaliseer. Langs die pad van afskeiding soek hy om uit te 
skakel alle werklike of vermeende onafrikaanse invloede, en om hom 
self te handhaaf en sy toekoms te verseker. „Die ideaal van afskei- 
ding”, roep Dr. D. P. Malan uit, „wat 140 jaar lank die rigting aan- 

gewys het van die Afrikaner volk, mag nie afgesweer word nie- 

A1 wat van ons geêïs word, is getrouheid aan die oortuiginge en ideale 
van ons volk. ” 18 En waar geografiese afsondering nou nie meer 
moontlik is nie, vertoon die neiging hom baie sterk by die Afrikaner 
om hom te handhaaf deur kultuurvereniginge, en sulke beweginge as 
die Afrikaner Spoorwerkers Bond en die Bond van Afrikaner myn- 
werkers. 


18 J. F. van Oordt, Paul Kruger, p. 803. 

16 Sien ook Spruyt, Afrikaners en Nederlanders, p. 7; Bryce, Impress- 
:ions of South Africá, p. 329. 

17 O’Kulis, Doppers, p. 42. 

18 Sien Die Burger, 9 Julie 1935. 

3. Konserwaíisme. 

Die Afrikaner is konserwatief. 19 Hieroor kan daar geen twee 
beskouinge wees nie. Onder die trekke in die Afrikaner karakter, is- 
dit sy konserwatisme veral wat stof verleen het aan onsimpatiek 
gesindes om hom te hespot. Selfs Olive Sehreiner, wat origens nie 
onbillik is in haar evaluasie van die Afrikaner, maak in haar „The 
Story of an African Farm,” die bespottelike Tant Sannie die mond- 
stuk van die konserwatisme van die Afrikaner: „You see if the sheep- 
don’t have scab this year!... .It’s with all these new inventions that 
the wrath of God must fall on us... .My mother boiled soap with 
bushes, and I will boil soap with bushes. If the wrath of God is to 
fall upon this land,” said Tant’ Sannie, with the serenity of con- 
scious virtue, “it shall not be through me. Let them take their 
steani-wagons and their fire-carriages, let them go on as though 
the dear Lord didn’t now what he was about when he gave.horses 
and oxen legs—the destruction of the Lord will follow them. I do 
not know how such people read their Bibles. When do we hear of 
Moses or Noah riding in a railway? The Lord sent fire-carriages out 
of' heaven in those days: there’s no chance of His sending them for 
us if we go on in this way. ’ ’ 20 Hierdie voorstelling is ’n blykbare 
karikatuur van ’n opvallende trek in die Afrikaner karakter; en tog 
die skryfster het raak gesien deur die trek te laat saamval met die 
godsdienstige oortuiginge. Dit is nie te wyte aan sy godsdiens nie,. 
maar is tog diep daarin gewortel. Die Afrikaner konserwatisme het 
vir ’n groot mate sy houvas te danke aan die sterke erkenning van 
godsdienstige sanksies; en in die godsdiens nog meer as in die dae- 
likse lewe het die diep ingewortelde' konserwatisme hom laat geld. 21 

Die Afrikaner is konserwatief, maar dit is nie weens ’n aange- 
bore agterlikheid of onvatbaarheid vir vlugge vooruitgang nie, dat hy 
hom so sterk vasklem aan die bekende en tradisionele nie. ,The con- 
servatism of the Boer has in it nothing of the nature of mental 
ossification, and that he has preserved his pliability intact, is shown 
by the peeuliar facility with which when the time comes, the Boer 
leaps in one generation from the rear of the seventeenth century 
thought and action to the forefront of the nineteenth.... It would 
almost seem as though that very dogged strength of character which 
for ages has made him capable of retaining his hold upon the old, 


19 Vergelyk: Garret-Fisher: „The Boer of the Transvaal presents a 
remarkable instance of a population that has been almost stationary for 
two centuries in manners, customs and education.” (The Transvaal and 
the Boers, p. 34). Sien ook: Schreiner, Thoughts on South Africa, pp. 256 
en 299. 

29 p. 296. 

21 Sien Doppers, deur Dr. O’Kulis, p. 128. 

v.'hen the necessity of doing so passes, makes him eqnally resolute 
to grasp the new. ’ ’ 22 Die Afrikaner het dit in hom, wanneer die 
tydsomstandighede dit vereis, en die nodige prikkeling aanwesig is, 
om hcan te vereenselwig met die mees moderne. 

Ongetwyfeld is die tradisionele behoudenheid van die Afrikaner 
vir ’n aansienlike mate toe te skryf aan sy isolasie in die binnelande. 
Gedurende die tydperk van sy vorming was daar byna ’n totale 
afwesigheid van enige prikkelende kontak met die strominge in die 
groot wêreld. Die omvang van sy gedagtewêreld was noodwendig 
nie groot nie. Sy belangstelling was meestal beperk tot die strenge 
eise van die stryd om te bestaan en tot die voorligting en vertroos- 
tinge wat sy Bybelgodsdiens hom aangebied het. Aan sy geestelike 
erfgoed het hy met beslistheid vasgehou in die oortuiging dat dit 
’n kosbare besitting is. Hy het bewus geword van sy eie, hoewel hy 
nie bewus was van die strominge in die groot wêreld nie. En as hy 
ook soms met die groot wêreld enigsins in aanraking gekom het, het 
hy ’n verhouding van wantroue daar teenoor aangeneem. 

Die geneigheid by die Afrikaner om behoudend te wees het 
egter ook ’n diepere godsdienstige agtergrond. Hy is konserwatief 
nie net omdat prikkeling tot nuwerwetsheid ontbreek het nie, maar 
cmdat hy, in die lig van sy godsdienstige oortuiginge, by die vashou 
aan die tradisionele die koers gesien het waarop hy homself sou 
kon handhaaf en aan sy roeping sou kon beantwoord. Hy is konser- 
watief omdat hy verkies om dit te wees in sy eie belang en vir sy 
eie behoud. Sy sin vir sy roeping het hom in die ou paaie gehou. 
In sy isolasie het die Afrikaner ’n eie indiwidualiteit ontwikkel; hy 
het baie sterk gevoel dat hy nie is soos die inboorlinge wat hom 
omring; en ook het hy vreemd gevoel nie net teenoor die vreemde- 
linge uit die buiteland nie, maar ook teenoor alle besigheidsmense 
en amptenare. Hy was bewus van homself as anders as al die ander 
mense: hy was nie een van ’n klomp nie. Dit was vir hom ’n uitge- 
maakte saak dat hy deur die Voorsienigheid beskik was om anders 
te wees as ander mense. Die aanneem van nuwighede, waardeur hy 
sy indiwidualiteit sou kan verloor, was as ’t ware instinktief as 
goddeloos bestempel. 23 Sy roeping deur die Voorsienigheid hom 
cpgelê sou hy alleen kon nakom as hy hom sou hou aan wat hy van 


22 Olive Schreiner, Thoughts on South Africa, p. 259. Sien o.ok M. 
Davitt, The Boer Fight for Freedom, p. 37. Hy wys op die wonderlike 
latente vermoëns wat soms so onverwags by die gewone Afrikaner aan 
die lig kom. 

23 Sien De Kerkbode, 1865, pp. 365, 366 waar ’n brief van Sarel Cilliers 
verskyn. Onder andere sê hy: „Lang reeds. . . .was ik in diep gepeins over 
den drukkende toestand van het geheele land, en het kwam my voor dat 
de inwoners van Zuid-Afrika zich aan een groot kwaad hebben schuldig 
gemaakt, waarom de Heilige God van den hemel vele zegeningen van volk 

sy vaders oorgeërf het, en hom nie vereenselwig met vreemdes of 
kaffers nie. Die Dopper is ongetwyfeld uiters in sy konserwatisme, 
maar wat van hom gesê is, is grotendeels waar van die deursnee- 
Afrikaner van ’n geslag gelede: „Die Dopper het altyd goed geweet, 
dat hy verskíl van ander, dat hy eienaardig is, dat hy daarom bespot 
en verguis word as bekrompe; maar hy wou beslis liewer homself 

wees as een van ’n lot_hy het sig liewer beperk tot die ene nodige 

en die allerbeste, as om sig in die grenslose te verloor.” 24 

Onder die huidige toestande van saamlewe is die mens nood- 
gedwonge om hom te onderwerp aan die prikkeling van ’n woelige en 
veelsydige omgewing. Die mens word nolens volens gesleep in die 
maalstroom van beweginge en rigtinge wat nie te danig eerbiedig 
staan teenoor die oorgelewerde nie. Die Afrikaner, onder die drang 
van die moderne lewensbeskouinge en die moderne lewenspraktyke, 
verkeer in ’n oorgangstadium, waarin sy karakter ernstig op die 
proef gestel word. 25 Vir vele het die veelsydige kontak met die 
moderne wêreld gelei tot ekonomiese, maatskaplike en sedelike 
ondergang. Die armblankedom sou stellig nie so ’n intense probleem 
opgelewer het nie, as die Afrikaner hom makliker kon aanpas by 
nuwere omstandighede. Losgeruk ook van die fondamente van die 
ou sedelike en godsdienstige lewe, word daar onder die Afrikaans- 
sprekende Afrikaners ’n toenemende hoeveelheid van misdadigheid 
bespeur. Maar aan die ander kant is daar goeie rede om aan te neem 
dat die Afrikaner, oor die algemeen, met behoud van wat werklik 
waarde het in sy verlede besig is om hom te oriënteer in sy nuwe 
wêreld, en dit sonder om sy verlede te verloën. 

Konservatisme weens die afwesigheid van suggestiewe prikkeling 
van die groot-wêreld is vandag feitlik uitgeskakel; maar konserwatis- 
me as ’n bewus-aangenome lewensrigting is iets heel anders, en kan 
getuig van vastheid van karakter. Om vas te hou aan wat eie is, al 
is dít oud en eenvoudig, om die gesonde erfenis van die vaders hoër 
te ag as die nuwerwetse wat daarmee nie strook nie, kan, as dit nie 
net ’n onredelike vasklemming aan die oue net as oue is nie, ’n 
prysenswaardige deug wees. Die gehegtheid van die Afrikaner aan 
sy taal, sy Kerk, en sy nasionalisme sowel as die opbloei van die 
Afrikaanse kultuur en die toenemende belangstelling in die volks- 
geskiedenis is aanduidinge dat hy sy indiwidualiteit soek te handhaaf, 


«n land weert, en zoo vele plagen en oordelen over dit land laat komen, 
en zelfs plagen van welke ik in den Bybel niets geschreven vind. .. .Het 

boos hart is voor pracht in onze huizen, alles moet statieus zyn-De 

fraaiste en zwierigste paarden begeren wy voor onze wagens en seretten. . 
en denken er niet aan: Keurt Koning Jezus het goed?” 

24 Dr. O’Kulis, Doppers, p. 52. 

25 Dr. O’Kulis, Die Boervrou, p. 175. 

eii angstig is om hom self nie te verloor in die nuwe wêreld nie. 
Diep in sy siel sluimer nog die Calvinistiese gedagte aan ’n roeping; 
en hy vermoed dat deur op die ingeslane weg voort te gaan hy moont- 
lik sy bestemming kan bereik. 

Omdat hierdie roepingsidee, waardeur die Afrikaner veral be- 
ïnvloed word om aan die oorgelewerde so ’n groot waarde te heg, ’n 
godsdienstige oorsprong het, is dit te verwagte dat in die godsdiens 
nog meer as elders, sy konserwatisme hom sal laat geld. Wat Prof. 
John Murray destyds gesê het van die Doppers is vandag in ’n 
mate nog waar: „Die diepgewortelde konserwatisme het nuwighede 
in die godsdiens nog meer weerstaan as in die daelikse lewe. ’ ’ 26 Die 
Kerkgeskil wat in verband gestaan het met die optrede van Prof. J. 
du Plessis van Stellenboseh, het duidelik aan die lig gebring hoe 
hierdie gewig van kerklike konserwatisme alle vorm van nuwe oriën- 
tering soek te dwarsboom. By ’n oorsig van die Du Plessis-saak 
laat Senator F. S. Malan hom aldus uit: „Dat ons Kerk in die 
opvatting van sy leer oorwegend behoudend is, het andermaal duide- 
lik by die behandeling van die Du Plessis-saak geblyk, en niemand 
wat met die geskiedenis van die Christelike Kerk bekend is, sal dit in 
hom wraak nie. Maar hierdie natuurlike konserwatisme moet nie 
daartoe lei die vrye evangeliese rigting... .in gevaar te bring nie.... 
Hoe diep ongelukkig sal dit wees as die opkomende geslag van weten- 
skaplike onderlegde seuns en dogters van ons volk sig nie meer tuis 
gaan voel in die Kerk van hul vadere nie?” 27 In 1930 het ’n 
aantal professore en lektore, lede van die N.G. Kerk ’n verklaring 
ingedien waarin die volgende o.m. voorkom: „Hulle voel.... dat die 
Kerk nie altyd ten volle aan die eise van die tyd voldoen nie, en nie 
altyd die nodige voorsiening maak in hulle behoeftes en in die 
behoeftes van diegene wat hulle verteenwoordig. ” 28 

Konserwatisme in die sin van die handhawing van die tradisio- 
nele net omdat dit tradisie is, en die skuwing van nuwe lig net omdat 
dit nuut is, kan op die duur in die moderne wêreld hom nie handhaaf 
nie. Die geweldige reaksie teen die optrede van Prof. du Plessis soos 
gesien in die besluite van verskeie sinodes, die oprigting van ’n 
propaganda-blad vir die bestryding van alle werklike of vermeende 
modernistiese opvattinge en die ywer van die s.g. Calvinistiese bonde, 
is aan die een kant getuie vir die werklikheid van die konserwatisme 
van die Afrikaner, rnaar is aan die ander kant ’n duidelike aandui- 
ding dat die Afrikaner ook op godsdienstige gebied sterk bewus word 


26 Sien Dr. O’Kulis, Doppers, p. 128. 

27 Ons Kerk en Prof. du Plessis, pp. 277, 278. 

28 Ibid, p. 279. 

■van rigtinge wat dreig om die tradisionele stroombedding enigsins 
te wysig in ooreenstemming met die eise van die dag. 

4. Superioriteitsgevoel. 

’n Interessante trek van die Afrikaner, wat baie nou verbind 
is aan sy neiging tot afsondering en konserwatisme, is ’n honding 
van superioriteit. Ongetwyfeld is bierdie trek vir ’n groot deel te 
wyte aan die besef van ’n besondere bestemming en roeping. Die 
deursnee-Afrikaner van karakter dra in hom om die besef dat hy 
tel in Gods plan; die idee dat hy geroepe is om ’n besondere plek 
in te neem laat hom voel dat hy waarde het. Ook Mecklin wys 
daarop dat waar Calvinisme posvat in sy gesonde vorm, dit ’n sterke 
ain van eie waarde aankweek. „The inspiring sense of a noble mission 
on earth, the feeling of dignity kindled by the belief that God has 
preferred the individual to tens of thousands of his fellows, and the 
gratitude and confidence born of this undeserved grace all combined 
to intensify in uparalleled fashion the sense of personal worth. ’ ’ 29 
Afgesonderd en gevrywaar teen moontlike ontnugterende kontak met 
die wêreld daarbuite, in besit van die kosbare geestelike en maat- 
skaplike erfenis van sy vaders, en bewus van sy waarde as geroepene, 
gevoel hy homself iets van ’n aristokraat, ’n meerdere nie alleen 
van die kleurling en naturel nie, maar ook van die Bngelsman en 
die vreemdeling. 30 

Hierdie trek het hom veral sterk ontwikkel by die seksie van 
die Afrikaanssprekende volk wat hom die mees effektief afgesonder 
het, die sogenaamde Doppers. Prof. John Murray kla dat die 
„neiging om huUeself op godsdienstig sowel as op ander gebied hoër 
te beskou as hulle naaste, ’n minder aangename trek in hulle karakter 
is. ’ ’ 31 „Die Dopper het altyd soveel nasionale selfrespek gehad dat 
hy homself as ’n meerdere van die Engelsman beskou het.... Sover 
bet dit deurgewerk, dat jy maar min ou Doppers sou kry, wat geglo 
het dat die Engelsman ooit ’n kans staan om in die hemel te kom.” 32 

Maar nie net die Dopper van vroeëre tyd nie, ook die gewone 
deursnee-Afrikaner O'p die platteland is bewus van homself as ’n 


29 Social Ethics, p. 45. 

30 Hierdie bewering is nie in stryd met die feit dat in sommige opsigte 
die Afrikaner beslis ly aan ’n minderwaardigheidskompleks. Sodra die 
Afrikaner los raak van sy tradisionele omgewing, toon hy, altans vir ’n 
tyd ’n gevoel van minderwaardigheid. Sien ook Cachet: De Worstelstryd 
•der Transvalers, p. 145. 

31 Aangehaal deur Dr. O’Kulis, Doppers, p. 131. 

32 Dr. Q’Kulis, Doppers, pp. 45, 46. 

belangrike persoon. Hy het geleer om selístandig 33 te wees op sy 
plaas, en om hom te laat geld nie net teenoor sy bediendes nie maar 

teenoor sy gelyke. „De Afrikaner Boer, ’ ’ sê Spruyt, „is_’n geboren 

aristrocat-Daarom beheerst de Boer den inboorling eenvoudig 

door het levendig besef van zedelyke meerderheid dat hy den bar- 
baar inboezemt. ’ ’ 34 En Prof. Brummer sê: „Dit feit nl. dat de Boer 
overal waar hy kwam onderscheiden was van en verheven boven de 
talryke inboorlinge-bevolking, zynde ’n soort uitverkoren volk, ’n 
elite, sterkte zyn besef van eigenwaarde en kweekte ’n aristokratiese 
aanleg by hem. ’ ’ 35 Dit is veral aan hierdie gevoel van eiewaarde 
te wyte dat, tenminste tot onlangs, daar so sterk beswaar gemaak is 
teen wat genoem word kafferwerk, en dat behoeftige blanke meisies 
uie maklik as diensmeisies werk neem nie. Caehet sê van die Trans- 
valers van ’n paar geslagte terug: „De eene Transvaler word nooit 
de knecht van den anderen, maar men helpt elkander.” 36 En Seidel 
bevestig dit ook: „Ein Bur wird nie der Knecht eines andern. ’ ’ 37 
Hierdie meerderwardigheidsgevoel is by die vermenigvuldiging 
van die aanrakingspunte met die moderne wêreld, en by die inten - 
siteit van die ekonomiese stryd om te bestaan, emstig geskok geword; 
en by ’n steeds toenemende aantal Afrikaners het dit plek gemaak 
vir die teenoorgestelde gevoel van minderwaardigheid. Waar vroeër 
daar net verskil van familie maar nie van stand, onder die Afrikaans- 
sprekendes was, 38 begin daar nou ’n ope kloof te ontstaan tussen hulle 
wat hul selfrespek en waardigheidsgevoel gehandhaaf het, en die 
deel wat wegsink in die stroom van armblankes. In die verslag van 
die Carnegie-Kommissie insake die armblanke-vraagstuk kom die 
volgende voor: „In byna al die streke wat besoek is in verband met 
hierdie ondersoek, is waargeneem dat verskil in welvaart in toene- 
mende mate ’n maatskaplike kloof skep. Omdat by ons, nog maar 
’n bietjie meer as een generasie terug, feitlik alle Afrikaners ewe 
goed was, lei so iets tot bitterheid en sosiale onrus; partykeer tot ’n 


33 Sien Dr. O’Kulis, Die Boervrou, p. 95: „Ons daaglikse lewe is vol 
van selfstandigheid op die boerplaas. Daar verstaan mans en vrouens om 
hulle teenoor vreemdelinge selfstandig te gedra in al hulle doen en late.” 
Met vermeerderde kontak met die moderne wêreld is hierdie trek by vele 
haie verswak. 

34 Afrikaners en Nederlanders, p. 77. 

35 De Afrikaanse Volksziel. Sien ook S. G. Millin, General Smuts, p. 17. 

36 De Worstelstryd der Transvaïers, p. 415. 

37 Transvaal, p. 174. Hierdie bewering is vandag nie meer waar nie. 
Onder die drang van die hedendaagse ekonomiese eise vir die bestaan, is 
die Afrikaner vinnig besig, selfs op die boereplase, om geïndustrialiseer te 
word. 

38 Sien Cachet, De Worstelstryd der Transvalers, p. 415: „Er is geen 
onderscheid van stand onder de Boeren, schoon wel onderscheid van 
famiile.” 

sekere uitdagende aanmatiging aan die kant van die arm man, maar 
ook tot ’n gevoel van minderwaardigheid en dooie berusting." 39 In 
die afsondering van die boereplaas, bewus van eie selfstandigheid, 40 
begunstig met ’n eenvoudige maar sedelik gesonde wêreld- en iewens- 
heskouing wat gegrond is op die Bybel, ’n lewensbeskouing wat vrede 
in sy gemoed gebring het en hom onverskillig laat staan het teenoor 
die gevoel van die groot wêreld, kon die Afrikaner die rol van 
aristokraat speel. Maar die goeie ou tyd is vinnig aan die verbygaan 
en ’n groot skare van Afrikaners, wie se ouers mense was van 
bewuste selfstandigheid, word nou gepers en gedruk deur die 
ekonomiese stryd; losgeruk van hulle grond, en in baie opsigte van hul- 
le geestelike fondament, gestamp en gestoot deur ’n verbysterende- 
menigte aanrakings met die moderne wêreld, gaan dit vir hulle moeilik 
om hulleself te handhaaf, en moedverloor, verbyster, voel hulle hulle 
klein, baie klein, in ’n ruisende stroom. Tog is daar nog veel in hulle 
wat herinner aan die tradisionele selfstandigheid en waardigheids- 
gevoel van weleer. Dit is by die oorblyfsels van die besef van eie- 
waarde dat vir die opheffing van die armblanke ’n aanknopingspunt 
gesoek moet word. Ongelukkig, egter, aan die kant van sommige 
van die Afrikaners wat hulle beter aangepas het by die moderne 
cmstandighede is daar te bespeur ’n gevoel van onwelwillendheid 
teenoor die mede-Afrikaner, wat weens sy verval tot die armblanke- 
dom die Afribaner waardigheidsgevoel aangetas het. Dr. Grosskopf 
sê in die Carnegie-verslag: „Maar ongelukkig het ook ’n gedeelte 
van die Afrikaanssprekendes wat gunstiger gesteid en beter opgevoed 
is met weinig simpatie en selfs met ’n gevoel van skaamte op hierdie 
groep van hulle volksgenote beginne neerkyk. Hierdie verskynsel 
moet verklaar word daardeur dat die opgevoede Afrikaner effens met 
wrok voel dat die armblanke sy nasie tot oneer is. ’ ’ 41 

5. Indiwidualisme. 

Die Afrikaanssprekende Afrikaner is indiwidualis. Wat KoL 
Keitz beweer van díe Afrikaner op kommando in die Tweede Yry- 
heidsoorlog is toepaslik op hom in die algemeen: „With the Boers 
each man is practically his own commander. ’ ’ 42 Die Afrikaner wil 
vir homself ’n eie wet wees. Sir George Napier praat van die Afri- 
kaners in die binnelande as „A people who have become accustomed 


39 J. F. Grosskopf, Plattelandsverarmging en Plaasverlating, p. 17. 

40 In ’n ongepubliseerde lesing van Prof. Brummer oor „Die Wortel 
van die Afríkaner Volkskarakter,” sê hy: „As ek die skarlakendraad moet 
noem wat deur die ganse weefsel van ons volk loop, sou ek sê dat dit 
hulle selfstandigheid is.” 

41 Ibid, p. 16. 

42 On Commando, p. 1Í3. 

to consider their own will as law, and many of whom are little inclined 
to obey Magistrates of their own choosing, even if these should en- 
deavonr to aet upon their presumed authority. ’ ’ 43 Wie die Afrikaner 
in sy optrede in die Suid-Afrikaanse geskiedenis reg wil verstaan, en 
hom as persoon wil begryp moet hierdie trek in sy samestel ter dege 
in aanmerking neem. 

Die sterke gees van indiwidualisme by die Afrikaner is die 
resultaat van verskeie vormende invloede. Die vernaamste eis van 
die ongestadige pionierslewe, byvoorbeld, is die vermoë om selfstan- 
dig en eiehandig op te tree in nuwe en ongewone omstandighede. 
Die pionierslewe bied gedurig geleenthede vir indiwiduele optrede 
waarby daar ’n premium geplaas word op eie inisiatief en teenwoor- 
digheid van gees. 44 Maar dit kom ons voor dat nog veel meer as 
wat ander invloede bygedra het om by die Afrikaner hierdie trek te 
laat ontwikkel, ons sy godsdienstig-Calvinistiese tradisie moet in 
aanmerking neem. 

Calyinisme het orals waar dit ernstig aanvaar is, ’n sterke, self- 
bewuste indiwidualisme, en gepaard daarmee ’n onvemietigbare vry- 
heidsin en onafhanklikbeidsgevoel laat ontstaan. Van die Calvinisme 
van die Puriteine in Engeland word ons meegedeel: “It fostered a 
general temper of individualism. ’ ’ 45 Meeklin in sy deeglike werk 
oor „Social Ethics” wy ’n hoofstuk aan die bespreking van die 
invloed van Calvinisme in die Amerikaanse volkslewe en haal daarby 
aan Van Wyk Brooks: „It was the Puritan conception of the Deity, 
as not alone all-determining but precisely responsible for the prac- 
tical affairs of the race... .whieh precluded in advance any central 
bond, and responsibility, any common feeling in American affairs 
and which justified the unlimited eentrifugal expediency whieh ha^ 
always marked American life.” 46 Hierdie „centrifugal expediency” 
word, volgens Mecklin, opgemerk in ’n onbeperkte indiwidualisme in 
die staatkunde, en in die godsdienstige lewe en in die ongekontroleerde 
kompetisie in die besigheidswêreld. 47 

Calvinisme, so het ons reeds gesien, 48 lê klem op die leer van die 
uitverkiesing en die roeping nie net van volkere nie, maar ewe seer 
van die van enkelinge. Die oortuiging van ’n uitverkorene te wees, 
van in ’n besondere verhouding van genade tot God te staan en 
van ’n eie roeping te hê, het nie alleen geïnspireer tot heldedade en 


43 Brief aan die Sekretaris van Staat vir Kolonies. Aangehaal deur 
Dr. Dreyer, Die Kaapse Kerk en die Groot Trek, p. 73. 

44 Die pioniers in Amerika vertoon ook dieselfde gees van sterke 
individualisme. Sien Mecklin, Social Ethics, p. 43. 

45 E. Baker, National Character, p. 204. 

46 p. 28. 

47 Ibid, p. 28. 

48 Sien Hoofstuk VII. 

moedige voïharding in stryd en onder swaarkry nie, maar het ook 
hesiel met ’n sterk gevoel van perso'onlike waarde en ernstige verant- 
woordelikheid, wat nie op ander kan afgeskuif word nie. In die 
Calvinistiese wêreldorde is díe indiwidu alleen voor God en alleen 
aan God verantwoording verskuldig. A1 wat vir hom tel is Gods wil. 
Alles wat tussen die alenige siel en sy God gestel word is beslomme- 
rínge. „Most signiíicant was the tendency of Purianism to throw 
the individual back upon his own resourees.... The Puritan took 
his punishments as he did his salvation, alone. No preacher could 
help him for only the elect receive God’s message of grace; no 
sacrament availed for the means of graoe are eontingent upon the 
diivne will; no ehurch was indispensable.... Thus did the Puritan 
theology tend to cultivate an individualism that was tragic in the 
isolation and the intensity of its ethical inwordness. ’ 149 

Hierdie nadruk op die indiwidu gelê deur die grondbeginsels 
van die godsdiens van die Afrikaner kan byna nie oorskat word nie; 
en moet by ’n oorsig van die Afrikaner geweta steeds in die oog 
gehou word. 

’n Oordrewe indiwidualisme kan maklik aanleiding gee tot ’n 
toestand waarin elkeen geneig is om die wet in sy eie hand te neem. 
Dit kan nie ontken word nie dat die Afrikaner, besiel met ’n sterke 
indiwidualisme, en aangeprikkel deur pionierstoestande om selfstandig 
op te tree, in sy strewe om vry te raak van alle bemoeiing en beper- 
king, die indruk verwek het van nie te veel eerbied te koester vir die 
wet nie. Lady Anna Barnard beweer: „These Graaff-Beinet Boers 
have always been turbulent and unwilling to bend to any laws, or 
to the Landdrost.” 50 En Prof. E. Walker sê van die trekkers in die 
bmnelande: „They have developed a passion for independence and 
a restiveness against all forms of govemment that went beyond the 
strictly limited powers of the landdrost....” 51 In ’n artikel by 
geleentheid van die 150-jarige bestaan van Graaff-Reinet skryf die 
Redakteur van Die Burger : „Lank voor die distrik sy naam gekry 
het,.... het die bewoners van daardie deel van ons land hulle laat 
ken as onverskrokke stryders vir hul vryheid van handel en wandel. 
Hulle het hulle maar min geleë laat lê aan die verswakkende regering 
aan die Kaap die Goeie Hoop. Van plakkate en ander vorms van wet 
het hulle min of geen nota geneem wanneer die bepalinge daarvan 
teen hul begrippe was van wat goed en noodsaaklik is vir die land, 
vir hulself en hul nageslag. ’ ’ 52 


49 Mecklin, Socíal Ethics, pp. 45, 46. 

50 South Africa a Century ago, p. 207. 

51 History, p. 103. 

52 Die Burger, 27 Julie 1936. 

Die Afrikaners, hoe sterk indiwidualisties hy ook al soms mag 
optree, is nooit opsetlik wetteloos nie. Hy is nie ’n radikaal nie; sy 
indiwidualisme gaan saam met sy kmserwatisme. Sy vryheidsdrang, 
wat maar net die keersy is van sy indiwidualisme, moet soos die 
Kedakteur van Bie Burger raakgesien het, altyd in verband geneem 
word met sy eie volksetos, met sy „begrippe van wat goed en nood- 
saaklik is.” Dit is nie losbandigheid of wetteloosheid wat hy beoog 
nie, maar wel die handhawing van sy reg om op die ou beproefde 
paaie ongestoord voort te wandel. Daar is in die letterkunde ’n wolk 
van getuie om te bevestig dat die indiwidualisme en vryheidsdrang 
by die Afrikaner tog nie van so ’n aard is nie dat hy sou geneig wees 
om tot ’n lisensieuse lewenswyse oor te slaan. 

Ons volstaan deur net ’n paar sulke getuienisse te noem. „In 
my youth up to 1854 I know but of three Africanders being sent 
to the prison at Colesbui’g. ” 53 (En van hulle is een onskuldig be- 
vind). Van die Transvalers van 1865 verklaar Nixon: „The laws of 
the Transvaal were upon the whole as good as those of any other 
eountry.... great crimes were exeeptionally rare, for nowhere in 
the world was the moral law of greater force than among the farmers 
of the South African Republic. ’ ’ 54 

Indien die Afrikaner ’n neiging gehad het tot wetteloosheid, 
kon dit redelik verwag word dat hy by wyse van reaksie teen die 
lye en ontberinge van die Tweede Vryheidsoorlog, dit by sy terug- 
keer na die oorlog sou laat botvier. Maar van losbandigheid by die 
terugkerende burgers is daar niks te bespeur nie. Mnr. Ramsay 
MacDonald getuig welsprekend van die teendeel. „You are safe 
amongst them as though no war had been. The street robberies and 
assaults that have been so common in Johannesburg and one or two 
cther towns are the work of natives and aliens. The Boer, like an 
Ironside, has laid down his arms and has immediately robed himself 
in the garments of peace and civil order. ’ ’ 55 

Onder die armblankes, indien êrens, kan ons verwag om die 
-ondeugde en swakhede van die Afrikaner vergroot aan te tref; maar 
die feit is „dat misdaad van ernstige aard in die reël slegs selde 
onder armblankes voorkom.... In die geval van die eerbiediging van 
die landswette het ons met ’n volkstradisie te doen. 56 

Die Afrikaner wil alleen gelaat wees om op sy eie tradisionele 


53 C. N. J. du Plessis, The Transvaal Boer, p. 28. 

54 Aangehaal deur Schonken, De Oorsprong der Kaapsch-Hollandsche 
Volksoverleveringen, p. 37. 

55 What I saw in South Africa after the War, p. 15. 

56 Wilcocks, Die Armblanke, p. 83. Grosskopf, Píattelandsverarming 
en Plaasverlating, p. 216, wys ook hierop. Sien verder Spoelstra, Ons 
Volkslewe, p. 154; Stratham, Paul Kruger, p. 125; Preller, Piet Retief, p. 
97; Gie, Geskiedenis van Suid-Afrika, deel II, p. 21. 

manier sy lewe in te rig. Hy onderwerp hom nie maklik aan dissi- 
pline wat enigsins in stryd is met, of ’n wysiging is van sy ou 
gebruike nie. Die nadrnk wat hy lê op sy regte en op sy persoonlike 
verantwoordelikeheid en pligte, die drang om hom te laat geld as 
die gelyke van elk andere, met een woord, sy indiwidnalisme staan 
direk in verhand met sy vryheidsin. Die een kan nie sonder die 
ander gedink word nie: die een is die korrelaat van die ander. In 
sy drang om homself te wees, het hy ’n sterke hekel aan elke vorm 
van afhanklikheid, waardeur sy regte en vryheid mag beperk word. 
„Onafhankelijkheid is ’n ander karaktertrek van het volk—of liever: 
het staan op zijn onafhankelijkheid. De Transvalers zijn eigenlijk 
zeer van elkander afhankelijk: men moet elkander steunen en bij- 
staan, of het land zou onbewoonbaar zijn. Men doet dit ook doeh 
onder verstandhouding dat ieder onafhankelijk blijft. De eene Trans- 
valer wordt nooit de knecht van den anderen; maar men helpt elk- 

ander_” 5T Dr. Gie wys ook op hierdie verband tussen die indi- 

widualisnic en die vryheidsdrang by die Afrikaner. In die grondwet 
van 1858 van die Suid-Afrikaanse Republiek word daar in die oor- 
treffende graad nadruk gelê op die absolute soewereiniteit van die 
volk. In verband hiermee sê hy: „Dis die uitgesproke indiwidualis- 
tiese Trekker van die noorde wat hier sy soewereine mag handhaaf. ’ ’ 58 

Die indiwidualis soek bewus of onbewus om sy lewenshouding 
te regverdig deur hom te beroep op wat vir hom lyk na onvervreem- 
bare regte. 59 Hierdie regte is vir hom van soveel waarde dat hy veel 
wil opoffer om dit te handhaaf. Sy vryheidsdrang is die drang om 
sy regte te handhaaf. Yir so iemand is daar altyd die versoeking 
om sy regte so angstig en so eksklusief te handhaaf dat hy teenoor 
andere ’n ongesonde houding van wantroue en afguns aankweek. Hy 
voel die minste werklike of vermeende inbreuk op sy regte as ’n grief, 
en hy rus nie maklik voordat die grief verwyder is nie. Dit is bekend 
dat die Afrikaner dikwels beswyk onder die versoeking tot hierdie 
vorm van oordrewe indiwidualisme. Sy angs om sy regte te handhaaf 
met ’n gesindheid van eksklusiewe índiwidualisme het hom dikwels 
gebring tot ’n twissieke houding teenoor sy bure. Van die bewoners 
van die Roggeveld deel Lichtenstein mee: „Daar is maar min van 
die koloniste in hierdie dele wat nie ’n hofsaak teen sy naaste buur- 
man gehad het nie. ” 60 En van die Graaff-Reinetters deel hy iets 
dergelyks mee. 61 „Oor een swak punt in die karakter van die Afri- 


57 Cachet, De Worstelstryd der Transvalers, p. 415. 

58 Geskiedenis, deel II, p. 369. Sien ,ook Vallantin, Die Buren und ihre 
Heimat, p. 69. 

60 Vergelyk Mecklin, Social Ethics, p. 49. 
oo Travels, V.R.S., p. 132. 

61 Ibid., p. 464. 

kaner, waarvan Barrow ook melding maak,” skryf ’n Afrikaner 
historikus, „is al die beriggewers dit met hom eens.... dwarstrekkery 
en onderlinge vyandskap het veelvuldig onder die koloniste, selfs 

onder hroers, voorgekom_Hierdie neiging tot stryery vind sy 

verklaring in die trotse oorgeërfde selfstandigheidssin van die boer, 
in sy oordrewe indiwidualisme. 62 

Dit is blykbaar ook aan hierdie eksklusiewe indiwidualisme in 
’n groot mate toe te skryf dat die hele geskiedenis van die Afrikaner 
volk gekenmerk is deur ’n intense partysug wat herhaalde male gelei 
het tot pynlike verdeeldheid in die geledere van die vdk, en wat 
heelhartige spanwerk en kooperasie onder Afrikaners so dikwels 
belemmer. Die dikwels herhaalde gevalle van onenigheid tussen 
vooraanstaande volksleiers is oorbekend. 63 Tipies van hierdie houding 
wat ongéduldig is oor die minste poging tot inkorting van vryheid, 
en afgunstig-wantrouig eie regte eksklusief wil handhaaf, sien ons 
aangedui in die Uys-Manifesto. Artikel 5 hiervan lees: „Wat betref 
die daarstelling en uitoefening van wetlike gesag deur enigeen van 
ons medeburgers verklaar ons eenpariglik dat ons dit afkeur en ons 
in die wildernis alleen aan die ou Burger regulasies en pligte hou.” 64 

Die Afrikaner skryf baie graag onwaardige motiewe aan ander, 
en veral aan leidsliede van sy volk toe. Daar is min vooraanstaande 
manne in Suid-Afrika wat nie van ontrou aan die volk verdink word 
nie, of wat nie beskuldig word van die regte van die Afrikaner prys 
te gee nie. Die vrees vir denasionalisasie, dit wil sê die vrees wat 
daar bewus of onbewus agter in die siel van die gewone Afrikaner 
setel dat sy regte, gebruike en tradisie, wat hy as Afrikaanssprekende 
Afrikaner besit, hom geleidelik sal ontval, laat hom maklik werklik 
of vermeerde gevare raaksien; en laat hom maklik sy leiers wantrou. 
Jan Hendrik Hofmeyr, Onse Jan, het hierdie trek by sy volk helder 
raakgesien; en gevolglik verkies om nie die premierskap te aanvaar 
nie. Toe Molteno by hom aangedring het om die premierskap aan 
to neem, was sy antwoord: „1 know my countrymen better than 
you. Some of them would be the first to drag me down from the 
office of Prime Minister. ’ ’ 65 

Die neiging om ’n bietjie sku en wantrouig te staan teenoor die 
optrede van ander, en om eie regte en belange jaloers en moontlik 
tc eksklusief te probeer handhaaf is ongetwyfeld vandag nog ’n duide- 
like trek by die deursnee-Afrikaner. Kolonel Silbum wat in 1927 
geskryf het, gee sy indruk van die Afrikaner as volg terug: „He 


62 Gie, Geskiedenis, deel II, p. 23. 

63 Sien Van Oordt, Paul Kruger, pp. 48, 62; Gie, Geskiedenis, deel II, 
p. 352. 

64 Preller, Piet Retief, p. 125. 

65 Neame, General Hertzog, p. 117. 

carries this attitude towards all foreigners; he is suspicious and 
furtive in his dealings with the British especially; it is markedly so 
in his attitude in the universties and even at the playing field though 
he does not allow it to interfere with the game.... His suspicion of 
the British is based upon unfortunate experiences, spreading over 
generations, until today it is his paramount characteristie. ’ ’ 66 En 
Mev. Millin gee ons cok ’n prentjie van hierdie trek: „He avoids 
committing himself. So far is he from being bluff that, despite his 
candid eyes, it is his truest instinct to sidle round a thing, rather 
than approach it direetly. Even when the Boer means ‘Yes’ he says 
‘Ja—nee’, which should mean ‘Yes—no’—dubiety. ’ ’ 67 


Die tweede aspek in die psigologiese dubbelstemming in die ge- 
moed van die Afrikaner is die besef van ’n roeping; hy neem die 
houding aan van iemand wat die oortuiging het dat hy bestem is om 
’n besondere plek in te neem en ’n bepaalde taak het om uit te voer. 
Hierdie roepingsidee het die Afrikaner in sy tradisionele koers gehou, 
en hom ’n gevoel gegee van eiewaarde. 

Om homself te kan handhaaf in die rigting van sy roeping, het 
die Afrikaner, deur sy hele geskiedenis, ’n neiging getoon tot isolasie, 
en tot ’n poging om alle uitheemse invloede te wantrou en te vermy. 
Die bekende konserwatisme van die Afrikaner het ook as agtergrond, 
en vir ’n groot mate as motief, die drang om in die koers van sy 
roeping te bly: alleen deur vas te hou aan die oorgelewerde kan hy 
l>]y wat hy behoort te wees, en kan hy aan sy roeping beantwoord. 

Die tipiese Afrikaner vertoon ’n duidelike aristokratiese houding: 
hy voel homself selfstandig teenoor die wêreld. Die besef dat hy ’n 
plek in Gods plan het, en dat hy ’n missie in die wêreld het, gee aan 
hom die neiging om hom waardig voor te doen, en soms selfs 'n 
superieure houding aan te neem. 

Nog ’n trek wat by die Afrikaner deur sy geloof van ’n eie 
roeping te hê, aangemoedig is, is sy indiwidualisme, waarmee verbind 
is ’n sterke vryheidsdrang. As indiwidualis is die Afrikaner jaloers 
op sy regte; wantrou hy maklik sy leiers dat hulle hom in sy regte 
sal te kort doen; en vind hy dit moeilik sonder wrywing saam te 
werk en met sy mede-Afrikaners te koopereer. Tog ten spyte van 
die sterkte van sy indiwidualisme is die Afrikaner nie geneig om 
wetteloos of lisensieus te wees nie. 


66 Col. P. A. Silburn, South Africa, p. 78. Sien ook Bryce, Impress- 
ions of South Africa, p. 329; Stratham, Paul Kruger, p. 212. 

67 Sien haar boek, General Smuts, p. 17. 

HISTORIESE EN POLITIEKE FAKTORE. 


1. Die Historiese Bydrae. 

Die gewete is ’n plastiese konglomeraat. Dit sluit in veelsoor- 
tige elemente wat wel nie logies maar tog vormend byeen pas. Nie 
deur suiwer logiese ontleding is dit moontlik om die uitinge van die 
gewete te verklaar nie. Die gewete in deursnit vertoon meer ’n com- 
plexio oppsitorum as ’n logiese koherente sisteem. Elke gewete het 
’n geskiedenis. Elke gebeurtenis maak sy afdruk op die gemoed, en 
die natuurlike sowel as die maatskaplike omgewing dra hulle deel 
by om die wonderlike melange van neiginge en gewoontes, van simpa- 
tië en antipatië, van aspirasies en ideale wat alles deur die gewete 
ingesluit word, te vorm. Die eenvoudigste morele beoordeling ver- 
onderstel sowel by die indiwidu as by die groep, ’n lang voorafge- 
gane proses waarin ook die teenstrydighede van die alledaagse er- 
varing hulle aandeel lewer. 

Om die gewete van die Afrikaner enigsins reg te verstaan is dit 
derhalwe nodig om sy geskiedenis en sy natuurlike en maatskaplike 
omgewing steeds in die oog te hou. 

Die Vryburgers was die eerste Europeane wat in ’n sin kon be- 
stempel word as Afrikaners. Hulle tog het hulle op die Suid-Afri- 
kaanse bodem vergoed gevestig, of gemeen om dit te doen. Hulle was 
die eerste wat Suid-Afrika as hulle enigste tuiste begin beskou het. 
En tog moes daar nog veel gebeur, en ’n geruime tyd verloop voordat 
die eintlike Afrikaner indiwidualiteit en karakter, waardeur hy van 
sy verwante in Europa en elders sou kon onderskei word, duidelik 
gevorm sou wees. Die maatskaplike gewoontes en die godsdienstige 
tradisies, en veral die Calvinistiese wêreldbeskouing wat die voor- 
vaders van die Afrikaners met hulle saamgebring het, het ongetwyfeld 
as ’n konserverende krag gestrek om die Europese kultuur, beska- 
wing en karakter by die Afrikaner te handhaaf en te bestendig. Maar 
hierteenoor staan die vervormende invloede van sy nuwe tuiste. Die 
eg Suid-Afrikaanse omstandighede, en die geskiedkundige gebeurte- 
nisse afgespeel op die Suid-Afrikaanse bodem waaraan hy deelge- 
neem het, het die Afrikaner gevorm tot iemand anders as sy Europese 
bloedverwant. „South Africanism is a mass of natural forces, con- 
ditions, principles, customs and sentiments caused by the nature of 
things, in South Africa, affecting all the people slowly and surely, 
notwithstanding inherited qualities and features, in such a was as to 

make all akin — peculiarly South African — for some wise end.” 1 

Die Afrikaner dra duidelik die merktekens wat sy verlede op 
hom gemaak het. „No one ean know or appreciate the Boer who does 
not know his past, for he is what his past has made him,” bevestig 
A. Conan Doyle. 2 3 En Dr. Vallentin verseker: „Mit Recht kann 
man wohl sagen der Buer ist ein Produkt von Zeit und Umstanden. 
Nur unter diesem Gesichtspunkt, unter Beriieksichtigung seiner 
Leidensgeschichte.... ist eine gerechte Beurteilung molich.” s Dit 
is vir ’n groot deel sy Suid-Afrikaanse verlede en lydensgeskiedenis 
wat hom tot Afrikaner rnaak en hom beslis differensiëer can die 
Europese verwante. 

2. Die Genetiese Paktor. 

Wat presies die bydrae is van die onderskeie rasse waaruit die 
Afrikaners voortgespruit het, is baie moeilik, miskien onmoontlik om 
vas te stel; en tog is dit nie onredelik om aan te neem dat die gene- 
tiese faktor ook in aanmerking geneem moet word by ’n oorsig van 
die invloede waaronder die Afrikaner karakter ontwikkel het. Daar 
is wel verskil van mening oor die plek wat geneties aan rassetrekke 
in die ontwikkeling van nasionale karakter toegeken moet word; maar 
dit skyn asof die mening al meer veld win dat afkoms wesenlike bete- 
kenis het in die samestel van die karakter van ’n volk. Stoddard be- 
weer: „The discoveries of modern science reveal more and more 
clearly the fundamental importance of race in human affairs. ’ ’ 4 
McDougall bevestig hierdie bewering: „We must conclude, then, 
that innate mental constitution, and therefore race is of fundamental 
importance in determining national character, not so much directly 
as indirectly ; for it gives a eonstant bias to the evolution of the social 
environment, and through it moulds the individuals of each genera- 
tion. ’ ’ 5 Die krag van hierdie stelling sal ingesien word wanneer ons 
probeer ons voor te stel wat die effek sou gewees het as die Afrikaner 
in die loop van die paar eeue van sy geskiedenis sou toegelaat het dat 
daar rassevermenging met die inboorlinge plaasgevind het. Rasse- 
trekke kan maklik oorskat word, maar moet tog ook nie buite reke- 
ning gelaat word nie. Die Afrikaner het dit in sy houding teenoor 
die inboorlinge sy plig geag om die genetiese faktor in belang van 
die voortbestaan van ’n suiwere ras, deeglik in ag te neem. 

Coolenbrander in sy bekende studie oor „De Afkomst der Boe- 


1 H. A. Battalious, Letters on South Africa, p. 61. 

2 The Great Boer War, p. 2. 

3 Die Buren und ihre Heimat, p. 65. 

4 Racial* Realities in Europe, p. 5. 

5 The Group Mind, p. 118. 

ren”, deel mee dat „Het bloed der kolonisten was in 1795 vermoede- 
lyk voor weinig minder dan twee-derden Nederlandsehe, voor een- 
sesde Fransch en voor de rest Duitsch en van andere notionalitei- 
ten. ’ ’ 6 Dit word algemeen aangeneem dat in breë trekke dit teen die 
begin van die 20e eeu nog die verhoudinge was. Tog moet ons ook 
rekening daarmee hou dat sedert die begin van die vorige eeu daar in 
toenemende mate ’n nie onbeduidende Engelse element deur ’n pro- 
ses van verafrikaansing in die Afrikaner volk geabsorbeer is. Dr. D. 
du T. Malherbe gee in „Die Huisgenoot” van 29 Nov. 1935, ’n lang 
lys van nie minder as 1,150 familiename van Afrikaanssprekende, 
wat aan een of ander van die Afrikaanssprekende kerke behoort, maar 
wat van Engelse herkoms is. 

Ons gegewens insake die genetiese faktore laat ons nie toe om 
tot definitiewe konklusies te geraak nie. Die oorsaaklike verband is 
hier te onbepaald om meer as ’n algemene strekking van die invloed 
van afkoms aan te wys. Ons wil derhalwe in hierdie verband vol- 
staan met enige frapante sitate te gee. Wangeman in sy werk, 
„Sud-Afrika und seine Bewohner”, wys daarop dat die Afrikaner 
afkomstig is van Hollandse, Franse en Duitse voorouers, en vervolg 
dan, „Ihre Misschung hat einen gans eigentumlichen Character er- 
zeugt in welchen sich kuhner Unternehmungsgeist mit flamandischer 
Geschaftigkeit, Gemuthliehkeit und Gastlichkeit mit (vielvach her- 
vortredenden) Mangel an Bildung.... paart.” 7 Ook A. Conan 
Doyle het onder die indruk gekom van die uitwerking van die ver- 
eniging van die rassetrekke en tradisies van hulle voorsate in die 
Afrikaners. „Take a community of Dutchmen of the type of those 
who defended themselves for fifty years against all the power of 
Spain, at a time when Spain wais the greatest power in the world. 
Intermix with them a strain of those inflexible French Huguenots 
who gave up home and fortune and left their country for ever at the 
time of the revocation of the Edict on Nantes. The product must ob- 
viously be one of the most rugged, virile, unconquerable races ever 
seen upon earth. ’ ’ 8 

Olive Sehreiner meen dat ons sekere trekke by die Afrikaner 
alleen ka.n verklaar deur sy afkoms in aanmerking te neem. Sy skryf: 
„One is sometimes astonished at certain qualities found in the South 
African Boer, till one reealls the fact that a strain of this (Huguenot) 
uncompromising, self-guiding blood runs in his veins, making him, 
what often in his lowest and poorest conditions he yet remains — an 
aristocrat. ’ ’ 9 

6 p. 13. 

7 p. 3. 

s The Great Roer War, p. 1. 

8 Thoughts on South Africa, p. 75. 

Maurice S. Evans skryf omtrent die afkorns van die Afrikaner 
as volg: „If thc theory that an admixture of blood derived from the 
erossing of closely related groups of people, results in offspring with 
the best qualities of both parents, is true, then they have been pecu- 
liarly fortunate. I cannot eall to mind any modern people in whom 
so many virile sub-races meet and mingle. The basis was the tena- 
eious Netherlander; and probably those who came to South Africa — 
counted manv of the best of that adventurous time. No possible 
element was more likely to make up their deficieneies, and add many 
virtues, than the French Huguenots, who form so large an admixture 
in the modern South African Dutch.... Many again are of German 
descent, and there is a smaller but not negligible infusion of British 
blood. ’ ’ 10 

As voorbeeld van ’n poging trekke in die Afrikaner karakter- 
bepaald toe te skryf aan die genetiese faktor, kan ons nog aanhaal 
wat Cachet beweer van die bekende Afrikaner flegma wat so nou ver- 
bind is met ’n liggeraakte oorgevoeligheid: „De Transvalers hebben 
een goed deel van het Hollandsche phlegma in hun karakter, maar 
verbonden met een zekere lichtgeraaktheid, die van hunne, ook, 
Fransche afkomst getuigt. ’ ’ * 11 

De vermenging van bloed tussen die Europese elemente wat uit 
verskillende dele van Europa kom, en geen gemene vaderland had nie, = 
het bygedra om die band met Europa te verswak en hulle hier saam 
te bind in liefde vir hulle nuwe gesamentlike vaderland. „This 
mixture of blood had helped to wean the eolonists from attachment 
to the parent state.... Thus all their attachment and all their inter- 
ests were centered in South Africa, and though no one had any deep 
love for a particular locality, every one of them had a strong affee- 
tion fo'r the eountry as a whole. They called themselves Afrikanders, 
a term in common use at least as early as 1735. ’ ’ 12 

3. Reaksie teen die Beleid van die O.I. Kompanjie. 

Die doel van die volksplanting aan die Kaap deur die Oos-In- 
diese Kompanjie was nie kolonisasie nie, maar wel om die handel 
tussen Holland en die Ooste te vergemaklik. Die Oos-Indiese Kom- 
panjie het gedurende die hele duur van sy regime eers en voor alles 
anders die oog gehad op sy handel en sy ekonomiese welvaart. 13 Die 
toelating verleen in 1657 aan ’n nege-tal van sy amptenare om aan 
die Liesbeek as sogenaamde vryburgers met boerdery ’n heenkome 
te probeer vind, het as doel gehad nie kolonisasie nie, maar die veel 


10 Black and White in South East Africa, p. 217. 

11 De Worstelstryd der Afrikaners, p. 419. 

12 Theal, History before 1795, deel III, p. 353. 

meer prosaïese oogmerk om aan die behoeftes van Jan Koiripanjie 
aan graan en vlys en wyn te voorsien. „Purveyors of meat, corn 
and wine to the Company: that is what the free burghers were hy 
intention.” 14 En al was dit dat gedurende die regering van die Van 
der Stels, vader en seun, daar heelwat aandag aan gegee was om 
meer nedersetters na die Kaap te stuur, het die Kompanjie tog nie 
sy handelsoogmrek uit die oog verloor nie. Die owerheid onder wie dic 
Afrikaanssprekende volk die grondtrekke van sy karakter ontwikkel 
het, was tot die end van die agtiende eeu weinig meer as die bestuur 
van ’n handelsgenootskap aan wie diktatoriale mag verleen was. 15 

Die Kompanjie wou geen vrye handel toelaat nie, en dit was 
altyd slegs onder die drang van dringende omstandighede as hiervan 
enigsins, in belang van die vryburgers, afgesien was. Streng het die 
Kompanjie probeer gedurende sy hele regime om ’n monopolie van 
alle handel in die kolonie, sowel as met die buiteland vir homself alleen 
te hou. „Monopoly, engrossing, regrating and all the economic here- 
sies of the seventeenth century were in the blood and bone of Jan 
Compagnie. ’ ’ 16 Aan allerlei restriksies was die koloniste onderwerp ; 
en daarby was die hefíinge uiters hoog. 1T 

Dat onder sulke omstandighede daar gedurig botsinge sou wees 
tussen die amptenare van die Kompanjie en die vryburgers is goed 
te verstaan. Dit was ’n botsing van belange, wat by die koloniste 
’n reaksie laat ontstaan het wat diepe trekke op sy karakter afgetrek 
het. Gestadig het daar ontwikkel wat met reg kan genoem word ’n 
afkeerkompl&ks teen die ow.erheid en teen alle vorm van dwang. 
Die nedersetters het stadigaan die houding aangeneem van onwel- 
willendheid teenoor staatskontrole en die owerheid begin ag as ’n 
onsimpatieke uitvindsel om belastings af te pers en met die vryheid 
te peuter. 18 

Omdat in hierdie botsing van belange die koloniste die swakste 
party was, en ook nie geweld kon gebruik nie, het hulle allerlei ver- 
nuftige planne en streke uitgedink om die selfsugtige, skraapsugtige 
Jan Kompanjie uit te oorlê en onderdeur te spring. Die stelsel van 
belasting was van so ’n aard dat dit tot oneerlikheid baie geleentheid 
gegee het. „In certain respects their veracity was not high, but that 
was due to the very worst system of taxation that could be devised. ’ ’ 19 
Hulle het geen gewetenswroeging gehad om hulle opgawes, waarvol- 


13 Sien Walker, A History of South Africa, p. 39. 
w Ibid., p. 40. 

15 Vergelyk Theal, HSstory before 1795, Deel III, p. 383. 

16 Waker, History of South Africa, p. 56. 

17 Sien G. Botha, Social Life in the Cape Golony, p. 10. 

18 Ibid.,,p. 10. 

i^Theaf, History before 1795, deel III, p. 373; Sien ook p. 249. 


115 



DIE SOSIALE GEWETE. 


gens die heffinge bereken moes word, baie beskeidelik op te stel. 
Beyers wys ook bierop, en gee, onder ander, hirdie voorbeeld: „Die 
bekende veel vermoënde burger, Martin Mjelk.... vertel ons by monde 
van Skout-by-nag, Stavorinus, dat die boere vir elke 500 mud koring, 
wat hulle wen, slegs 100 mud aangee, om die tiendes te ontduik; 
terwyl die ander 400 mud dan „onder de hand door indirecte wegen.. 
aan den man gebolpen werden.” 20 Adam Tas gee ons dieselfde te 
sien. „Op dato heeft Mr. v. d. Byl zyn goed opgegeven, 15 m. tarwe 
gezaaid, 90 gewonnen, 5 m. rog gezaaid, 25 gewonnen, 135 beesten, 
1,000 schaapen, aan deese opgeeving kan ik zien, dat ik meer als de 
helft te veel bebbe opgegeeven. ’ 121 Die owerheid was bewus van 
hierdie praktyke, en bestempel dit as „het frauduleus gedoente” van 
die vryburgers. 22 Yroeg in sy geskiedenis het die Afrikaner die 
standpunt begin inneem dat as ’n mens nie sterk is nie, moet hy 
slirn wees. 23 

Spoedig ook het die koloniste na die binnelande begin trek; en 
hoe die regering ook al probeer het om dit te belet, die tuinboer het 
veeboer geword, en die veeboer het trekboer geword. Onder die drang- 
redes vir die trek weg van Kaapstad, die setel van die regering, na 
die gevare en ongeriewe van die binnelande, was die begeerte om so 
veel as moontlik vry te wees van die onaangename toesig van ’n stief- 
moederlike owerheid. Die Afrikaner het begin om hom die geluk- 
kigste te gevoel in die vrye oop velde van sy sonnige land. Yroeg in 
sy geskiedenis het hy ’n hartstogtelike liefde begin koester vir die 
onbelemmerde lewe in die vrye natuur, waar hy in afgesonderdheid, 
hoewel met veel ontberinge, en te midde van vele gevare, maar tog 
sonder veel bekommemis oor wat in Kaapstad of in die groot wêreld 
aangaan, sy indiwidualiteit ontwikkel het. 24 By ’n oorsig van die 
geskiedenis van die Afrikaner tot 1779 sê Dr. Gie: „Ons sal geen 
groot dramatiese skokke voel nie, en van uitstaande persoonlikhede 
sal ons nie veel hoor nie. Die hoofdraer van ons ontwikkeling sal 
wees—die ongekende en ongeëerde veeboer, wat agter sy vee aan, 
die binneland intrek. En tog, in hierdie tydperk, wat oënskynlik so 
oninteressant en onbelangrik is, het die Afrikaanse volk ’n nasie 
geword en duidelik sy roeping aanvaar om die grense van sy groot 
vaderland uit te brei, en so die toeko'ms van die blanke beskawing 
in Suid-Afrika te verseker. ’ ’ 25 


20 Die Kaapse Patriotte, p. 112. 

21 Dagboek, p. 105. 

22 Originele Plakkaatboek C. p. 685, Kaapse Argief. 

23 Sien verder hieromtrent Hoofstuk XVI van hierdie verhandeling. 

24 Vir ’n vollediger behandeling sien Hoofstuk V. 

25 Geskiedenis van Suid-Afrika, Deel I, p. 151. 

4. Konstitusionele Invloede. 

Die tradisie in verband met konstitusionele sake, wat ons Neder- 
landse voorouers met hulle saamgebring het na Suid-Afrika, en wat 
in die loop van die 17e en 18e eeue die baanbrekers bygebly het, en 
deur hulle selfs ontwikkel is, was sterk demokraties gekleur. 26 Reeds 
in dieselfde jaar waarin die eerste vryburgers toegelaat is, is daar 
’n verteenwoordiger van die vryburgers op die Politieke Raad aange- 
stel. In 1685 is daar twee verteenwoordigers van die burgers aange- 
stel; en so het die Burgerraad al spoedig langs en saam met die 
Politieke Raad deelgeneem veral in regterlike, maar tog ook tot ’n 
sekere mate, in administratiewe aangeleenthede. Die demokratiese 
beginsel kom weer daarin uit dat toe in 1674 ’n Weeskamer opgerig 
is, twee burgers op die beheerraad daarvan aangestel is. Ook op die 
Huwelikshof wat in 1676 in die lewe geroep is, is daar twee burgers 
aangestel. „Ons konstitusionele ontwikkeling slaan dus die rigting 
van desentralisasie in, ’n baie belangrike proses, want juis daardeur 
sou ons voorouers meer en meer in die kuns om hulle self te regeer 
geoefen word. ’ ’ 27 Die aanstelling van heemrade waardeur die bur- 
gers deur hulle eie verteenwordigers verhoor was in geval van ge- 
skille of aanklagtes, dui volgens Dr. Gie, aan „die natuurlike instink 
van die Nederlanders vir selfregering. ” 28 En miskien van nog 
groter belang in die handhawing van die demokratiese gees is die 
plek wat die burgerkommando’s al vroeg in die Suid-Afrikaanse 
geskiedenis ingeneem het. 29 In die donkere dae wat voorlê sou die 
verdediging van wat vir hulle dierbaar is, onder leierskap van hulle 
eie offisiere, die onafhanklikheidsin en selfvertroue sterk ontwikkel. 

Dat onder die Oos Indiese Kompanjie, ten spyte van die demo- 
kratiese gees van die Nederlanders, ’n verregaande outokrasie tog 
ook moontlik was, het dikwels geblyk. Yeral in die optrede van 
Adriaan van der Stel, en later van Yan Plettenberg is die burgerregte 
verkrag; maar outokratiese handelinge teenoor die burgers met hulle 
sterke sin vir hulle eie regte en vryhede kon geen ander reaksie 
bewerk nie as om die vryheidsdrang te versterk en om hulle in die 
handhawing van hulle regte te verenig en saam te smelt nie. Die 
stryd teen outokrasie en die instinkmatige verset teen elke werklike 
en vermeende inbreuk van regte het dwarsdeur die geskiedenis van 
die Afrikaner hom geprikkel tot reaksies wat deíinitief kleur verleen 
aan sy karakter. 


26 Sien Theal, History before 1795, deel II, p. 453. 

27 Gie, Geskiedenis, deel I, p. 96. 

28 Ibid., p. 104. 

29 Sien Walker, History, pp. 42, 72. 

Die stryd in verband met die optrede van A. van der Stel het 
nie gegaan oor enige beswaar teen die aard van die regeringsisteem 
nie, maar net teen inbrenk op bestaande regte. Die uitkoms van die 
strvd het wel die burgers versterk in hulle aanspraak op hulle regte ; 
maar is miskien nog meer van betekenis daarin dat dit hulle verenig 
het, en bygedra het om hulle te vcyrm tot ’n homogene nasie. Theal 
sê hieromtrent: „There was an effect upon the South African colonists 
that these troubles produced, which makes them memorable in our 
history. They blended the different nationalities together so firmly, 
that thereafter they were absolutely inseparable.... From the day 
Gnward there was no jealousy, no ill-feeling of any kind, between 
Dutchmen and Frenchmen in the colony. Therafter all were Afri- 
kanders. ’ ’ 30 Die Afrikaners het deur verdrukking bewus geword van 
mekaar as Afrikaners, en het hulle vryheidsin des te sterker aan hulle 
kmders oorgemaak. „Dit het hulle selfvertroue verhoog en hulle 
kinders en kindskinders aangespoor om sterk te staan en die geërfde 
vryheid te handhaaf. ’ ’ 31 

Die Afrikaner is en was nooit rewolusionêr van temperament 
nie. Die enkele gevalle waar hy definitief revolusionêr opgetree het 
was beperk binne betreklik klein kringe, ?en moet getel word as die 
uitsonderinge wat die reël bewys dat hy nie revolusionêr is nie. „Wy 
hebben te doen met een volk, in de verdrukking, geboren, doch uit 
zoo vrijen bloede, dat het zich altyd en instinctmatig, verzet tegen 
elke poging om het onder een slavenjuk, oïiversehillig door wien ge- 
smeed ,te brengen. Dat instinctmatig verzet tegen onreeht en geweld, 
werd echter zoo beheersch door eerbied voor wet en overheid, dat het 
zich zelden op revolutionaire wyze openbaarde. ’ ’ 32 Die Afrikaner 
cnderwerp hom nie maklik nie aan wat hy as ’n inbreuk op sy regte 
beskou: hy proteresteer en maak beswaar, „En eerst als alles vrucht- 
loos bleek; als men... .voor hun klachten geen oor bleek te hebben; 

.... en hun eerbied voor de wet aan slaafsche vrees werd toegeschre- 
ven,.... dan verlieten zy huis en erve om, dieper in het land, een 
plaats te vinden, waar men wel blootgesteld zou zyn aan tal van 
ontberingen en gevaren, maar toch in vryheid leven kon. ’ ’ 33 Die 
diaspora van die Afrikaners in die binnelandse is vir ’n groot deel 
die gevolg van die wyse waarop hulle gereageer het op die optrede 
i r an die owerheid. 

Tog was die Afrikaner gedurende die laaste kwart van die 18e 
eeu ook gevoelig vir die nuwe gedagtes wat daar in Europa en in 


30 History betore 1795, deel II, pp. 454, 455. 

31 Gie, Geskiedenis, deel I, p. 139. 

32 Cachet, De Worstelstryd der Transvalers, p. 28. 

33 Ibid., p. 28. 

.Amerika posgevat het, insake die regte van die gewone mens—gedagtes 
wat orals in die wêreld waar dit posgevat het, aangemoedíg het tot 
die handhawing van die sogenaamde natuurlike regte van die gewone 
mens. Die agitasie wat in verband staan met die bekende Buitendag- 
insident in 1779 het aan die lig gebring dat die Afrikaners nou nie 
meer tevrede is met die konstítusionele status quo nie, en dat hulle 
nou „prinsipieel aanspraak maak op ’n duidelike erkende en meer 
cffektiewe verteenwoordiging in die sentrale regeringsliggaam. ’ 134 
Die optrede van die burgers by hierdie geleentheid het wel nie veel 
uitgerig nie; maar weer is die reeds bestaande afkeer teen die bemoei- 
inge van die owerheid geïntensifeer. In die optrede van die Patriotte 
in Graafi-Reinet en Swellendam het ons ’n aanduiding van die aan- 
wesigheid van revolusionêre elemente onder die Afrikaners; maar 
hulle is nie tipies van die egte Afrikaner nie. 

5. Die Afrikaner en Gelykstelling met Inboorlinge. 

Toe die Kaapland vergoed in Britse hande oorgegaan het, was 
die grondtrekke van die Afrikaner karakter min of meer reeds vas- 
gelê. Die indiwidualiteit van die Afrikaner het onder die Suid- 
Afrikaanse son en op die Suid-Afrikaanse bodem sy bepaalde vorm 
ieeds aangeneem. Die nuwe regime het nie veel verandering daarin 
gebring nie. „In 1795 the British took the Cape when a new regime 
began, but it had little influenee on the life of the people in general. ” 35 
Die nuwe toestande waarin daar minder van die vaderlike gees van 
die vorige regime te bespeur was, het al irieer en meer ’n houding van 
selfverdediigng en handhawing van wat sy eie is by die Afrikaner 
laat ontstaan. Hy het geleidelik meer bewus geword van rigtinge 
wat indruis teen sy gevestigde gewoontes en uitsig op die lewe. Die 
bydrae wat die Engelse bestuur gelewer het tot die vorming van die 
Afrikaner gewete kan met ’n groot mate van juistheid omskryf word 
as die prikkeling tot ’n houding vun rmksie teen invlaede ivat strydig 
is met die eg Suid-Afrikaanse uitsig. Hierdie reaksie het hom veral 
vertoon in ’n verset teen elke poging tot gelykstelling met die inboor- 
ling, en teen ’n assimilasie van die Engelse gees waardeur hy ontstam, 
gedenasionaliseer sou word. 

Toe die Britse bestuur in Suid-Afrika ’n aanvang geneem het, 
was die tradisionele houding wat die Afrikaner teenoor die naturel en 
die kleurling inneem reeds baie sterk gevorm. Die humaniste en 
filantrope, wie se bedrywighede so sterk in Engeland gedurende die 
eerste helfte van die 19e eeu beklemtoon was, het hierdie houding 
van die Afrikaner wat teen alle gelykstelling met die inboorling en 


34 Gie, Geskiedenis, deel I, p. 206. 

35 C. G. Botha, Social Life in Cape Colony, p. 7. 

bleurling is, as wreed en barbaars bestempel. Allerlei haatlikhede en 
lasterlike beskuldiginge, waardeur die Afrikaner diep gekrenk is, 
en wat aanleiding gegee het, onder ander, tot die Swarte Ommegang, 
is teen die Afrikaner in die binnelande die wêreld in geslinger. 36 Die 
gebruik van Hottentot soldate teen blankes, die Slagtersnek episode 
en die wyse waarop die regering opgetree het op die oostelike grense 
iri verband met die inboorling-moeilikhede daar, het die Engelse 
bewind in die gemoed van die Afrikaner vereenselwig laat word nie 
net met ’n onredelike bemoeisug nie, maar veral met ’n poging O'm sy 
hele lewensopvatting omver te werp. Hier ivas vir die Afrikaner 
'n batsing van idedle en lewensopvattinge. „British ideas as to Hot- 
tentots and Kaffirs and British ideas as to slavery were in their eyes 
absolutely unmanly and disagreeable. ’ ’ 37 

Die Afrikaner het in die loop van sy worsteling om homself te 
handhaaf in die wilde binnelande tot die vaste oortuiging gekom dat 
enige vorm van gelykstelling met die inboorlinge sy grootste gevaar 
is. Hy het selfs ’n godsdienstige rasionalisasie gevind om hom te 
sterk in hierdie oortuiging: hy het homself verseker dat hy uitverkies 
is in teenstelling met die heiden wat deur God bestem is om ’n onder- 
geskikte plek in te neem. Gelykstelling, sê Anna Steenkamp, is „stry- 
dig met de wetten van God en ’t natuurlyk onderscheid van afkomst 
en geloof. ’ ’ 38 „Geen gelykstelling! Hierdie twee wo'orde bevat ’n 
wêreld van wysheid, en ek maak my sterk O'm te sê dat dit ’n vinding 
van die Suid-Afrikaanse Kalvinisme is tot oplossing van ’n Suid- 
Afrikaanse probleem. ’* 39 

By die reeds gevormde afkeer teen alle bemoeiing in die uit- 
oefening van sy vrye bestaan in die binnelande, en die gevoel dat sy 
bestaan, en daarmee die van die blanke beskawing in Suid-Afrika, in 
gevaar gebring word deur die optrede van die Britse owerheid in 
verband met die inboorlinge, het daar ontwikkel ’n sterke antipatie 
teen, en wantroue van die Engelse. Die historikus deel ons mee: „Die 
Afrikaanssprekende bewoners van die oostelike distrikte het ’n opge- 
kropte gevoel met en verbittering teen die Britse bewind in hulle 
omgedra, en die mees algemene oorsaak hiervan was die oorheersende 


36 Piet Retief verklaar in sy bekende Manifes: „Ons kla oor die onreg- 
verdigde blaam wat op ons gelê is deur belanghebbende en oneerlike per- 
sone onder die dekmantel van godsdiens—persone wie se getuienis in 
Engeland geglo word tot uitsluiting van alle bewysmiddels in ons voor- 
deel.... ” 

37 A Trollope, South Africa, Deel I, p. 39. 

38 Voortrekker Mense, Deel II, p. 30; Sien ook Walker, History, p. 
207: „If any one cause, other than economic pressure, can be named as the 
cause par excellence of the Great Trek, it is fear of that equality.” 

39 Dr. du Toit, Stigting van die Christelike Nasionale Bond van Kal- 
viniste in Suid-Afrika, p. 45. 

invloed wat die negrofiliste uitgeoefen het. Die gelykstelling van 
kleurling en blanke het teen die hele lewensopvatting van die hoere 
ingedruis. Hulle was daarvan oortuig dat die Hottentotte, Kaffers 
en ander gekleurdes, die besonder troetelkinders van die filantrope, 
die bevoorregte beskermlinge van die regering was. ’ ’ 40 Die verhou- 
ding tussen Boer en Brit was gedurende die hele 19e eeu nie van die 
gelukkigste nie. 

Die optrede van manne soos Philip en Read, wat so ’n groot 
invloed had by regeringskringe in Londen, en wat so ’n vername deel 
geneem het om die Afrikaner te krenk en te opponeer, het nie alleen 
die reaksie van die anti-Engelse gevoel versterk nie, maar het ook 
daartoe gelei dat die Afrikaner die sending geassosieer het met die 
Engelse owerheid. Die wyse waarop deur hulle en andere sendelinge 
te werk gegaan is, en waarop „die regte van naturelle by die Britse 
owerheid van tyd tot tyd met ’n sieklike hartstogtelikheid bepleit is, 
selfs ten koste van die belange van die blanke landbouers,” het ’n 
sekere mate van wantroue teen die sending opgewek, en in die geval 
van die Londense Sending Genootskap het daar ’n besliste teenkanting 
ontstaan. 41 Die sending het ongelukkig in die gemoed van die Afri- 
kaner vereenselwig geword met die beleid van gelykstelling. En „de 
zendelingen zijn en hebben zich zoo met de Hottentotten vereen- 
zelvigd, dat de Hottentotten kwestie een zendelingen kwestie gewor- 
den is.... ” 42 

Die Sending en die Engelse owerheid het in die gemoed van die 
Afrikaner in noue verband met mekaar gestaan, sodat die houding 
wat hy ingeneem het teenoor die sending, veral in die eerste helfte 
van die 19e eeu (en wat in sekere mate by sommige vandag nog aan- 
getref word), ’n duidelike element van anti-Engelse gevoel ingesluit 
het. Politieke oorewginge het die suiwere godsdienstige motiewe ver- 
troebel. 43 En tog was selfs die Voortrekkers nie teen sending as sulks 
nie. Die antwoord van die Volksraad van Natal, gegee op 2 Februarie 
1841, op die versoek van Owen om hom as sendeling op Mosega te 
vestig, is 'n getroue uiting van die houding wat die Afrikaner in 
die binnelande teenoor die sending ingeneem het. „Deze Raad is in 
genen dele ongenegen om het werk van sendelingen onder de heidenen 
tot verkondiging van het Evangelie toe te laten, en zelfs aan te moe- 
digen en te ondersteunen zoveel in ons vermogen is, welbekend zynde 
met het groot nut dat daarin gelegen ligt, en de pligt daaromtrent 
rustende op iedereen die de naam van. Christen draagt; dat echter de 
Hollandschen booren van Suid-Africa veel heef moeten lyden door 


40 Gie, Geskiedenis, Deel II, p. 293. 

41 Sien Gerdener, Ons Kerk in Transgariep, p. 73. 

42 Cachet, De Worstelstryd der Transvalers, p. 55. 

43 Sien Gerdener, Ons Kerlt in die Transgariep, p. 73. 

verkeerde en geheime berichten van vele sendelingen tot nadeel van 
onse Nationale eer en Caracter, welke sendelingen sich meer hebben 
laten gebruiken als politieken voorstanders oí hoofden van de gecou- 
leerde volkeren dan als vreedsame leeraars van 'het woord Gods; dat 
daardoor ’n noodwendigïijk sterk gevoel onder de Suid-Afrieanen om- 
trent de sendelingen is opgewekt geworden; dat deeze dus ook besloten 
heef om geene sendelingen binnen dit grondgebid toe te laten dan 
aïleen dezulken van wien sy reden hebben te geloven opregte dienaars 
te zijn van het woord der waarheid eú des vredes. 44 

6. Vermeerderde Kontak. 

Die Afrikaner boere het in die loop van die 18e eeu ’n hartstogte- 
like liefde ontwikkel vir die eensame en vrye lewe in die afsondering 
van die binnelande. Alle kontak met invloede wat indruis teen en 
ongunstig is vir die handhawing van sy tradisies, het die Afrikaner 
pro'beer vermy en ontwyk. Hulle standpunt was: „Geen gemeenskap 
met die Engelsman, niks van sy taal, sedes en gewoontes nie, afkerig 
van sy skole, onverskillig oor sy opinies van ons volk. ’ ’ 45 Hierdie 
lewe in afsondering kon egter op die duur nie voortbestaan nie: 
vermeerderde kontak op politiek, maatskaplik, kultureel en ekono- 
miese terrein moes toeneem. Die geskiedenis van die Afrikaner in 
die 19e eeu gee ons te sien die wyse waarop hy reageer teen die ver- 
meerderde kontak. 

Die Engelse bewind het die bewoners in die oostelike dele van 
die kolonie verhinder om teenoor die Kaffers en Hottentotte op te 
tree op ’n wyse wat die ervaring hulle geleer het die doeltreffendste 
te wees. Veral was dit die standpunt wat deur Lord Glenelg gehand- 
haaf is wat die Boere alle hoop ontneem het om rustig en onbemoeid 
te lewe. Nadat die grensboere ontsettend gely het, en Sir B. D’Urban 
daarin geslaag het om met hulle hulp die Kaffers te laat terugdryf, 
laat Lord Glenelg in ’n offisiële depêche dato 26 Desember 1835 hom 
as volg uit: „In the conduet which was pursued by the colonists.... 
through a long series of years, the Kaffir nation had an ample justi- 
íication of the war into which they rushed with such fatal imprudence 
.... The original justice is on the side of the eonquered, not of the 
victorious party.” 46 Hierdie uitspraak word deur H. Cloete in sy 
bekende voorlesinge as volg beoordeel: „A communication more un- 
just and insulting to the feelings.... of the inhabitants.... can hardly 
have been penned by a declared enemy of the country. ’ ’ 47 


44 Aangehaal deur Gerdener in Ons Kerk in die Transgariep, p. 74. 

45 O’Kulis, Doppers, p. 35. 

46 Sien Theal, History from 1795, deel II, pp. 142 en 143. 

47 P- 72. 

Die botsing met die Engelse insigte insake die inboorlinge-kwessie 
het ,onder andere, die koloniste beweeg om verder die wildernis in 
te trek: hulle won verwyder wees van alle Engelse inmenging. Dit 
was die gronddrang van die Groot Trek, wat meer die uiterlike aan- 
duiding was van die innerlike stemming by die Afrikaner. 

Yir ’n tyd het die Afrikaner ook daarin geslaag om homself te 
handhaaf deur sy krag te soek in isolement. Maar die penetrerende 
invloede van buite het al sterker geword. Die ontdekking van die 
ryk diamantvelde in Grikwaland en van die nog ryker gouderts op 
die Witwatersrand het sulke omstandighede geskep in Suid-Afrika 
dat selfs die mees beskermende maatreëls teen die uitlander-gevaar 
weinig doeltreffend kon wees. Intussen met die toename van die 
moderne beskawing in Suid-Afrika is die mure wat isolement moes 
bestendig verder afgebreek deur die toename van verkeer en die 
aitbreiding van onderwysgeleenthede. Eeeds voor die uitbreek van 
die Tweede Vryheidsoorlog was dit byna in geen opsig meer moontlik 
vir die Afrikaner om in ’n onafhanklike isolement te lewe. En sedert 
«ie oorlog het geografiese, politieke en kulturele afgesonderdheid vir 
die Afrikaner geheel te einde gekom. Die geleenthede vir onderlinge 
aanraking tussen die onderskeie seksies van die nuwe Afrikaanse volk 
is so vermenigvuldig dat daar geen gedagte meer kan bestaan aan die 
handhaaf van ’n karaktertipe in isolasie nie. 

Ouder die nuwe omstandighede is die drang om hom geografies 
en staatkundig te isoleer gesublimeer in die poging om hom kultureel 
as ’n cnderdeel van die Afrikaan&e volk, wat ook die Engelsspreken- 
des moet insluit, te handhaaf. Waar die Afrikaanssprekende Afrika- 
ncr vroeër met afkeer teen die Engelse ideale en kultuur (wat in Suid- 
Afrika ook allengs meer Suid-Afrikaans geword het) in isolement sy 
behoud gesoek het, het hy al meer homself bewus geword van sy 
bestemming in ’n Suid-Afrika, waarin hy sy eie indiwidualiteit, tradi- 
sies en ideale moet handhaaf nie net in kontinguiteit maar ook in 
aktiewe samewerking met sy Engelssprekende volksgenoot. Die uit- 
drukking „ons volk” het ’n wyere konotasie gekry, en sluit nou in 
alle Afrikaners, Afrikaanssprekendes sowel as Engelssprekendes. Die 
Engelssprekende burger is nie meer ’n vreemde uitlander nie, maar 
’n Engelssprekende Afrikaner. Dat spore van die verhoudinge van 
die verlede egter nog hulle vertoon in ’n mate van onderlinge skuheid 
en soms van wantroue en selfs ook van antipatie laat hom verstaan; 
maar hoe meer die twee afdelinge van die een Afrikaanse volk mekaar 
beter leer waardeer, sal dit vir elke afdeling gunstiger word om sy 
eie ideale in samewerking met die andere te handhaaf. 

7. Reaksie teen Poging tot Anglisasie. 

Reeds vroeg in die geskiedenis van die Engelse bewind in Suid- 

Afrika is daar definitief aangestuur in die rigting van die verengel- 
sing van die- Afrikaanssprekende Afrikaner. Selfs voor 1814 was daar 
aanduidinge dat dit die oogmerk is van die Britse owerheid om Suid- 
Afrika tot ’n Engelse kolonie met ’n Engelse gees en Engelse taal 
te herskep; maar „Eers na die koms van Lord Charles Somerset in 
1814... .het die Engelse regering die koloniste duidelik laat sien dat 
die Kaap nou ’n Engelse kolonie was. Drie middels is daarby aange- 
wend: die mag van die Kaapse regering ten opsigte van ondergeskik- 
te bestuurlike liggame, is versterk; landverhuisers is uit Groot Brit- 
tanje gestuur om ’n belangrike en blywende Engelse elemente onder 
die vaste bevolking in te voer; en doelbewuste pogings om die Hol- 
landssprekende Afrikaners te verengels is aangewend. ’ ’ 48 Manne soos 
Caledon, Cradoek en Somerset was die mening toegedaan dat „die 
Kaap uiteindelik tog ’n egte Engelse kolonie met ’n oorweënde Engelse 
bevolking en met Engelse wette en instellings moes word. ’ ’ Hulle het 
die dag tegemoet gesien „wanneer, as gevolg van anglisasie en immi- 
grasie, die ou bevolking sy bevoorregte posisie sou kwyt wees. ’ ’ 49 

Cradock het die standpunt ingeneem dat daar vir niemand wat 
die Engelse taal nie goed magtig is nie, plek in die staatsdiens moes 
wees nie ; 50 en ook het hy gereël dat alleen aan korrespondensie aan 
die regering, opgestel in die Engelse taal, aandag sou gegee word. 51 
Deur die proklamasie van Lord Charles Somerset van 5 Julie 1822 
was bepaal dat vanaf 1827 Engels uitsluitend in die geregshowe en 
by die regspleging sou toegelaat word. 52 Hierdie standpunt is so ver 
gedryf dat eentalige Afrikaners nie toegelaat was om jurielede te 
wees nie. ,Justices Burton and Menzies maintained that ignoranee 
of English jvas a disqualification under the terms of the eharter of 
justice.” 63 Die verset hierteen het nie veel uitgerig nie, en in 1832 
was die Engelse taal die enige ofBsiële taal van die howe. 

In artikel 89 van die Konstitusie-Ordonnansie is bepaal „dat 
alle debatte en diskussies in die Wetgewende Eaad en Wetgewende 
Vergadering, respektiefiik, in die Engels taal gevoer sal word, en dat 
alle joernale, aantekeninge, notule en verrigtinge van voormelde Raad 
en Vergadering in dieselfde taal sal gehou en geregistreer sal word.” 54 
Die reaksie hierteen was dat die „HolIandssprekende kiezers kortweg 
weigerden om te gaan stemmen.... Het gevolg was, dat het Hol- 
landssprekend deel van het volk, dat destyds niet ver van drie-vierden 


48 Gie, Geskiedenis, Deel II, p. 125. 

49 Ibid., p. 152. 

®° Ibid, p. 152. 

51 Sien Hofmeyr, Het Leven van Jan Hendrik Hofmeyr, p. 158; en 
Theal, History from 1795, deel I, p. 495. 

52 Gie, Geskiedenis, deel II, p. 158. 

53 Theal, History from 1795, deel I, p. 495. 

54 Sien Hofmeyr, Het Leven van Jan Hendrik Hofmeyr, p. 102. 

van de bevolking uitmaakte, minder dan een-derde deel van de leden 
van de Wetgeving versehafte. ” 55 Die Afrikaner wou hom liewer 
in die woestyn van afsondering bevind met behoud van wat sy eie 
is dan deelneem aan die regering met verlies van sy taal. 

Yeral is dit van die onderwys dat groot verwagtings gekoester 
was om die proses van anglisasie deur te voer. In ’n rapport van 
Kol. Collins aan die Goewerneur Caledon in 1809 beveel hy aan „that 
the directors of public schools in England might be requested to send 
out a certain number of persons, duly qualified.... The teachers 
would be enabled to earn a comfortable subsistence by instructing 
the children of the farmers, and the rising generation would be all 
Englishmen. ’ ’ 56 Lord Somerset het hierdie aanbeveling probeer 
uitvoer en op 2 Julie 1822 het drie Britse skoolmeesters vir die plat- 
teland in Suid-Afrika aangekom. Saam met die skool moet ons die 
Kerk noem: nie net onderwysers was nodig vir die verengelsing nie; 
die godsdienstige Afrikaner moes beïnvloed word deur Britsgesinde 
predikante en hulle is uit Skotland ingevoer. In 1839 is bepaal dat 
by die aanstelling van predikante die voorkeur sal gegee word aan 
persone wat in Engels kon preek; en in 1865 was definitief verorden 
dat Engels die enige medium moet wees by die onderwys. 

Suid-Afrika is dus volkome oorwaai met ’n geheel Engelse wind; 
die offisiële dampkring waarin die Afrikaner moes lewe was vir hom 
die vreemde wat die Engelse vir hom opgedring het. Die geleenthede 
vir die Afrikaner om te verengels was veelvuldig aan alle kante aan- 
wesig: die Engelse taal was die enige offisiële in alle staatsaangeleent- 
hede; in die skool die enige medium van onderwys en in die Kerk het 
dit ’n groot terrein verower. In die besigheid en in die samelewing 
het die Afrikaner gedurig met Engelse tradisies en gebruike in aan- 
raking gekom; en die Engelse kultuur en letterkunde was vir hom 
beskikbaar gestel. 

Hierdie poging tot anglisasie het egter nie geslaag nie. sl „Dat 
de Hollandse taal ,evenals de braambos, die niet verteerd werd, noch- 
tans levend bleef in weerwil van deze achtereenvolgende wetsbepalin- 
gen, is op zieh zelf een verschynsel, dat moeilik te verklaren is. ’ ’ 58 


55 Ibid„ pp. 159 en 160. 

56 Aangehaal deur J. H. Malan in Boer en Barbaar, p. 66; Sien Mal- 
herbe, Onderwys en die Armblanke, p. 30. 

57 Soms het dit gelyk asof hierdie poging sukses s,ou hê. Walker sê 
„Hitherto (d.w.s. tot 1873) the tide had run strongly in the direction of 
anglicisation.” (History, p. 394). En J. C. Chase kon in 1843 al skryf: 
„The language is generally diffused, English manners, English mode of 
thinking and English índependence are making rapid progress through 
the whole length and breadth of the land.” Aangehaal deur J. H. Malan 
in Boer en Barbaar, p. 67. 

58 Hofmeyr, Het Leven van Jan Hendrik Hofmeyr, p. 159. 

Uiterlik mag daar tussen die deursnee-Afrikaanssprekende Afrikaner 
en die Engelssprekende in Suid-Afrika nie altyd groot verskille aan 
te wys wees nie; 59 tog die Afrikaanssprekende is sulks nie net in sy 
itaalgebruik nie, maar verskil in sy uitsig op die lewe sowel as in 
sy gehegtheid aan tradisies en instellinge wat in besonder sy eie is en 
aan niemand anders behoort nie. Hy het nog ’n eie indiwidualiteit 
wat die afdruk is van sy besondere verlede. Hy het wel dikwels ’n 
vreemdeling in sy eie land gevoel, en verkleineerd, terneergedruk 
het hy hom in mismoedigheid soms as ’n minderwaardige begin te 
beskou. 60 Baie Afrikaners ly ongetwyfeld aan ’n minderwaardig- 
heidskomplek wat aanleiding gee tot morele sowel as nasionale ver- 
slapping; maar verengelsde Afrikaners is egter betreklik seldsaam, 
en mag wat die platteland betref beslis as groot uitsonderinge beskou 
word. 

Die gestadige ontwikkeling van ’n Afrikaanssprekende selfbe- 
wussyn te midde van al die kragtige invloede wat die Afrikaner wou 
denasionaliseer, is werklik ’n opmerklike verskynsel, wat ’n diepte 
van karakter met ’n kanniedood uithouvermoë alleen kan verklaar. 
By elke werklike of vermeende poginff; tot anglisasie van die Afrika- 
ner was die uiteindelike reaksie i'n die rigting van ’n versterkte 
Suid-Afrikaanse gees en ’n vermeerderde geJiegtheid aan eie tradisies 
en eie taal. Die trekke van die Afrikaner volkskarakter is te diep 
getrek onder die Afrikaanse son op die Afrikaanse vlaktes dat dit 
maklik uitgewis kan word. Tereg sê Battaliou: „The peeuliar essenee 
of the Boer will never be detsroyed by any human design, because it is 
not only the produet of an amalgamation of French and Dutch blood, 
but also the ereation of the South African sun and soil. ’ ’ 61 

Die Afrikaner het al meer en meer bewus geword van homself; 
en dit veral deur die prikkeling van sy beproewinge. Sy geskiedenis 
is ’n lydensgeskiedenis, waarin hy moes verduur en stry om te kan 
lewe. In sy volharding onder lyding en stryd het hy sterk geword. 
„They are strong because of their lifelong struggle for existence 
against man and beast and country.... To be strong or to perish 
was the alternative before the dutch and the Dutch were strong. ’ ’ 62 
Wat Cust in hierdie aanhaling sê van die stryd om te bestaan teen- 
oor ruwe inboorlinge en die wilde natuur, is toepaslik ook op hom 
in die handhawing van sy indiwidualiteit teenoor die poginge om hom 
te ontstam en te verengels. 


59 Sien G. Millin, The South Africans, p. 165. 

60 Sien Keet, T. B. Muller, p. 144. 

61 Letters on South Africa, p. 2. 

62 Cust, The Dutch in South Africa, North American Review, 1900, 
p. 199. 

Die ontdekking van diamante in Snid-Afrika het veel nieer as 
’n ekonomiese waarde gehad. Die kwessie insake die besit van die 
diamantvelde, waarin die Yrystaat so skromelik veronreg is, het die 
Afrikaner nasionale bewussyn aangewakker. „The Diamond Fields 
controversy shocked Afrikander national sentiment into being,” is 
die verklaring van die historikus Walker. 63 Die Shepstone-anneksa- 
sie van die Transvaal het nie alleen die Transvalers die geleentheid 
verskaf om roem te’ verwerf op die slagveld nie, maar het die hele 
Afrikaanssprekende Suid-Afrika in sy simpatie verenig. Die Jame- 
son-episode het die Afrikaner sentiment in warme verontwaardiging 
laat opvlam. En die Anglo-Boere oorlog met sy namelose ellende en 
lye en die vernietiging van die so hoog gewaardeerde onafhanklikheid 
van die Vrystaat en die Transvaal, het die Afrikaner wel diep ter- 
neergedruk, maar verre daarvandaan om hom te verbreek, het hy 
uit die loutervuur gekom as ’n selfbewuste nasie. „It had one result 
which from the point of view of those who looked for the speedy 
anglicisation of South Afriea, was most discouraging. It taught the 
Africander that they were a people. The Africander Volk proceeded 
to find itself along eultural and then along political lines. The old 
colony led the way.” 64 Ons haal nog aan Prof. E. C. Pienaar, wat 
daarop wys dat die Tweede Vryheidsoorlog „met sy weedom en 
skynbare vernietiging, inderdaad die redding van die Afrikanerdom 
as geheel” was. „Toe die liggaam sieltogend op die slagveld en in 
die konsentrasiekamp gelê het, het die groter nasiesiel van die toe- 
koms triomferend opgestaan en nuwe gestalte aangeneem. ’ ’ 65 

Sedert die instandkoming van die Unie in 1910 het daar ’n toe- 
nemende gees van politieke selfstandigheid hom by die Afrikaner ge- 
openbaar; en veral sedert die erkenning van Afrikaans as ofíisiële 
taal in staat, skool en kerk is daar met groot geesdrif en vrugbaar- 
heid gearbei aan die geestelike uitbou van die Afrikaanssprekende 
Afrikaner en aan die vermeerdering van sy geestelike en kulturele 
rykdom. Op politiek gebied was daar groot bedrywigheíd wat gelei 
het tot meer nadenking oor die volkskwessies, en die ontwikkeling van 
die volksbewussyn. Veral die intense politieke stryd wat ontstaan 
het toe Gen. Hertzog uit die eerste Unie-Kabinet uitgesit is, het 


63 History, p. 394. 

“ Ibid., p. 514. 

65 Sien Die Burger, 6 Junie 1936. Interesisant is ook die volgende aan- 
halinge: „Durch de,n Krieg ist das Selbsbewusstsein der Buren machtig 
gesteigert worden.” Somassa, Das Neue Siidafrika, p. 22. Ramsay Mac- 
DonalcJ beweer „The one certain result of the war is that the Dutch of 
South Africa have been united; they talk Dutch now where they used 
to talk English; they have given up their arms but not their cause.” Hy 
haal dan aan wat Genl. de la Rey gesê het kort na die oorlog: „The Afri- 
canders are now welded into one. I have buried my fiag and my mauser, 
but not my people.” (What I saw in South Africa after the War, p. 11). 

stimulerend ingewerk op die Afrikaner volksbewussyn. „Here began 
a fight,” sê die skryfster van die lewe van Gen. Smuts, „that for 
twenty years was conducted against Botha (with him Smuts), and 
on Botha’s death against Smuts alone...., that after General Hert- 
zog’s reconciliation with Smuts, was inherited by Dr. Malan.... that 
disrupted and all but ruined South Africa; that without question 
stimulated the pride, fostered the strength, preserved the nationality 
of the Dutch — the Boers — ; they called themselves henceforth the 
Afrikander people of South Afriea. ’ ’ 66 
Besumê. 

Die gewete is ’n plastiese konglomeraat. Dit bevat dikwels 
teenstrydige elemente, wat nie logies, maar alleen as eíïekte van histo- 
riese insidente en toestande kan verklaar word. 

Die genetiese faktor moet ook saamgetel word onder die vor- 
mende invloede; maar ongelukkig kan daar nie met veel sekerheid 
uit ’n genetiese oogpunt besluit word tot ’n bepaalde oorsaaklike 
verband nie. Slegs kan gewys word op die algemene strekking van 
die invloed van afkoms. 

Die beleid gevolg deur die 0. I. Kompanjie was om sy eie kom- 
mersiële belang te bevorder; en gevolglik was dit gekenmerk deur die 
oplê van drukkende hefíinge op die koloniste en die toepas van be- 
perkende regulasies insake die verkoop van hulle produkte deur die 
boere. Hierdie beleid het by die Afrikaners gelei tot ’n neiging om 
die owerheid vernuftig onderdeur te spring; om so ver moontlik van 
die owerheidsetel verwyder te wees; en om ’n afkeer te voel teen alle 
bemoeiing van owerhidsweë. 

Di demokratiese tradisie, uit Holland saamgekom met die eerste 
burgers, is deur die Afrikaner gehandhaaf, en versterk by elke poging 
wat outokraties gemaak is om sy regte in te kort. 

Die beleid van die Britse owerheid insake die inboorlinge, en die 
optrede van manne soos Philip en Bead het in die gemoed van die 
Afrikaners veel verbittering laat ontstaan, en die neiging om uitkoms 
in afgesonderdheid te soek versterk; ook het dit sendingwerk by hulle 
in diskrediet gebring. 

Die Afrikaner het steeds teenoor toestande wat ongunstig is vir 
die voortbestaan van sy ideale, in afsondering krag en veiligheid 
gesoek. Weens die toenemende kontak veroorsaak deur die industria- 
lisasie van Suid-Afrika, soek hy al meer en meer om selfbewus hom 
te handhaaf deur hom op politiek en kultureel gebied te laat geld. 
Ten spyte van alle poginge om hom te angliseer, het die Afrikaner 
homself gehandhaaf, en ontwikkel hy al meer en meer sy volksbe- 


66 S. G. Millin, General Smuts, p. 276. 

OMGEWING EN KULTUUR. 


1. VerkeersmoeiliMiede. 

Die fisiese omgewing as ’n vormende íaktor in die geskiedenis 
en karakter van ’n volk mag nie uit die oog verloor word nie. Dit 
kan egter oordryf word; en dit word ook gedoen wanneer op grcmd 
van ’n meganistiese wéreldbeskouing die omgewing met uitskakeling 
van die persoonlike element, te sterk beklemtoon word. Geografiese 
determinisme is gebeel misplaas as dit nie aan persoonlike inisiatief 
reg laat wedervaar nie. Die omgewing moet meer beskou word as 
’n kompleks van geleentbede, waardeur die persoon bom kan laat 
geld. Maar dit ailes neem nie weg dat die omgewing tog sy stempel 
af'druk op ’n volk. Nie alleen verskaf die fisiese omgewing die vorm 
en kleur aan die verbeelding nie, maar dit beïnvloed ook die aard 
van lewe, die gewoontes en die algemene temperament van ’n volk. 

Dit moet altyd in die oog gehou word dat die vorming van die 
tipiese Afrikaner plaasgevind het gelyktydig met die inbesitneming 
en die makmaak van ’n woeste wilde wêreld. Die ruheid, die woest- 
heid, die onbekendheid van die binnelande met sy wilde diere en 
wilde mense, met sy berge wat maklike verkeer verhinder en met sy 
droë vlaktes—dit, en nie ’n makgemaakte wêreld was die omgewing 
waarin die Afrikaner gevorm is. 

Die pioniers in die binnelande het dit nie maklik gevind om 
hulle verbinding met die middelpunte van beskawing lewendig te 
hou nie. Die reeks van terasse wat die kenmerk is van die geografiese 
bou van Suid-Afrika, is van mekaar geskei deur hoë bergreekse wat 
noodwendig die een deel van die bevolking van die ander verwyder. 
„Die verkeer of beweging van die een plek na die ander was uiters 
moeilik, want daar het geen gebaande weë bestaan nie. * Die berg- 
kettings, wat soos skeidsmure was tussen die verskillende terasse het 
fiie verkeer van hoofkwartiere na die binnelande byna onmoontlik 
gemaak. Die ou baanbrekers was dus geheel en al van die stedelinge 
aan Tafelbaai se strand geskei. ’n Boer uit die verafgeleë Karroo 
het miskien maar eenmaal in sy lewe die hoofstad besoek, en dit was 
by sy huwelik. ’ ’ 4 

Vir ons is dit vandag moeilik om ons in te dink in al die moei- 


1 E. Stockenstrom, Die Afrikaanse Vrou, p. 42. 

likhede wat daar in die weg gestaan het van die verkeer in die tyd 
toe die Afrikaner gevorm is. Ons het ons gehaande weë tot in die 
mees bergagtige streke. Maar vir die pioniers was die woestheid en 
die onbegaanbare bergagtigheid geen kleinigheid nie. „As die boere 
die Obiqua berge moet oortrek, om in wat teenswoordig die Tulbagh 
vallei is, te kom.. .moet hulle die waens uitmekaar haal onder aan die 
die voet van die berg, dan die stukke een vir een oorpiekel, en aan 
die ander kant weer inmekaar sit. Dit is presies dieselfde gesukkel 
wat hulle afstammelinge, die voortrekkers, 150 jaar later, sal moet 
deurmaak, as hulle die Drakensberge wil oortrek, O'm Natal te be- 
reik.” 2 Tot selfs so laat as die middel van die jaar 1830 moes die 
bewoners van die „Overberg, ” met lewensgevaar, en dikwels nie 
sonder verlies van trekvee en die skade van hulle waens sukkel om 
oor die berg te kom waar Sir Lowry Pas ons nou so ’n gemaklike 
oorgang verskaf. 3 Selfs die sandvlakte wat die Kaapstad van die 
binnelande geskei het, het baie van die aantreklikheid van ’n besoek 
aan Kaapstad verminder. Eers in 1843 is daar ’n harde pad aangelê 
deur die sand. 4 

Hierdie omstandighede in hulle omgewing wat dit vir die trek- 
kers in die binnelande so moeilik gemaak het om met mekaar en 
met middelpunte van beskawing in verbinding te bly het noodwendig 
bygedra tot hulle vorming. Hulle moes vele geriewe ontbeer en hulle 
met die eenvoudigste lewenswyse tevrede stel. Die puriteinse tradisie 
wat eenvoud in die lewe voorskryf is deur die lewensomstandighede 
geaksentueer. Hulle kon eenvoudig nie verkry wat in die reël vir die 
beskaafde mens van so uiters veel betekenis is nie; en hulle het daar- 
sonder maar klaargekom so goed en so sleg as wat hulle kon. 5 

Maar hulle het ook geleer om hulle self te help. Die onverkryg- 
bare meubels, of geriewe of medisyne en andere lewensmiddels moes, 
wanneer die onontbeerlik was, deur die vemuf van die trekkers met 


2 Leo Fouche, Die Evolusie van die Trekboer, p. 10. 

3 §ien Theal, History from 1795, deel II, p. 24. Theal sê dat die tog 
oor die Hottentots-Holland berge gemaak was „at the risk ,of having their 
waggons broken and their cattle killed.” 

4 Ibid., p. 231. Een van die doeltreffendste middels wat die mens aan- 
wend om sy omgewing te vervorm, is die aanlê van paaie, waardeur die 
verkeer moontlik en vergemaklik gemaak word. Die geskiedenis van die 
vooruitgang van ’n volk is grotendeels die geskiedenis van sy paaie. 

5 Ibid., History before 1795, deel III, p. 370. „There was (d.w.s. tot 
einde 18e eeu) not a singie drapery, grocery or hardware store, wholesale 
or retail, beyond the first range of mountains.” 

iets anders vervang word. 6 7 Dit het by die Afrikaner laat ontstaan 
’n praktiese sin oin altyd by elke behoefte of moeilikheid ’n plan te 
kan maak, en waar alle hnlp deur andere ontbreek, het hy geleer om 
homself te help. „Die geïsoleerde lewenswyse en skrale lewenstoe- 
stand waaronder die boer moes verkeer,” verklaar Prof. Brummer, 
het dit noodsaaklik gemaak dat hy Jan-alle-man sou word, en vir alles 
wat vereis kon word op sigself moes terug val. Wie sig nie kon 
help nie moes sonder genade verdwyn. Selfstandigheid was dus die 
vernaamste geskiktheid waardeur die boer in die stryd om te bly 
bestaan, sy moeilikhede oorleef het. ’ ’ T 

In die ontwikkeling van Suid-Afrika en in die vorming van 
die Afrikaner het die ossewa ’n nie onaansienlike bydrae gelewer 
nie. Die ossewa is vir die Afrikaner van ’n paar geslagte terug nie 
net ’n vervoermiddel gewees niedit was vir hom inderdaad ’n soort 
volksinrigting. In 1879 skryf Dr. R. J. Ateherly: „To the Boer the 
wagon is everything. It is part of his verv existence. It is like the 
shell to a snail—without it he would be lost. ’ ’ 8 Die ossewa het 
gehelp om die familiesin by die Afrikaner lewendig te hou: met sy 
wa kon hy sy vrou en kinders saam neem; sy wa het die woeste wilde 
wêreld omgeskep in ’n tuiste. Langenhoven laat die nageslag van die 
Yoortrekkers die ou ossewa toespreek: „A1 wat vir hulle dierbaar 
was het met jou saamgegaan: moedertjie was daar en kindertjies was 
daar—en na die lang dag van stryd en gevaar kon pappie onder 
jou seile inkruip en hy was weer tuis—onder sy bemindes, by sy 
huisaltaar, by sy heilige. Daarom het pappie nie geswerwe nie; 
daarom het hy sy plig en sy God nie vergeet nie. ” 9 In die oorloe 
met die inboorlinge was die wa vir die Afrikaner sy veilige fort. 
"Was dit nie vir die beskutting wat die stoere voortrekkers binne 
hulle walaers gehad het nie, sou selfs hulle dapperheid en hulle 
gewere nie bestand kon wees teen die oorweldigende getalle van die 
barbaarse inboorlinge nie. 

Die effek van die lang verblyf in die ossewa het noodwendig 


6 Ibid., „Under these circumstances the graziers had learnêd to provide 
themselves with many articles, even ,of clothing, and to dispense with 
others. Tanned hides of small animals were often used to make trousers, 
vests of delicate skins were common, and nearly all the shoes worn were 
of home manufacture. .. .cups and basins were often of necessity largely 
supplemented by calabashes. . . .Fur karosses served instead of woollen 
blankets, and katels... .took the place of imported bedsteads and couches 
... .Instead of hair mattresses, feather beds were used....Thus it was 
possible to live in a homely manner, with but few of those articles which 
the commerce of the present day has caused the people of the interior to 
consider indispensable.” (p. 371). 

7 Die Wortel van die Afrikaanse Volkskarakter, p. 13. 

8 A Trip to Boerland, p. 49. 

9 Ons Weg deur die Wêreld. 

die uitkyk van. die Afrikaner en sy gewoontes beïnvloed. Yele Afri- 
kaners van die vroeëre tyd is in die watent gebore, en het bulle 
eerste jare in die watent as hulle enigste tuiste deurgebring. Totius 
laat die ossewa sing: 

„Toe g’n huis nog die trekker se kroos kon beskut, 
was my tent vir die kleintjies ’n veilige hut, 
wat by nagtlike tog met gewieg en gesus 
hulle sag het laat sluimer in salige rus.” 

Die lewe in die watent as tuiste het die liefde vir die oopveld en 
die vryheidsin by die Afrikaner ongetwyfeld versterk; maar aan die 
ander kant het dit ook bygedra om by hom ’n houding van onver- 
.skilligheid insake geriewe en die fynhede van die beskawing aan te 
moedig. Sy sin vir dissipline het seker nie kon ontwikkel in die 
ongereelde lewe wat op die trekpad onvermydelik was. En die deel 
■van die armblankes van ons tyd wat maar nie kan loskom van die 
trekkerstradisie nie, en ook nog so ’n groot deel van hulle lewe op 
die pad deurbring, word daardeur ongeskik gemaak om ’n gevestigde 
lewe jte voer. 

In hierdie verband moet op ’n merkwardige feit gelet word. 
Die Afrikaner vertoon dwarsdeur Suid-Afrika, met weinige lokale 
afwykinge, in hoofsaak ’n homogene karakter. Moodie, wat in 1837 
geskryf het, toe die verkeer tussen die een deel van die volk en die 
andere nog uiters moeilik was, verklaar met reg: „The manners 
and habits of the Dutch have an extraordinary similarity from one 
extremity of the colony to the other.' ’ En weer: „They seem indeed 
to be all fashioned after one model; and few individual peculiarities 
are to be found in one character that may not be possessed in a 
greater or smaller degree in another. ’ ’ 10 Hierdie homogeniteit in 
karakter is merkwaardig as ons in aanmerking neem hoe die Afri- 
kaners in die verskillende dele van die binnelande van mekaar ge- 
isoleer gewoon het, en onderlinge verkeer so uiters moeilik was. 

Onder die oorsake wat samgewerk het om die differensierende 
invloede verbind met die geografiese bou van Suid-Afrika, te neutra- 
liseer, moet genoem word die defïnitiewe godsdienstige en maatskap- 
like tradisies wat die trekkers na die binnelande met hulle saamge- 
neem het. Hierdie tradisie, wat alle Afrikaners gemeen het, was 
vir die pioniers heilig erfgoed. Hulle het hulle tradisies vereenselwig 
met hulle huisbybel. Die uniformiteit van die Afrikaner karakter 
moet dus o.a. vir ’n groot mate gesoek word in die gebruik van die 
Bybel, die een kultuurboek van die Afrikaner in sy wordingstydperk. 


10 L. J. W. D. Moodie, Ten Years in South Africa, deel I, pp. 146, 147. 

2. Die Sielkunde van die Veld. 

Elke omgewing, maatskapiik sowel as geografi.es, het ’n eie toon 
en ’n eie aarde. Elke natuurliefhebber weet van die wonderlike 
geheimsinnige invloed van ’n grootse natuurtoneel. Elke omgewing 
het sy eie „sielkunde,” en maak ’n unieke totaalindruk op die 
gemoed. Die sielkunde van die magtige Suid-Afrikaanse bergket- 
tings, die onsimpatieke Karo en die wye vlaktes, met die sonnige 
klimaat van Suid-Afrika, met sy droogtes en veranderlike weersge- 
steldheid het onbewus ingewerk op die gemoed van die trekkers, wat 
al dieper in die onbekende ingetrek het. 11 Die „siel” van die Afri- 
kaanse veld het allengs meer en meer weerkaats geword in die siel 
van die trekker. Ramsay MacDonald wys daarop dat die karakter 
van die Afrikaner nie net uit sy godsdiens, hoe belangrik die ook al 
mag wees, verklaar moet word nie: daar moet rekening gehou word 
met „the psychology of the veldt and Karroo, of the uncertain 
season, of the sudden loss of crops and cattle.” En dan vervolg hy 
„A Tn an who lives long on a South African farm, who meets with 
the strange diseases and the weird growths, who lives in the eloquent 
silences and in the etemal vastness of the land, is withdrawn from 
the changing currents of life and is led to its imperturbable depths.” 12 
Ook Bryce wys hierop: „The silence, loneliness and drear solemnity 
of South Afriean scenery have not been without their influence upon 
the mind and temper of the European settler.” Hierdie invloed op 
die Afrikaner beweer hy, vertoon hom in ”a passion for solitude... .a 
sturdy self-reliance, a grim courage in face of danger and a sternness 
from which the native often had to suffer. ” 13 ’n Amder skrjwer 
beweer: „They (die Afrikaners) are the product of a hardy stock, 
made tougher and stronger in body and mind by the unique environ- 
rnent of their eixstence. ’ ’ 14 

Die bekoorlikheid van die oop wêreld waardeur daar in die siel 
van die Afrikaner ’n onuitblusbare liefde vir ’n ongestremde vry- 
heid aangekweek is; die grootsheid van die onafsienbare vlakte wat 
hom laat klein voel as in sig van die Oneindige en Onbeperkte, het die 
Afrikaner verryk met aandoeninge wat met die beste in sy karakter 
verenig is. 


11 Vergelyk Battaliou, Letters on South Africa, p. 15: „To get a per- 
fect notion ,of South Africanism, it is eissential to understand all the sur- 
roundings, circumstances, conditions, influences and forces which are con- 
tinually operating upon our natures.” 

12 What I saw in South Africa after the War, p. 57. 

13 Impressions of South Africa, p. 57. 

14 Davitt, The Boer Fight for Freedom, p. 37. 

„Deur ons ver verlate vlaktes 
met die kreun van ossewa— 

Rnis die stem van ons geliefde, 
van ons land Snid-Afrika. 

Ons sal antwoord op jou roepstem, 
ons sal offer wat jy vra: 

Ons sal lewe, ons sal sterwe—- 
ons vir jO'U, Suid-Afrika. ’ ’ 

Die ongestadigheid van die weersgesteldheid, die verwoesting 
wat watervloed veroorsaak dikwels kort op die hakke van die harde 
teisteringe van ’n ontsettende droogte, die gedurige moontlikheid en 
selfs waarskynlikheid dat die veelbelowende gesaaide deur plae sal 
vernietig word, 15 het die Afrikaanse boer, ten spyte van sy sterke 
onafhanklikheidsgevoel, gedurig laat staan voor gebeurlikhede en 
beproewinge wat hom uitdryf na sy God. As die nood op die hoogste 
is sal God ook die uitkoms gee. Graag, baie graag, sing die Afrikaner 
die Psalm waarin hy verseker word dat hy salig is, 

„Die zijn hoop in ’t hachlijkst lot, 

Yestigt op den Heer zijn God.” 

Maar juis omdat hy in sy beproewinge op sy God vertrou, is 
hy gereed om spoedig weer te begin, weer te probeer, weer planne te 
maak. En wat ook al gebeur, as die uitkoms so vurig verlang nie 
kom nie, dan weet hy om te verduur. 

„Daar’s nie na links of regs te wyk, 

daar’s net te swyg en aan te stryk.” (Celliers). 

By die sielkunde van die veld moet nog gevoeg word dat die 
trekkers in die binnelande gedurig op hulle hoede moes wees teen 
die gevare wat die aanwesigheid van tallose wilde diere opgelewer 
het. Theal deel ons, byvoorbeeld, mee: „Before September 1937 two 
hundred and forty-nine lions were killed by the emigrants in the 
neighbourhood of Thaba Ntshu alone, and in other loealities they 
were even more numerous. ’ ’ 16 Die gevare wat sowel homself as sy 
eiendom gedurig bedreig het, was vir die Afrikaner ’n oefenskool 
in die deugde van dapperheid en waaksaamheid. 


15 Vergelyk FuIIer: „This was South Africa all over—a water famine 
one week, and floods the next.” (South Africa at Home, p. 145). 

16 History from 1795, deel II, p. 288. 

3. Die Afrikaner is ’n Boer. 

Dit is nie blote toeval, en ook nie sonder gegronde rede nie, 
dat ’n alternatiewe naam vir die Afrikaanssprekende Afrikaners deur 
die woord Boere aangegee word. 17 Die eerste eintlike Afrikaners was 
boere; en dit is boere wat al dieper in die onbekende ingetrek het, 
cn dit mak en bewoonbaar gemaak het. Dit is boere wat die baan- 
brekers van die beskawing en ontwikkeling in Suid-Afrika gewees 
het. Die boere op die platteland en nie die „neringsliede ” van die 
dorpe en stede nie is die draers en handhawers van die kenmerkende 
Afrikaner gees. As boere en veral as veeboere, met die blou verwelf 
van die Afrikaanse hemel bo hulle, met die majesteit van die ewige 
gebergtes om hulle heen, en die verlate vlaktes, wat „slaap in die rus 
van die eeue gesus,” voor hulle uitgestrek tot daar waar die hemel 
en die aarde met mekaar verenig is, het die Afrikaner trekkers hulle 
tuiste gemaak. „Met sy oneindige ruimte —met sy vryheid, sy onge- 
bonde en onbekommerde lewe, lok Suid-Afrika die boer al verder.... 
So ontwikkel sig langsaam die merkwaardige pionier—wat ons noem 
die trekboer—die man wat verreweg die grootste rol gespeel het in 
die uitbreiding van ’n blanke Suid-Afrika. Die trekboer is dit, wat 
altyd die voorpos was van die blanke leër. Hy het dag na dag, jaar 
na jaar, ja, eeu na eeu geworstel met berg en bos, met wilde diere en 
nog wilder mense.... Die trekboer het die hele Kaapkolonie langsaam 
maar seker vir die witman ontgin. Die trekboer was dit ook wat die 
Grote Trek voorberei het, en moontlik gemaak het.” 18 As trekboer 
is die Afrikaner gebore ; en op die boereplaas het hy opgegroei. 

„0, Boereplaas! 

Geboortegrond! 

Jou het ek lief bo alles, 

A1 dwaal ek heel die wêreld rond, 

Waar so gelukkig, so gesond? 

0, Boereplaas! 

Geboortegrond! 

Jou het ek lief bo alles. ” 

Die wêreld oor is daar gedurende die laaste halfeeu die ver- 
skynsel op te merk dat uit die landelike dele ’n sterke emigrasie na 


17 Vroeg in d'ie geskiedenis van Suid-Afrika het daar ’n verwydering 
ontstaan tussen die amptenare en dorpsbewoners aan die een kant en die 
mense op die platteland. Le Vailant vertel ons dat die mense in en rondom 
Kaapstad het die volksplanters in die binnelande genoem „ruwe hoeren.” 
Sien sy Reize in de Binnelanden van Afrika, deel III, p. 46. Toe die Kaap 
in Engelse hande oorgegaan het is hierdie benaming ook gebruik. Lady A. 
Barnard noem die Afrikaners reeds in 1797 „Boers.” Sien South Africa 
a Century Ag o, p. 65. 

die stedelite en indmstriële gebiede plaasvind. 19 In Suid-Afrika is 
hierdie vlug na die stede ook baie opmerklik. Die omstandighede 
waaronder die Boer in Suid-Afrika hom gevestig het op die land, 
is iets van die verlede geword; en die stryd om te bestaan vereis 
vandag ander trekke as die wat die voortrekker kenmerk. Die 
Afrikaner boer, so geheg aan die plaaslewe, is nou onderhewig aan 
’n geweldige trek weg van die plaas na die dorp en stad. Die ge- 
middelde vermeerdering van die blanke bevolking van Suid-Afrika 
sedert 1911 is byna 2 persent per jaar; maar die vermeerdering van 
die landelike bevolking is maar net .8 persent per jaar. 20 Hierdie 
vergelyking dui aan dat die Afrikaner sy boer-tradisie in ’n mate 
begin prys te gee, en hy is aan ’n taamlik versnelde urbanisasie- 
proses onderwerp. 

Hierdie proses waardeur die Afrikaner losraak van die platte- 
land om êrens in die dorpe en stede ’n armsalige heenkome te pro- 
beer vind, het wel groot afmetinge aangeneem, maar daar skyn nie 
grond vir die vrees te wees dat dit so versnel sal word as om die 
agrariese uitsig van die Afrikaner spoedig te vernietig nie. Volgens 
die sensusopgawe van 1926 is die Afrikaanssprekende deel van die 
hele landelike bevolking nog 80.3 persent, en 59 persent van alle 
Afrikaanssprekende Afrikaners woon nog op die platteland. 21 Dit is 
wel ’n kleiner verhouding as wat vroeër op die plattedand verkeer 
het. Volgens Somassa was die persentasie van Afrikaanssprekende 
boere tot die hele bevolking van die Kaapkolonie in 1904, 71 persent; 
dit wil sê 12 persent meer as in 1926; maar aan die ander kant was 
die persentasie van Afrikaanssprekende boere tot die hele landelike 
bevolking toe 80.4, dit wil sê slegs maar .1 persent meer as in 1926. 22 
Die gevolgtrekking is dus voor die hand: terwyl die vlug na die 
stede aansienlik is en ’n aanmerklike deel van Afrikaanssprekende 
boere geurbaniseer word, is die verhouding wat die platteland betref 
van die Afrikaanssprekende boere tot ander nasionaliteite sedert 
1904 feitlik nie verander nie. 

Die sielkunde van die boereplaas het sy merke diep getrek in die 
siel van die Afrikaner. Selfs hulle wat stedelinge geword het, het 
hulle verband met die platteland nog nie geheel verloor nie, en ver- 
toon nog, hoewel in ’n afnemende maat, veel van die landelike uitsig 
op die lewe. Ons moet ons noodwendig hier beperk en let net op 
’n paar van die trekke wat die plaaslewe in die Afrikaner karakter 
begunstig het. 


18 Leo Fouche, Die Evolutie van die Trekboer, pp. 10 en 11. 

19 Sien Groves, The Rural Mind, hoofstuk III. 

20 Sien Offisiële Jaarboek. Ook D. F. Malan, Die Groot Vlug. 

21 Sien Offisiële Jaarboek, No. 17. 

22 Das Neue Siidafrika, p. 29. 

Die plaaslewe is gunstig vir die aankweek van ’n gevoel van 
waardigheid en selfstandigheid. Die besit van ’n plaas waarop 
niemand anders baas is nie, waaroor niemand anders seggenskap het 
nie, en waarop die boer, sonder toesig van ander, sy eie sake kan 
reël, laat by hom ontstaan ’n besef van eiewaarde en selfstandigheid, 
wat hom openbaar in ’n houding van waardigheid. Veral vroeër 
toe die plase baie uitgestrekter was as nou, het die boer hom feitlik 
koning kon ag in ’n koninkryk in die klein: oos en wes, na hierdie 
kant en na daardie kant, so ver hy kon sien was sy grondgebied. Hy 
is baas op sy plaas; en baas noem die inboorling hom ook. Van 
kleinsaf het hy die wêreld so geken: hy was eers klein basie, maar 
tog baas. Hy is gewoon om verantwoordelikheid te dra, om sorg- 
saam te wees, om te reel en te gebied. Enegskap het hy nooit geken 
nie. Davitt, wat die Afrikaner met ’n simpatieke oog waargeneem 
het, verklaar: „They possess that pride of personal independence 
which comes from a conseious lordship of the soil. They have not 
had to go through the social servitude of a renttenancy before reach- 
ing the natural dignity of a proprietor. The Boer is a land-owning 
democrat owing no homage to any 'man or class.... He has all the 
strong natural traits of a people reared away from the many debili- 
tating iníluences of city life. ’ ’ 23 

Hoewel gasvryheid by die Afrikaners vandag ongetwyfeld min- 
der voorkom as voorheen, is dit nog een van die mees kenmerkende 
trekke van die Afrikaanssprekendes. Reisbeskrywinge en ander ge- 
skrifte oor Suid-Afrika vermeld met nadruk hierdie trek van die 
Boer. Ons gee hier net ’n paar getuienisse. Thunberg, wat ’n be- 
skrywing gee van sy reise tussen 1770 en 1779 verseker ons dat, 
„Hospitality is carried to a great length among the farmers through- 
out all the country.” 24 Barrow wat so graag die swakhede van die 
Afrikaner beklemtoon het, bewonder egter sy gasvryheid. Hy skryf: 
„There is one virtue in which they eminently excel — hospitality to 
strangers. A countryman, a foreigner, a relation, a friend, are all 
equally welcome to whatsoever the house will afford.... When the 
table is served he takes his seat among the family.... If there be 
a bed in the house, it is given to a stranger....” 25 Lichtenstein 


23 The Boer Fight for Freedom, p. 37. Vergelyk Kol. de Villebois- 
Mareuil, War Notes: „Respectful to his superior ofïicer... .the simple gun- 
ner remains a free man and preserves his dignity even in a state of sub- 
ordination.” (p. 30). En weer: „1 contended that the Boers have retained 
the military and free ideas of the old nobility; that they are. . . .hostile to 
all restraint or tax; that they are equal amongst themselvas, but aristocratic 
in the case of foreigners.” (p. 60). Sien ook Theal, History from 1795, 
p. 297. 

24 Travels in Europe, Africa and Asia, deel I, p. 138. 

25 Travels into the Interior of Southern Africa, Deel I, pp. 34, 35. 

vertel: „The colonist would with the utmost readiness set before 
a guest who came to his habitation a superfluity both of provisions 
and drink for himself, without any idea of remuneration. ” 26 . 

By ander oorsake wat hierdie nasionale trek van gasvryheid by 
die Afrikaner aangekweek en aangemoedig het, moet ook, en moont- 
lik veral, gereken word die omstandighede wat die boerelewe in Suid- 
Afrika met hom saambring. Die boereplase was ver verwyderd van 
mekaar: die Afrikaner boer wil, so is beweer, nie graag die rook 
uit die skoorsteen van sy buurman sien nie. Selfs in 1931 was die 
digtheid van die bevolking maar 3.87 blankes per vierkantmyl; en 
as ons net die landelike bevolking neem dan is daar maar ongeveer 
1.44 blankes per vierkantmyl. Dit is ’n ledigheid wat moet tel op 
die lewenswyse van die Afrikaner. Die groepinstink kan onder sulke 
omstandighede maar moeilik tot bevrediging kom; en dit is te ver 
wagte dat die drang na omgang met andere hom sal uit veral in ’n 
gevoel van welwillendheid teenoor besoekers. Deur die besoekers en 
kuiergaste vriendelik te ontvang en gul te behandel, word die ver- 
hongerde drang na geselskap enigsins bevredig. Die keersy van die 
gasvryheid is die kuiergewoonte wat in sommige dele van die binne- 
lande so sterk ontwikkel was, en nog veel voorkom. Stuart skryf 
van die Transvalers in 1854, (en wat hy van hulle sê was waar van 
alle binnelanders), „Zy bezoeken elkander zeer veel. Weinig bezig- 
heid hebbende en gerust hunne plaats kunnende verlaten, zoo gaan 
zy jaarlyks voor 2 of 3 maanden, met hunnen ossenwagen en toebe- 
hooren op reis, verblyven 1 of 2 dagen op iedere plaats die zy pas- 
seren, eten en drinken by de eigenaars en slapen in hunnen wagen. 
.Zoo houden zy de vriendschap aan. Deze reizen noemen zy 
kuyeren. ’ ’ 27 

’n Ander omstandigheid wat by die Afrikaner gasvryheid aange- 
moedig het was die feit dat, afgesien van die boereplaas, daar nie 
veel geleentheid was vir die reisiger om ’n onderdak te vind nie. 
Burehell, wat in 1822 geskryf het, deel mee: „In this countyr no 
inns are anywhere to be found; consequently, the necessity of the 
case, as well as common humanity, urges every Christian-like colo- 
nist to open his door to the hungry or benighted traveller. And as 
this hospitality becomes reciprocal, by their occasionally passing 
each other’s houses, they feel no hesitation either in asking such 
favours or in granting them. Thus a boer is never at a loss for a 


26 Travels in Southern Africa, p. 27 (V.R.S.) 

27 De Hollandsche Afrikanen, p. 209. Sien ook Wilcocks, Die Arm- 
blanke Vraagstuk, p. 63. 

meal on the road. ’ ’ 28 

Die boereplaas begnnstig ’n lewe van eenvoud en natuurlikheid. 
Sy aangebore konserwatisme verbind met sy puriteinse tradisie het 
veel te doen met die Afrikaner se houding van tevredenheid met die 
eenvoudigste geriewe, en sy afkeer van alle opskik. Maar ook die hele 
atmosfeer van die lewe op die boereplaas en die omstandighede van 
die plaaslewe begunstig ’n eenvoudige landelike uitsig op die lewe. 
Die eenvoudige, die natuurlike is vir die boer die werklike, die on- 
vervalste. Sy uitsig op die lewe is wel eenvoudig maar dit is ook 
ongekunsteld, en nie benewel deur die onnatuurlikheid wat die ver- 
bysterende gedrang en kunsmatigheid van die stadslewe dikwels mee- 
bring. Hierdie eenvoud van die boer word soms bespot, en is soms 
ook werklik nie maklik te onderskei van ’n primitiewe, agterlikheid 
en sielsarmoede nie, maar dit kan nie ontken word nie dat die een- 
voud wat ons by ons tipiese Afrikaner boer dikwels aantref baie 
gunstig is vir die aankweek van ’n hoë sieleadel. Fuller beskryf die 
eenvoudige lewe in ’n klein huisie op ’n boereplaas, en sê dan: 
„Here.... were found all the essential features of humanity, family 
affeetion, kindness to strangers, enjoyment of nature, peaeeful eon- 
tent and reverent worship of God.” 29 

4. Kontak met Inboorlinge. 

Die aanraking van die blanke trekkers met die inboorlinge het 
meestal ’n negatiewe invloed gehad. Daar het ontstaan ’n sterke 
reaksie teen alle vermenging met hulle; die trekkers het instinkmatig 
besef dat hulle so veel moontlik vir hulle selfbehoud, die neertrek- 
kende invloed van die barbarisme moes vermy en teenwerk. Die 
tradisionele houding van die Afrikaanssprekende Afrikaner van af- 
keer, en aktiewe opposisie teen elke vorm van assimilasie met die 
inboorlingwêreld, is die reaksie van die kontak met die inboorlinge. 

Dit kom ons voor dat die aanraking—of moet ons sê, die botsing ? 
—met die Boesman in die 17e eeu, en nog meer in die 18e eeu, meer 
as sy aanraking met die Hottentot en die Kaffer, die grondkleur en 
inhoud verskaf het aan die tradisionele houding van die Afrikaner 
teenoor die inboorling. Die Boesman het van die toneel in Suid-Afrika 
verdwyn, maar nie voor hy die Afrikaner pionier gedwing het nie, 
om onverbiddelik teen hom op te tree. Hy het die blankes geprikkel 


2! Travels in the Interior of Southern Africa, p. 141. Hierdie gasvry- 
heid egter word nie vertoon aan die inboorlinge nie. „Hottentots are rare- 
ly the objects of hospitality; for with whatever necessaries a boer may 
think fit to furnish the passing traveller, his servants, if black men, must 
.shift for themselves_” (Ibid., p. 190). 

29 South Africa at Home, p. 135. Sien ook Stuart, De Hollandsche 
Afrikanen, p. 225. 

tot ’n houding wat nie alleen alle gedagte aan gelykstelling met die 
inboorling as ’n onmoontlikheid laat lyk het nie, maar wat ook soms 
onwelwilendheid en selfs hardheid geopenbaar het . 

Die Boesman het hom beslis verset teen alle poginge om hom as 
ras te laat beskaaf; en by vele is die indruk verwek dat hy nie 
vatbaar is vir beskawing nie. 30 Die Boesman was onverbiddelik teen 
almal, en almal was gevolglik teen hom. Een van die Hottentot name 
vir die Boesmans was Hobiq'wa, wat moordenaars beteken. 31 Dit was 
eenvoudig onmoontlik vir die boere in die binnelande om veilig te 
lewe sonder om geweld te gebruik in eie verdediging. Geen poging 
om die Boesman vredeliewend te maak of hom op te hef, het die 
minste blywende sukses gehad nie. Die pioniers het nie anders kon 
handel nie as om. die ontembare barbare telkens, na gepleegde moord 
en roof, op te spoor, en dan in die meeste gevalle hulle van kant 
te maak. „Die veragtelike, ontembare barbare het in die spelonke 
van die berge geskuil en soms ’n skielike aanval op die skape en 
beeste van die witman gemaak... .Die sluwe barbare het gewoonlik 
hulle kans waargeneem wanneer die vader en seuns afwesig was. 
Dan het hulle ’n skielike aanval gemaak op die vroue en kinders, en 
hulle op ’n barbaarse wyse vermoor. Na die moord van sy vrou en 
kinders het die ontroosbare vader die wet in sy eie hande geneem. 
Hy het sy seuns gestuur om die treurige tyding aan die naaste 
burgers te bring, om hulle te versoek om mee te gaan om die moorde- 
naars op te spoor. Op die manier het die eienaardige, Afrikaanse 
kommando stelsel ontstaan. ’ ’ 32 

Die geskiedenis van Suid-Afrika gedurende die 18e eeu, is 
deurspek met berigte van herhaalde soektogte—of is dit jagtogte ? 33 
—deur kommandos van boere, soms onder leiding van regerings- 
amptenare, maar ook dikwels sonder medewete van die owerheid. 
Hulle had geen ander alternatief as om uit selfverdediging, hoewel 
nie sonder teensin nie vir die onderneming, die onbuigbare wilde 
Boesman op te spoor en onskadelik te maak. Die historikus deel ons 
mee: „The two races could not live side by side. Occasionally white 
men obliged to defend themselves without aid of so'ldiers or police, 
committed acts almost equalling in cruelty those of their savage oppo- 
nents. Yet without violence the country could not be held. All the 
philanthropic efforts of the nineteenth century, supported by a 


30 Vergelyk Theal, History írom 1795, deel I, pp. 497, 498. 

31 Ibid., History before 1795, deel II, p. 174. 

32 E. Stockenstrom, Die Afrikaanse Vrou, p. 41. 

33 Vergelyk Van Oordt, Paul Kruger, p. 11: ..Ook met de Boes- 

mans had men het telkens te kwaad, en jacht moes op hen gemaakt worden 
evenals op de bavianen, want veel hoger als deze schatte de grensboer dien 
verraderlijken en ro.ofzuchtigen stam niet.” 

strong police, failed to establish a single Bushman community in a 
civilised mode of life. ’ ’ 34 Yan die toestande so laat as 1788 in 
die omgewing van Graaff-Reinet meld dieselfde skrywer: „The 
struggle for existence carried on with the Bushmen in the new 
district was constant, and on neitheir side was any quarter shown 
or indeed possible. The reports of murders of Europeans and farm 
servants, or depredations and reprisals, are wearisome to read, and 
it would need volumes to repeat them all, without any clearer idea 
being given of the nature of the warfare than can be conveyed in a 
few sentences. No European dared venture an hour’s ride from his 
homestead without arms in his hand. ’ ’ 35 

Onuitwisbaar moes die indrukke gewees het wat sulke toestande 
en sulke optrede meegebring het. Dit kom ons voor dat vir ’n ver- 
klaring van die onverbiddelike houding van afkeer teen alle maat- 
skaplike omgang en gelykstelling met die inboorling, wat die Afrika- 
ner in sy optrede teenoor die inboorlinge kenmerk, by ander oorsake, 
sy stryd teen die Boesman ook as ’n vemame moet getel word. Die 
gedurige diefstalle, die herhaalde moorde, die harde optrede teen 
die vrybuiters wat maar nie wil rede verstaan nie, en die besef van 
die gevare wat hulle gedurig dreig weens die aanwesigheid van die 
cntembare Boesman, het die pioniers seker nie gestem tot enige 
houding van toegeeílikheid en vertrouende toenadering nie; en wat 
hulle gevoel het teenoor die Boesman het hulle onbewus oorgedra, 
gedeeltelik, altans, in hul houding tot alle inboorlinge. Nie uit teore- 
tiese oorweginge nie, maar uit die bittere ervaring van die wreed- 
heid, afstotelikheid en onvertroubaarheid van die barbarisme, het die 
Afrikaner geleer om alle assimilerende invloed in die rigting van 
gemeenskap en gelykstelling met die inboorling te verafsku en té 
bestry. Waar die Afrikaner so ’n pynlike verpligting had om hard 
op te tree teen die Boesman, kon hy nie die sieklike humaniteit van 
vele sendelinge verstaan nie; inteendeel het dit by die Afrikaner wat 
onteenseglik teenoor blankes die mees humane optrede beoefen, laat 
cntstaan ’n houding teenoor inboorlinge wat nie altyd as humaan 
kan beskryf word nie. 36 Puller wys ook hierop: „Living as the 
colonist does in constant contact with an uncivilised people. he eannot 
have the same deep respect for man as man that the European has, 


34 Theal, History before 1795, deel III, p. 188. 

^ Ibid., deel III, p. 240. 

36 Theal wys daarop dat die owerheid by die kommandos, wat so dik- 
wels teen die Boesmans moes optree, aangedring het om hardheid so veel 
moontlik te vermy, maar, vervolg hy: „This was a kind of warfare in which 
instructions were not always followed, and men’s hearts were apt to be- 
come hardened.” History from 1795, deel II, p. 482. Vir ’n frappante geval 
van sulke hardheid vergelyk Faure, My Life and Times, pp. 69—75, waar 
hy die sogenaamde Koegas-wreedhede bespreek. 

so that what Mr. John Morley calls the ‘crowning grace’ of humanity 
is probably less developed than in the older countries. ’ ’ 37 

Die houding wat die Afrikaner inneem teenoor die Kaffer word 
meer volledig elders in hierdie werk behandel. 38 Hier wil ons nog net 
iets aanstip oor die invloed van die Kaffer op die karakter van die 
Afrikaner. 

Een van die dinge waarop skrywers in hierdie verband graag wys 
ííj die afhanklikheid van die blanke in Suid-Afrika van die arbeid en 
diens deur die kleurling en Kaffer verrig. Oweral maar veral in die 
cnderneminge wat handearbeid vereis, van die kindermeidjie en die 
kombuisjong af tot die plaasarbeider en die mynkaffer, word werk 
vir die blanke deur die kleurling of kaffer verrig. 39 

Terwyl hierdie arbeídsreëling die blanke meer vry tyd en geleent- 
heid gee om sy aandag te wy aan andere onderneminge waaraan 
meer verstandelike oefening gepaard gaan, is dit egter nie te ontken 
nie dat dit lei tot ’n mate van arbeidskuheid en vooroordeel teen wat 
genoem word „kafferwerk. ’ ’ 40 Hierdie houding wat nie gunstig is vir 
die aankweek van arbeidsaamheid en vlyt nie, is een van die oorsake 
wat meegewerk het om die vraagstuk van die armblanke so akuut 
te maak. 

Onder die omstandighede wat in Suid-Afrika gangbaar is, is dit 
’n noodwendigheid dat die blanke en die inboorling wederkerig mekaar 
se karakter sal beïnvloed. Segregasie van die naturel, in mindere of 
meerdere mate, is die beleid van die land ; 41 maar met die diep inge- 
wortelde gewoonte om van inboorlinge en kleurlinge vir alle moont- 
like werksaamhede gebruik te maak, en met die teenwoordige geogra- 
lese distribusie van die inboorlinge in Suid-Afrika, is daar ’n onver- 
mydelike kontak. Subtiel en gewoonlik onbewus, maar desnietemin 
werklik is hierdie invloed van die inboorling op die blanke; en hoewel 
ons nie hier altyd die gevolg duidelik kan herlei tot sy bepaalde oor- 
saak nie, bestaan daar nie twyfel nie dat hierdie invloed byna altyd 
nadelig is. Die gevaar van hierdie invloed is des te groter omdat 
die kontak met die inboorling begin reeds in die eerste kinderjare 
van die blanke kind wat gewoonlik deur meidjies opgepas word. 


37 South Africa at Home, p. 24. 

38 Sien hoofstuk XVII. 

39 Vi r ’ n goeie behandeling van hierdie onderwerp sien Evans, Black 
and White in South East Africa, hoofistuk VII. 

4° Vergelyk R. Wilcocks, Die Armblanke, pp. 53 tot 58. 

41 Gen. j. C. Smuts, Africa and some World Problems, p. 93 sê ré 
segregasie: „This separation is imperative, not only in the interests of a 
native culture, and to prevent native traditions and institutions from 
being swamped by the more powerful organisation of the whites, but also 
for other important purposes, such as public health, racial purity and 
public good order. The mixing up of two such alien elements. .. .leads to 
moral deterioration_and to many other forms of social evil.” 

„The standard of morality of the uneducated native is very loav. The 
European in South Africa comes into contact with this low standard 
of morality every day of his life—if not the intimate contact of the 
farm or the house, then the more remote contact of the street. We 
have seen that this contact is not without its ill effeets on adult 
Europeans; on young chiTdren the evil effects are still greater. ’ ’ 42 
Die geneigdheid by die Afrikaner om nie te nougeset te wees met die 
eise van die waarheid nie (om ’n voorbeeld van die invloed te noem) 
is moontlik aangemoedig deur sy gedurige kontak met die inboor- 
linge. „The charge that the Boer in his constant intercourse with 
natives acquired a certain duplicity of policy is not quite un- 
founded. ’ ’ 43 

Die sterke kleurlyngevoel in die bewussyn van die Afrikaans- 
sprekende Afrikaner verswak enigsins sy verantwoordelikheidsgevoel 
vir ’n aktiewe poging tot opheffing van die inboorling; maar dit 
word egter al meer en meer ingesien dat die opheffing van die inboor- 
ling nie die opheffing van die sosiale kleurlyn noodwendig meebring 
nie, en dat die beskawing en kerstening van die inboorling die alge- 
mene sedelike atmosfeer in Suid-Afrika sal baat. „The leaders of 
the Dutch South Africans show an ever keener sense of responsibility 
towards the darker races. ’ ’ 44 

5. Kulturele Invloede. 

Dit is hier, vir ons doel, nie nodig nie om volledig te bepaal wat 
ons nou eintlik onder die term kultuur verstaan. Genoeg moet dit 
wees as ons hier sê dat in teenstelling met die geografiese, klimatiese 
en etniese faktore wat ingewerk het op die karakter van die Afrika- 
ner, ons onder kulturele invloede saamvat al die beskawende tradisies 
wat die gemeengoed van die trekkers was; beskawende gebruike wat 
onder hulle gangbaar was, en cok inrigtinge wat vir hulle ’n sedelike 
en geestelike waarde besit het. 

Die Afrikaner kan nie verstaan word nie sonder hom te stel teen 
die agtergrond van die beskawing en kultuur van sy vaders in 
Europa. Nie net die genetiese faktor van sy Europese afstamming 
rae, maar ook die kulturele en geestelike erfenis, waarmee hy na 
Suid-Afrika gekom het, en wat hy in belankrike opsigte in die binne- 
lande bewaar en gehandhaaf het, moet meegetel word by ’n ewaluasie 
van sy karakter. Sy godsdiens, sy westerse lewens- en wêreldbeskou- 


42 C. T. Loram, The EducatLon of the South African Native, p. 34. 

43 C. Jeppe, The Kaleidoscopic Transvaal, p. 76. Sien ook Ramsay 
MacDonald, What I saw in South Africa after the War, p. 21; en J. H. 
Balfour Browne, South Africa, p. 79. 

44 W. M. MacMillan, The Cape Colour Question, p. 24. 

mg, sy regsbegrip en sy sosiale atmosfeer het sy voorvaders vir hom 
uit Buropa meegebring, en hy het daarop as fondament gebou. Dit 
was hierdie kulturele tradisie waarvan die Calvinistiese godsdiens 
«:ke middelpunt was, wat die pioniers in die afsondering van die 
binnelande van verval bewaar het. 

Vir goed twee eeue het die Afrikaners in die binnelande byna 
geen kontak gehad met die strominge van vooruitgang en beskawing 
m die groot wêreld nie. Die skool het feitlik, ten minste in die gewone 
sin van die woord, nie bestaan nie. Lektuur behalwe die Bybel en ’n 
paar stigtelike boeke, was nie in die bereik van die bewoners in 
die binneland nie. 45 Tydskrifte het eers in die loop van die 19e eeu 
begin te sirkuleer. ’n Posdiens was daar nie vir die binnelande nie 
voor 1805. Burchell vertel ons dat hy gedurende sy reise in die 
binnelande in 1811 vir nege maande geen nuus uit Kaapstad verneem 
het nie. 4B Dit spreek vanself dat ander hierdie omstandighede kultu- 
rele aangeleenthede nie ’n groot plek onder die pioniers ingeneem 
het nie. Die bekende Veeteelt-Kommissie hang vir ons in hierdie 
■'xrband ’n donker prentjie op van die toestande in die begin van die 
19e eeu. „De beschaving in die verafgelegene districten gaat zeer 
langzaam voort, en gaat, om zo te spreken eer ten agteren. Dit schynt 
grotendeels te moeten worden toegeschreven aan gebrek aan commu- 
nicatie met die Hoofdplaats en by sommigen op de Roggevelden, 
vooral aan het zwerwend leven... .Dit brengt te weeg dat men byna 
om niets anders denkt als om zyn dikke staart Kaapsche schapen, 
voor niets zorgt als voor zig zelf voor den dag van heden, en geene 
neiging voelt voor buitengewone ondernemingen, vooral wanneer er 
eenige meerdere moeijte als het dagelijks eentoonig leven meede 
brengt, aan vast is.” 47 

As dit nie was dat die Afrikaner in sy afsondering in die woeste 
binnelande tog deur die Heilige Skrif in aanraking gebly het met die 
edelste geeste van alle tye, sou sy omgewing hom tot diepe verval 
laat geraak het. Die Afrikaner is ’n leweríde voorbeeld van die kultu- 
rele, beskaivende en veredélende wcCarde van die Bybel. Verstoke 
van feitlik elke ander kulturele invloed, geïsoleer vir ’n paar eeue, 
ver van die stroom van beskawing, en omring deur demoraliserende 
barbare, het die Afrikaner in die Bybel gevind die doeltreffende mid- 
del om sy beskawingserfenis te bewaar. „What mental culture do 


45 J. H. Malan, Boer en Barbaar, p. 92, gee die volgende lys van boeke 
wat deur die pioniers gelees was: Veertien Godvruchtige predicatien, deur 
Groenewegen; Gezangen en Liedekens, van W. Sluyters, Bybelhistorie, 
deur van der Palm; Predikatie Boek, deur van Kist en die werke van 
Smytegelt en a Brakel. 

46 TraveIs in the Interior of Southern Africa, deel II, p. 115. 

47 Theal, Dokumenten over Zuid-Afrika, deel III, pp. 424 en 425. 

they possess?” skryf Prof. John Murray in 1877. „To this I must 
reply the civilisation of Cape Town which is nourished by the tele- 
graph, the daily newspaper, the weekly steamer from England, is 
not theirs. Their literature is confined to the Bible and a few books 
of devotion.” 48 En weer: „The inventory of the Boer’s intellectual 
and spiritual goods is small. If he is to be looked at in a human 
light at all, his religion must come into view prominently; it is his 
chief item in the catalogue of his possessions. ” 49 In hierdie verband 
moet ons ook Langenhoven aanhaal: „Maar diegene van ons wat in 
aanraking was met ’n ouer geslag wat nou van die baan af raak, 
mense wat geen skool gehad het en van letterkundige opleiding nooit 
gehoor het nie, kan met bewondering getuig van hulle netjiese en 
doeltreffende taalvaardigheid, nie alleen in die gewone omgang nie, 
maar by formele toesprake... .Waar het hulle daaraan gekom? Son- 
der om dit te besef had hulle van jongste jeug af en hulle hele lewe 
lank, ’n letterkimdige opleiding soos ons skole en hoëskole vandag 
nie verskaf nie. Die opleiding het hulle gevind in hulle grondige en 
aanhoudende studie van die Bybel. Uit die Hollandse Bybel kom die 
siel van die Afrikaanse taal.” 50 

Die lees van die Bybel by die huisgodsdiens, en die kennis en 
voorligting en besieling wat hy daaruit geput het, nog meer as die 
georganiseerde kerklike besarbeiding, het vir die Afrikaner in die 
jare van sy wording die grootste bydrae van sy beskawing en kultuur- 
ontwikkeling gelewer. Maar tog die Calvinistiese godsdiens van die 
Afrikaner vind sy hoogte punt in die bediening van die Woord in 
die kerk. Rondom die Woord in die gemeente word die band van 
eenheid gesmee. Wat van Skotland bevestig word, is toepaslik ook 

op die Afrikaner. „_If England lived by its common law, to 

Scotland the Calvinistic interpreted Bible was a divine rule of life 

-Scottish nationality united in a Church. ’ ’ 51 Dat die Afrikaner 

karakter so ’n groot mate van homogeniteit deur die hele Suid-Afrika 
vertoon is, ten dele altans, toe te skryf aan die band waarmee die 
kerk, veral sedert die begin van die 19e eeu Afrikaners verenig het. 
A1 het die georganiseerde kerk betreklik laat hom doeltreffend in die 
binnelande laat geld, deur die byna aïgemene gebruik van die Bybel 
was die grond vrugbaar, en het die kerk so ’n byval gevind dat die 
egte deurslag-Afrikaner byna nie gedink kan word sonder sy kerk 
nie. Ons haal nog aan die getuienis van Olive Schreiner: „The par- 
sonage and the church have been the social points round which the 
national life centred, and from which have radiated whatever culture 


48 Cape Monthly Magazine, Des. 1877, p. 372. 

49 Ibid., p. 378. 

50 Aan Stille Waters, p. 465. 

51 E. Baker, National Character, p. 189. 

and of of social organisation was attainable.... For years the elergy 
of the Dntch Eeformed Church formed of necessity the link between 
the Boer widely seattered through remote disricts, and the outer 
world. ’ ’ 52 

Die meeste plattelandse dorpe het hulle ontstaan te danke aan 
die behoefte om ’n byeenkomplek vir godsdiensoefeninge te vind. 
Wat Stuart vertel van die ontstaan van die dorpe in die Transvaal is. 
waar van die meeste binnelandse dorpe: „Het eerste gebouw, dat die 
Hollandsche Afrikanen by het aanleggen hunner steden of dorpen 
daarstellen, is de kerk. Daaraan werkt een ieder en brengt het zijne 
toe, even instinkmatig en onvermoeid als de bijen hunne korf van 
het noodige voorzien.” 53 

Die bywoning van dienste veral met nagmaal wanneer nie alleen 
die invloed van die prediking inspirerend en veredelend gewerk het 
nie, maar ook die omgang met famiíie en vriende, en die wisseling van 
gedagtes moontlik gemaak is; as ook bevrediging gegee is aan die 
groepinstink, was byna algemeen. Cole wat omstreeks 1850 geskryf 
het vertel ons dat die meeste families vier keer in die jaar na die 
kerkplek vir nagmaal gaan. „Sommigen hebben eene reis van honderd 
en vyftig mylen afgelegd om deel te nemen aan ’s Heeren Avond- 
maal. ’ ’ 54 

Hier is ’n beskrywing van ’n buitediens wat, dikwels herhaal in 
die eenvoudige kring, en hoe eenvoudig dit ook al was, beskawend 
en veredelend gewerk het, en die Afrikaner siel ’n heimwee gegee 
het na betere dinge. „Des Sondags komen de naburen by elkander 
dan leest de oudste in jaren eene predikatie en doet een gebed. De 
zuigelingen liggen dan aan de borst, en die kleine kinderen zitten 
met opene oogen en monden naar de grysaard te zien en te luisteren; 
zy verstaan de zin al begrypen zy de woorden niet. ’ ’ 55 

Op die grondslag van die gehegtheid van die Afrikaner aan die 
Bybei het die kerk ’n sterke houvas op die volk verkry; en geniet die 
voorgangers in die kerk vandag nog oor die algemeen hoë agting.. 
Mackinnen het beweer dat die Theologiese Kweekskool van Stellen- 
buseh meer invloed het op die Afrikaner volk as die groot universiteite 
in Europa het. 56 


52 Thoughts on South Africa, pp. 277, 278. 

63 De Hollandsche Afrikanen, p. 213. Vergelyk die Veeteelt Kom. „Op 
de godsdienst schynt men prys te stellen, de Bybel, een gebeeden of ander 
godsdienstelijk boek liggen overal by der hand.... een ieder wenscht egter 
in zijn district of in zijn nabijheid een kerk te hebben. ..." Sien Theal, 
Dokumenten over Zuid-Afrika, deel III, p. 426. 

54 Mijn Verblijf aan de Kaap de Goede Hoop, p. 102. 

55 Stuart, De Hollandsche Afrikanen, p. 208. 

56 South African Traits, p. 31. 

Die kulturele invloed van die skool soos ons dit vandag ken, het 
nie bestaan in die tydperk toe die fondamente van die Afrikaner 
karakter gelê is nie. Die familie was die inrigting wat die plek moes 
inneem van die skool; en hierdie plek het dit so goed ingeneem dat 
daar maar weinige Afrikaners in die binnelande was wat nie kon lees 
of skryf nie. Van die vroeëre sowel as van die latere baanbrekers geld 
wat President Kruger meedeel insake die skool van die voortrekker- 
tydperk. „It is obvious that the disturbed life which they led till 
then must have occasioned great losses. To institute schools or 
churches, on a firm or regular management of external affairs, was 
out of the question. But the Boer fathers and mothers for all that 
looked after the education of their children to the very best of their 
ability. They knew... .that to neglect the rising generation meant 
the ruin of their nationality. Therefore every Boer taught his 
children to read and write, and, above all, instructed them in God’s 
Word. At dinner and supper, as the children sat around the table, 
tliey had to read part of the Sacred Seriptures and to repeat from 
memory or write down now this and now that text; and this was 
done day by day, unless unusual circumstances made it impos- 
sible....” 57 

Ook wat die invloed van die pers betref hoef hier nie veel gesê 
te word nie aangesien die publieke pers in die dae van die karakter- 
vorming van die Afrikaner nog nie bestaan het nie. Eers in 1824 het 
die eerste publieke blaaie verskyn, die South Africam, Journal en Het 
Zuid-Afrikaansche Tijdschrift. Die reeks van koerante an tydskrifte 
wat hierop gevolg het, het tot baie laat in die 19e eeu maar ’n baie 
klein sirkulasie gehad, sodat selfs vandag nog dit nie ’n uitstaande 
volksgewoonte is om gereeld te lees nie. Selfs Die Kerkbode wat die 
Kerk van meer as 100,000 huisgesinne in die land verteenwoordig het 
maar net ongeveer 20,000 intekenare. 

Op ’n kenmerk van die Hollandse pers in Suid-Afrika gedurende 
die laaste eeu moet nog gewys wo'rd. Die Afrikaner was so gewoon 
om net sy Bybel en die paar godsdienstige boeke wat hy besit het 
alleen te lees, en sy uitkyk op die lewe was so gekleur deur die Bybelse 
en godsdienstige gedagtes, dat hy van die pers verwag het om ’n sterk 
godsdienstige rigting te vertoon. Inleidingsartikels was baie dikwels 
feitlik preke. „En tog was het schaars onnatuurlik in die dagen, 
toen de godsdienstige faktor het voornaamste voedsel was, dat als spyse 
opgedist werd....want het was deze soort spijze, waarnaar het 
publiek het meest verlangde. Het was destyds geenszins buitengewoon 
oom een zuiver werelds blad te vinden met een inleidingsartikel aan 


57 The Memoirs of Paul Kruger, pp. 12, 13. Sien nog oor die skool as 
inrigting, Hoofstuk XIII. 

een godsdienstig onderwerp gewyd... .en met de helft van de nog 
overblyvende bescMkbare ruimte gevuld met korrespondenties en 
disputen over godsdienstige kwesties. ’ ’ 58 


Die geografiese omgewing moet beskou word as ’n kompleks van 
geleenthede waardeur die lede van ’n samelewing hulleself as per- 
sone sowel as die gesamentlike belange van die samelewing kan ont- 
wikkel. Dit was ’n wilde, onbeskaafde en onbekende wêreld wat die 
uiterlike omgewing uitgemaak het vir die Afrikaner in sy wordings- 
tydperk. Hierby het gekom die moeilikhede van verkeer waardeur 
hulle van mekaar en van die buitewêreld geïsoleer was, hulle gedwing 
was om eenvoudig en met vele ontberinge te lewe, en by hulle ont- 
wikkel het ’n praktiese sin van selfhelp. Die ossewa het sowel in 
die okkupasie van die binnelande as die vorming van die Afrikaner 
aard ’n nie onbelangrike rol gespeel nie. 

Die sielkunde van die Afrikaanse veld mag nie buite rekening 
gelaat word nie by die vasstelling van die vormende faktore nie. 

Die Afrikaner is voor alles ’n boer: sy uitsig op die lewe is deur 
en deur landelik. Die omstandighede van die plaaslewe bied ’n 
gunstige omgewing vir die aankweek en instandhou van die karak- 
teristieke deugde van die Afrikaner. 

Reeds vroeg in die Suid-Afrikaanse geskiedenis het die Afrikaner 
sy kenmerkende houding teenoor die inboorlinge aangeneem. Hy het 
Vir eie behoud instinkmatig hom verset teen elke vorm van ver- 
menging. Sy pynlike ondervindinge met die ontembare en wrede 
Boesmans, het by hom laat ontstaan ’n houding teenoor die inboorling 
in die algemeen wat alle sieklike humaniteit uitsluit. 

Omdat die Afrikaner gewoon geword het dat sekere werke deur 
inboorlinge gewoonlik verrig word, het hy ’n afkeerkompleks teen 
die doen van suike werk ontwikkel. Die aanraking met die sedelik 
laerstaande inboorling moet ook in aanmerking geneem word om 
sekere swakhede in sy karakter te verklaar. Ten spyte van sy sterke 
handhawing van die kleurlyn, is daar op te merk ’n toenemende be- 
langstelling in die opheffing van die inboorlinge. 

Feitelik die enigste kulturele invloed wat by die vorming van 
die Afrikaner getel het was verstrek deur die lees van die Bybel 
en ’n paar ander godsdienstige boeke. Die kerk het egter meer en 
meer begin te beteken, en het veel bygedra om die Afrikaners tot ’n 
homogene nasie te vorm. Die skool in die moderne sin het nie be- 
staan nie; en eers in 1824 het die pers vir die Afrikaner van beteke- 
nie begin word. 


58 J. H. Hofmeyr, Het Leven van Jan Hendrik Hofmeyr, p. 53. 

DIE SOSIALE GEWETE IN 
WERKING. 




HOCXFSTUKJ XII. 


AFRIKANER KARAKTERTREKKE. 


1. Inleiding. 

Om die volksgewete te beskryf is dit nodig dat die onderskeie 
.aspekte van die een komplekse werklikheid afsonderlik behandel sal 
word. Die logiese differensiasie wat by so ’n analitiese beskrywing van 
•die geheel noodsaaklik is, bring, egter, die gevaar mee dat die gewete as 
’n versameling van los skakels sal voorgestel word. Sodra die aandag 
aan besondere trekke van die sosiale gewete, wat ’n sielkundige een- 
heid is, gegee word met uitsluiting van andere aspekte, kan maklik 
aan die waarheid van die geheel te kort gedoen word. „To analyse 
and explain is to disintegrate; hence in the search for social verities 
we are constantly in danger of dissipating them, of making them 
intangible. ’ ’ 1 Elke trek in ’n karakter staan teenoor ’n ingewikkelde 
psigiese agtergrond, met belangrike ander dele waarmee dit nie altyd 
logies versoen kan word nie. Die logika van die emosies en impulse, 
waarmee so ’n trek onlosmaaklik verbind is, val nie altyd saam met 
die logika van die rede nie. Die een trek staan soms paradoxaal 
teenoor ’n ander ewe belangrike trek in die karaktereenheid. Dit is 
nodig om by die onvermydelike beperking van die aandag op afson- 
derlike trekke van die volksgewete, altyd in die oog te hou die veel- 
sydigheid van die vormende faktore, as ook van die sielkundige ver- 
band waarin die een trek nie die volkskarakter met andere trekke 
daarin, en met die hele volksgewete staan. 

Daar is nog ’n ander gevaar wat ons moet probeer vermy. Daar 
is, aan die een kant, so het ons so ewe gesien, die gevaar dat ons deur 
logiese generalisasies die sosiale gewete te sien sal gee as ’n abstrakte, 
lewenlose voorwerp, ’n gestandaardiseerde meganisme, waarvan die 
onderskeie aspekte as los skakels teenoor mekaar staan. Maar, aan 
die ander kant, is daar die gevaar dat as die oorsig van die volks- 
karaktertrekke meer bloed en lewe besit, meer die karakter van ’n 
konkrete persoon vertoon, ons dan nie die volksgewete sal te sien kry 
nie soos dit in die egte deurslag-Afrikaner waargeneem kan word nie, 
maar wel ’n besonder mens, gesien uit ’n besondere standpunt. Dit 
is, in die gesig van sulke steurende faktore, wel redelik te betwyfel 
of ’n volkome juiste beskrywing van die volksgewete gegee kan word 
sonder ’n volledig alles-insluitende oorsig, van sowel die aangebore 


1 Mecklin, Social Ethics, p. 99. 

neiginge, die vormende omstandighede, as ook die inhoud en werking 
van die gewete (as dit moontlik was) insake elke moontlike optrede 
in die samelewing. Ons stel ons egter ’n veel nederiger taak voor, 
om naamlik maar aan te dui in ’n beperkte oorsig, met inagneming 
van bogenoemde gevare, wat die hoofinhoud is van die sosiale gewete 
van die Afrikaner. 

By hierdie oorsig van die sosiale gewete in werking gaan ons 
uit, onder ander, van die sosiologiese bevinding dat die sosiale gewete 
miskien beter as elders waarneembaar is in die erkende trekke, die 
bekende deugde en swakhede van ’n volk; in die aard en werking van 
erkende volksinrigtinge; in die volksverhoudinge tot andere volke en 
rasse; in sy behandeling van geslagskwessies; en in sy optrede teen- 
oor sosiale patologiese toestande. 

By die behandeling van die vormende invloede is dit moontlik 
om meer objektief te werk te gaan, en die subjektiewe oordeel meer 
op die agtergrond te skuif. Waar ons nou, egter, te doen het met die 
beskrywing van die volksgewete in werking, moet, dit spreek vanself, 
die behandeling meer van die persoonlike beoordeling en ewaluering 
van die ondersoeker vertoon. Ook hier het ons, egter, probeer deur 
getuienisse ons mening so veel moontlik te staaf. 

Die gewete in werking kan nie beskryf word nie sonder om van 
tyd tot tyd terug te verwys na die vormende faktore wat in die 
vorige deel behandel is. Veral wat die karaktertrekke van die Afri- 
kaner betref, het ons in die vorige deel dikwels geleentheid gehad om 
daarna te refereer. Hier kan ons nou die algemene trekke in betrek- 
kelik korte bestek behandel, aangesien hierdie hoofstuk grotendeels 
’n resumê van die vorige deel is. 

2. Godsdienssin. 

Sonder enige twyfel moet ons die Afrilraner volksgewete as 
godsdienstig, bestempel. Siedel wys daarop dat „Ein nicht gottes- 
fiirchtiger Menseh wird einen Schlecterzogenen gleichgeachted. ’ ’ 2 
Die Afrikaner kan hom moeilik ’n ander as godsdienstige lewens- en 
wêreldbeskouíng voorstel. Die tipiese Afrikaner het ’n afkeer van 
alle sekularisme. 

Hy is, oor die algemeen, Calvinis in sy lewensrigting; en Calvi- 
nisme wil nog meer as andere godsdienstige rigtinge dat die lewe as 
een geheel beskou sal word; en dat die hele lewe deur godsdienstige 
sanksies beheer sal word. Die Bybel was die aangenome rigsnoer van 
die lewe vir die Afrikaner in die tydperk van sy geskiedenis toe die 
mees blywende volkstradisies gevorm is. Die Bybelse gedagte- 


2 Transvaal, p. 173. 

wêreld, wat hy sy eie gemaak het, het vir hom die koers aangedui 
in die beoordeling van sedelike en sosiale kwessies. As ’n voorbeeld, 
onder vele nit die geskiedenis, van die religieuse impetus van die 
volksgewete kan genoem word die wyse waarop die „national scouts” 
bejeën is na die Boereoorlog: „It was decided that the national 
scouts must confess guilt and ask forgiveness before they could re- 
ceive the sacrament of the Church. ’ ’ 3 Die Afrikaner soek instink- 
matig na ’n godsdienstige sanksie of ’n godsdienstige rasionalisasie 
vir sy optrede. 

Hierdie feit dat die Afrikaner volksgewete godsdienstig en Bybels 
georiënteer is, het die Afrikanervolk karaktervol en sedelik hoogstaan- 
de gemaak. Wanneer, egter, die bybelse voorskrifte en gedagte- 
wêreld in die gemoed van die Afrikaner, wat intussen met die seku- 
larisme van die moderne wêreld ter dege in aanraking gekom het, 
slegs ’n herinnering en vorm word, is die Afrikaner in groot gevaar 
om, sonder anker, sedelik en nasionaal skipbreuk te ly. 4 Bn dit lyk 
ook ongelukkig of hy vinnig begin los raak van sy godsdienstige, 
bybelse en kerklike tradisies. Die nuwe wêreld lyk vir baie Afrika- 
ners, wat deur die moderne toestande, vinnig gesekulariseer word, so 
anders as die bybelse wêreld, gesien uit ’n oor-konserwatiewe oogpunt. 

Waar die godsdienstige sanksies meer ’n saak is van blote oor- 
erwing, en vorm, as van persoonlike oortuiging — iets wat ongetwy- 
feld veel voorkom — kan verwag word dat daar vele inkonsekwensies 
sal opgemerk word. In teenstelling met die verhewendheid van sy 
aangenome godsdienstige voorskrifte, is daar by die Afrikaner dik- 
wels op te merk ’n sedelike laksheid en onverantwoordelikheid wat 
laat twyfel aan die egtheid van die godsdiens van vele. Met sy gods- 
diens verenig die Afribaner, bevoorbeeld, dikwels ’n slimheid, ’n 
welberekende diplomatiek, wat geheel uit sy pleb is. 5 „In weerwil 
hunner strenge vroomheid zijn de Boeren gewoonlik ruim van ge- 
weten. ’ ’ 6 Beskuldiginge van byoogmerke en oneerlikheid word 
vryelik in Suid-Afrika onderling na die hoofde van publieke manne 
en leiers gewerp; en die gevolg is „The Boers do not trust even though 
they understand each other. ’' 7 


8 Colquohoun, The Africander Land, p. 152. 

4 Onrustbarend is die feit dat die gevalle van ernstige misdaad waarby 
Afrdkaanssprekendes betrokke is vinnig toeneem. 

s Sien Hoofstuk XVI. 

6 P. Fredericq, Suid-Afrika, p. 19. Ook Lichtenstein reeds wys hierop. 
„. .. .Their total want of true religious principles, though making much 
external profession of piety.... ” Travels, p. 463. 

7 Colquohoun, The Africander Land, p. 206. 

3. Konserwatisme. 

In sy sedelike optrede vertoon die sosiale gewete van die Afrika- 
ner ’n sterk konserwatisme. Dit is wat ons kan verwag by ’n volk 
wat so ’n belangrike plek gee aan die toepas van godsdienstige sank- 
sies. Die godsdiens tog is een van die mees behondende invloede in 
’n volk se lewe. In sy bele uitkyk op die lewe is die Afrikaner 
konserwatief. Soos in sy godsdiens is hy, oor die algemeen, nie haas- 
tig om nuwerwetse gedagterigtinge of nuwe praktyke te aanvaar nie. 
Die seun het tot ten minste nog onlangs nog net so geboer soos sy oupa. 
En juis omdat die Afrikaner hom nie maklik by nuwe omstandighede 
aanpas nie, raak vele ten agtere in die stryd om die bestaan. Die 
armblanke is in ’n sekere mate die uitvloeisel van hierdie trek om 
op die ou bekende paaie, hoe vol gate hulle ook al mag wees, voort 
te sukkel; om by elke nuwe geleentheid ’n bietjie te wag, en die kat 
uit die boom te kyk; en om by onderneminge en voorgenome verbe- 
teringe tot stilstand te kom met die verontskuldiging: Dit is goed- 
genoeg vir eers. Ook in die politiek word soms in die gesig van groot 
volksprobleme die leuse gehuldig: laat dinge maar ontwikkel! Met 
tyd kom raad. 

In meer suiwer etiese aangeleenthede openbaar hierdie konser- 
watisme hom in die handhawing van gevestigde gebruike en inrigtinge. 
Op die heiliging van die Sondag word veel nadruk gelê, en die tipiese 
Afrikaner word in ’n groot mate hierdeur onderskei van sy gewone 
Engelse medeburger. Die sosiale gewete van die Afrikaner word 
gevoelig geskok deur enig iets wat die heiligheid van die huweliks- 
band ondermyn; alle uitbreiding van egskeidingsgronde word met 
erns bestry; en die Afrikaner het ’n walging aan alle poginge tot 
geboortebeperking. Ons merk hierdie neiging tot konserwatisme ook 
op in die puriteinse houding wat die sosiale gewete handhaaf insake 
sekere plesiere en genietinge: die Afrikaner kyk nog na vele heden- 
daagse plesiere met oë van een of twee eeue gelede. Ons mag ook 
nog noem as blyk van die konserwatisme van die volksgewete, die be- 
sliste weiering om die tradisionele houding teenoor die inboorlinge 
te verander. 

Hierdie konserwatisme van die volksgewete word al meer onder- 
hewig aan die trek en pluk van moderne, uitheemse strominge. Die 
toestroming van vreemde elemente na Suid-Afrika sedert die ont- 
dekking van diamante, en die ontginning van die ryke gouderts van 
die Iiand, het nuwe probleme laat ontstaan byna op elk gebied. Die 
Anglo-Boere oorlog het die Afrikaner volkslewe geheelenal ontwrig; 
en hoewel dit bygedra het om die Afrikaner volk meer bewus te maak 
van sy eenheid deur die hele Snid-Afrika, en nasionalisme sterk laat 
bons het deur al sy are, het dit ook die Afrikaner voor ’n nuwe Suid- 

Afrika te staan gebring, met nuwe kontakte wat nnwe verhoudinge 
vereis. Dan ook is Snid-Afrika, soos die res van die wêreld in die 
laaste kwarteeu oorgegaan tot ’n vinniger versnelling van die lewe 
op elk gebied. Die gejaagdheid van die moderne masjienbeheerde 
lewe, met die toepassing van die wondere van die moderne tegniek 
het ook die Afrikaanssprekende Afrikaner in die maalstroom gebring, 
waarin wysiginge selfs van baie eerbiedwaardige instellinge en oor- 
tuiginge nie uitgesluit is nie. 

Onder hierdie toets het die Afrikaner oor die algemeen op sede- 
lik gebied goed gepresteer, dank sy sy aangebore neiging tot konser- 
watisme. Daar is vele, veral die wat alle ekonomiese selfstandigheid 
verloor het, of wat geiirbaniseer is, alle verband met die platteland 
verloor het, wat uit die volkstroom uitgeraak het, en ongelukkig soms 
as sedelike wrakke op die walle rond lê. Maar die Afrikaner, oor die 
algemeen, is taai en handhaaf sy mees tiperende houdinge en oortui- 
gige: hy is besig om in nuwe omstandighede sy ewewig te vind, en 
koers te hou in die rigting waarop die grondlêers van die Afrikaner 
volk aangestuur het. Wie met ons studentelewe bekend is, is oortuig 
dat daar ’n gesonde aanpassing in die tradisionele rigting van die 
volksetos by die toestande van die modeme wêreld plaasvind. Waar 
die tipiese Afrikaner hom aanpas by die hedendaagse toestande, of 
dit in die godsdiens of in die boerdery of in die sosiale wêreld is, toon 
hy homself nie ’n radikaal te wees nie: hy soek om soveel van die 
oue te behou as wat hy maar kan; of om die tradisionele te handhaaf, 
selfs soms in ’n moderne tooisel gehul. 

4. Waardig’heidsbesef. 

Die sosiale gewete van die Afrikaner is aristokraties gekleurd. 8 
Die Afrikaner het in sy optrede teenoor sy medemens, waar dit sede- 
like kwessies betref, ’n sterke waardigheidsbesef. Die indruk wat ’n 
tipiese Afrikaner boer op die toeskouer maak is dat hy bewus is van 
sedelike en ekonomiese selfstandigheid. Hy is iemand, wat bewus is 
van ’n roeping in die lewe, wat bestem is om ’n plek in te neem in 
die wêreld, en op wie daar verantwoordelikheid rus. In die lange 
en bange stryd in die binnelande om homself en sy ideale te hand- 
haaf teenoor ’n onvriendelike natuur, wilde diere en gevaarlike bar- 
bare, gepaard met die ontbering van die noodsaaklikste geriewe, het 
hy geleer om op God te vertrou en om homself te help. Hy is iemand 
wat bewus geword het van sy sedelike meerderheid en persoonlike 
waardigheid. Op sy plaas het hy, byna as ’n patriarg, ’n waardige 
plek ingeneem; en hy het deur sy eenvoudige maar kragtige persoon- 


3 Vergelyk Mecklin, wat beweer: „But Calvinism was. .. . fundamentally 
aristocratic rather than democratic.” Social Ethics, p. 40. 

iikheid respek afgedwing. Scully meld die aanwesigheid van hierdie 
tipe in die distrik van Tarkastad: „The distriet contained many 
specimens of that admirable class which is now so rapidly passing 
away: the patriarchal, unsophisticated Boer who holds fast to the 
traditions of rectitude, piety and hospitality. ’ ’ 9 En Spruyt beweer: 
„De Afrikaansche Boer is.... ’n geboren aristocrat.... Daarom be- 
heerst de Boer de inboorling eenvoudig door het levendig besef van 
zijn zedelijke meerderheid, dat hy den barbaar inboezemt. ’ ’ 10 

Veel in die gedrag van die Afrikaner is aan hierdie aristo'kratiese 
houding van bewuste superioriteit toe te skryf. Sy houding teenoor 
die ínboorling en sy sterk afsku teen alle vermenging van ras en 
bloed; sy vryheidsdrang waardeur hy geïnspireer was om hom te 
verset teen die magtige Britse Ryk; sy onafhanklikheids- en eergevoel 
wat rusteloos bly totdat alle sweem van onderhorigheid weggeruim 
is; sy ongeseggelikheid, wat soms selfs as dom-astrantheid bestempel 
moet word; sy afkeer daarteen om, selfs by drukkende ekonomiese 
behoeftes, as kneg by iemand anders op te tree; sy weiering om sy 
taal prys te gee, in die oortuiging dat „die taal van die oorwinnaar 
in die mond van die oorwonnene is die taal van slawe; ” en, om nog 
een trek te noem, sy ongekunstelde gasvryheid, en grootmoedige be- 
leefdheid teenoor vreemdes, staan in nou verband met die ingebore 
waardigheidsbesef van die Afrikaner. 

Hierdie trek begin ongelukkig onder die minder bevoorregte 
deel van die volk vinnig te verminder, en by vele het dit reeds plek 
gemaak vir ’n neertrekkende minderwaardigheidsgevoel. Die ou 
agrariese selfstandigheid het die Afrikaner moeilik in die moderne 
industriële stryd om die bestaan kon handhaaf; en die premium wat 
in die besigheidswêreld, veral in die groot stede, op Engelse denk- 
beelde, en Engelse kultuur en taal gesit word, laat vele Afrikaners 
daartoe kom om hulleself en hulle taal en tradisies as minderwaardig 
te beskou. „Die Afrikaner wat in die Kaap, Johannesburg, Bloem- 
fontein of Durban kom, voel as ’n vreemdeling in sy eie land, en 
openbare kennisgewings verkondig in elke straat aan homself en die 
wêreld dat hy gereken word as van minder betekenis dan sy land- 
genote. Ongemerk het dit ’n verderflike uitwerking op sy selfrespek 
en lei tot morele sowel as nasionale verslapping.... ” * 11 Veral by 
die sogenaamde armblanke is dit dat die waardigheidsgevoel van die 
Afrikaner diep geknak is. Losgeruk van die grond, geslinger in die 


9 Reminiscences of a South African Pioneer, p. 44. 

10 Afrikaners en Nederlanders, p. 77. Vergelyk S. G. Millin, The South 
Africans, p. 160: „To four-fifths of the humanity in South Africa, then, 
every backvelder is an aristocrat.” 

11 Dr. Tobie Muller. Sien die beskrywing van sy lewe deur Dr. Keet, 
p. 144. 

maalstroom van die hedendaagse lewensomstandighede, hevind vele 
Afrikaners hulle vandag op die afdraende pad van die armblankedom. 
Sy waardigheidsbesef wat soos ’n dowwer wordende skadu hom 
darem nog bybly, is vir hom meer ’n hindernis as ’n bate. „Die 
armblanke is die man met ’n vurige onafhanklikheidsgevoel maar 
sonder die hoop om dit ooit verwesenlik te sien. Sy hande hang 
daarom slap, en sy hart is verlep. ’ ’ 12 Origens is daar ook ’n neiging 
selfs by die. meer gegoede Afrikaners waar te neem om minder op 
hulle eie bene te vertrou, en meer op steun van elders, van die rege- 
ring en van die kerk, staat te maak. 13 Tog die kern van die Afrika- 
ner volk het nog sy selfstandigheidsgevoel behou, en bekyk nog die 
lewe met oë wat getuig van ’n aangebore waardigheid. Tye van 
verslapping in die geskiedenis van die Afrikaner het telkemale met 
die aanbreek van ’n krisis ten einde gekom. Die sedelike krag en die 
persoonlike waardigheidsbesef, wat kenmerkend is van die Afrikaner, 
vind hulle beste openbaring as reaksies teen ongunstige omstandig- 
hede. In isolement het die Afrikaner sy heil gesoek, maar dit lyk 
asof die krisesse wat vermeerderde kontak meebring, nog meer bydra 
om sy geestesinhoud tot ontwikkeling te bring. Die onvervalste Afri- 
kaner voel dat hy dit in hom het om ’n waardige plek in die samele- 
wing in te neem, en hy gedra hom ooreenkomstig hierdie oortuiging. 

5. Die Afrikaner staan op sy Segte. 

Die sosiale gewete van die Afrikaner vertoon die neiging om 
gevoeliger te wees insake die handhawing van regte as in die nako- 
ming van maatskaplike pligte; om meer op die vryheid en voorregte 
van die indiwidu as op die sosiale eise en verpligtinge teenoor die 
samelewing die nadruk te laat val. Sir Harry Smith het dit reeds 
in sy tyd raak gesien as ’n kenmerk van die Afrikaner. Hy beskryf 
die Afrikaners in die binnelande as „.... Jealous to a degree of what 
they regard as their rights, constantly at variance with one another, 

and evincing want of mutual confidence_” 14 Buite die verplig- 

tinge van die huisgesin, en behalwe in die geval van ’n volkskrisis, 
vind die Afrikaner dit altyd ’n bietjie moeilik om hom te onderwerp 
aan maatskaplike eise. Dit is by uitsondering dat die gewone Afri- 
kaner werklik geesdriftig word insake sosiale verpligtinge. Hy mag 


12 Prof. N. J. Brummer, Die Wortel van die Afrikaanse Volkskarkter, 
p. 14. 

13 Vergelyk Wilcocks, Die Armblanke, p. 87: ,,’n Opvallende trek by 
’n aansienlike deel van die armblankes is die gewoonte om by ander, en 
veral by die staat, hulp te soek. Die gewoonte is nie tot die armblankes 
beperk nie, en na ons oordeel neem die neiging toe om van liefdadigheid 
afhanklik te wees.” 

14 Sien Dreyer, Die Kaapse Kerk en die Groot Thek, p. 151. 

oortuig wees van die noodsaaklikheid van die nakoming van die maat- 
skaplike verpligtinge, maar die indiwidnalistiese habitus, aangekweek 
in die pionierstydperk, laat hom nog so sterk geld dat die Afrikaner 
selde met entoesiasme sulke pligte uitvoer. 

As gevolg van hierdie neiging hou die gewone Afrikaner nie 
graag vas aan beginsels waardeur sy indiwiduele optrede en persoon- 
like vryheid ingekort word nie. Hy is opportunisties geneig, en volg 
makliker persone as om hom te laat lei deur beperkende beginsels. 
„Ons volk is een volk dat zieh heeht aan personen, niet aan begin- 

selen- Men kan dit dadelijk reeds merken als men naar een 

gesprek luistert over politieke zaken. De Bondsmannen zeiden vroe- 
ger steeds: Jan Hofmeyr het reg; dit en dat moet so wees, en dit en 
dat moet gedaan word. Maar ik twyfel er aan of men ooit ’n Boer 
heeft horen zeggen: Het beginsel door Jan Hofmeyr voorgestaan is 
het rechte.” 15 Die gebeurtenisse van die afgelope paar jare op 
politiek gebied is ’n welsprekende getuienis van die gehegtheid aan 
persone selfs met verloëning van lang gehuldigde beginsels. 

Die nadruk op vrye indiwiduele inisiatief en persoonlike optrede, 
wat die lewe in die wordingstydperk noodsaaklik gemaak het, het 
bygedra om ’n sterke habitus tot opportunisme en ultra-indiwidua- 
lisme aan te kweek. Indiwiduele inisiatief is ’n noodsaaklike vereiste 
vir leierskap; en dit is seker geen blote toeval tot die leiers wat uit 
die Afrikaner volk gespruit is, veral uitblink in die politiek en op die 
oorlogsveld, waar hierdie trek ’n groot bate is. Maar aan die ander 
kant, ondeugde wat taamlik dikwels by Afrikaners aangetref word, 
staan ook in verband met hierdie trek. Die neiging tot onenigheid 
tussen volksleiers en die sterke partysug wat so ’n groot deel van 
die geskiedenis van die Afrikaner volk aan ons te lees gee; die twis- 
gierigheid tussen bure wat vroeër veral so dikwels uitgeloop het op 
laster- en ander aksies in die geregshof; die eiesinnigheid en dom- 
astrantheid, gepaard met ’n oorversigtige wantroue, wat dit vir die 
Afrikaner so moeilik maak om saam te werk en te koopereer met sy 
mede-Afrikaner; die bekende ongeduld van die Afrikaner teenoor 
elke vorm van dissipline — hierdie en ander swakhede in die Afrika- 
ner karakter word aangemoedig deur die te sterke nadruk wat hy 
laat val op sy regte. 

6. Landelike Reaiisme. 

’n Kenmerk van die sosiale gewete van die Afrikaner is die 
groot waarde wat dit heg aan deugde wat in verband staan met die 
landelike uitsig op die lewe. Die Afrikaner is ’n boer; hy is by 


15 Van Oordt, Paul Kruger, p. 5. 

■uitstek ’n produk van die platteland. Die wye vlaktes en kie hoë 
berge, die tuin en die saailand, maar veral die weiveld met sy troppe 
vee, die afgesonderdheid, die ongestoorde kalmte en die natuurlike 
realisme van die boereplaas, en die eenvoud en ongekunstelde atmos- 
feer van die familielewe op die plaas, het noodwendig ook die sede- 
like uitsig van die Afrikaner beinvloed, en sy skaal vir die waardering 
van deugde help vorm. Bweas die stedeling in terme van sy om- 
gewing en volgens die vereistes van die stryd om te bestaan in die 
stad, oordeel oor die waarde van sedelike trekke, so gee die lande- 
like omgewing van die boereplaas aan die hand welke deugde die 
meeste waarde besit. Die sosiale gewete van die Afrikaner, gebore 
en gevorm op die platteland, is gevolglik landelik getint. 

Die gejaagde en gekunstelde lewe van die stede, sowel as die 
kuns en die kultuur waaraan die stedeling so veel aandag wy, laat 
hom, oor die algemeen, koud, nie omdat hy daarvoor nie aanleg het 
nie maar eenvoudig omdat dit nie so direk betrekking het op die lewe 
en onderneminge op die boereplaas nie: dit val nie binne die raam- 
werk van sy landelike uitsig nie. „And he has not, in his nearly 
three hundred years’ occupation of South Africa, made a significant 
contribution to the arts and sciences.” 16 

Lewende in gedurige aanraking met die realisme van die natuur, 
vertoon die Afrikaner in sy optrede ’n gesonde sedelike soberheid. 
In sy beoordeling van sedelike vraagstukke stroop hy alle bykomstige 
sake opsy: hy wil eenvoudig-pertinent wees. Hy verstaan nie en het 
ook geen geduld vir haarklowende logiese fynighede nie. Teen alle 
seremonies en opgesmuktheid het hy ’n sterke afkeer. Hy leef on- 
gekunsteld eenvoudig; hy kom so veel moontlik sonder te veel geriewe 
klaar; en hy steur hom baie min aan die inhibisies van die konvensie. 

Die noue aanraking waarmee die mense op die plaas met mekaar 
saamlewe en saamwerk, laat daar ontstaan ’n gevoel van kameraadskap, 
wat die basis is van ’n natuurlike humaniteit, ’n ongekunstelde 
vriendelikheid en hartelikheid in die omgang. Die hooggeroemde gas- 
vryheid van die Afrikaner staan ook in verband met die landelike 
uitsig op die lewe. Dit is op die plaas dat die sterke familiesin, wat 
alle klasse-onderskeiding uitgeskakel het, en bygedra het om die 
Afrikaners as ’n homogene volk aan mekaar te bind ontstaan het. 
Origens wys ons nog net daarop dat die Afrikaner nadruk lê op self- 
standigheid en ’n praktiese sin, waarvoor die landelike omgewing en 
toestande veelvuldige geleenthede verskaf vir ontwikkeling. 


16 S. G. Millin, The South Africans, p. 165. 

7. Reaksie-Stemming. 

Die omstandighede waaronder die sosiale gewete van die Afri- 
kaner sy inhoud en kleur gekry het, was, vir ’n groot mate, sulks dat 
hy hom alleen kon handhaaf, en sy volksidentiteit kon hehou deur 
sterk en aanhoudend te reageer, en hom te verset teen ongunstige en 
ondeimynende invloede. Die geskiedenis van die Afrikaner word vir 
’n groot mate saamgestel deur ’n reeks insidente van reaksie aan sy 
kant. Sy sosiale gewete is gebore in ’n proses van reaksie. Die Afri- 
lcaner vertoon gevolglik ’n neiging tot kontrariteit, suspisie en verset. 

Teenoor die neertrekkende, demoraliserende invloed van die om- 
ringende barbaredom, het die Afrikaner gereageer deur ’n sterke 
kleurlyn-kompleks te ontwikkel, en homself te verseker van sy eie- 
waarde en superioriteit oor die inboorling: hy is ’n baas. Die sosiale 
gewete beklemtoon derhalwe die deugde van rassetrots en selfrespek. 
Dit is in Suid-Afrika lasterlik om ’n blanke uit te maak vir ’n inboor- 
ling of ’n kleurling. Dit word as die veragtelikste ondeug beskou 
om praktyke te volg wat vermenging met inboorlinge bevorder. Die 
Afrikaner beskou die optrede van manne soos Philip en Read as ’n 
vertoning van sieklike humanisme, wat ’n onredelike en derhalwe 
onsedelike gelykstelling van blank en gekleurd beoog. 

Teenoor elke poging wat sy vryheid wou beperk, of wat gestrek 
het om hom te ontstam, te denasionaliseer, en teen alles wat sy angli- 
sasie moes bewerk, het hy hom verset. Dit is uit hierdie oogpunt dat 
ons die beweerde rassehaat van die Afrikaner teen die Bngelsman 
moet beoordeel: die Afrikaner is nie ’n rassehater nie; hy is net ang- 
stig om sy eie te handhaaf en Afrikaner te My. Uit hierdie oogpunt 
moet ons ook die sosiale gewete van die Afrikaner beskou om reg te 
kan verstaan waarom hy toegeeflikheid insake sy taal of tradisies 
verontwaardig met die veelseggende woord, papbroekigheid, veroor- 
deel. Die ondeug wat die Afrikaner baie sterk voel en afkeur is 
morele lafhartigheid en ruggraatloosheid, wat deur naapery lei tot 
verswakking van die volksbestaan. Dit is ook op grond van hierdie 
reaksiestemming dat ons enigsins ltan verstaan die oorsprong en die 
motief van die intense politieke bitterheid tussen Afrikaners wat tot 
verskillende partye behoort. 

Dit is uit die siel van die Afrikaner, wat besef dat hy regte besit, 
en wat homself gereed gevoel om kragtig te reageer teen alles wat 
indruis teen sy sy volksidentiteit en sy volksindiwidualiteit, dat die 
digter spreek as hy sê: — 

„Ek hou van ’n man wat sy man kan staan; 
ek hou van ’n arm wat ’n slag kan slaan; 

’n oog wat nie wyk, 
wat ’n bars kan kyk; 
en ’n wil wat so vas soos ’n klipsteen staan. ’ ’ 


Of weer: — 

„Wees trou! 

Daar’s ’n volk te leer 
om homself te eer, 
te bou; 

om God, en God alleen te vrees, 
aan aard en taal getrou te wees, 
gesond en waar van hart en gees — 
Komaan!” 


8. Slimmigheid. 17 

Die sosiale gewete van die Afrikaner vertoon ’n eienaardige 
vindingrykheid, ’n vemuftige plooibaarheid wat ons nie met onreg 
nie met die karakteristieke Afrikaanse woord, „slimmigheid,” kan 
heskryf. In ’n bespreking van die deugde en swakhede van die Afri- 
kaner, sê Prof. Brummer omtrent hierdie trek, „As ek dit oorslaat, 
sou ek die prins uit Hamlet weglaat. ’ ’ 18 Die volksgewete kan nie 
as laks of onverantwoordelik bestempel word nie. Dit is eerder erns- 
tig en gevoelig. Die godsdienstige agtergrond in die samestel van die 
Afrikaner, met sy besef van roeping en verantwoordelikheid strek om 
die sosiale gewete lewendig en aktief te maak. Die gewete tel in die 
volkslewe van die Afrikaner. Maar tog moet ook aan die ander kant er- 
ken word dat die volksgewete ’n verbasende vindingrykheid soms ver- 
toon om met gerieflike rasionalisasies voor die dag te kom, en sy swak- 
hede met ’n wonderlike vertoon van diplomasie en slimmigheid soek te 
verbloem en te vergoelik. 

Uit seKbehoud teenoor ’n skraapsugtige owerheid, of teenoor die 
slinkse geslepenheid van die onmisbare smous, of ook in sy gedurige 
botsinge met die gewetenlose inboorling, het die Afrikaner ’n meester 
geword in die kuns van ’n slimme, uitoorlê diplomasie; sy gewete 
het ’n slimmigheidstemming aangekweek; en slimmigheid word as ’n 
kwasi-deug beskou en beoefen. Wat Moodie reeds in 1835 van die 
Afrikaner geskryf het, is nie geheel onwaar, selfs vandag nie: 
„Slimmigheid, or cunning is aeeounted among them the highest ac- 


17 Hierdie trek word meer volledig in Hoofstuk XVI bespreek. Ons 
volstaan hier met ’n paar algemene opmerkinge. 

18 Sien sy lesing oor „Die Wortel van die Afrikaanse Volkskarakter.” 

complishment and the most undoubted proof of talent. ’ ’ 19 Die Afri- 
kaner yind daar behae in om van sy grootste leiers van vroeëre tye 
sawel as van die teenwoordige te betitel met die woord „slim”. 


Resumê. 

By die beskrywing van die sosiale gewete is dit noodsaaklik dat 
onderskeie trekke afsonderlike aandag ontvang; maar die onderskeie 
trekke mag nie as membra disjecta behandel word nie. Aan die 
ander kant, moet die gevaar vermy word van ’n besondere in plaas 
van ’n deurslag-Afrikaner te beskryf. 

(Hierdie hoofstuk is grotendeels net ’n samevatting, in alge- 
mene terme, van uitstaande karaktertrekke, wat ook elders volleaiger 
behandel word. 

(a) Die godsdiens het sonder twyfel die hoofrol gespeel in die 
vorming van die Afrikaner; en gevolglik word sedelike kwessies ge- 
woonlik deur hom uit ’n godsdienstige oogpunt benader. 

(b) Die Afrikaner is behoudend teenoor gevestigde gebruike en 
bestaande verhoudinge. Die volksetos is betreklik staties; maar daar 
vind tog geleidelik ’n gesonde aanpassing by moderne toestande plaas, 
waarby die tradisionele, wel gewysig, maar in kern tog gehandhaaf 
word. 

(c) Deur ’n sterke gevoel van eiewaarde besiel, laat die Afrika- 
ner hom geld teenoor inboorlinge en vreemdes; en soek hy om te 
handhaaf wat sy eie is. Teenoor vreemdes wil hy grootmoedig en 
vriendelik wees. Onder die minderbevoorregtes is daar egter ’n toe- 
nemende minderwaardigheidsgevoel op te merk. 

(d) As indiwidualis geld vir die Afrikaner die handhawing van 
sy regte meer as die nakoming van maatskaplike pligte. Hy is geneig 
om sosiale inhibisies tot ’n minimum te reduseer. Hy het ’n habitus 
tot opportunisme ontwikkel. 

(e) Die natuurlike realisme van die lewe op die platteland waar 
die Afrikaner gevorm is, het aan hom besorg ’n agrariese skaal van 
sedelike ewaluasie. 

(f) Die Afrikaner is gebore in ’n proses van reaksie teen on- 
gunstige omstandighede en invloede. Daar is, gevolglik, in sy same- 
stel ’n neiging tot kontrariteit en suspisie aanwesig. 

(g) Die sosiale gewete van die Afrikaner vertoon ’n vernuftige 
plooibaarheid, wat gepasselik deur die woord „slimmigheid” aange- 
dui word. 

19 Ten Years in South Africa, deel I, p. 147. 


162 


HOOFSTUK XIII. 


IHEïCrTINGE. 


1. Die Inrigting as ’n Etiese Nonn. 

Die sosiale gewete is aktneel alleen in indiwidue wat in definitiewe 
verhoudinge tot mekaar staan, en wat ooreenkomstig bepaalde vorms 
saamlewe en saam funksioneer. Die proses van assosiasie in die same- 
lewing kan nie in terme van suiwere biologiese verhoudinge beskryf 
word nie; sOaim te lewe m die mmtskcuppy is oorweënd ’n psigiese en 
etiese •ondernemimg. 1 Die vorms waarvolgens indiwidue saamlewe, dit 
wil sê, die inrigtinge het derhalwe ook ’n besliste etiese betekenis. 
En die betekenis van inrigtinge bestaan nie, in die eerste instansie, 
in die uiterlike, sigbare vorms daarvan nie, maar veral, en voor ailes, 
in die etiese strekking, in die rigting-aangewende suggestie daarvan. 
Inrigtinge kan alleen dan reg verstaan word, as dit as etiese tradisies 
beskou word: draers van die ervaringe van die verlede. „Prevailing 
norms of thought and aetion are refleteed in institutions. The indi- 
vidual must utilize these traditions as his indispensable means of 
dealing with men and things. He must feel, reason and aet according 
to the pre-determined forms of national and even racial experience.” 2 3 
Inrigtinge staan dus vir sedelike begrippe wat in die verlede van 
waarde was vir die proses van saam te lewe; maar, as sulks is inrig- 
tinge sedelike rigting-aanwysers. Elke inrigting verteenwoordig 
maatskaplike ideale wat by die lede van die samelewing aangeprys 
word. „An institution implies a purpose or sentiment of more minds 
than one, and a more or less permanent embodiment of it.... The 
institutions, whieh as ethical ideas constitute mind, are, like a 
theory, attempts at unity in face of needs, pressures, facts and 
suggestions which arise in what we call our surroundings. ’ ’ * 

Omdat gevestigde inrigtinge op n’ instinktiewe basis berus, waar- 
de volle ervaringe van die verlede bewaar en beskikbaar stel vir die 
hede, en as pre-determineerde sosiale en etiese norms hulle laat geld, 
voorsien hulle in wesenlike behoeftes en eise van die samelewing en is 
daar gevolglik sterke sentimente aan verbind. Inrigtinge is derhalwe 
onder die vemaamste vorms van sosiale kontrole. Die sosiale gewete 
word gaandeweg vasgelê, en as ’t ware, gematerialiseer in die inrig- 


1 Sien Albion Small, General Sociology, Hoofstuk I. 

- Mecklin, Social Ethics, p. 204. 

3 Bosanquet, Philosophical Theory of the State, pp. 298, 299. 

tinge van ’n volk. Omdat die sosiale gewete vorm gekry het in 
inrigtinge, is dit deur inrigtinge dat dit hom veral kragtig laat geld. 
Sakelik, dan, dui inrigtinge die inhoud aan van die sosiale gewete; 
terwjd hulle funksioneel dien as die vernaamste middel vir die toe- 
passing en in werkingstelling van die sosiale gewete. 

Die indiwidu ontwikkel en word gesosialiseer deur hom gaande- 
weg beter aan te pas by sy sosiale omgewing. Deur sy gedurige 
aanraking met andere ooreenkomstig die gevestigde vorms in die 
proses van assosiasie, dit wil sê, deur sy verkeer met andere in die 
verskillende inrigtinge, assimilieer hy die sosiale norms van die 
sosiale gewete. Die uiterlike vaif* die inrigtinge word so subjektief 
en persoonlik: die etiese suggesties van die sosiale gewete soos deur 
die inrigtinge voorgestel, word sedelike norms vir die deurslag-persoon. 

2. Inrigtinge waarop die Afrikaner Hadruk lê. 

Inrigtinge, dan is die vrug van die werking van die sosiale 
gewete, en dien as norms vir die lewe in die samelewing. As sosiale 
norms verskaf dit vir ons ook definitiewe aanduidinge van die aard 
van die volkskarakter. Maar alle inrigtinge is vir die sosiale gewete 
nie van gelyke waarde en betekenis nie. Die sosiale gewete neem 
wel vorm in inrigtinge, maar kan nie meganies daarin beperk word 
nie. Dit diskrimineer tussen en beoordeel die inrigtinge waarin dit 
vorm aangeneem het. Die bestaan van ’n besondere inrigting in ’n 
samelewing is ’n bewys dat die inrigting volgens die oordeel van 
die sosiale gewete waarde besit; en die mate van die nadruk wat een 
inrigting in vergelyking met andere inrigtinge ontvang van die 
gewone deurslag-lid van die samelewing, is te wyte aan die diskri- 
minasie van die sosiale gewete tussen de onderskeie inrigtinge. Dit 
wil sê: ’n gevestigde inrigting gee ons ’n kyk in die samestel en 
aard van die sosiale gewete nie net deur sy bestaan nie, maar ook 
deur die plek wat dit inneem in die reeks van erkende inrigtinge. 
Andersom weer, die afwesigheid van ’n inrigting, of die minder- 
waardige plek wat ’n bestaande inrigting inneem, strek om aan te 
toon dat dit nie deur die sosiale gewete hooggeag word nie. ’n 
Samelewing wat inrigtinge soos stiergevegte, gladiatore-vertoninge, 
of die duel toelaat en aanmoedig, is klaarblyklik in die inhoud van 
sy sosiale gewete verskillend van ’n samelewing wat aan sulke ge- 
bruike ’n walging het en dit nie duld nie. 

Sosioloë het nog nie ’n algemeen bevredigende basis vir die 
indeling van inrigtinge kon vasstel nie. 4 Maar vir ons doel is dit ook 
nie nodig nie. Ons probleem hier is nie ’n objektiewe klassifikasie 


4 Sien o.a. Ellwood, Sociology in its Psychological Aspects, pp. 345— 
351; Gillin and Blackmar, pp. 157—160. 

van al die inrigtinge in die volkslewe van die Afrikaner nie; maar 
wel om te probeer vas te stel op welke inrigtinge laat die Afrikaner 
by voorkeur die nadruk val. 

By ’n oorsig van die inrigtinge wat in verband staan met die 
Afrikaner volkslewe, blyk dit al dadelik dat die nadruk val op die 
inrigtinge wat van die mees fundamentele belang vir die voortbestaan 
en welsyn van die groep is. Die inrigtinge wat veral tel in die volks- 
lewe is klein in getal, en staan veral in verband met die grondver- 
eistes van die samelewing. Dit is wat ons kon verwag as ons in 
aanmerking neem dat die Afrikaner op die platteland ontstaan het, 
waar die lewe nie ’n groot spesialisasie van aktiwiteite vereis nie. In 
'n landelike omgewing soos die van die Afrikaanse platteland is daar 
nie die geleentheid, of die noodsaaklikheid om inrigtinge te vermenig- 
vuldig soos wat ’n geiirbaniseerde omgewing vereis. 

Dat die huisgesin in die waardeskema van die Afrikaner bo aan 
die lys staan, sal seker nie kan betwyfel word nie. Die godsdienstige, 
en by name die Calvinistiese uitsig op die lewe, verenig met die 
agrariese omgewing van die Afrikaner, het bygedra om die sentimente 
wat in verband staan met die familielewe, te aksentueer. Die huis- 
gesin is by die egte Afrikaner die sosiale eenheid by uitstek. Naas die 
huisgesin is die Kerk die inrigting, waarin die Afrikaner sy maatskap- 
like verband die sterkste gevoel. Yir sy Kerk, en in verband met 
kerklike instellinge en inrigtinge, is hy gereed om groot opofferinge 
te doen; en sonder die Kerk voel die tipiese Afrikaner ongelukkig. 
Die skool, soos dit vandag bestaan, was nie bekend in die wordings- 
tydperk van die Afrikaner nie: sy plek was ingeneem deur die huis- 
gesin. Die baanbrekers was angstig om meer onderwys te gee aan 
hulle kinders, maar moes die skool grotendeels ontbeer. Dit is dus 
nie te verwónder dat die skool, waaraan so veel behoefte gevoel was, 
nou naas die huisgesin en die Kerk ’n ereplek ontvang. Sulke inrig- 
tinge soos bibloteke, musea, kunsgalerye, wat as uitbreidinge van die 
skool kan beskou word, ontvang egter nog nie veel belangstelling nie. 

Die tipiese Afrikaner laat hom soms met ’n oormaat van geesdrif 
wegvoer deur die partypolitiek. Dit is egter nie omdat die inrigtinge 
wat in verband staan met die staatslewe as sulks hom so besonder 
interesseer nie, maar omdat hy as indiwidualis instinkmatig op sy 
regte jaloers is, en daarby geleer het uit ondervinding van die ver- 
lede dat hy homself as Afrikaner alleen dan kan handhaaf as hy op 
sy uiterste hom inspan. Sodra sy party die aorwinnmg behml Juet 
e»n, na sy menvng, die gevam verby is, verslap hy. Die Afrikaner is 
’n partyman, en binne die perke van die breë volksaspirasies laat 
hy hom lei nie soseer deur beginseís nie as deur die persoonlike 
invloed van leierk. 

Toe die Afrikaner elke dag in gevaar verkeer het weens die 

moontlike aanvalle denr wilde Boesmans of veglustige Kaffers, het 
hy die kommandostelsel ontwikkel en in die lewe gehou; maar nou dat 
die eise van die lewe dit nie meer nodig maak nie, het die Afrikaner 
byna geheeT en al sy helangstelling in militaristiese inrigtinge verloor. 
Selfs sy liefde vir die sogenaamde wapenskouinge het verdwyn. Die 
Afrikaner, hoewel hy groot militêre leiers voortgebring het, is geen 
inilitaris nie. 

Inrigtinge wat in verhand met die sport staan geniet wel sy 
aandag, en hy het wel ook heelwat daarin gepresteer, maar tog is dit 
vir die Afrikaner ’n bysaak. Selfs sy jagtersgewoontes begin hy 
te sublimeer in die rigting van die handel: hy is nie meer, soos vroeër 
die geval was, van die jag afhanklik nie. Inrigtinge in verband met 
vermaakiikhede, behalwe in ’n mate die dans wat vroeër ook ’n 
groter plek ingeneem het, is nie baie prominent in die Afrikaner 
volkslewe nie. Daar is nog ’n puriteinse trek in sy samestel, wat hom 
terughou van ’n te grote aandeel te gee aan vermaaklikhede. Op die 
toneel vind die tragedie meer byval by die tipiese Afrikaner as die 
blyspel. 

Die Afrikaner is nie ’n handelaar nie: en gevolglik ten minste 
tot nog onlangs, het inrigtinge wat in verband staan met die handel, 
die besigheid en die industrie, nie veel Afrikaners getrek nie; maar 
met vermeerderde urbanisasie begin hy hom te laat geld in hierdie 
inrigtinge. Omdat hy te veel van ’n indiwidualis is, vind inrigtinge 
wat industriële of handelskoëperasie tussen Afrikaners beoog nie 
veel byval nie. 

Dit is nie nodig om ons oorsig te verleng nie. Daar kan nie 
twyfel bestaan oor die inrigtinge wat fundamenteel staan in die 
Afrikaner volkslewe nie. Ons gaan derhalwe enige van die funda- 
mentele inrigtinge van naderby beskou, om die karakter van dk 
Afrikaner daaruit te probeer beter leer ken. 

3. Die Familie. 

Nog meer as andere inrigtinge berus die familie onmiddellik op 
deíinitiewe, kragtige instinkte. Die geslagsdrang is een van die 
primêre kragte in die samelewing. „The attraction between men 
and women is just as fundamental a fact in the social life as the 
attraction is in physics. ’ ’ 5 Hierdie drang gee nie alleen aanleiding 
tot die besondere sosiale koordinasie, wat ons die huwelik noem, en 
wat die voortplanting van die ras moet verseker, maar ook laat dit 
hom, gesublimeer, geld in feitlik alle aspekte van die maatskaplike 
lewe. Is die geslagsdrang die basis waarop die familie gegrond is, 


5 Rauscenbusch, Christianity and the Social Crisis, p. 272. 

die ofuerlike instink is die band wat die familie tot ’n eenheid bind. 
Die tederheid en onselfsugtigheid waartoe die ouerlike gevoel inspi- 
reer, is die natuurlike bron van veel van die altruisme waardeur ’n 
samelewing veredel word. As die oefenskool by uitstek vir die 
deugde en verhoudinge wat van wesenlike waarde is in ’n goeie 
samelewing, is die familie sentraal onder die verskillende sosiale 
koordinasies. Sosioloë verseker ons dat as die familie nie hierdie be- 
langrike bydrae in die samelewing lewer nie, die uiteenspattende nei- 
ginge wat deur die dierlike instinkte verskaf word, oorweënde sal 
wees. 6 En Ellwood verseker ons: „It has become a truism among 
soeiologists that the famíly life is the chief generator cf altruism in 
society; and that the amount of altruism in any given society bears 
a close relation to the quality of its family. ’ ’ 7 

Die gevolgtrekking hieruit is baie blykbaar: die volk wat bestaan 
uit proporsio'neel die maksimum getal goeie huisgesinne, en wat die 
familie as ’n inrigting hoogstel in sy skaal van waardes, het die 
etiese en sosiale elemente aanwesig wat nodig is vir ’n gesonde 
sosiale gewete. 

Omdat die gesinslewe normaal so ’n sentrale plek inneem in 
•die samelewing, en in verband staan met byna elke aspek van die 
volkslewe, word in die familie die deugde en swakhede van die volk 
taamlik volledig gereflekteer. 

En andersom weer, omdat die samelewing in so veel belangrike 
cpsigte in die huisgesin as sosiale eenheid belang het, laat sosiale 
beweginge en toestande hulle sterk geld in die huisgesin. Probleme 
in verband met die familie staan in ’n onlosmaaklike betrekking tot 
toestande en probleme in die groot samelewing. 8 

Die wordingsgeskiedenis van die Afrikaner volk het dit meege- 
bring dat die familie in die oortreffende trap beklemtoon sou word. 
Die baanbrekers het met hulle Jiuisgesime die binnelande ingetrek. 
Die kerk en die skool as georganiseerde inrigtinge het agter gebly ; 
maar oor die padlose berge die wilde, onbekende wêreld in, het sy 
familie die baanbreker vergesel. Dit was die familie in die eenvoudige 
hartbeeshuisie, of soms selfs vir lang tye, in ’n skommelende watent, 
wat moes voorsien in al die sosiale behoeftes van die Afrikaner. 
Suid-Afrika is familiegewys geokkupeer en gemropaniseer. Dit is 
dan ook geheel natuurlik vir die geskiedskrywers van die Groot Trek 
om nie die name van die trekkers prominensie te gee nie, maar wel 


6 Sien Gillin and Blackmar, Sociology, p. 172. 

7 Sociology in its Psychological Aspects, p. 216. 

8 Vergelyk Mecklin, Social Ethi&s, p. 239. Hy bespreek die toene- 
mende aantal egskeidinge in Amerika en sê dan: „The unstable home mere- 
ly epitomizes the larger pr.oblem of our uncertain morality for all forces 
concerned register themselves in the home.” 

die name van die hooíde van families. Die trek na die binnelande 
gedurende die hele geskiedenis van die Afrikaner was ’n beweging 
van families. Die trekkers was oral tuis, want die familie het voorsien 
in hulle wesenlike sosiale behoeftes. 

„Maar dit is geen trekkers nie! Hierdie mense is almal tuis— 

Een vir een groepie by een vir een vuur is ’n huisgesin. 

Yader en Moeder, Ouma en Oupa, Boeties en Sussies, almal is 
daar; 

Elkeen vul sy eie ou plekkie, soos weleer op die plasie verlate. ’ ’ 9 

Familiebande en huiselikheid is kenmerkend van die Afrikaner 
samelewing. In 1873 is daar in die Herderlike Brief van die Sinode 
van die Kaapse Kerk besonder aandag gegee aan hierdie deug. „Wy 
verblyden ons erover dat huiselijkheid over het algemeen eene deugd 
van ons land is. ’ ’ 10 Getuienisse soos die volgende kan ons baie ver- 
menigvuldig: „De streelendste karaktertrek van de Kaapsche Hollan- 
ders is hunne liefde voor hunne familie. Tot in het tweede en derde 
geslaeht leven zy op dezelfde plaats... .Zy huwen jong en hebben 
over het algemeen zeer groot huisgezinnen... .Zij sehijnen waarlijk 
gelukkige familiën te zijn.” * 11 „The young (Boer) is a homeloving 
being. ’ ’ 12 „They hold up the sanetity of family life. ’ ’ 13 Verwysende 
na die tere houding van Gen. Smuts teenoor sy vader, sê sy biograaf: 
„Family ties are particularly strong among the South Afriean Dutch. 
Advocate Smuts is typical of his race in this respeet as in so many 
others. ’ ’ 14 

Met die toeneming van die industrialisasie en modernisasie van 
cnis land, en die vermeerderde kontak selfs met die mees afgeleë dele 
van ons land, het die Afrikaner familie veel van sy patriargale kleur 
verloor; en die kinders en f a.mil iele.de verkeer nou veel korter byme- 
kaar as vroeër, maar tog behou die familie ncg sy ereplek in die 
Afrikaner skema van waardes. Die verskynsel wat bestempel is as 
Der Amerikanismus, en wat bestaan in die neiging om die tehuis te 
laat vervang deur die losieshuis of hotel; of op sy beste om die huis 
maar te beskou as ’n onderdak, ’n eetplek en ’n slaapplek, maar nie 
as die middelpunt van die familielewe en die uitgangspunt van alle 
sosiale optrede nie, het onder die Afrikaners in Suid-Afrika nog nie 
veel veld gewin nie. 

Die plek wat die vrou inneegi in die familielewe bepaal byna 


9 Langenhoven, Die Pad van Suid-Afrika, p. 49. 

10 De Kerkbode, 13 Des. 1873. 

11 Cole, Mijn Verblijf aan de Kaap de Goede Hoop, p. 98. 

12 Mackinnin, South African Traits, p. 39. 

13 H. Freemantle, The New Nation, p. 24. 

14 Levi, Smuts, p. 4. 

geheel die sedelike toon en die opvoedkundige en sosiologiese waarde 
\an die huisgesin. ,,’n Volk is wat sy vrou is. Die vrou is die gewete 
van haax volk en sy waardemeter tegelyk. Die sedelike lewe van 
die volk word beheers deur die vrou, aan die vrou kan ons die sedelike 
toestand van die volk beoordeel. Die vrou is moeder van haar kind, 
lewensgesellin van haar man, suster van haar broer, nooi van haar 
jonkman — en haar invloed in al hierdie betrekkings is geweldig 
sterk. ’ ’ 15 Die huweliksformulier gangbaar in die Calvinistiese Gere- 
formeerde kerke gee wel die indruk dat die vrou ’n minderwaardige 
plek inneem in die huislike lewe en dat sy haar man „haar heer” 
moet beskou, wat as paterfamilias sonder kwalifikasie haar hoof en 
wet is. Die gepaste houding van die vrou teenoor haar man sou dan 
wees soos Milton dit beskryf: 

„My Author and Disposer, what thou bidst 
Unargued I obey; so God ordains; 

God is thy law, thou mine; to know no more 
Is woman’s happiest knowledge and her praise.” 

Maar in teenstelling met hierdie opvatting van die plek van die 
vrou in die familie, het die Afrikaner vrou in die praktyk ’n gelyke 
seggenskap met haar man. Die stryd en die ontberinge op die pad 
van die baanbrekers, toe die Afrikaner nasie gebore is, het die vrou 
saam met haar man deurgemaak. Hy het haar hulp en raad en verede- 
lende gemeenskap nodig gehad; en sy het hom nie net vergesel nie, 
maar hom ook daadwerklik gehelp en geïnspireer tot volharding. So 
het sy die kameraad van haar man geword, en die koningin van haar 
huis. „Dit is dan ook algemeen bekend, dat in daardie tyd en nou 
nog in die meeste gevalle die Boervrou die kampajon en die kame- 
raad van haar man is, wat in alle sake groot invloed en ’n groot sê 
het. Die Trekker en sy seun, die Boer, het byna nooit gehandel son- 
der medewete en raad van sy vrou nie. Maar weinig mans sal vandag 
uog daaraan dink om hulle eie ryperd te verkoop, as die vrou daar 
beswaar teen het, al is dit maar om die gevoel van sy vrou nie te 
kwes nie. ’ ’ 16 

En ook nie sonder gegronde rede nie is daar in die Afrikaner 
huis en samelewing so ’n prominente plek aan haar toegeken. Sy is 


15 O’Kulis, Die Boervrou, p. 179. 

16 Ibi&, p. 61. Vergelyk Tamplin, The Boers at Home, pp. 14 en 15. 
„South Africa is still one .of the countries in the British Empire where, 
outside England real homes exist.... And in that homelife woman reigns 
as wife and mother, and in no other sphere does woman appear to greater 
advantage, her scope for influence is unlimited, and her influence and 
character are calculated to affect generations yet to come. . . .To het 
children and servants her word is law.” 

ait wat haar volk in die geleentheid gestel het om ten spyte van die 
demoraliserende omgewing van die haanbrekerslewe, getrou te bly 
aan hulle tradisies. Die laksheid van sedes, ruheid en verwildering, 
en gevolglik vermenging met die inboorlinge, waartoe die omstandig- 
hede van die pionierslewe in ’n wilde, woeste wêreld, bewoon deur 
barbare, maklik aanleiding sou kon gee, is deur die aandeel wat die 
vrou in die lotgevalle van die trekkers geneem het, uitgeskakel. Die 
•vrou het haar man nie net vergesel nie, maar hom daadwerklik 
gehelp, saam met hom die natuur makgemaak, saam met hom alle 
swaarkry deurgestaan, en hom geïnspireer. In die voortrekkersfamilie 
is daar deur die moeder, die vrou, die suster, en die dogter ’n sede- 
like dampkring geskep, wat opgehef en veredel het. 17 „True as 
wives, tender as nurses, earnest in prayer and wise in council, these 
women not unnaturaÍÍy gained a lofty influenee amongst the migrat- 
ing people.” 18 Langenhoven laat in Die Iíoop van Suid-Afrika die 
Afrikaner vrou sê: „Bk moet gaan om my man te beskerm. Daar is 
die gevare van wilde diere, en roofsugtige, bloeddorstige barbare. 
Daarteen sal my man staan as ’n man. Maar daar is ander gevare. 
Ander voortrekkers is onder die wilde ingegaan, en is verlaag, en 
ontaard, en verbaster. Hulle het hul gewete vergeet, hul God ver- 
geet, hul blanke roem en adel vergeet. Bk moet gaan om my ma,n 
teen daardie gevaar te beskerm. Sy liggaam, my liggaam—wat is 
die? Ek moet gaan om met die hulp van God my man se siel te 
bewaar. ’ ’ 

Die familie in die Afrikaner volkslewe was en is nog vir ’n 
groot mate, ’n ekonomiese sowel as ’n sosiale eenheid. Die neiging 
van die stryd om te bestaan in die ge-industrialiseerde stede is om die 
familie op te breek en te indiwidualiseer. Elkeen moet, sover as wat 
dit familielede betref, maar sy eie koers gaan, en word onafhanklik 
gekontroleer deur sy plek in die industriële masjien. Hieraan is die 
Afrikaner nie gewoon nie. Die boerdery en die agrariese bestaan en 
omgewing het die strekking om die familie as ’n ekonomiese eenheid 
te steun en te sterk. Die sterke indiwidualistiese neiginge by die 
Afrikaner, gepaard met die betreklike afwesigheid van ’n sterke 
drang tot gereelde groephandeling buite die familie, word deur die 
sterke familiesin getemper en gesuiwer. Hier in die Afrikaner 
familielewe is daar ’n weldadige versoening verkry tussen die regte 


17 Vergelyk van der Werff, Traasvaal in Rouw en Roem, p. 165: „De 
echte Boer....was getrouw gebleven aan de oude traditieën van. . . . 
eerbied voor het huisgezin waardoor de Nederlandsche volkstam in het 
verre Zuiden zich steeds had' onderscheiden en waardoor hy krachtig was 
staande gebleven te midden eener vaak liederlijke en altoos veel talrijker 
inlandsche natie.” 

18 Alyward, The Transvaal of To-day, p. 32. 


170 



INRIGTINGE. 


en eise van privaatbesit en familiekommunisme: in die familie sorg 
almal en almal word versorg. 

In die familiemoraal vertoon die Afrikaner hom op sy beste. In 
die handel en in die politiek openbaar hy dikwels trekke en gesind- 
hede, waarop hy nie trots kan wees nie. Sy indiwidnalisme wat hom 
afkerig maak van dissipline, hom beweeg om sosiale inhibisies so veel 
as moontlik uit die weg te ruim, en hom traag maak in die nakoming 
van maatskaplike verpíigtinge, strek die Afrikaner nie tot roem 
nie. Maar in die familielewe en in die relasies tussen familielede 
onderling, vertoon hy karaktertrekke waardeeur ’n volk groot gemaak 
kan word. In die huisgesin weet die Afrikaner wat tug en dissi- 
pline is. 

„Daar is tug soos geen dwang ooit kan bring nie, 

Gesag soos geen wet ooit besit. Elkeen het ontsag vir die ander. 

... .Hier’s ’n gesag wat met liefde regeer, 

'n Tug deur liefde op liefde gehandhaaf, ’n diens waarin elk 
homself vergeet. 

En sy hoogste geluk in die swaarste offer aan dierbare vind. 


En ’n Hoger Gesag heers nog hier 

As die tug wat onderling bind. Want elke wa met sy huisgesin 

Yoer sy huisaltaar mee soos ’n ark van ouds.” 13 

Die helpmekaar-atmosfeer van die huisgesin, die ongekunstelde 
natuurlikheid, die heilige eerbied gepaard met ’n gesonde realisme 
waarmee geslagskwessies beskou word, en die eenvoudige maar uiters 
strenge publieke opinie van die gesinslede insake ongereeldhede in die 
verkeer tussen die sekse, is trekke wat in elke samelewing van die 
grootste waarde is. Die tradisionele gasvryheid en die ungekunstelde 
welwillendheid teenoor vreemdes is deugde wat gekoester word in 
die Afrikaner familielewe. 

4. Die Kerk. 

Die godsdiens het so ’n uitstaande invloed gehad in die vorming 
van die sosiale gewete van die Afrikaner, dat ons gedwing was in 
hierdie studie telkemale daarop terug te kom. Die Afrikaner kan 
nou eenmaal nie verstaan word nie sonder dat sy godsdiens byna by 
elke aspek van die volkslewe in aanmerking geneem word. Aangesien 
ons egter reeds min of meer volledig op die godsdienstige en kerklike 
uitkyk van die Afrikaner gewys het, sal dit genoeg wees om insake 


19 Langenhoven, Die Pad van Suid-Afrika, pp. 50, 51. 

die kerk as die inrigting wat die godsdiens verteenwoordig te volstaan 
met ’n paar algemene opmerkinge. 20 

(a) Hoewel die kerk as ’n georganiseerde instituut by die vorming 
van die sosiale gewete van die Afrikaner, nie so ’n groot regstreekse 
aandeel aanvanklik gehad het nie, was die kerk as tradisie altyd ’n 
kragtige aanwesige invloed. Selfs in die eensaamste uithoeke van die 
binnelande, waar die leraars en amptenare van die kerk, in die 
pionierstydperk nooit ingedring het nie, het die eenvoudige Afrikaner 
die bewussyn in hom omgedra dat hy tog behoort tot die Gerefor- 
meerde Kerk. Selfs toe, tydens die Groot Trek, die sinode „oorgehel 
het na die beskouing wat die Trek as ’n daad van ongehoorsaamheid 
teenoor die regeringsgesag veroordeel het,” 21 en die kerk geweier 
het om die sakramente aan hulle te bedien, 22 het die Trekkers deur 
hulle „representanten van den treksraad” met ’n dringende memorie 
gesmeek om „een trouwe Herder en Voorganger... .die hem vasthoud 
aan de zuivere oude Hollandsche Gerevormeerde Godsdienst, ’ ’ 23 vir 
hulle te stuur. Met die kwalifikasie wat die soewe gemelde feite 
meebring, kan ons ten volle met Ds. J. R. Albertyn akkoord gaan 
waar hy beweer: „Die Kerk was een van die vroegste maatskaplike 
instellinge in die volkslewe van Suid-Afrika. Die geskiedenis getuig 
ook dat die Kerk steeds in die nouste voeling met die groot volks- 
beweginge gebly het en in geen geringe mate daartoe bygedra het om 
die begrip van volkseenheid en saamhorigheid te doen ontstaan nie. 
Toe in afgeleë streke die begrip van ’n staat en ’n owerheid, met die 
verpligtinge wat daaraan verskuldig is, nog baie vaag en onbestemd 
was, het die kerk reeds lank as georganiseerde maatskaplike instelling 
opgetree en is as sodanig tot in die verste hoeke van die land erken. ’ ’ 24 
Die etiese en maatskaplike betekenis van die kerk in die Afrikaner 
volkslewe kan moeilik te hoog geskat word. 

Dit is ’n merkwaardige sosiologiese daadwerklikheid dat die 
Afrikaners gespruit uit verskillende Europese rasse, versprei oor ’n 
uitgestrekte oppervlakte, beïnvloed deur verskillende geografiese en 
klimatiese omgewings, tog so ’n sterke eenheidsbesef het en so ’n 


2 ° Sien Hoofstukke VI, VII, VIII en IX. 

21 Dreyer, Die Voortrekkers en hul Kerk, p. 4. 

22 Sien o.a. die Ringsbesluit (1840) van die Ring van Graaff-Reinet na 
aanleiding van ’n versoek van Ds. Taylor om die emigrante te bearbei: „Dat 
deze vergadering, veronderstellende dat de Wel. Eerw. Heer Taylor schrif- 
telijk permissie van Zijn Excellentie den Gouverneur verkregen heeft om 
voor den tijd van drie maanden buiten de grenzen te gaan, zoodanig verlof 
niet kan tegensta^n onder deze stellige voorwaarde dat Zijn Weleerwaarde 
aan deze vergadering de verzekering zal geven dat hij aldaar de Sacra- 
menten niet zal uitdelen noch lidmaten aannemen,” Kaapse Kerkargief, R. 
7, p. 230. 


23 Sien Dreyer, Die Voortrekkers en Hul Kerk, p. 18. 
24 Die Armblanke-vraagstuk, p. 49. 

duidelike homogeniteit vertoon, dat hulle ’n nasie moet genoem word. 
Daar is ’n psigiese verband tussen alle Afrikaners waardeur hulle 
tot ’n volkseenheid verenig is. A1 verskil hulle in baie opsigte, daar 
is by hulle aanwesig ’n saamhorigheidsgevoel, ’n eenheidsgevoel waar- 
deur hulle tot ’n nasie gekonstitueer is. Dit is ongetwyfeld aan die 
bindende en voorligtende invloed van die kerk dat hierdie nasie- 
gevoel toegeskryf moet word. Soos van die Skotte gesê is dat hulle 
tot eenheid in die kerk gebind is, so is die Afrikaners ook deur hulle 
Kerk tot ’n volkseenheid gevorm. „Die magtigste hoepel om die stuk- 
vat van ons volksbestaan is ongetwyfeld die Kerk.... die veelsydige 
werksaamhede en tallose aanrakingspunte van onse Kerk met ons volk 
het ’n bewarende en opvoedkundige invloed, waarvan die meeste 
mense geen denkbeeld kan vorm nie. ’ ’ 25 Die kerk, nog meer as die 
staat waarin daar ook andere as Afrikaner elemente aanwesig is, is 
die bron maar ook die band en simbool van volkseenheid vir die 
Afrikaner. Vele Afrikaners staan wel losser as vroeër teenoor die 
Kerk, maar tog bly dit waar dat die psigiese eenheid waardeur die 
Afrikaners tot ’n nasie gekonstitueer word, is vervat in hulle kerklike 
tradisies en kerklike verband. Daar is wel drie Gereformeerde 
Kerke, maar hulle het ’n gemeenskaplike geloofsbelydenis en taal; en 
hulle vind dikwels geleentheid om saam op te tree. 

Die Afrikaner het in sy wordingsperiode nie veel geleentheid 
gehad om, buite die gesinslewe en die sporadiese ondervinding op 
kommando, ’n sosiale sin aan te kweek nie. As indiwidualis het hy 
’n hekel aan sosiale inhibïsies. Teenoor die staat het hy ’n negatiewe 
houding aangeneem: hy wou liefs van staatsbeheer so min weet as 
moontlik. In die kerk egter is sy indiwidualisme oorskry. Telkemale 
as die baanbrekers wat familiegewys oor die binnelande verspreid ge- 
leef het, met die kerklïke organisasie in aanraking gekom het in die 
onderlinge byeenkomste, het hulle gevoel dat hulle nie maar ’n skraap- 
sel van los brokkies is nie, en is hulle besef van gemeenskaplike ver- 
houdinge aangewakker. Vandag nog is die kerk die band waardeur 
alle Afrikaners verbind word; en hoewel die Afrikaanse kultuur wat 
so veel lewenskrag openbaar ’n sterke nuwe verenigingsmiddel beloof 
te wees, sal die kerk ongetwyfeld nog geruime tyd die vernaamste» 
inrigting bly vir di handhawing van die volkseenheid van alle 
Afrikaners. 

(b) Die kerk is, soos die geskiedenis ten oorvloede bevestig, die 
vernaamste draer en bewaarder van die sedelike waardes van ’n volk. 
Dit is ’n sosiologiese en sielkundige feit dat die moraliteit gewoonlik 
nou in verband staan met die religie: vir die grond van sy sedes soek 
’n samelewing gewoonlik na geskíkte godsdienstige sanksies. Maar 

25 Prof. Brummer, Die Afrikaanse Nasie, p. 15. 

daar het sedert die opbloei van die natuurwetenskappe, en die ont- 
staan van die moderne humanisme, ’n sterke stroom van seknlarisme 
begin te vloei. 26 Nie alleen die politiek, die wetenskap, die kuns en 
die onderwys is losgemaak van byna alle kerklike beïnvloeding nie, 
maar ook die sedes is reeds vir ’n baie groot mate van alle kerklike 
en godsdienstige sanksies losgewikkel: ook die sedes word gesekulari- 
seer. „In taking over these universal moral values, however, the 
twentieth century social conscience has stripped them of their out- 
worn theological dress, vitalized them and adapted them to existing 
conditions. The ehurch is in danger of becoming like same fair 
temple from which impious hands have removed the sacred images 
and stolen the altar íires that inspired the worshipping throngs of 
former days. ” 27 

In die volkslewe van die Afrikaner egter, miskien nog meer as 
onder ander volke, vervul die kerk nog beslis die funksie van die 
bewaarder van die sedelike lojaliteite. Die kerk van die Afrikaner 
het nog invloed in die handhawing van die sedes van die volk. Die 
modeme humanisme het nog nie daarin kon slaag om in die Afrikaner 
volkslewe ’n sekulêre kultuurskat te versamel, wat los van die kerk, 
enigsins in die sedelike behoeftes sou kon voorsien nie. Ons kultuur- 
skat wat vinnig groei is nog sterk kerklik georiënteer. Maar tog die 
tekens ontbreek nie dat die sosiale gewete van die Afrikaner, ten 
minste in sommige rigtinge minder kerklik begin te word. 

(c) Die kerk van die Afrikaner het hom ten volle aangepas by 
die volksaard; en sy leiers is in lewende kontak met die volk. „Where 
the clergy of other churches (in Suid-Afrika) are, almost without 
exception, imported from overseas, so that they can never adapt 
themselves to the peculiar needs of the country, the Dutch predikants, 
born of the soil, have a tremendous influence—not, only spiritually, 
but also socially and politicafly—on their following. ’ ’ 28 Maar die 
lewenstoestande in Suid-Afrika is besig om met ’n versnelde tempo 
te verander en gemnderniseer te word. Nuwe situasies maak verby- 
sterend dikwels hulle verskyning, en kan nie bevredigend met ’n 
sedelike tegniek, wat in ’n landelike omgewing ontstaan het, ontmoet 
word nie. Die konserwatisme van die kerk, wat sy krag is om sede- 
like waardes te konserveer, word dikwels ’n bron van pynlike ver- 
leentheid. ’n Groot deel van ons volk word vinnig geïndustrialiseer 
en geiirbaniseer, terwyl egter die hele uitkyk van die kerk is die van 
die platteland met sy eenvoudige toestande en selfstandige families. 
Die organisasie en wetgewing van die kerk is gegrond op hierdie lan- 


26 Sien die Jerusalem Meeting Report, deel I, pp. 384 et seq. 

27 Mecklin, Social Ethics, p. 252. 

28 S. G. Millin, The South Africans, p. 165. 

delike uitkyk. 29 Die oneindige vermeerdering van kontakte in alle 
rigtinge, die versnelling van alle lewensbedrywe, die verruiming en 
komplisering van die sosiale en ekonomiese omgewing, en die vinnige 
toename van die algemene verstandelike en kulturele ontwikkeling, 
het ook vir die Afrikaner, selfs in die afgeleë dele beweeg om veel in 
sy tradisionele uitsig op die lewe te verander. Met hierdie verande- 
ring het die bande met die kerk soms ook losser geword. 

Wat die nuwe behoeftes, versoekinge en vraagstukke wat die 
nuwe industriële lewe meebring, betref, beweer Ds. Albertyn, „Die 
Kerk is nou wel deeglik besig om hom by die nuwe toestande aan te 
pas, maar dit sal by so ’n konserwatiewe liggaam nie spoedig tot 
■v olmaking kom nie. ’ ’ 30 Maar die vraagstuk wat voor die kerk tans 
staan is nie so seer ’n aanpassing by die nuwe industriële toestande 
nie, maar wel om in die aangesig van die moderne verstandelike en 
geestestoestande, hom so by hierdie toestande aan te pas dat hy sowel 
sy vat op die gewone Afrikaner sal behou, as ook sal handhaaf wat 
werklik van waarde is in sy tradisionele houding. Die gevaar dat die 
kerk sy houvas sal verloor deur níe genoeg te diskrimineer tussen 
wat essensieel en wat nie essensieel in sy tradisionele houding is, het 
in die laaste tiental jare baie aktueel geblyk. „Hoe diep ongelukkig 
sal dit wees as die opkomende geslag van wetenskaplike onderlegde 
seuns en dogters van ons volk sig nie meer tuis gaan voel in die kerk 
van hul vadere nie ? En tog die gevaar bestaan en daar moet rekening 
mee gehou word. ’ ’ 31 By die sinode van die Kaapse Kerk is daar in 
3.930 ’n verklaring deur ’n aantal professore en lektore, lede van die 
kerk, ingedien, waarin die volgende voorkom: „.... Hulle voel egter 
dat die Kerk nie altyd ten volle aan die eise van die tyd voldoen nie, 
en nie altyd die nodige voorsiening maak in hulle behoeftes en in die 
behoeftes van diegene wat hulle verteenwoordig nie. ’ ’ 32 By hierdie 
eis tot nuwe oriëntering, meen ons, begin die kerk, ten spyte van 
die ongerief en verleentheid wat dit meebring, hom geleidelik en 
met behoud van werklike waardes en waarhede, aan te pas by die 
nuwe toestande. 33 


29 Sien Albertyn, Die Armblanke-vraagstuk, p. 47. 

30 Ibid., p. 48. 

31 F. S. Malan, Ons Kerk, p. 278. 

32 Acta Synodi, 1930. 

33 Wat Mecklin sê van die Kerk in Amerika, kan nie sonder ’n sterke 
reservasie van die kerk van die Afrikaner gesê word nie: „Laxity of thought 
is nowhere more in evidence than in religious matters. Any sort of apolo- 
getics or pseudo-science is thought justifiable provided it tends to support 
a religious belief. It may be seriously doubted whether there is anywhere 
in our modern life such widespread and unchallenged disregard of scien- 
tific thinking as in setting forth of religious truth in the average pulpit.” 

5. Die Skool. 

Uit ’n bloot sosiologiese oogpunt kan die doel van die skool as 
inrigting omskryf word, onder meer, om die kontinuiteit van die 
sosiale tradisie te verseker; om die nuwe geslag in staat te stel om 
die maatskaplike erfenis te assimileer; en om die indiwidu te sosia- 
liseer in terme van die volksaard, en volkseie. In hierdie sin egtei 
bet die Afrikaner die skool, bebalwe in sover die familie die funksie 
daarvan vervul bet, tot onlangs nie geken nie. 

Gedurende die 18e eeu toe die grondtrekke van die karakter van 
die Afrikaner gelê is, was die lewenstoestande sulks dat dit moeilik 
moontlik was om aan die behoeftes van die onderwys, behalwe in ’n 
beperkte mate in die huisgesin, te voorsien. Tog was die behoefte aan 
die skool so sterk gevoel dat almal wat maar enigsins ’n „meester” 
kon bekom, het een gehuur. Hierdie onderwys was uiters elementêr 
en het gewoonlik maar ’n paar maande geduur; en daarby was die 
invloed van die persone wat as onderwysers moes dien nie eintlik 
opheffend nie. „Dit het langsamerhand gewoonte geword om as onder- 
wysers—veral op die platteland—aan te stel verloopte soldate en 
matrose, wat selfs niks geken het nie, en van wie die sedelike gedrag 
soxntyds veel te wense oorgelaat het. ’ ’ 34 Uit ’n resolusie, geneem 
deur die Kerkraad van Swartland in 1792 ontleen ons die volgende 
v» r at ons ’n kyk gee in die onderwystoestande op die platteland: 
„.... Als kunnende degeenen, van wien zij hunne instructie in manie- 
re voorschreven ontfangen mogten, veelal ter nauwernood behoorlijk 
leezen, weinige daarbij een passable hand sehrijven, en schier geene 
zooveel reekenen, als die kinderen noodig hebben te weeten, om zich, 
groot geworden zijnde, daarvan in de direetie hunnen eijgene affaires 
en gedoentens te kunnen bedienen; gezweegen nog dat de manier van 
leeven, dewelke de informateurs zich door de daglijxe conversatie en 
ommegang met lieden van slegt gedrag en nog slegter zeeden door- 
gaans hebben eygen gemaakt, gantsch niet kan strekken om in hunne 
kweekelingen die gronden van soberheid en deugd (in te planten), 
dewelke anderzints, eenmaal wel gevestigd, zouden kunnen dienen 
om daarop hun tijdelijk zoowel als eeuwig heil te vestigen.” 35 

Tog hoe min en hoe gebrekkig die onderwysfasiliteite ook al was, 
onder die baanbrekers van ons volk „wat byna twee eeue onder die 
mees primitiewe toestande geleef het, omring deur barbaarse kaffer- 
stamme, en afgesonder deur die wyduitgestrekte bosveld en die 
dorre streke van die binnelande, het gevalle van ongeletterdheid 
feitlik nie voorgekom nie. ’ ’ 36 


34 Dr. G. G. Cillie in ’n artikel oor Die Onderwys aan die Kaap. Sien 
Populair-Wetenskaplike Leesboek, deel II, p. 320. 

35 Sien Spoelstra, Bouwstoffen, deel II, p. 514. 

36 Malherbe, Onderwys en die Armblanke, p. 14. 

In die opvatting van die baanbrekers van ons volk was die doel 
yan die onderwys nie so seer om kultureel ontwikkeling te verskaf 
nie as wel om voor te berei vir lidmaatskap van die kerk en om die 
Bybel te kan lees. Nie die skool as inrigting maar die ervaringe van 
die lewe self het moes dien om die Afrikaner te vorm. Met die geweer 
in die een hand vir liggaamlike beskerming en selfbehoud, en die 
Bybel in die ander vir sy geestelike en kulturele behoud en vorming, 
het die baanbrekers die grondtrekke in die karakter van ’n unieke 
volk gelê. In sover as wat ons kan praat van ’n skooltradisie het 
dit bestaan uit ’n godsdienstige voorbereiding vir lidmaatskap vir die 
kerk, verenig met die praktiese ervaringe van die lewe. ,En daardie 
tipe van opleiding, ofskoon dit nie geleerdheid meegebring het nie, 
het uitstekend in die behoeftes van daardie dae voorsien (feitlik beter 
as wat ons moderne onderwys in die behoeftes van vandag voorsien) ; 
dit het pioniers voortgebring—mense wat nie alleen die weg vir die 
beskawing gebaan het nie, maar wat ook die brandende fakkel van 
die blanke beskawing van geslag tot geslag oorhandig het. ’ ’ 37 

Met die oorname van die Kolonie deur die Engelse het daar van 
owerheidsweë ’n toenemende belangstelling in die skool ook op die 
platteland ontstaan. Maar die skool soos dit aan die Afrikaansspre- 
kende Afrikaner aangebied was, wou maar nie ingang vind in die 
volkslewe nie. In 1880 het D. Ross, Inspekteur-Generaal van Skole, 
verslag gedoen van die toestande op onderwysgebied in die Kolonie. 
Hieruit blyk dat hoewel daar 60,000 blanke kinders in die Kolonie 
toe was, slegs 23,000 skoolonderrig ontvang het; 38 en in 1891, soos 
die sensussyfers aantoon, was daar nog 58,243 kinders tussen 5 en 14 
jaar, of 58.7% wat geen stelselmatige onderrig ontvang het nie. 39 
En daarby moet nog onthou word dat die kinders wat skoolonderwys 
ontvang het vir ’n groot deel nie Afrikaanssprekendes was nie; en 
dat van die wat wel onderwys ontvang het die oorgrote meerderheid 
reeds by standaard 2 die skool verlaat het. 40 

Weens die afgesonderdheid van die boereplase en ook dikwels 
weens die geldelike onvermoë van ouers op die platteland, het hulle 
dit werklik moeilik gevind otn hulle kinders ’n skoolopvoeding te 
besorg; maar dit is nie soseer hieraan te wyte dat daar so betreklik 
min kinders op skool was nie. Die skool van die laaste eeu het homself 
gladnie by die Afrikaner aanbeveel nie. Die onverskilligheid omtrent, 
en in sommige opsigte die teenkanting teen die skool moet vir ’n groot 
mate verklaar word as ’n reaksie van die Afrikaanssprekendes teen 
die beleid van verengelsing en denasionalisering. Die skool het nie 


37 Ibid., p. 15. 

38 Ibid., p. 39. 

39 Ibid., p. 40. 
*° Ibid., p. 38. 

voldoen aan sy normale funksie om die maatskaplike konintuiteit van 
die Afrikaner as Afrikaner te verseker nie. Yolgens Dr. E. G. 
Malherbe het die skemas van die onderwysowerheid, wat die Afrikaner 
aangebied is in die vorige eeu, so min uitwerking gehad, „om die een- 
voudige rede dat die hele stelsel vir byna ’n driekwart eeu uitgewerk 
en toegepas is in ’n gees wat heeltemal vreemd is aan die volk en 
ingedruis het teen hul taalbelange.... Die klein Afrikaanssprekende 
kindertjies, veral die van die plattelandse distrikte, moes die feite 
in verband met rekenkunde, aardrykskunde, geskiedenis, ens., in 

Engels as voertaal leer—’n taal wat hulle nie verstaan nie_Vir- 

die meeste van hulle was die onderwys feitlik Engels leer... .Geskie- 
denis was die geskiedenis van Engeland.... Die aardrykskunde van 
Engeland, Skotland en Ierland is eers in alle besonderhede bestudeer 
voordat die van hul eie land aangeraak is. Die skodklaskamertjie 
op die platteland was ’n klein Engelse wêreld op sigself, waar die 
kinders in Engels gelees, en somme in Engels gedoen het en ook in 
Engels gesing en gebid het.... ’n Boek het vir hulle ’n Engelse boek 
beteken—behalwe miskien die Bybel. ’ ’ 41 

Die skool soos die wat die Afrikaner aangebied was, was vir hom 
’n anomalie, ’n uitheemse inrigting. Die Afrikaner het besef, mis- 
hien meestal onbewus, dat die skool ’n gevaar is vir sy eie voortbe- 
staan: gevolglik het die skool van die 19e eeu weinig weerklank in die- 
belangstelling van die Afrikaner gevind. 42 

Toestande insake onderwys in Suid-Afrika het sedert die begin 
van die teenswoordige eeu, en veral sedert die totstandkoming van die 
Unie ’n rewolusie ondergaan. Die skoolwese is wat die Afrikaans- 
sprekendes betref feitlik verafrikaans. Die skool het byna geheel, in 
inhoud en in gees ’n volksinrigting geword, en geld in toenemende 
mate as ’n gesonde sosiale kontrole in die belang van die handhawing 
en ontwikkeling van die ideale en tradisies van die Afrikaner. Die 
Afrikaner het gevolglik sy vrees vir verengelsing grotendeels verloor. 
En sedert die Afrikaner ook verlos geraak het van die sieldodende 
taaldualisme veroorsaak deur die plek wat Nederlands naas die 
spreektaal van die Afrikaner ingeneem het, het daar ’n fenomenale 
belangstelling in die kultuur en in die skool ontstaan. In 1934 was 
daar in laer en in sekondêre skole 197,656 kinders, d.w.s. 54.8% van 
die skoolgaande bevolking, wat alleen in Afrikaans as medium onder- 
rig ontvang. Slegs 132,977 kinders of 36.9% het as medium van onder- 
rig Engels alleen, terwyl 29,944 kinders, d.w.s. 8.3% sowel in Afri- 


41 Ibid., pp. 30 en 31. 

42 Vergelyk Dr. Cillie, „Die Hollanássprekende bevolking het geen 
vertroue gehad in die Engelse skole nie, en daarby kom nog die feit dat 
die meeste skole hopelose mislukkinge was, omdat die onderwysers nie 
gedeug het nie.” Populair-Wetenskaplik Leesboek, deel II, p. 325. 

kaans as in Engels onderrig ontvang. 43 

Aangesien die skool as ’n effektiewe inrigting in die volkslewe 
van die Afrikaanssprekendes van so resente datum is, is dit nie 
moontlik om met volle sekerheid uit die gees van ons skoolwese die 
trekke aan te gee wat deur die sosiale gewete begunstig word. Die 
volkskool waarin die volkskarakter getrou sal gereflekteer word is 
egter vinnig in wording, en laat ons toe om op die volgende te let. 

(a) Die godsdienstige motief wat in die 17e eeu so sterk in die 
onderwys gegeld het, en wat feitlik die enigste motief was by die 
baanbreekrs in die 18e, en in ’n deel van die 19e eeu, laat hom onmis- 
kenbaar nog voel in die skool van vandag. Hierdie feit is egter nie 
maar net ’n oorblyfsel van ’n ou tradisie nie; dit is vir ’n groot 
mate die natuurlike gevolg daarvan dat die kerklike leiers in Suid- 
Afrika so ’n leidende aandeel geneem het vir die bevordering van 
die onderwys, en vir die erkenning van die volkseie in die skool. Die 
Nederduitse Gereformeerde Kerk het, volgens Dr. Malherbe, „as ’n 
soort gewete van die Staat in verband met onderwysvraagstukke 
opgetree. Byna iedere vooruitstrewende maatreël in verband met die 
Staatstelsel (wat sekulair is) het sy ontstaan daaraan te danke dat 
die kerk onvermoeid daarop aangedring het. ’ ’ 44 Hierdie motief laat 
hom nie meer geld vir die voorbereiding vir lidmaatskap in die kerk 
nie, en kan cok nie ’n oorweënde motief genoem word nie; maar dit 
is nog ’n werklike invloed in die meeste van ons skole, veral op die 
platteland. Dit is in die atmosfeer van die skool; en word opgemerk 
in die samewerking tussen kerk en skool, en in die erkenning en 
eerbiediging van die godsdienssin van die ouers. 

(b) Hoewel die godsdienstige motief in die volkskool aanwesig 
is, lyk dit tog nie asof die tipiese Afrikaner skool ooit ’n kerkskool 
sal wees nie. Daar word wel ernstige stemme gehoor ten gunste van 
wat genoem word Christelike Nasicmale Skole waarin die kerk (of 
kerke) sy toesig meer direk kan uitoefen, maar dit lyk nie asof hier- 
die rigting deurslag sal gee nie. Afgesien van die praktiese moeilik- 
hede waarmee die Staat onder so ’n stelsel te doen sal hê, skyn dit 
ons dat die sosiale gewete van die Afrikaner nie sterk voel vir kerklik- 
gekontroleerde skole nie. Die onderwys is die taak van die staat. 
Solank die staat die godsdienstige gevoelens van die ouers eerbiedig; 
en die onderwysers mede-Afrikaners is wat die kerklike tradisies 
hoogag, maak die gewone Afrikaner geen beswaar teen die bestaande 
stelsel van staatskole nie; hy soek om met die staat meer doeltreffend 
saam te werk. 

(c) Die aristokratiese trek in die karakter van die Afrikaner 


43 Sien Offisiële Jaarboek, No. 17. 

44 Onderwys en die Armblanke, p. 51. 

Tertoon hom ook in sy opvatting van die doel van die anderwys. Tot 
nog onlangs het hy aan die skool gedink nie as ’n middel om vir die 
praktiese lewe voor te berei nie, maar om „geleerd” te maak. Nog in 
1925 kon die heer Blom, inspektenr van landbouonderwys in die 
Transvaal skryf: „In die geval van byna iedere skool waar die 
■onderwyser met behulp van die kinders ’n tuin wou aanlê, het dit 
gebeur en gebeur dit nog dat ouers boodskappe, min of meer as volg, 
aan hom stuur: ,SS vir die meester dat as hy ’n tuin wil aanlê, 
hy ’n kaffer moet huur. ’.... ,Ek stuur my kinders skool-toe om te 
leer en nie om te werk nie.’ Dikwels het albei ouers na die skool 
gekom om hulle kinders uit die skooltuin te haal....” 45 Daar rus ’n 
stigma van minderwardigheid op industrie- en ambagskole, „en dit 
sal baie propaganda vereis om die publiek te oortuig dat die soort 
onderwys, wat in hierdie inrigtings verskaf word, goed-genoeg is vir 
die bekwaamste en die fatsoenlikste seun of dogter.” 46 Maar tog 
kom die ekonomiese motief al meer en meer op die voorgrond in ons 
skoolwese. Die onderwys word al meer en meer selfs deur die gewone 
man beskou as die aangewese voorbehoedmiddel teen die proses van 
verarming wat sulke groot afmetings begin aan te neem. Yan die 
skool word al meer verwag dat dit sal prakties voorberei vir die stryd 
om te bestaan. Die skool vertoon die neiging om pragrmties te word, 
en sy resultate te bereken in terme van die vermoë om te voldoen 
aan die eise van die moderne geïndustrialiseerde lewe. 

(d) Die Afrikaner, gebore in die afsondering wat die baanbre- 
kerslewe meegebring het, het nie veel prikkeling gevoel vir die be- 
oefening en ontwikkeling van die kunste nie. Ook sy Calvinisme, wat 
eenvoud in die lewe aangemoedig het, en die neiging het om op die 
intellek die nadruk te laat val, het bygedra tot ’n mate van koue 
onverskilligheid teenoor die kimste. Hierdie feit word weerspieël in 
die skool van die Afrikaner. Die nadruk val op intellektuele inspan- 
ning, die insameling van kennis, die verkry van geleerdheid, die 
aflê van eksamens. Die intellektuele deugde kom op die voorgrond 
dikwels met ’n volkome onverskilligheid insake die ontwikkeling van 
die estetiese sin. Maar ook hierin is daar wysiging van uitsig te 
bespeur. Die Afrikaner besit ’n sterk emosionele vermoë, verberg 
agter sy flegmatiese uiterlik; en nou dat hy kultureel selfbewus begin 
te word, ontbreek die tekens nie, ook nie in die skool nie, dat daar 
’n reaksie teen die eensydige intellektualisme ontstaan het. 


45 Aangehaal deur Ir. E. G. Malherbe, Onderwys en die Armblanke, 

p. 60. 


46 Ibid, p. 60. 

Resumê. 

Inrigtinge as draers van die ervaringe van die verlede in die 
behandeling van sedelike vraagstukke, verskaf etiese norms vir die 
hede. Sakelik dui inrigtinge die inhoud aan van die sosiale gewete; 
en as instrumente vir sosiale kontrole vertoon hulle die sosiale gewete 
in werking. Die verskil in die inhoud van die sosiale gewete van ver- 
skillende volke word aangedui deur die onderskeie nadruk wat hulle 
op sckere inrigtinge laat val. 

Die inrigtinge wat in die lewe van die Afrikaner tel is betreklik 
min in getal, en staan in verband met die essensiële vereistes van die 
samelewing. Yeral die familie, die kerk en die skool neem ’n promi- 
nente plek in. 

Op die waarde van die familie in die samelewing, en op die 
deugde wat in verband staan met die familielewe, lê die Afrikaner 
’n oorweënde nadruk. In die familielewe word hy ook op sy beste 
gesien. Hier word sy indiwidualisme getemper, en sy maatskaplike 
sin aangekweek. Aan die vrou word ’n uitstaande plek toegeken. 

Vir die Afrikaanssprekendes is die kerk een van die sterkste 
bande waardeur hulle tot ’n homogene nasie saamgebind word. Aa 
draer van die sedelike waardes het die kerk groot invloed; maar die 
eis dat die kerk moderne toestande meer in aanmerking moet neem. 
begin meer blykbaar te word. 

Tot onlangs het die skool hom nie aangepas by die volksaard 
van die Afrikaner nie; en derhalwe het dit nie veel invloed gehad in 
die vorming van die karakter van die Afrikaner nie. Die Afrikaans- 
sprekendes het die skool gewantrou as ’n middel tot verengelsing. 
Maar sedert die begin van hierdie eeu is die skool byna geheel ver- 
afrikaans en het die belangstelling in die skool geweldig toegeneem: 
die skool het begin om ’n lewende faktor te word in die volkslewe. 

Die godsdienstige motief in die onderwys van vroeër is nie 
meer so duidelik blykbaar nie, maar is tog aanwesig in die atmosfeer 
veral van ons plattelandse skole. Hoewel daar tekens is dat die 
onderwys die waarde van praktiese voorbereiding vir die lewe besef, 
word egter nog meer nadruk gelê op die intellektuele as op die 
praktiese en estetiese ontwikkeling. 

HOOFSTUK XIV. 


DIE HUWELIK EN AANVERWANTE SAKE. 


1. Geslagslewe uit ’n Eties,e Oogpnnt. 

Die voortplanting van die ras berus op ’n kompleks van die mees 
fundamentele neiginge in die samestel van die mens. Die geslags- 
drang neem wel skynbaar ’n baie prominente plek in onder hierdie 
neiginge, maar dit moet nie, soos Freud en sy skool dit voorstel, as 
die enigste grond vir die voortplanting geld nie. Die aspirasies en 
ideale wat met die begrip van persoonlikheid verbind is, kan ont- 
moontlik herlei word tot ’n blote metamorfose van seksuele begeer- 
tes. 1 Die huwelik derhalwe, wat in beskaafde lande, die gesanksio- 
neerde middel is vir die voortplanting van die ras, kan nie beskryf 
word net in terme van die geslagslewe nie: dit is veral die etiese aspek 
wat van die huwelik kenmerkend is en daaraan sy betekenis verleen 
in die samelewing. Sonder die etiese of maatskaplike sanksie word 
die huwelik net ’n dierlike ko-habitasie. 

Die voortplanting van die ras is derhalwe geen saak van onver- 
skilligheid vir die samelewing nie. Die huwelik is nie net ’n private 
en persoonlike saak van ’n man en ’n vrou nie. Die huwelik, in 
teenstelling met ongereelde geslagtelike verkeer, is maatskaplik in 
oorsprong, en berus ook op maatskaplike sanksies. 2 Die belange van 
die samelewing is betrokke by elke huwelik; en daarom laat die same- 
lewing hom geld in sekere wette en gebruike wat in verband met die 
huwelik toegepas word. Daar is dus ’n erkende wetlike aspek van die 
huwelik. Daar is regte van die samelewing sowel as van die egliede 
en hulle kinders wat deur die wet moet beskerm en gehandhaaf word; 
maar tog kan die eintlike huweliksregte moeilik deur die dwang van 
die wet verseker word. Die huweliksregte kan nie beoefen word nie 
sonder ’n gepaste wederkerige gesindhid tussn die persone wat by 
die huwelik betrokke is: hierdie gesindheid kan nie afgedwing word 
op iemand nie. Die etiese aspek van die huwelikslewe is derhalwe 
van wesenlike belang. Die sosiale gewete laat hom geld sowel deur 
wetlike voorskrifte insake die huwelik te ondersteun, as ook deur die 
sedelike atmosfeer te skep waarin die huwelik aan die sedelike eise 


1 Sien Leighton, The Individual and the Social Order, p. 262. 

van die samelewing kan voldoen. 2 3 

Maar ook in die geval van bevrediging van die geslagsdrang in 
maatskaplike ongesanksioneerde maniere, staan die samelewing nie 
onverskillig nie. Die sosiale gewete bestempel sulke geslagtelike on- 
gereeldhede as sosiale sondes, en onsedelikheid as dié sosiale euwel. 
Die toon van die sosiale gewete van 'n volk word miskien nêrens beter 
opgemerk as in die wyse waarop dit reageer teen voorvalle van on- 
.sedelikheid. „De hoogte waarop een volk staat, de mate van zijn 
beschaving, het volkskarakter, kan men niet beter te weten komen 
•dan door te vragen hoe of het gesteld is met de geslachtelike reinheid 
of de kuisheid van dat volk. Als men het in dit opzicht nauw aan- 
neemt en niet gemaklik misgrepen op dat gebied door de vingeren 
ziet, dan hebben wy er ’n voldoend bewijs voor dat het een volk is 
met een edel inborst en met ’n gezond karakter.” 4 

2. Bedelike Reinheid ’n Volksdeug'. 

Die voorouers van die Afrikaners het, wat betref die seldsaam- 
heid van geslagtelike ongereeldhede, besonder hooggestaan. Hulle 
godsdienssin, die prominente plek wat die familie in hulle samelewing 
ingeneem het, en die hoë agting wat aan die moeder en vrou geskenk 
is het daartoe gestrek dat die sosiale gewete baie teer was in verbánd 
met die verkeer van die sekse onderling. „Gevallen van ontueht kwa- 
men zeer zelden voor, en als er zulk een grote misstap ergens moeht 
plaats vinden dan plag de Kerk geregeld in te grijpen, en de overtre- 
ders onder streng censuur te zetten. ’ ’ 5 

0 ’Kulis wys ook op hierdie gevoeligheid van die volkskewete oor 
die „sonde” van onsedelikheid as dit mog voorkom. „Tot voor twin- 
tig jaar terug was ontug ’n groot seldsaamheid onder die Boervolk 
en die kristelike publieke opinie was daaromtrent nog baie sterk, 
wat daaraan toe te skrywe is dat die besef van en vrees vir „sonde” 
nog heersend was. Bn selfs vandag nog is die sedelike lewe van die 
egte Boervolk nog taamlik gesond. ’ ’ 0 

Dat ten minste tot onlangs sedelike reinheid en ’n sterke afkeer 
teen geslagtelike ongereeldhede ’n uitstaande deug van die Afrikaner 
op die platteland was, word bevestig deur die herhaalde verwysinge 
daarna in die letterkunde oor Suid-Afrika. Hierin het die platteland 


2 Vergelyk Mecklin, Democracy and Race Friction, p. ’47: „Marriage 
is not a matter that concerns the contracting parties alone; it is social in 
origin and from society comes its sanctions. It is society’s legitimised 
metéiod for the perpetration of the race....” 

3 Sien Green, Principles of Political Obligation, p. 241. 

4 Prof. Brummer, De Afrikaner en de Onzedelikheid, p. 5. 

3 Ibid., p. 7. 

0 Die Boervrou, p. 106. Q’Kulis het in 1918 geskryf. 

hom baie gunstig onderskei van Kaapstad. Inderdaad was die sedes 
in Kaapstad met sy besoekende matrose uit alle lande, en andere on- 
verantwoordlike avonturiers nooit ’n voorbeeld om aan te prys nie; 
maar in die binnelande waar die eintlike Afrikaner gebore en gevorm 
is, het die beste tradisies van die puriteinse Calvinisme hom laat 
geld. Daar, en nie in die stad, het die Afrikaner sy karakter ontvang. 
Theal wys daarop dat op die platteland was daar ’n duidelike proses 
van uitskakeling: ongewenste elemente is in ’n baie doeltreffende 
mate deur die publieke opinie geëlimineer. 7 

’n Yergelyking van die sedelike toestande in Kaapstad met die 
op die platteland toon aan die resultaat van hierdie uitskakelings- 
proses, en laat ons sien die aard van die reaksie van die eintlike 
Afrikaners teenoor die lakser elemente van elders, en teenoor die 
neertrekkende barbarisme. Ons neem uit vele slegs enige getuienisse 
uit die begin van die vorige eetu'. Lady Ann Barnard skryf: „So 
far as I hear this (Kaapstad) is a great place for marriages, and our 
brides generally lay in with fine boys about two months after mar- 

riage, so rapid are things in this country. When I was told this_ 

I said I feared that the children had come a little too soon. Not at 
all, Madam, said the Dutchman.... they came exactly at the proper 
time, but the marriages took place a little late. ” 8 In 1808 het die 
kerkraad van Kaapstad hom gedronge gevoel om aandag te gee aan 
die toenemende getal geboortes van onegte kinders: „Laatstelyk is 
by gelegenheid van het meer dan ooyt toenemenden getal der onegt 
verwekte kinderen waarvoor men den doop successivelijk quam te 
verzoeken de attentie deezer vergadering gevallen op de schroomlijk 
gevolgen dewelke in der tijd zo voor dit land als de kerk daaruit stond 

te proflueeren_” 9 En Moodie, wat in 1935 geskryf het, wys op 

die betere sedes van die binnelande. Yan Kaapstad sê hy: „One 
peculiarity in the manners of the Dutch at Cape Town is that it is 
generally after marriage that both sexes are most noted for their 
laxity of conduct. At the period to which I allude — in 1829 — a 
stranger, in perusing the Cape newspapers, could not help remarking 
the number of separations between man and wife which are announced 
in them. ’ ’ 10 

As ons egter op die platteland kom met sy eenvoudige leefwyse, 


7 History before 1795, deel II, p. 460. 

8 Letters written from the Cape of Good Hope, edited by W. H. Wil- 
kins, p. 85. 

9 Resolusieboek, in Kerklike Argief, Kaapstad, 13 Junie 1808. In die 
doopregisters vir onegverwekte kinders van die Grootkerk in Kaapstad is 
daar vir die tien jaar 1829 tot 1838 nie minder as 317 name nie. Hieronder 
is daar ook ’n vyfling. Hoeveel van hierdie kinders deur een of twee blanke 
ouers verwek is, kan nie uit die registers opgemaak w,ord nie. 

10 Ten Years in South Africa, deel I, p. 29. 

sy godsdienssin, en sy eerbied vir die heiligheid van die familielewe 
waai daar ’n veel gesonder luggie. In die verslag van die sogenaamde 
Kommissie vir Veeteelt, word daarop gewys dat hoe eenvoudig die 
mense in die binnelande ook al leef, „zoo treft men voor zoo verre de 
Commissie oppervlakkig heeft kunnen nagaan er egter geene eigen- 
lijke zeedeloosheid aan. Men is zeer gesteld op wettelijke huwelijken. ’ 11 111 
In ’n historiese studie in verband met die gemeente Swartland ver- 
klaar Ds. A. P. Smit: „Opmerkelik is dat die Swartlandse Kerk- 
raadsresolusies van 1746 —1824 ons slegs een geval van tugoefening 
in verband met ontug aangee.... ” Daar sou wel meer gevalle van 
ontug gewees het, „maar ons het geen grond om aan te neem dat 
hierdie euwel tamelik dikwels aldaar voorgekom het nie. ” 12 In die 
godsdiensverslag vir die ring van 1826 verklaar die kerkraad van 
Swartland dat hulle dit in die laaste jare gelukkig nog nie nodig 
gevind het nie om kerklike sensuur toe te pas. 13 Liehtenstein wat 
sommige van die minder strelende trekke van die Afrikaner raakge- 
sien het, getuig tog ook van die algemene reinheid van sedes selfs 
in die verste dele van die Kolonie. 14 

Hierdie suiwerheid van sedes het die Afrikaner gekenmerk, ten- 
minste tot die einde van die neëntiende eeu. Wat Prof. John Murray 
in 1877 skryf van die sedes in die distrik van Middelburg is toepaslik 
op die hele samelewing in die binnelande van daardie tyd: „In the 
district just named, during a pericd of thirty or forty years, not 
one case of illegitimate birth could be found.” 15 Van die sedelike 
toestande in die Transvaal teen die end van die vorige eeu, deel 
Cachet ons mee: „Zeer zelden komen er gevallen van onechte of zelfs 
van vervroegde geboorten voor.” 16 Bn Major Trevor het so onder 
die indruk gekom van die uitstaande deug van sedelike reinheid onder 
die Afrikaners dat hy beweer: „Before the gold-seekers came to the 
Transvaal there was no sex problem in the land. ’ ’ 17 Dit is nie nodig 
om die getuienisse nog verder te vermenigvuldig nie. „As daar een 
ding is, waarin byna sonder uitsondering alle geskiedskrywers oor- 
eenkom, dan is dit omtrent die feit, dat die Afrikaner sedelik hoog 


11 Sien Theal, Belangrijke Historische Dockumenten, deel III, p. 427. 

12 Swartlands Kerk, p. 148. (Ongepubliseerde manuskrip). 

13 Ibid., p. 149. Volgens Dr. Geyer was daar van 1700 tot 1804 na luid 
van die kerkraadsresolusies vyftien gevalle van ontug in die gemeente 
Stellenbosch. „Oor die algemeen kan gesê word dat cEe gemeente .sedelik 
betreklik hoog gestaan het.” Die Stellenbosse Gemeente in die Agtiende 
Eeu, g. 68. 

14 Travels, p. 463, V.R.S. 

15 Sien The Cape Monthly Magazine, Des. 1877, p. 377. 

16 De Worstelstryd der Transvalers, p. 417. 

17 Eorty Years in Africa, p. 37. 

staan en dit geld veral van die vorige geslagte. ” 18 

Ongelukkig moet ons nog byvoeg dat sedert die begin van bier- 
die eeu daar ’n merkbare verslapping in verband met geslagtelike 
sake begin intree bet. Wat Prof. Brummer reeds in 1918 geskryf 
het kan nie weerlê word nie. „Er is een merkbare toename van dit 
kwaad over bet ganse land. Er is een losbeid, onverskilligbeid — 
byna roekeloosheid — in ’t verkeer van de geslachten onderling, welke 
voor de toekomst van ons volk onbeilspellend is. De wortel van ons 
volksleven schynt aangetast te zijn. ’ ’ 19 Hierdie verslapping is ver- 
staanbaar as ons in aanmerking neem hoe die kontakte met die 
moderne lewe vermenigvuldig is sedert 1900, en boe die Afrikaner 
met sy eenvoudige lewenswyse en landelike uitkyk ook in die maal- 
stroom geraak het van die moderne stryd om die bestaan met sy 
strenge industriële eise en stedelike versoekinge. Die versnelling van 
die moderniserende proses van die lewenstoestande in Suid-Afrika bet 
die Afrikaner vir ’n mate losgeruk van sy staanplek. Sy oorgang 
uit ’n eenvoudige, landelike lewenswyse tot ’n aanpassing by die 
moderne toestande was vir hom ’n bietjie te vinnig. Maar in sy 
kern is hy sedelik gesond: die sosiale gewete wat verseker bet dat 
die Afrikaner sedelik so hoog gestaan bet in die vorige eeu, bet wel 
nie so effektief kon optree as wat die vinnig-veranderende lewenstoe- 
stande vereis bet nie, maar daar is redelike grond om te verwag dat 
die Afrikaner bom by die veranderde toestande gaandeweg so sal 
aanpak dat daar geen verlies sal wees aan sedelike erns nie. 

3. Die Huwelik. 

„Trou is nie perdekoop nie,” lui ’n Afrikaanse spreekwoord; en 
daarmee word op ’n lompe manier te kenne gegee dat die Afrikaner 
ernstige opvattinge insake die buwelik het. Die huwelik is vir die 
Afrikaner nie net ’n handelstransaksie, ’n private en persoonlike 
ooreenkoms met iemand anders nie. Dit is ’n onderneming wat vir 
die lewe van krag is, en waarin die samelewing en in besonder die 
kerk ’n lewendige belang het. Die godsdienstige sanksie by die 
huwelik is vir die Afrikaner op die platteland van groot betekenis. 

Die opvatting van die Afrikaner omtrent die huwelik word be- 


18 O’Kulis, Die Boervrou, p. 106. Beweringe wat op onkunde gegrond 
is, of soms ook berus op ’n verlange om met politieke by-oogmerke die 
Afrikaner minder gunstig voor te stel ontbreek nie in die letterkunde oor 
Suid-Afrika nie. Hier is ’n staaltjie daarvan: „The veldboers ideals of life 
are sensual. He exists for the pleasures of the flesh. He eats hugely. He 
marries early. He lives in his wive’s apron pocket. The woman who com- 
mands universal Boer admiration is the sturdily built well-sexed house- 
frau—the big feeder and big breeder.” Pratt, The Real South Africa, p. 91. 

19 De Afrikaner en de Onzedelikheid, p. 9. 

heers deur die Gereformeerde Kerkleer. Yolgens Hugo de Groot is ’n 
huwelik „Een verzameling van man ende wijf tot een gemeen leven, 
medebrengende een wetteliek gbruik ván malkandrs liehaem. 1 ’ 20 
Hierdie deíinisie sluit duidelik twee aspekte van die huwelik in: die 
geestelike, wat nadruk lê op die heoefening van „een gemeen leven”: 
en die sinlike en materiële wat meebring „een wettelick gebruik van 
malkanders lichaem. ’ ’ In die Gereformeerde opvatting wat ook onder 
die gewone Afrikaanssprekende Afrikaners geld, word altwee aspekte 
gehandhaaf, maar so dat die nadurk val op die geestessy van die 
huwelik. Die doel van die huwelik word gesien „allereerst in de 
levensgemeenschap der eehtgenoten. ’ ’ 21 Selfs die geslagtelike verkeer 
van die egliede moet beheer en geheilig word deur ’n eties-religieuse 
lewensgemeenskap. Die verwekking van kinders moet nie gevolg wees 
van wellus nie, maar die geheiligde vrug van ’n intieme lewensverhou- 
ding waarin twee persone van die teenoorgestelde geslag mekaar steun 
en help om in tydelike aangeleenthede sowel as in die sedelike en 
godsdienstige lewe aan die hoogste vereistes van hulle roeping te vol- 
doen. Onder die „oorsake” wat die huweliksformulier noem „waar- 
om God den Huwelijken staat heeft ingezet”, word as eerste oorsaak 
genoem „dat de een den anderen trouwelijk helpe en bysta in alle 
dingen die tot het tijdelijke en eeuwige leven behooren. ’ ’ 22 

Terwyl die Gereformeerde, in teenstelling met die Roomse op- 
vatting, die huwelik nie as ’n sakrament beskou nie, dit wil sê, nie 
as ’n sigbare teken van ’n onsigbare werklikheid nie, is die huwelik 
self vir hom ’n sedelike en godsdienstige onderneming. Dit is ’n 
„heilige staat” waartoe God geroep het, en waarin God man en 
vrou saamverbind het tot een vlees. Dit is „eene inzetting van God... 
die Hem behaagt. ’ ’ 23 

Volgens die opvatting van die Roomse Kerk is die huwelik om- 
dat dit ’n sakrament is, geheel en al ’n kerklike saak. Die Gerefor- 
meerde leer, aan die ander kant, beklemtoon wel die etiese en gods- 
dienstige sy van die huwelik, en ontken beslis dat dit net ’n private 
onderneming is wat op die geslagsdrang alleen berus; maar dit hou 
ook vol dat, omdat die huwelik ook ’n natuurlike grond het in die 
natuurlike drifte en omdat daar regte by betrokke is sowel aan die 
kant van die egliede as van die samelewing, die owerheid die reg en 
die plig het om „wetgeving en rechtspraak in huwelijksaangelegen- 
heden uit te oefenen. ’ ’ 23 Huwelike burgerlik bevestig word dan ook 


20 Sien Van Apeldaorn, Geschiedenis van het Nederlandsche Huwelijks- 
Techt, p. 11. 

21 Ibid., p. 12. 

22 Sien Huweliksformulier. 

22 Van Apeldoorn, Geschiedenis van het Nederlandsche Huwelijksrecht, 
p. 70. 

deur die kerk as wettig beskou. Maar weer omdat die Afrikaner so 
sterk voel dat daar so veel van ’n etiese en godsdienstige strekking 
aan ’n huwelik verbind is, dat die huwelik nie net bestem is „om 
de aarde te bevolken, maar.... ook de hemel, ’ ’ 24 dring die kerk 
van die Afrikaner daarop aan dat huwelike ten minste ook kerklik 
ingeseën sal word. Die sinode van die Kaapse kerk het konsekwent 
op hierdie eis aangedring. In 1890 het die sinode herhaal wat hy 
reeds in 1856 besluit het: dat hy „Ofschoon het huwelik door burger- 
lijke huwelijksbeambten bevestigd niet voor onwettig houdende — 
de kerkelijke inzegening van het huwelijk voor hare leden noodzake- 
lijk acht. ” 25 In 1919 het die sinode weer herhaal dat hy dit nood- 
zaaklik beskou vir sy lede om kerkelik in die huwelik ingeseën te word, 
maar het bygevoeg „dat er op volvoering daarvan niet aangedrongen 
zal worden, in geval van leden, die hun huwelik niet kerkelik hebben 
laten inzegenen, van wege omstandigheden, waarover zy geen beheer 
hadden. ’ ’ 26 

Die huwelik is vir die egte Afrikaner met sy sin vir die realisme 
van die lewe ’n natuurlike inrigting: dit berus op die wese van die 
mens, en is, as sulks, ’n instelling van God wat hom behaag. Elke 
normale persoon behoort derhalwe in die huwelik te tree. Die huwe 
lik is die deur God gewilde instelling vir die voortplanting van die 
ras; en behoort derhalwe nie vermy te word nie. Die geslagsvermoë 
moet in diens gestel word van die uitvoering van Gods plan. Die 
tweede oorsaak vir die instelling van die huwelik is dat „deur die 
huwelik die menslike geslag gebou word. ” 27 In sosiologiese terme 
oorgesit, kan ons die houding van die Afrikaner weergee as die besef 
dat by die etiese gesindheid wat daar vereis word om die saamlewe 
in die huwelik sedelik opbouend te maak, daar ’n sosiale verpligting 
rus op elke normale, volwasse lid van die samelewing om langs die 
sosiale goedgekeurde weg, die monogame huwelik, gewillig te wees die 
ras te propageer. 

,Die huwelik is vir die Afrikaner dus nie ’n weelde-onderneming 
nie: dit is ’n maatskaplike, ’n sedelike en ’n godsdienstige plig. Die 
houding wat die Boervrou teenoor die verpligting van moederskap 
inneem beskryf 0 ’Kulis in die volgende: „Die moedersmart durf sy 
aan, want haar vertroue is: Ek doen Gods wil — Hy sorg vir my. ’ ’ 28 


2* Ds. H. C. de Wet, Het Zoeklicht, 1924, p. 39. Ds. de Wet vervolg: 
„Hoe heilig behoort het huwelijk te worden beschouwd, als we bedenken 
dat daardoor mensen met onsterflike zielen, bestemd tot eeuwige geluk- 
zaligheid of rampzaligheid, in aanzijn worden gebracht.” 

25 Acta Synodi, 1890, p. 83. 

26 Acta Synodi, 1919, p. 47. 

27 Huweliksformulier. 

28 Die Boervrou, p. 158. 

Uit hierdie houding volg dit dat die Afrikaner ’n besondere vrug- 
baarheid in die verlede vertoon het. „Groot huisgesinne was en is 
onder Afrikaners nog altyd reël. ’n Kroos van ses tot sestien kinders 
is niks ongewoons nie, selfs in ons dae.... Daar is ook wel klein 
gesinne, maar in verreweg die meeste gevalle is dit ’n beperking 
Gods, tot namelose smart van die wat dit moet ondergaan. Die be- 
geerte, die moed om ’n talryke kroos te hê is daar altyd aanwesig. ’ ’ 29 
Die egte Afrikaner beskou dit sy roeping teenoor land en volk om die 
menslike geslag te help opbou. Die publieke opinie het ooreenkoms- 
tig hierdie oortuiging vroeë huwelike aangemoedig. In die pioniers- 
tydperk was dit byna reel dat ’n jonkman trou voor hy twintig jaar 
oud is. Paul Kruger het getrou toe hy maar sewentien jaar oud was. 30 
Wewenaars hertrou gewoonlik baie gou, om ’n geskikte hulp te kry 
in die huishouding, en te sorg vir nagelate kinders. „Dit is welbe- 
kend dat die Boere in die algemeen hulle blootstel aan kritiek om die 
onbetaamlike haas waarin ’n wewenaar hertrou. ” 31 ’n Huisgesin 
sonder moeder, so voel die Afrikaner, is ’n tempel sonder ark. 

’n Ander gevolg van die opvatting van die huwelik as ’n etiese 
en godsdienstige opdrag om die menslike geslag op te bou, is dat die 
Afrikaner ’n sterke afkeuring het van alle vorm van geboorte-beper- 
king. Kinderloosheid is vir die egte Afrikaner huisgesin nog altyd 
’n smaad, en ’n oorsaak van stille droefheid. Ons haal weer 0 ’Kulis 
aan: „Die sonde van kinderbeperking is onder ons nog maar net 
beperk tot die sogenaamde ‘beskaafde’, maar in waarheid gedemora- 
liseerde Afrikaners.... Solank dit so bly sal ons bewaar word van 
die gruwel van beesagtigheid, van kindermoord, van nasionale self- 
moord. ’ ’ 32 Maar daar is ook in hierdie opsig verslapping in die 
Afrikaner moraal. Die landelike omgewing is ongetwyfeld gunstig 
vir die aankweek van ’n gesonde familielewe en die handhawing van 
hoë ideale in verband met die huwelik. Die moderne toestande bring 
egter sulke nuwe versoekinge, en onderwerp die gewone persoon 
veral in die stedelike gebiede aan sulke strenge toetse in die stryd 
om te bestaan dat die hoë ideale nie meer so getrou nagevolg word 
nie. Die Afrikaner het lakser geword sowel in sy beskouinge as ook 
in sy gewoontes insake die huwelik en geslagtelike kwessies. 

Die Gereformeerde leer aangaande die betrekking van die vrou 
teenoor die man laat die nadruk swaar val op die meerderheid van 
die man, en maak dit in die trouformulier pertinent aan die vrou 
duidelik dat God die man „gezet heeft als hoofd der vrou”; en dat sy 


29 Die Boervrou, p. 157. 

30 Van Oordt, Paul Kruger, p. 54. Sien ook O’Kulis, Doppers, p. 139. 

31 Prof. J. Murray, Aangehaal deur O’Kulis, Doppers, p. 128. 

32 Die Boervrou, pp. 157 en 158. 

haar wettige man nie net moet liefhê nie maar hom ook moet „eeren 
en vreezen, ook hem gehoorzaam zijn in alle dingen die regt en bil- 
lijk zijn, als uwen Heer.” 33 (Bn dit is natuurlik ook die „heer” 
van die vrou wat besluit wat reg en billik is) ! In die Afrikaner 
huisgesin egter word daar nie veel gesien van die ondergeskiktheid 
aan die man nie, wat haar in die formulier so plegtig voorgehou 
word. Die faktore wat in die stryd om te bestaan in die binnelande, 
hulle bydrae tot die vorming van die Afrikaner gelewer het, het ook 
meegehelp om die Boervrou die kameraad van haar man te maak, en 
in die huis was sy nog meer baas as hy. Die patriargale alleenheer- 
skappy van die paterfamilias wat ergens, 34 onder ultra-Calvinistiese 
invloed, hom so sterk laat geld het, is byna nie in Suid-Afrika te 
bespeur nie. „Het Afrikaner tehuis is partiarchaal, doch wortelt 
niet, zoals by de Joden, in de vader alleen, maar wel in de vader en 
de moeder gelijkelik, en dezen zijn dus voor de huisgenoten gelijkge- 
rechtigd en een. ’ ’ 35 

4. Egskeiding. 

Die vraagstuk van die toenemende disintegrasie van die huisge- 
sin en die familielewe het in al die lande van die wêreld in toenemende 
mate akuut geword. Die versnelde tempo wat die moderne lewe 
meebring, en die ontstaan van nuwe lewenssituasies waarvoor in die 
bestaande sedes geen voorsiening gemaak is nie, het op eties gebied 
’n vertwyfeling gebring, wat in die familielewe nog meer as in andere 
inrigtinge gereflekteer word. „The unstable home merely epitomises 
the larger problem of our uncertain morality for all the forces con- 
cerned register themselves in the home. ’ ’ 36 Die familielewe is in 
belangrike opsigte ’n miniatuur van die samelewing. Ekonomiese, en 
maatskaplike wantoestande in die samelewing vertoon hulle ook in 
die huisgesin; en ook die algemene sedelike toon van ’n samelewing 
vind uiting in die familie. In egskeiding, wat beteken die disinte- 
grasie van die familie, het ons derhalwe ’n indeks van die onbesten- 
digheid waaraan die familielewe onderhewig is as gevolg van on- 
gunstige sosiale toestande en geestesrigtinge in die algemeen. Yan ’n 


33 Vergelyk Mecklin, Social Ethics, p. 231, waar hy, sprekende van 
die Ameriltaanse huisgesin van die vroeëre tyd, toe die Calvinistiese invloed 
daar sterk was, sê: „Calvinistic likewise is the Hebraistic idea of the 
family that subjected wife, children and servants to the iron rule of the 
paterfamilias.... Even sweet Margaret Winthrop, though dearly loved by 
her husband, addressed him as lord.” 

34 Ibid. 

35 Prof. N. J. Brummer, De Afrikaner en de Onzedelikheid, p. 35. 

3C Mecklin, Social Ethics, p. 239. Hy sê op dieselfde bladsy, „To grapple 
with the problem of the home is merely to raise the ultimate social problem 
of which it is but a phase.” 

samelewing waarin egskeidinge veelvuldig voorkom, en waarin die 
sosiale gewete daaroor nie erg begaan is nie, kan met beslistheid 
beweer word dat die sedelike peil nie hoog is nie, en dat die sedes 
laks is. 

Van die sosiale gewete van die Afrikaner kan met alle stellig- 
heid gekonstateer word dat dit ’n sterke afsku het aan egskeiding. 
Ook hier kleur die aanname van die godsdienstige sanksies van die 
huwelik die opvatting van die Afrikaner: nie net as ’n maatskaplike 
euwel is daar by hom ’n sterke gevoel teen die verbreking van die 
huweliksband nie, maar nog meer as ’n oortreding van Gods wet. Hy 
is, in ooreenstemming met die trouformulier, die oortuiging toege- 
daan dat die egliede tot die heilige huwelikstaat deur God geroep is; 
en wat God saamgevoeg het moet die mens nie skei nie. En deurdat 
die huwelik nie ’n onderneming vir persoonlike genot of gerief is nie, 
maar vir die uitvoering van ’n belangrike maatskaplike, etiese en 
godsdienstige doel, is egskeiding die versaking van ’n roeping, ’n ver- 
set teen God. 

Dit is wel waar dat die Gereformeerde tradisie, wat aan die 
opvatting van die Afrikaner insake egskeiding sy inhoud gegee het, 
minder streng is as die van die Eoomse Kerk, wat geen egskeiding 
behalwe deur die spesiale dispensasie van die Pous, toestaan nie; 
maar tog hou dit ook streng vas aan die beginsel van die onontbind- 
baarheid van die huwelik, na luid van Mat. 19:5 en 6, „Om hierdie 
rede sal die man sy vader en sy moeder verlaat en sy vrou aankleef, 
en hulle twee sal een vlees wees; sodat hulle nie meer twee is nie, maar 
een vlees. Wat God dan saamgevoeg het, mag geen mens skei nie.” 
Tog soos Moses in die Ou Testament, omrede van die hardheid van 
die mens ’n skeidbrief toegelaat het, is daar deur Gereformeerde 
kerkvaders betoog, dat die beginsel van onontbindbaarheid van die 
huwelik aan sekere uitsonderinge onderhewig is. 37 Ook die Heilige 
Skrif wys op sulke uitsonderinge. Terwyl die volksgewete van die 
Afrikaner sulke uitsonderinge erken en gewillig is om dit desnoods 
toe te laat, lê dit meer klem op die ideaal van die onontbindbaarheid 
van die huwelik as op die bestaan van gronde vir egskeiding. In die 
geval van owerspel word deur die daad die egband gebreek, en indien 
dit nie deur die onskuldige gekondoneer word nie, is egskeiding in 
so ’n geval maar net die verkry van die offisiële verklaring deur die 
burgerlike owerheid, wat die huwelik geregistreer het, dat die huwelik 
nie meer bestaan nie. 

’n Ander uitsondering op die ideaal van die onontbindbaarheid 
van die huwelik, wat deur die Gereformeerde tradisie erken word, 


37 Sien Van Apeldoorn, Geschiedenis van het Nederlandsche Huwelijks- 
recht, p. 180. 

is die sogenaamde malitiosa desertio, kwaadwillige verlating. In 1 
Kor. 7:15 sbryí Paulus: „As die ongelowige wil skei, laat hom skei. 
In sulke gevalle is die broeder of suster nie gebonde nie.” Hiervol- 
gens is verlating van die gelowige getroude deur haar (sy) ongelowige 
egvriend(in) ’n vernietiging van die huweliksgemeenskap.. Hieruit 
het toonaangewende Gereformeerde teoloë by analogie die gevolgtrek- 
king gemaak dat naas die verlating om godsdienstige redes, (deser- 
tio religionis eausa), ook as grond vir egskeiding moet erken word 
kwaadwillige verlating. Hieronder word dan verstaan ’n moedswil- 
lige onttrekking van die huweliksgemeenskap, as ook „eene andere 
handeling welke een opzettelijke en blijvend vernietiging der huwe- 
lijksgemeenschap opleverde. ’ ’ 38 Beza het deur 'n proses van analo- 
giese interpretasie wou insluit onder die gronde van egskeiding ook 
mishandeling, en aanslag op die lewe van die eggenoot of eggenote. 39 

In die sinodes van die Kaapse kerk van 1928 en 1932 word daar 
slegs twee gronde vir egskeiding as toelaatbaar geoordeel: „Die 
H.E. Sinode berus in en herhaal die sinodale besluit van 1928, t.w.: — 

(1) Dat daar deur die Heilige Skrif een duidelike grond vir 
egskeiding aangegee word, naamlik owerspel. 

(2) Dat wat kwaadwillige verlating betref daar verskil van 
mening is of hieroor as rede vir egskeiding duidelik Skriftuurlike 
grond bestaan. 

(3) Dat die burgerlike owerheid wat ook dienaresse van God 
is, in alle christelike lande kwaadwillige verlating as wettige grond 
vir egskeiding aanneem; dat die Geref. Kerke hulle deurgaans by 
hierdie besbouing neergelê het; en dat dit dus ook vir ons kerk gerade 
is om hierdie gedragslyn te volg. ’ ’ 40 

Die strenge veroordeling wat die sosiale gewete van die Afri- 
kaner toepas op gevalle van geslagtelike ongereeldhede buite die 
huwelik, word ook toegepas op die skuldige persoon by egskeiding; 
maar selfs op die onskuldige rus daar ’n mate van veragting. ’n Ge- 
skeie persoon is, veral op die platteland, gebrandmerk. Die volksge- 
wete, soos verteenwoordig deur die kenmerkende Afrikaner van die 
platteland, wil egskeiding eenvoudig nie duld nie, en het geen simpatie 
met geskeie persone nie. Egskeiding is iets skandeliks, en is ’n sonde 
teen die heiligheid van die huwelik. „Marriage was considered a 
sacred union, and as such maintained and respected.” 41 Yroeër was 
hierdie gevoel van afkeer teen egskeiding nog sterker as wat dit nou 
is; maar nou nog is die gevoel van veroordeling van egskeiding op 
die platteland baie sterk. 


38 Ibid., p. 182. 

39 Ibid. 

40 Acta Synodi, 1932, p. 218. 

41 Borcherds, Memoirs, p. 196. 

Egskeidinge het vroeër byna nooit voorgekom nie onder die 
Afrikaners op die platteland; en waar dit nog gebeur dat twee per- 
sone geskei het, het dit groot opspraak verwek. Statistieke in hierdie 
verband is moeilik om te verkry, maar die byna algehele afwesigheid 
van sinspelinge op egskeidinge in die letterkunde oor die Afrikaner 
laat met byna sekerheid vermoed dat egskeidinge baie seldsaam was. 
Vandag nog is die toestand op die platteland baie meer bevredigend 
as in die stede. Onder die Afrikaners is daar wel ’n toenemende 
getal wat tot egskeiding oorgaan, maar die ontsettende toename van 
egskeiding in die Unie sedert 1915 van 133 tot 1369 in 1935 het nie 
soseer onder die Afrikaners as wel onder ander nasionaliteite plaas- 
gevind. In Natal bevoorbeeld, wat oorweënd Engelssprekend is, en 
wat ’n blanke bevolking het van 177,449, het daar gedurende die tien 
jaar tussen 1925 en 1934, nie minder as 1,199 gevalle van egskeiding 
voorgekom nie; terwyl in die Vrystaat wat weer oorweënd Afrikaans- 
sprekend is, en wat ’n bevolking van 205,375 het, was daar gedurende 
dieselfde tydperk slegs 375 gevalle van egskeiding. 42 Die egte Afri- 
kaner op die platteland is nog afkerig van die vernietiging van die 
huwelik. By ’n oorsig van die egskeidingstatistiek tussen 1904 en 
1921, sê F. J. Minnaar: „Uit ’n grafiese voorstelling van die prowinsia- 
le distribusie van egskeidings, blyk dit dat die Transvaalse boog die 
kroon span, terwyl die Vrystaatse boog feitlik onnoemenswaardig is. 
Hieruit word dan die volgende vasstaande resultate gekonstateer. 
Eerstens vertoon die stedelike sentra ’n besonder groot oorwig van 
geskeie persone teenoor die landelike omgewing....” 43 

Die afkeer teen egskeiding in die Afrikaner etos vertoon hom ook 
in die aanhoudende teenstand wat gebied word teen elke voorstel tot 
uitbreiding van die gronde vir egskeiding. In die Kaapse sinode van 
die N. G. Kerk in 1894 is eenparig besluit om elke poging te bestry 
wat gemaak word om „echtscheiding te vergemakkelijken, en alzoo 
de hooge betekenis van den heiligen band des huwelijks in het oog 
van allen te verlagen.” 44 En hoewel die Parlement in 1935 wetge- 
wing gepasseer het waardeur op grond van permanente kranksinnig- 
heid, en gewoonte-misdadigheid egskeiding verkry kan word, besluit 
die sinode van 1936 „dat die Sinode bly by sy standpunt op vorige 
vergaderings aangeneem t.w. dat daar twee erkende gronde vir eg- 
skeiding is, nl. owerspel en kwaadwillige verlating. ’ ’ 45 En wat 
persone betref wat uit die kerklike oogpunt ’n ongeoorloofde egskei- 
ding verkry het, en volhard in hulle houding, en ’n nuwe huwelik 
sluit, aan hulle moet die Kerk 


42 Sien Offisiële Jaarboek. 

43 Sien sy artikel in Die Soeklig, 1930, p. 311. 

44 Acta Synodi, 1894, p. 69. 

45 Ibid., 1936, p. 177. 

„(a) die kerklike huweliksbevestiging weier, en 
(b) hulle onder sensuur stel omdat so ’n huwelik as ’n daad 
van owerspel moet beskou word volgens die woord van Christus, 
Matt. 19: 9, vgl. 5: 32.” 46 

Die gevoeligheid van die Afrikaner oor die aanduiding van ver- 
slapping insake die heiligheid van die huweliksband, kom ook uit in 
die besluite van die Sinode omtrent egskeiding op grond van 
kwaadwillige verlating. In 1932 besluit die Sinode dat hy van oordeel 
is „dat c/p die punt van kwaadwillige verlating die burgerlike wetge- 
wing heeltemal te laks is, en dat die Kerk dus op strenger wetgewing 
moet aandring. ’ ’ 47 En in 1936 herhaal die sinode hierdie besluit in die 
volgénde bewoording: „Hierdie H.E. vergadering verkeer diep onder 
die indruk dat daar misbruik van kwaadwillige verlating gemaak 
word, en versoek die owerheid seer dringend om strenger wetgewing 
in te voer, ten einde die misbruik te voorkom soveel moontlik. ’ ’ 48 

Resumê. 

Die etiese en maatskaplike aspekte van die huwelik is ten minste 
van net soveel belang as die biologiese. Omdat die samelewing nie 
onverskillig kan wees omtrent die voortplanting van die ras nie, laat 
die sosiale gewete hom sterk geld in verband met die huwelik en aan- 
verwante sake. 

Sedelike reinheid en hoë geslagtelike moraliteit kan sonder enige 
twyfel, as kenmerkend van die Afrikaner, veral op die platteland, 
aangeneem word. Gevalle van sosiaal ongesanksioneerde geslagtelike 
verkeer het vroeër baie selde voorgekom, en is dan sterk veroordeel. 
Daar het ongelukkig hierin verslapping ingetree, maar die volksge- 
wete is nog baie gevoelig omtrent geslagtelike ongereeldhede. 

Vir die Afrikaner is die huwelik ’n heilige instelling. Sy opvat- 
ting daaromtrent word groteliks beheers deur die Gereformeerde tra- 
disie, wat die eties-religieuse aspek voorop stel en die huwelik as ’n 
roeping beskou. Huwelike moet kerklik ingeseën word, maar in teen- 
stelling met die Roomse opvatting, word burgerlik bevestigde huwe- 
like erken. 

Die huwelik is nie net ’n private saak nie: dit is ook ’n maat- 
skaplike plig wat op elke normale volwasse persoon rus om die ras 
te propageer. In ooreenstemming met hierdie sienswyse voel die Afri- 
feaner sterk teen kinderbeperking. Groot families is, veral op die 
platteland, byna algemeen. 

In teenstelling met die voorskrifte in die trouformulier is die 


Ibid., p. 178. 

47 Ibid, 1932, p. 218. 

48 Ibid., 1936, p. 177. 

vrou die kameraad van haar man, en is sy met hom gelykgeregtig. 

Aan egskeiding het die Afrikaner ’n sterke afsku. Egskeiding is 
vir hom nie alleen maatskaplik patologies nie; dit is ook die versaking 
van ’n roeping. Die ideaal vir die Afrikaner is om die huwelik on- 
ontbindbaar te handhaaf. Egskeiding moet nie maklik toegestaan 
word nie, en wel alleen op twee gronde: owerspel en kwaadwillige 
verlating. 

Daar is sedert 1915 ’n snelle toename in die getal egskeidinge in 
die Unie, wat aandui dat die Afrikaner lakser daaromtrent begin te 
voel. Maar tog kom egskeidinge op die platteland nog betreklik 
selde voor. 

SOSIALE PATOLOGIE. 


1. Die Aard van Sosiale Patologie. 

Wantoestande in ’n samelewing, wanverhoudinge tussen die af- 
sonderlike lede, of groepe in die samelewing, wanpraktyke deur per- 
sone of versamelinge van persone, liggaamlike gebreke, verstandelike 
agterlikheid en etiese verdraaidheid by lede van die samelewing is 
sosiale verskynsels wat ongewens is, en wat aantoon dat daar in min- 
dere of meerdere mate ongesonde toestande in die samelewing aanwe- 
sig is. Sulke ongesonde en ongewenste toestande en praktyke in die 
samelewing word saamgevat onder die begrip, sosiale patologie. 

Sosiale patologie ontstaan, aan die een kant, deurdat afsonderlike 
persone beheb is met emstige gebreke, liggaamlik, verstandelik of 
sedelik. Hierdie swakhede mag of deur oorerwing verkry wees, of 
mag aangekweek wees. Elke afwyking van die indiwidu wat hom 
verhinder om sy normale plek in die samelewing in te neem, of wat 
die normale gang van die noodsaaklikste sosiale aktiwiteite enigsins 
verstoor, of wat sonder enige teenprestasie vir sy versorging, ’n onge- 
wenste las op die samelewing lê, gee aanleiding tot sosiale patologie. 1 

Maar aan die ander kant, is sosiale patologie ook die gevolg van 
wanreëling van die samelewing deur sy kontrolerende inrigtinge, 
waardeur lede of groepe in die samelewing verhinder word om hulle 
belange te behartig en harmonieus te koordineer. Belemmerende ge- 
breke in die konstitusie van ’n land, wat nie voorsiening maak vir 
die effektiewe behandeling van nuwe situasies nie; ’n lakse, onbe- 
kwame of korupte administrasie; ’n ekonomies-onverstandige admi- 
nistrasie van ’n land waardeur sommige bevoordeel word en andere 
nitgebuit word; ’n onoordeelkundige opvoedingstelsel wat vir die 
bevolking uitheems is, of nie genoeg rekening hou met die vereistes 
nodig vir die stryd om te bestaan nie—dit en dergelike toestande ín 
die samelewing gee aanleiding tot onnodige wryving en disharmonie 
tussen die lede of groepe van lede in die samelewing, en laat ontstaan 
onvrugbare verhoudinge tussen persone en die inrigtinge van die 
samelewing. 

Daar is sekere toestande en verskynseís wat algemeen erken 
word as sosiale euwels, en wat dan sonder enige teenspreking as 


1 Sien Ellwood, Sociology in its Psychological Aspects, p. 188, en 
Gillin and Blackmar, Outlines of Sociology, p. 527. (3e edisie). 

gevalle van sosiale patologie verklaar en behandel moet word. Almal 
erken dat misdadigheid en onsedelikheid, bevoorbeeld, sosiale euwels 
is: selfs die misdadige of die onkuise, solank as wat hy verstandelik 
normaal is, erken dit. Maar tog is dit dikwels moeilik om ’n ongewen- 
ste sosiale verskynsel to't bevrediging van almal as ’n sosiale wan- 
toestand te diagnoseer. Die oordeel waarvolgens ’n besondere sosiale 
verskynsel of toestand as patologies, of as gesond, normaal en gewens 
beskou word, hang ai van die inhoud en strekking van die besondere 
sosiale gewete. Sosiale patologie is derhalwe ’n relatiewe term. Veel- 
wywery, bevoorbeeld, is toelaatbaar volgens die volksopvattinge van 
die inboorlinge; maar vir die beskaafde mjens is dit bepaald ’n 
euwel, ’n sosiale ongewenste verskynsel, wat die beste in die familie- 
lewe onmoontlik maak. Sport op Sondae is vir ’n modern gesekulari- 
seerde mens, of vir hom wat aan ’n groep of volk behoort wat nie ’n 
strenge opvatting het omtrent die heiligheid van die dag van die 
Here, ’n goeie gesonde geleentheid vir ontspanning, terwyl dit vir die 
godsdienstig georiënteerde Afrikaner baie bepaald ’n euwel is wat 
die beste tradisies van die volk help ondermyn. Die gevolgtrekking 
hieruit lê voor die hand: soos die deugde wat deur ’n volk hoog 
gewaardeer word, ons ’n duidelik insig gee in die karakter van 
daardie volk, so ook vind ons in die oordeel waardeur sekere sosiale 
verskynsels en toestande as euwels verklaar word, ’n goeie aanduiding 
■van die inhoud van die sosiale gewete. 

Sosiale patologie word soms eksklusief uit ’n sosiologiese oogpunt 
beskou; en dan sluit dit verskynsels en toestande in die samelewing 
in wat nie so regstreeks eties is nie. Kranksinnigheid en sulke lig- 
gaamlike gebreke soos blindheid, doofstomheid en andere, is wel toe- 
stande wat nie behoort te bestaan nie, maar dit kan nie as etiese 
euwels beskou word nie. Tog is ook die aanwesigheid van sulke 
gebreke vir ons belangrik daarin dat die volksgewete opgemerk word 
in die wyse waarop getrag word met sulke ongelukkiges te handel. 
’n Volksgewete wat onverskillig is teenoor die gebreklikes in die 
samelewing, is seker baie arm aan daardie emosies en sentimente 
van simpatie, welwillendheid en onselfsugtigheid wat tot verhewend- 
heid van karakter bydra. Sosiale patologie is vir ons dan ook ’n 
etiese begrip: regstreeks veronderstel die oordeel dat ’n toestand nie 
normaal, en sosiaal gesond is nie, ’n etiese waardasie; en onregstreeks 
verstrek elke patologiese geval vir ons die geleentheid om eties te 
reageer. 

’n Volledige behandeling van alle verskynsels van sosiale pato- 
logie sou ’n afsonderlike boekdeel vereis. Ons is derhalwe verplig 
om ons te beperk, en ons aandag te gee in kort aan slegs ’n paar 
sosiale euwels . 

2. Misdadigheid. 

’n Misdaad is, uit ’n sosiologiese oogpunt, ’n daad, of ook die 
opsettelike versuim van die vervulling van ’n verpligting, waardeur 
daar te kort gedoen word aan die bestaande sosiale belange, of ver- 
meende sosiale belange. ’n Misdaad moet, ■ derhalwe, selfs waar die 
nadele van die daad regstreeks slegs deur ’n enkel persoon ondervind 
word, beskou word as ’n oortreding teen die belange van die same- 
lewing. ’n Misdaad is ’n verrigting deur ’n persoon of groep van 
persone, wat deur die samelewing as anti-sosiaal afgekeur word, en as 
sulks behandel word. Uit ’n eties oogpunt mag ’n daad of ’n versuim 
\an sekere verpligtinge soms ’n ernstige oortreding teen die same- 
lewing geag word, hoewel dit nie deur die wet as sulks omskryf word 
nie; terwyl weer, aan die ander kant, een of ander bepaling van die 
landswet dade as oortredings bestempel, wat egter nog nie deur die 
mlksetos as sulks geag word nie. As voorbeeld hiervan kan dien die 
houding wat die Afrikaner inneem in sommige dele waar wild volop 
is : die volksetos het die jagtersgewoontes aangemoedig, en daarom 
vind die Afrikaner dit nog soms moeilik om te verstaan waarom hy 
verbied word om aan die jag deel te neem. 2 

Statistiek om die aanwesigheid van misdadigheid onder Afri- 
kaanssprekendes te bewys is moeilik te verkry. Die statistiek wat 
daar is sluit Afrikaanssprekendes sowel as Engelssprekendes en an- 
dere in; ook word daar nie in die offisiële opgawes onderskei tussen 
misdaad op die platteland en die van die stede nie. Die getalle wat 
vir die Unie aangegee word van gevalle van emstige misdade deur 
blankes gepleeg, waarby veroordelings plaasgevind het is vir die 
jare 1931 tot 1935 respektiewelik as volg: 2303, 2459, 2108, 2045 en 
2038. Van die 2038 gevalle van emstige misdade deur blankes ge- 
pleeg in 1935, was daar nie minder nie as 442 gevalle waar blankes 
aan naturelle drank verskaf Eet. Hierdie misdaad vind byna geheel 
net in die stede plaas. Daar is goeie rede om aan te neem dat die 
corgrote meerderheid van gevalle van ernstige misdade in die stede- 
lik gebiede plaasvind en nie onder die Afrikaanssprekendes op die 
platteland nie. 

Die Afrikaner is deur sy hele geskiedenis gekenmerk deur sy 
ontsag vir die wet. Dit is waar, hy is indiwidualis; hy volg makliker 
persone as beginsels; hy is in ’n sterk mate opportunis; en hy hou 
nie te veel van sosiale inhibisies nie; maar, aan die ander kant, 
is hy ook ordeliewend. Hy sal protesteer teen reëlinge en instellinge 
waarvan hy nie hou nie; hy sal desnoods wegtrek om daarvan vry 
te kom; of hy sal vemuftig die wet uitoorlê, maar regstreeks misdadig 


2 Sien Dr. Wilcocks, Die Armblanke, p. 84. 

tree hy nie graag op nie. Hy sal sy vermeende grief verduur, stil 
maar onder protes. Erkende sosiale reëlinge en verpligtinge is vir 
hom, d.w.s. die egte Afrikaner, iets heiligs. 

Ons kan die getuienisse uit die geskiedenis baie vermenigvuldig, 
wat getuig van die onderworpenheid aan die wet by die Afrikaner. 
C. du Plessis bevestig: „In my youth up to 1854 I know but of 
three Africanders being sent to prison at Colesberg,” en een van 
hulle is onskuldig bevind. 3 En weer: „Godless infidelity was not 
amongst us, no profane cursing and swearing was heard; we had no 
drunkards, no thieves to be imprisoned, no seduced girl and fallen 
women. 4 Skrywende van die Transvaal van 1865, beweer Nixon: 
„The laws of the Transvaal were upon the whole as good as those 

of any other country-great crimes were exceptionally rare, for 

nowhere in the world was the moral law of greater force than 
among the farm,ers of the South African Republic.” 5 Dit ka.n met 
reg verwag word, indien misdadigheid enigsins ’n neiging van die 
Afrikaner is, dat die burgers wat gedurende die Boere-oorlog aan 
so veel demoraliserende invloede onderhewig was, dit sou vertoon by 
liulle terugkoms na die oorlog. Ramsay MacDonald getuig van die 
teenoorgestelde: „You are safe amongst them as though no war 
had been. The street robberies and assaults that have been so common 
in Johannesburg and one or two other towns are the work of natives 
and aliens. The Boer, like an Ironside, has laid down his arms and 
lias immediately robed himself in the garments of peace and civil 
crder. ’ ’ 6 

Miskien die beste aanduiding van die sterke veroordeling deur 
die sosiale gewete van die Afrikaner van wetteloosheid, vind ons in 
die feit dat selfs die armblanke maar in ’n betreklik geringe mate 
’n neiging tot misdadigheid vertoon. Yolkswakhede, en in besonder 
die anti-sosiale neiginge wat die bron is van misdade vertoon hulle 
veral in die onderste lae van ’n volk. Maar die etiese niveau van 
die Afrikaner is so sterk gekant teen bandeloosheid dat die Arm- 
blanke ten minste tot onlangs, nie dikwels by ernstige misdade be- 
trokke is nie. Dr. Grosskopf verseker ons hiervan: „Maar talryke 
magistrate en polisie-amptenare wat gevra is, het hulïe almal met 
beslistheid verklaar dat die armer Afrikaans-sprekende bevolking, 
selfs in die groot stede, byna sonder uitsondering die wet gehoorsaam 
en dat ’n besondere klein persentasie betrokke is in emstige mis- 


3 The Transvaal Boer, p. 28. 

4 Ibid., p. 27. 

6 Aangehaal deur Schonken, De Oorsprong der Kaapsch-Hollandsche 
Volksoverleveringen, p. 37. 

6 What I saw in South Africa after the War, p. 15. 

daad. ’ ’ 7 En Dr. Wilcocks bring hierdie afwesigheid van misdadig- 
heid selfs by die minderbevoorregtes van die volk in verband met die 
volkstradisie. „In die geval van die eerbiediging van die landswette 
deur die armblanke het ons met ’n volkstradisie te doen. Selfs gedu- 
rende die vroeë pionierstyd in die Transvaal... .was daar nie ’n toe- 
stand van bandeloosheid nie. ’ ’ 8 

Die Afrikaner hou nie van die bemoeiings van die owerheid met 
sy vryhede nie; maar hy hou nog minder daarvan dat die staats- 
gereg enige vat op hom sou verkry. Dit is vir hom ’n skande as hy 
weens ’n oortreding voor die hof moet verskyn, en veral is die 
skande groot as hy in bewaring geplaas moet word. „Dat so min 
mense in die tronk gekom het is te danke aan die groot skande wat 
iemand oor homself en oor sy hele familie sou bring as hy tot tronk- 
straf veroordeel sou word; daarom het elkeen opgepas om hom so 
te gedra dat hy nie in gevaar gekom het nie. ’ ’ 9 

Dat egter ’n neiging tot misdadigheid onder Afrikaners waar- 
neembaar word, is nie te ontken nie. By die lees van die nuusberigte 
in die laaste paar jaar tref dit dat daar so dikwels ou Afrikaanse 
name genoem word in verband met ernstige misdaad. Met die toe- 
name van die industriële bedrywighede in ons land, en die verswak- 
king van die landelike uitkyk, en die godsdienstige sanksies, neem 
die getalle toe wat uit die koers van die volkstradisies raak. Die 
sulkes raak gedemoraliseer, en kan moeilik meer as verteenwoordi- 
gend van die Afrikaanssprekendes beskou word. 

3. Drankmisbruik. 

Drankmisbruik is soos immoraliteit, ’n euwel wat in alle tye in 
die geskiedenis, en by elke samelewing, aandag getrek het. Maar 
veral met die opkoms van die moderne sosiale humaniterianisme, en 
die beter besef van die organiese samestel van die samelewing, het 
drankmisbruik ’n akuut sosiale probleem geword. Op grond van die 
feit dat die gebruik van alkohol so ’n merkbare uitwerking het op 
die gestel en karkater van die mens; dat die matig gebruik daarvan 
dikweïs lei tot misbruik daarvan en tot verslaafdheid daaraan; en dat 
onma,tigheid insake drankgebruik noodwendig persoonlike agteruit- 
gang en huislike en maatskaplike disintegrasie meebring, moet die 
sosiale gewete van ’n volk drankmisbruik as ’n emstige sosiale 
patologiese verskynsel behandel. „Wherever intemperance of any 
kind exists social degeneration certainly and physical degeneration 
probably will result.... Under this law temperate people eventually 


7 Plattelandsverarming en Plaasverlating, p. 216. 

8 Die Armblanke, p. 83. 

9 Spoelstra, Ons Volkslewe, p. 158. 

possess the material wealth of the eommunity, control the social 
forces, and discover the truth, esesntial to social advance. Hence, it 
is not merely the sapping of the physical vitality of the race that- 
constitutes the principal effect of intemperance; it is the destruction 
of normal cooperative relationships. ’ ’ 10 

Die gebruik van alkoho'liese dranke is in die geval van die 
normale mens geen noodsaakliklieid nie. Dit kan bestempel word 
as ’n weelde-gewoonte, wat in die geval van die matige gebruiker 
daarvan, en so lank hy ’n matige gebruiker bly, nie as ’n besliste 
sosiale euwel genoem kan word nie. Maar dit is ongetwyfeld nie so 
groot die weeldewaarde van drank wat aanleiding gee tot die mis- 
bruik daarvan en al die ellende wat aan die misbruik verbonde is nie. 
Drank het die eienaardigheid dat dit by die drinker lus vir meer 
drank aankweek; * 11 en aangesien dit altyd minder inspanning en 
sedelike karakter vereis om aan ’n lus toe te gee as om selfbeheer te 
beoefen, word by vele die gebruik van drank ’n sterk beheersende 
gewoonte, waarvan die slagoffers nie kan vrykom nie. Maar daar is 
nog ’n ander grond waarop die drankprobleem rus. As dit nie was 
vir die ekonomiese en nywerheidsbelange, wat aan die drankprobleem 
verbind is nie, sou dit nie so moeilik gewees het vir die sosiale gewete 
van ’n beskaafde volk om drankmisbruik te bestry nie. Ontsaglike 
somme is belê in die drankbesigheid, en ontsaglike winste word 
daaruit gemaak. Die mens het ongelukkig nog nie tot die idealistiese 
en etiese verhewendheid gekom waarin dïe ekonomiese belange nie 
die sedelike vertroebel nie. Dit is juis hierdie oorweging wat die 
drankprobleem so leersaam maak by die behandeling van die sosiale 
gewete. Dronkenskap en drankmisbruik word deurgaans deur die 
egte Afrikaner veroordeel; maar die vraag bly nog oor: Hoe veel ís 
die Afrikaner gewillig om in die bestryding van dronkenskap en 
drankmisbruik ekonomies op te offer ? 

Wynbou is ’n tradisionele nywerheid vir ’n groot en belangrike 
deel van die bevolking in die oudste dele van Suid-Afrika. Dit dateer 
feitlik van die begin van die nedersetting aan die Kaap. Die eerste 
wingerdstokke is reeds in 1654 aan die voet van Tafelberg geplant. 12 
Bn met die koms van die Hugenote in 1688 het die wynbou dadelik 
’n aansienlike deel van die landbounywerheid begin uitmaak: die 
Hugenote was goeie Christene, maar ook goeie wynbouers. 13 Bn 
sedert die tyd is die wynbou in die WesteÍike Provinsie gehandhaaf 
en grootliks uitgebrei. Die wynbou-nywerheíd verskaf vir die wyn- 


10 Gillin and Blackmar, Outlines of Sociology, p. 623. 

11 Sien Sir Victor Horsley, Alcohol and the Human Body, p. 17. 

12 Sien Theal, History before 1795, deel II, p. 46. 

13 Ibid., p. 357. 

boergemeenskap ’n bepaalde vorm en inhoud vir sy sedelike oordele 
oor die drankkwessie. Die woorde van wyle Ds. D. S. Botha op die 
kongres, gehou in die Paarl in 1924 in verband met die wynbou, gee 
die houding van die gewo'ne wynboer getrou terug: „Die wynbou is 
’n eerbare bedryf met reg op bestaan. Die wynboere het baie gedoen 
om die land te ontwikkel, baie vir die opvoeding van die jeug, baie 
vir die kerk, baie vir díe verspreiding van Gods Woord onder die 
heidene. Die wynbouende deel van die volk het van die beste mense 
geproduseer. Van die beste regsgeleerdes in ons land, van die beste 
politici, van die beste godsdienslerare, van die beste opvoedkundiges 
kom uit die wynbouende bevolking. ’ ’ 14 Die gewone wynboer is baie 
opgenome met die eerbaarheid van sy nywerheid: hy is geneë om op 
sy sosiale prestasies nadruk te lê. Word hy gewys op die donkere 
sy van die dranknywerheid, dan antwoord die wynboer, in die woorde 
van Prof. D. G. Malan: „Drankmisbruik onder hulle is die uitsonde- 
ring. As ’n klas is daar miskien nie ’n soberder deel as die wynboere 
nie... .As ’n klas verlang die wynboere ook na matigheid by ander 
mense. Dit is onwaar dat hulle onverskillig is omtrent die dronken- 
skap van ander, solank hulle maar hulle produk verkoop. ’ ’ 15 

Dit kom ons egter voor asof die wynboere, wat tereg as van 
die soberste van die bevolking in Suid-Afrika erken moet word, tog 
die oog te veel gerig hou op hulle ekonomiese belange, en dat die 
sedelike en sosiale aspekte van die drankprobleem hierdeur vertroebel 
word. Die gewone wynbmr benader die wymbou as ’n ekonomiese 
e>n nie as ’n s&delike vraagstuk nie. Uit ’n suiwer humanistiese en 
etiese oogpunt het die wynboer nog nie ’n ernstige en konstruktiewe 
program vir die bestryding van drankmisbruik, bevoorbeeld onder 
die gekleurdes, ten beste gegee nie. Dr. Malan, destyds predikant te 
Montagu, deel ons mee dat hy spoedig uitgevind het dat in daardie 
gemeente, wat tipies is van ander gemeentes in die wynboustreek, 
„het niet alleen met de dronkenschap onder blanken en vooral onder 
kleurlingen allertreurigst gesteld was, maar dat de publieke opinie op 
dit pimt dodelik ziek was.... De gedachte werd dikwels door som- 
migen onbeschaamd uitgesproken, dat de vermeerdering van kan- 
tienen voorgestaan moest worden omdat het onze broodwinning is. ’ ’ 16 
Hierdie broodwinningaspek in die houding van die wynboer kom ook 
baie duidelik uit in die propaganda wat die wjmboere maak vir die 
uitbreiding van die fasiliteite vir die verkoop van drank aan inbGOr- 
linge. In 1932 het Mnr. P. du Toit, L.Y. vir Paarl sy steun verleen 


14 Sien Die Burger, 8 Mei, 1924. 

15 Ibid., 10 Mei, 1924. 

16 Waar is Abel, uw Broeder? p. 5. (’n Preek gelewer te Montagu in 
1910). 

aan die plan om alle inboorlinge in die land wyndrinkers te probeer 
maak. „There are 6,000,000 natives in the Union who may not 
eonsume a drop of our wine. If only one-third of the adult male 
population drank one bottle of wine per day, excluding Saturdays 
and Sundays, they would absorb abo'ut 179,000 leaguers of wine per 
year: more than our total production. ’ ’ 17 Yir die onbevooroordeelde 
toeskouer kom dit voor asof die wynbounywerheid in hulle strewe om 
meer fasiliteite vir die verkoop van drank te verkry, in ’n baie groot 
mate onverskillig is omtrent die sosiale en sedelike sy daarvan. Die 
sosiale gewete van die Suid-Afrikaanse volk (Afrikaans- sowel as 
Engelssprekende) het hom hierin met die wynboere nie verenig nie. 
Gen. Smuts gee uiting aan die oorweënde mening van die Afrikaner: 
„He had told his wine-farming friends that one of the biggest 
mistakes they were making was to look to the coloured and native 
people as a possible market. ’ ’ 18 

Wynbou in die binnelande was nooit uitgebreid nie. Die wyn- 
bou-tradisie van die wintereënvalstreek is spoedig in die binnelande 
verdring deur die veeteelt-tradisie. Drank was nie maklik te kry in 
die binnelande nie, en die gereelde gebruik daarvan was uit die 
Iwessie; en indien, by geleentheid drank verkrygbaar was, iemand 
hom te buite gegaan het, het dit die afkeurende aandag van familie- 
lede en bure getrek. Soos onsedelikheid het dronkenskap ’n sterke 
afkeuring en veroordeling onder die Afrikaners in die binnelande 
opgewek. 

Dit is derhalwe te verwagte dat dronkenskap in die binnelande 
nie dikwels voorgekom het nie. Lichtenstein het ’n baie gunstige 
indruk van die soberheid van die Afrikaners aan die begin van die 
vorige eeu gekry. „Indeed the African colonists are a remarkably 
sober race. Out of ten colonists we may be pretty well assured that 
three at least will not drink either wine or spirits, and the rest will 
drink very moderately. One of them intoxicated is a very rare 
sight. Whatever Mr. Barrow may say of the Soopje as the favourite 
drink of the colonists, I can very safely affirm, that I never during 
the whole time of my residence in the colony, saw three Africans 
born, in liquor.” 19 Caehet getuig: „Dronkenschap word veraf- 
schuwd. Er wordt wel gedronken onder de Boeren, doch ’n dronk- 
aard behoort tot de uitzonderingen, en het misbruikt van sterken 
drank is volkskwaal noch volkszonde. ’ ’ 20 Professor J. Murray 


17 Sien The Tribune, Sept. 1932, p. 112. 

18 Sien The Cape Times, 19 Februarie 1934. Sien ook Acta Synodi 
<Kaapse Kerk), 1932, p. 225. 

19 Travels in Southern Africa, p. 205. (V.R.S.). 

20 De Worstelstryd der Transvalers, p. 417. 

skryf in 1877: „In the Ehenosterberg (d.w.s. Middelburg) district 
a clergyman conld report that during a long course of years he knew 
only of one drunkard, and he in his old age became thoroughly tem- 
perate. ’ ’ 21 

Tog ook onder die Afrikaners het die dronkenskap, hoewel nie 
in groot getalle nie, sy slagoffers gehad. Yeral toe hotelle en drink- 
winkels orals in die binnelande, selfs in buitewyke opgerig is het 
drankmisbruik toegeneem en taamlik dikwels voorgekom. In die 
Herderlike Brief van die Sinode van 1873 kom hierdie woorde voor: 
,.Hoe vele slaelitoffers telt de ontucht niet! Wat verderf wordt door 
de dronkenschap niet veroorzaakt! Hoe veel kwaad stieht de leugen, 
het bedrog niet!” 22 Die redakteur van De Kerkbode skryf in die 
uitgawe van 22 Febuarie 1873 as volg: „De drank tast ons huiselijk, 
maatschappelijk en Christelijk bestaan zoo sterk aan; hij oefent zulk 
eenen invloed uit op ons tegenwoordig bestaan, en bedreigt onze 
toekoms zco op onrustbarende wijs dat wij het niet begrijpen, dat 
de drank-kwestie niet meer bij het Bestuur van land en kerk word 
behandelt.” 23 Byna by elke sinode sedert 1873 het die drankkwessie 
ernstige aandag vereis. Hierdie bekommernis aan die kant van die 
hoogste vergadering van die kerk is ’n aanduiding hoe gevoelig die 
volksgewete is in verband met die gevaar van drankmisbruik. Die 
volksgewete het hom laat geld. Daar is aangedring op die sluiting 
van buitekantiene, en deur kerklike bearbeiding, waartoe die sinodes 
aangespocr het, het die publieke opinie in die rigting van matigheid 
en selfs van onthouding gelei. 

Die volksgevoel vandag is nog sterk teen drankmisbruik. Dit kan 
met redelikheid verwag word, dat as dronkenskap ’n vclkskwaal was, 
dit veral sou aangetref word by die agteiiike armblanke. Dr. Wilcocks 
verseker ons van die teenoorgestelde. „Drankmisbruik speel ’n onder- 
geskikte rol in die armblankevraagstuk, en ’n neiging tot dronken- 
skap is seker nie tipies van die armblanke in die algemeen te beskou 
nie.. . .'In hoofsaak is die matigheid van die tipiese armblanke die 
gevolg van ’n Afrikaanse volksetos wat gekant is teen drankmisbruik 
en dronkenskap. ” 24 

Die Afrikaner het, hoe sterk hy teen dronkenskap ook al gekant 
is, tradisioneel en prinsipieel geen beswaar teen die matig gebruik 
van drank, veral van ligte drank nie. Van die drinkgewoontes van 
Kaapstad in die laaste kwart van die agtiende eeu gee le Vaillant ons 
die volgende prentjie: „Men schenkt den geenen, die in een huis 
komt een glas arak of genever, of nog liever een glasje Franschen 


21 Sien die Cape Monthly Magazine, Des. 1877, p. 376. 

22 Sien De Kerkbode, 13 Des. 1873, p. 400. 

22 p. 49. 

24 Die Armblanke, pp. 81 en 82. 


204 



SQSIALE PATQLQGIE. 


brandewijn; de genever is egter de gewoonlijkste morgendrank. Voor 
men aan tafel gaat is het de gewoonte wederom ’n glasje sterken 
drank of witten wyn met alsem of aloë aan te bieden om eetlust te 

venvekken. Aan tafel drinkt men bier of wyn. Na het geregt_ 

brengt men volle fiesehen voor de mannen, terwyl de juffers koffy, 
Ehynsche of Moezelwijn.... iaat aanbieden. ’ ’ 56 Of hierdie drinkge- 
woontes algemeen in die Kaapstad van daardie tyd was, is moeilik 
om te bevestig. In die wynbouende deel is wýn gereeld gebruik maar 
in ’n baie beskeidener mate as wat le Vaillant van die stad meedeel. 
Op die platteland was die gereelde gebruik van drank nie algemeen 
nie, maar die sopie-gewoonte het tog taamlik dikwels voorgekom. Die 
Kerk het hom gaandeweg hierteen ook al sterker laat geld. In Be Kerk- 
bode van 16 Februarie 1856 word Eierdie gebruik genoem „fatsoenlike 
dronkenskap. ” „Onder onze landgenoten openbaart zieh de zucht 
naar sterken drank op eigenaardige wijze. Men moet niet onder hen, 
gelijk in Buropa, eene verslaafdheid aan den drank zoeken, welke de 
mensch tot een beest verlaagt. Enkele voorbeelden, helaas! kan men 
hiervan ook aantreffen, doch ik durf zeggen, zelden. Wat meer kom- 
mer verwekt is iets anders. ïïet is het aanhoudend, onafgebroken 
zoopjedrinken, waaraan zoo velen zich schuldig maken.... De alge- 
meenheid van dit verschijnsel noem ik betreurenswaardig, vooral on- 
der onze landelijke bevolking. ’ ’ 26 ïïierdie gewoonte het byna geheel 
verdwyn: die gereelde sopie-drinker kom nou maar selde voor. Die 
volksetos vertoon in ’n toenemende intensiteit sy besef van die sede- 
like en máatskaplike euwels wat in verband staan met drankgebruik. 

Die hotel met sy bar en die buite-kantien het, toe hulle verskyn 
het in Suid-Afrika, die volksgewete so geprikkel dat daar ’n sterke 
gevoel teen die bar in die volksgemoed ontstaan het. Om homself te 
beskerm het die sosiale gewete van die Afrikaner ’n afkeer teen die 
drankwinkel ontwikkel. In die gemoed van die gewone Afrikaner 
rus daar ’n stigma op die bar en die barganger. Selfs vele van die 
wynboere, wat geredelik ’n petisie ten gunste van ’n nuwe bar sal 
teken, sal nie daaraan dink nie, om in die bar te gaan om iets te drink. 
Die fatsoenlike Afrikaner gaan nie, as hy dit kan help, in ’n bar nie. 
By die bespreking in die Sinode van 1932 van die drankkwessie ver- 
klaar Ds. W. van der Merwe in verband met die voorstel om ligte 
dranke in koffiekamers toe te laat: „In die verlede was dit iets onge- 
siens dat ’n jong Afrikaner in ’n drinkplek gestap het om te gaan 
drink.... Moet dan nou die stigma weggeneem word en in kafees 
drank verskaf word sodat die seuns in die verleiding gebring word 


25 Reize in de Binnelanden van Afrika, deel I, p. 78. 
2 « Pp. 55 en 56. 


205 



DIE SOSIALE ( GEWETE. 


om drank te leer ken, en om in fatsoenlike omgewing te leer 
drink?” 27 

Die Afrikaner is ongetwyfeld baie gevoelig oor die euwels van 
drankgebruik en drankmisbruik wat sy mede-Afrikaner betref. Maar 
dit kom ons voor dat by nie so ’n gevoelige gewete het wat die kleur- 
ling en inboorling betref nie. Die toestande onder die kleurlinge in 
die westelike dele van die land, is vir die gevoelige opmerker, ’n klad 
op die Suid-Afrikaanse samelewing. Die dopstelsel op die plase, in 
konjunksie geneem met die kantiene van die dorpe, verskaf nie alleen 
geleenthede vir drankmisbruik nie, maar is, met die oog op die sede- 
like agterlikheid van so vele kleurlinge, ’n sosiale aanmoediging tot 
misbruik. Advokaat Blackwell druk sy onvergenoegdheid met die 
houding van die wynbouers insake die toestande onder die kleur- 
linge waarskynlik te sterk uit: „Have the farmers a conscience in 
this matter ? If so, I have not yet been able to discover it. ’ ’ 28 Die 
feit egter is dat die wynboer ook nie te gelukkig gevoel oor die toe- 
stand nie; maar ons het hier met ’n ou oorgelewerde en vasgewortelde 
instelling te doen, wat daarby ook nog deur geldelike belange aan- 
gemoedig word. Prof. D. G. Malan, sprekende namens die wynboere, 
sê: „Dat die dopstelsel hom leen tot misbruik deur gewetenlose base, 
en dat daar ’n betere reëling moet kom, en in meer as een opsig ’n 
beperking, word deur alle denkende en welgesinde wynboere self 
erken. ” 29 Bn op die kongres, gehou deur die wynboere in die Paarl 
in 1924, is daar besluit: „Die kongres is ook beslis van oordeel dat 
daar ’n reformasie moet plaasvind, veral wat die dopstelsel betref.” 
Wanneer die wynboer in die aangesig van kritiek op die sosiale toe- 
stande van die kleurlingbevolking, met so veel voorliefde klem lê op 
die eerbaarheid van sy nering, en op die prestasies van die wynbou- 
bevolking in die ontwikkeling van Suid-Afrika, moet ons dit heel 
waarskynlik beskou as ’n geval van rasionalisasie, ’n onbewuste 
poging om die gewete te stjl, 

4. Dobbelary. 

Die mens het maar in ’n baie klein mate kontrole oor die om- 
standighede waaronder hy leef. As redelike wese het hy dit onder- 


27 Sien Die Burger, 15 Nov. 1932. Vergelyk hiermee hoe sterk in die 
middel van die vorige eeu gevoel is teen delename aan die uitreiking van 
dranklisensies: Op die Ring van Beaufort, 1858, is die vraag gestel: „Hoe 
beschouwt de Ring het doen van een lid of oud-lid des kerkeraads, die zich 
als lid voior het collegie tot het uitreiken van dranklicentien laat bezigen?” 
is geantwoord deur die grote meerderheid „Geheel onbestaanbaar, daar men 
niet twee heren dienen kan.” Sien Kerkbode, 6 Nov. 1858, p. 332. 

28 Sien die Cape Times, 25 Aug., 1933. 

29 Wyn en Dronkenskap, referate gelewer op ’n kongres van wynboere 
in 1924 in die Paarl, p. 188. 

neem om deur die insameling van meerdere kennis, ’n vermeerderde 
kontrole oor sv omgewing te probeer verkry. Die wetenskap soek 
om die mens instaat te stel om die geheimsinnige en die onsekere so 
veel moontlik nit te skakel. Maar aan die ander kant het die onbe- 
rekenbare, die toevallige ook ’n sterke aantrekkingskrag. Die onbe- 
rekenbare in die lewenservaring gee opening vir romantiek in die 
lewe. Aan hierdie drang, verenig met andere motiewe is die neiging 
om te loot en te dobbel toe te skryf. 

Dobbelspel is byna so oud as die mensheid. Dit dagteken uit die 
vroegste geskiedenis van die mens. 30 Maar hoe die oudheid ook al 
oor die sedelike strekking van dobbelary gedink het, dobbelary is in 
mindere of meerdere mate in alle beskaafde moderne lande, as ’n 
sosiale euwel gebrandmerk. Lord Beaconsfield, toe hy premier in 
Engeland was, het dobbelary genoem „a vast engine of national 
demoralisation. ’ ’ 31 Aan die hartstogtelike dobbelaar sal geen ver- 
standige persoon ’n verantwoordelike werk toevertrou nie. Wie sy 
lewe inrig op die onsekere, toevallige, word ongeskik om verantwoor- 
delikheid te dra. As die gesindheid van die dobbelaar algemeen 
word, lei dit tot sosiale magteloosheid: die lewe word dan oorgelaat 
aan die toeval en die wiUekeur. Dobbelary is derhalwe sosiaal ’n 
patologiese verskynsel. 32 

Dobbelary is ’n algemene term waaronder verstaan word alle 
vorms van optrede waarby twee of meer persone deur te spekuleer 
op die noodlot en die toeval, probeer om in besit te kom van wat 
aan die ander behoort. Twee motiewe veral lê ten grondslag van 
alle dobbelspel. Daar is die beroep op die toeval, op die kontingente. 
Die dobbelaar plaas ’n premium op die toeval, en stel homself, in 
stryd met die normale gang van die lewe, afhanklik van die onsekere 
gebeurlikheid. Hierdie motief is nie altyd bewus aairwesig nie, maar 
wat wel altyd aanwesig is by dobbelary is die direkte uiting van die 
hebsug. Die dobbelaar soek om in besit te kom van die geld en die 
eiendom van die ander, en dit doen hy deur te probeer om 
die toeval te kapitaliseer, en wel met die kapitaal wat aan ander 
behoort. 

Dobbelary, veral in die vorm van lotery, is in Suid-Afrika on- 


30 Sien Ds. H. Pienaar, oor Dobbelspel, in Het Zoeklicht, Nov. 1931, 
p. 341. 

31 Sien Het Zoeklicht, Julie 1931, p. 193. 

32 Vergelyk Ds. H. Pienaar, Het Zoeklicht, Nov. 1931, p. 342: „Sed'ert 
die Reformasie het die teenstand teen die dobbelspel sterker geword, en 
byna ieder beskaafde volk het getrag om dit te beperk. Reeds in 1661 werd 
in Engeland die eerste wet teen dobbelspel en weddenskappe gepasseer.” 

wettig en dus ’n misdaad. 33 Maar desnieteenstaande is daar alle aan- 
duiding dat dobbelary in Suid-Afrika ’n wye omvang het. Prof. J. 
du Plessis skryf in 1930: „Dit is allerverskriklikst, hoe hierdie on- 
deugd toeneem. Ons kon haas nie ons oë glo nie, toe ons lees dat in 
drie dae tyds by die onlangse perdewedrenne op Durban, die ont- 
saglike som van oor die £135,000 weggedobbel is.... Dit wil ons 
voorkom asof dobbelary ’n nog gevaarliker kanker aan die maat- 
skappelike liggaam is, as dronkenskap. ’ ’ 34 Dit is nie net aan die 
dobbelary by perdewedrenne dat so ruim deelgeneem word nie, ook 
aan andere loterye neem die bevolking van Suid-Afrika aktief deel. 
Prof. du Plessis skryf in Des. 1934: „Die Burger het in sy uitgawe 
van 21 Nov. op die toenemende dobbelgees gewys, en met syfers aan 
die Ierse lotery ontleen bewys, dat Suid-Afrika bo elke andere land 
dobbelsiek is. Oor die £90,000 is in die laaste jare aan pryse in die 

lerse lotery gewen-Een uit elke tien van ons blanke bevolking — 

dit is die berekening—-neem ’n loterykaartjie uit. In Ierland self 

is die verhouding slegs 1 tot 11, en in Groot-Brittanje 1 tot 13_ 

Hier lê daar ’n skandvlek op ons goeie naam en eer, waaroor ons ons 
diep moet skaam.” 36 

Dit is nie moontlik om in verband met dobbelary gegewens te 
verkry wat alleen op die Afrikaanssprekende deel van die bevolking 
betrekking het nie. Daar is egter rede om aan te neem dat die in- 
woners op die platteland minder aan dobbelary deelneem as die 
stedelike bevolking. Ons kry uit die verslae van die pryswinners in 
buitelandse loterye die indruk dat daar minder pryse na die platte- 
land gaan as na die groot stede; maar dit is moeilik om enige deíini- 
tiewe aanduiding te kry dat, behalwe in kerklike kringe, die vo'lks- 
gewete in hierdie verband wakker is. Inteendeel ons kry die indruk 
dat die propaganda ten gunste van staatslotery al sterker word. Die 
Unieregering het nog altyd hierdie propaganda teengestaan, maar 
twee Provinsiale Rade het reeds besluit om by die Regering aan te 
beveel staatslotery in te voer. Uit die platteland kom daar geen 
protes hierteen nie. Die volksgewete is hierin onverskillig en luste- 
loos. In ’n brosjure uitgegee deur ’n interkerklike konferensie oor 
die dobbeleuwel, in 1931, word gesê: „Want dis duidelik dat daar 
vandag geen sterk en ontwikkelde openbare mening teen dobbelary 
bestaan nie. ’ ’ 36 

Die laksheid en onbeslistheid van die volksgewete in hierdie saak 
blyk ook daaruit dat daar byna nooit ’n vervolging insake dobbelary, 


33 Die wetgewing insake dobbelary is inkonsekwent: terwyl dit lotery 
verbied, laat dit tog gelisensieerde dobbelaars, „bookies” op die renbaan toe. 
34 1-Iet Zoeklicht, p. 247. 

35 p. 356. 

36 Weddenskappe en Dobbelary, p. 4. 

lotery, of weddenskappe plaasvind nie. In die statistiek van misdade 
in ons Offisiele Jaarboek, kom daar onder die hoof „dobbelary” geen 
enkele geval van vervolging voor nie. „Loterijen zijn onder ons: 
door de wet verboden. Onze wetgevers hebben het onheil van zulke 
dobbelarijen ingezien, en daarom de oprichting daarvan onwettig 
gemaakt. Doch deze wet (No. 7 van 1890) wordt in de laaste tyd 
in het openbaar overtreden. Bnrgers van ons land nemen onge- 
straft deel aan grote loterijen, die elders georganiseerd worden.... 
en verboden sweepstakes worden onder de neus van de politie in som- 
mige van ons grote steden gehouden. ’ ’ 3T 

Dit wil ons voorkom dat die volksgewete insake die sosiale euwel 
van dobbelary, soos dit in die kerklike lewe en vergaderinge weerkaats 
word, ook nie so gevoelig is dat dit geneë is om beslis op te tree nie. 
Daar is geen twyfel dat die Afrikaanssprekende kerke dobbelary as 
sonde en as ’n sosiale euwel beskou en afkeur; maar ons het die 
indruk dat die kerk, anders as in die geval van andere werklike of 
vermeende euwels, nie gereed is om meer daadwerklik op te tree nie. 

Dit skyn asof die kerk nie ’n sterke impetus teen hierdie euwel 
kan ontwikkel nie. Daar is nog nie ’n sterk kerklike tradisie ont- 
staan in die bestryding van die dobbelary nie. In die verlede het die 
kerk hom selfs, ten minste een keer, aan die kant van die dobbelaar 
gestel. Op 2 Feb. 1722 het die Kerkraad van Stellenboseh dit aan 
sy predikant opgedra om verlof te vra van die Owerheid om ’n lotery 
ten behoewe van die kerkfondse te hou. 38 „Daar sou 8,000 lootjies 
wees teen £3 elk, en 1,00 pryse, van die opbrengs waarvan die Kerk- 
raad 15 persent sou kry; word dus al die lootjies verkoop, kom 
£3,600 in die kerkekas. ’ ’ 39 Die verlof vir die lotery is verkry, en die 
lotery is gehou. 40 

Die kerk het wel ernstige besluite geneem om sy afkeuring van 
alle dobbelary te kenne te gee. In die herderlike brief van die sinode 
van 1897 lees ons hiervan: „Wij spreken onze sterke afkeuring uit 
over den toenemenden dobbelgeest, vooral met betrekking tot de 
zoogenaamde ,sweepstakes’. Geld langs dezen weg bekomen wordt 
verkregen op eene oneerlijke en onehristelijke wijze. De ellende en 
verwoesting door den dobbelgeest zoowel in het tijdelijke als in het 


37 Pr.of. J. du Plessis, Het Zoeklicht, Jan. 1930, p. 2. 

38 Sien Spoelstra, Bouwstoffen, deel II, p. 374. 

39 A. L. Geyer, Die Stellenbosse Gemeente, p. 60. 

40 ’n Sekere Schepers het hom besonder beywer in hierdie saak en word 
deur die Kerkraad dankbaar beloon: „Aan den Heer Schepers wort voor de 
groote moeite en sorge, die hij aanwent in ’t collecteren en diregeren van 
de loterij, uyt erkentenis en tot geheugenis vereert een graf in de kerk, 

gelegen in ’t middelpart No.van welk eigendom aan SijnEd. d’ erf- 

brief sal ter hand gestelt worden in aanstaande vergaderingh.” Sien Spoel- 
stra, deel 11, p. 375. 

geestelijke in de wereld, aangebracht, is groter dan gij vermoedt. 
Ontvliedt den dobbelgeest en hebt daar geen gemeenschap aan. ’ ’ Om 
nog ’n voorbeeld te neem van die kerklike optrede teen hierdie euwel 
noem ons die besluit van die sinode van 1928: „Die H. E. Sinode 
veroordeel die invoer van staatsloterye as ekonomies en sedelik ska- 
delik vir die beste belange van die volk, en dring ernstig by outoriteite 
(Regering en Provinsiale Rade) aan om sodanige wetgewing te ver- 
hinder.” 41 En voorts neem die Sinode ook ’n besluit, wat terloops 
aandui dat dobbelary ook voorkom in die kerklike lewe: „De Synode 
spreekt zich beslist uit tegen alle vormen van loterijen bij Kerkba- 
zaars en christelijke liefdadigheidskoncerten. ’ ’ 42 Daar is dus geen 
twyf el dat die kerk gekant is teen alle vorm van dobbelary nie; maar 
tog kom dit ons voor asof by die kerk self daar gebrek is aan ’n 
lewendige aggressiewe optrede. Die publieke opinie van die volk, 
ook van die Afrikaanssprekende deel is in hierdie kwessie nie so ge- 
voelig dat toevallige vroom waarskuwings veel uitrig nie. 

By die traagheid van die sosiale gewete van die Afrikaner om 
teen dobbelary aggressief op te tree, het ons moontlik te doen met ’n 
volksneiging tot opportunisme. Die hele toedrag van omstandighede 
waaronder die karakter van die Afrikaner gevorm is, het die aan- 
kweking van ’n habitus tot opportunisme aangemoedig. Die jagters- 
gewoontes, waarop Dr. Wilcocks wys, is maar een van die faktore, wat 
hierdie neiging help ontwikkel het. „Die jagterslewe is daarop bere- 
ken om ’n geestelike habitus te ontwikkel, waarby veel gesoek word 
na, of gewag wo'rd op, ’n gunstige geleentheid wat hom per geluk 
mag aanbied, en werk so ongunstig op die versiende, geduldig-op- 
bouende boerderymetode. ” 43 

5. Armoede. 

Elke ongewenste toestand in die samelewing, waardeur persone 
of groepe van persone, regstreeks of onregstreeks, verhinder, of 
ontmoedig word om in gesonde en vrugbare verhoudinge tot hulle 
maatskaplike omgewing te tree, vereis ’n reaksie aan die kant van die 
sosiale gewete. Hierdie reaksie hang af van die inhoud en toon van 
die volkskarakter, en is gewoonlik ’n kompleks wat insluit sedelike 
oordele en praktiese maatskaplike optrede verbind met emosies van 
allerlei aard. Waar die ongewenste toestand met hulpbehoewendheid, 
soos armoede of liggaamlik gebreklikheid, te doen het, is die etiese 
oordeel in die reaksie van die sosiale gewete, nie prominent nie, maar 
desnietemin dien sulke toestande as geleenthede vir die sosiale gewete 


41 Acta, p. 231. 

42 Ibid. 

43 Die Armblanke, p. 8. 

om op te tree. In hierdie optreding, of ook versuim van optreding, 
word belangrike aspekte van die volksgewete aan ons blootgelê. Die 
aanwesigheid of andersins van ’n sterke sosiaie sin, en van ’n volk- 
sentiment, van deugde soos sosiale welwillendheid, liefdadigheid,. 
hulpvaardigheid en andere, kom aan die lig in die wyse waarop die 
sosiale gewete reageer teenoor toestande van hulpbehoewendheid. 

Armoede in Suid-Afrika is as ’n massaverskynsel van resente 
datum. 44 As ’n eintlike maatskaplike vraagstuk het dit nie lank 
voor 1900 die aandag getrek nie. Armoede was daar van oudsher 
onder die Afrikaners, maar nie in so ’n omvang en in so ’n vorm 
dat dit enigsins as ’n volksprobleem gevoel is nie. Persoonlike lief- 
dadigheid en die kerklike alimentasie het min of meer in die nood 
voorsien. Daar het reeds vroeg in die volksetos ontwikkel die gevoel 
van verpligting teenoor die wat in nood verkeer of agter raak. 45 Ten 
spyte van die sterke selfstandigheidsin wat die pioniers in die binne- 
lande ontwilíkel het, was daar dikwels in die pionierstyd omstandig- 
hede waaronder alleen ’n helpmekaargees uit die nood kon help. 
Hierdie helpmekaargees, verenig met die bekende familiesin van die 
Afrikaner, wat elke mede-Afrikaner feitlik as familie beskou, het nie 
alleen hom gasvry gemaak nie, maar het by hom laat ontstaan ’n 
sterke gevoel van verpligting teenoor mindergegoedes en minder- 
bevoorregtes. Die Hoofargivaris van die Unie, Hnr. C. G. Botha 
skryf aangaande die sosiale toestande in die 18e eeu: „In the real 
sense of the word there were no paupers... .No man, woman or child 
ever wanted for a crust of bread. The people were, as a rule, very 
liberal in support of the poor and unfortunate. The real poor who 
could not earn their bread, were looked after by the church and 
deacons. There were no charitable institutions as Poor Houses or 
Homes for the Aged, nor were these needed. ” 46 En weer: „There 
were no more charitable people who gave so readily to assist the poor 
and distressed than the country people.... Destitute orphan children, 
and children whose parents were not íit and proper to bring them 
up, were generally adopted by well-to-do people. There was no 
difficulty in finding foster parents who treated these children as 
their own. ’ ’ 47 By sy neiging tot ’n verbrokkellende indiwidualisme, 
wat hom sku maak teenoor alles behalwe die noodsaaklikste dissipline, 
het die Afrikaner ontwikkel ’n humanisme wat liefdadigheid teenoor 
minder-bevoorregtes, veral van sy eie volk, ’n spontane uiting van sy 
karakter maak. 


44 Sien Albertyn, Die Armblanke-Vraagstuk, p. 67. 

45 Sien Wilcocks, Die Armblanke, p. 93. 

46 Social Life in the Cape Colony in the 18th Century, p. 67. 

47 Ibid. 

Hierdie vorm van spontane en ongeorganiseerde liefdadigheid 
•was nogal doeltreffend genoeg tot aan die einde van die vorige eeu. 
Maar sedertdien het die omvang van armoede en hulpbehoewendheid 
so erg toegeneem, en ís lewenstoestande in Suid-Afrika so verander 
geword, dat die armblanke-vraagstuk vir die Afrikaner geword het, 
„het grootste, dringendste en meest hartverscheurende vraagstuk van 
onze tijd.” 48 Volgens die Camegie-verslag oor die Armblanke-vraag- 
stuk was daar in 1930 „Op ’n konserwatiewe skatting meer as 
300,000 van die blanke bevolking ,baie arm’.” 4a En Ds. P. du Toit, 
tans Kommissaris van Volkswelsyn, verseker ons „Ongeveer 80 per 
sent hiervan of 240,000 is Afrikaanssprekendes. ’ ’ 50 

Die sosiale gewete van die Afrikaner het, weens die resente 
ontstaan van armoede in sy huidige omvang en moderne karakter, 
nie ’n tradisie van georganiseerde bestryding daarvan nie; maar op 
grond van die liefdadigheidselement in die volksetos, en deur die 
voorligting en inspirasie van die Kerk, het die sosiale gewete, veral 
soos vertolk in die optrede van die Kerk, ’n sterke sosiale sin geopen- 
baar. Die beste in die sosiale gewete van die Afrikaner, by wie veral 
wat sy vorming betref, die godsdiens so ’n vername rol gespeel het, 
word gewoonlik in sy kerklike leiers gereflekteer; en dit was die Kerk 
van die Afrikaner, wat nie alleen in die opvoeding, maar ook in alge- 
mene sosiale vraagstuklie leiding gegee het. Die Kerk het sterk bewus 
geword van ’n sosiale roeping, en het by die volk aangekweek ’n gevoel 
■van sosiale verpligting. „Die sosiale gewete van die Kerk was ook 
saam met die van die Staat en samelewing vir ’n deel aan slaap, 
met hierdie onderskeid dat in ons land die Kerk lank voor laasge- 
noemde wakker geskrik het. Hiervan getuig die feit dat aan die 
begin al die vernaamste sosiale stigtinge van die Kerk uitgegaan het. 
Sy belangstelling in die onderwvs.... dagteken uit die verre verlede. 
Die Doofstommeskool van die Kerk is gestig in 1881, en die Blinde- 
skool tien jaar later. Daarna het gevolg weeshuise, ambag- en huis- 
houdskole. Die Arbeidskolonie, Kakamas, is reeds in 1898 gestig. 
Dit is die Kerk wat deur sy groot Armblanke-Kongres op Cradock 
in 1916 die aandag van die regering en die ganse volk by hierdie 
vraagstuk bepaal het. Genoegsaam bewys dat die Kerk die baanbreker 
en fakkeldraer vir die Staat in maatskaplike arbeid gewees het.” 51 
In die geskiedenis van algemene en institusionêre armsorg in Suid- 
Afrika neem die Kerk ’n merkwaardige plek in . Deur wat hy gedoen 


48 Dr. D. F. Malan, sien Verslag van Het Kerkelik Kongres, 1916, oor 
Die Armblanke-vraagstuk, p. 10. 

49 Sien Wilcocks, Die Armblanke, p. VII. 

50 Sien Verslag van die Volkskongres oor die Armblankevraagstuk, 
(1934), p. 197. 

51 Ds. Albertyn, Die Armblanke-Vraagstuk, p. 57. 

bet op sosiaal gebied sowel as deur sy voorbeeld en voorligting selfs 
vir die regering, lewer dit die bewys dat die sosiale gewete van die 
Afrikaner ’n sterk sosiale sin het. 

Nog op een punt wil ons hier wys. Daar is in verband met die 
armblankevraagstuk ’n patologiese aspek wat ongetwyfeld as ’n sede- 
like swakheid moet veroordeel word, ons bedoel die neiging tot ’n 
gees van afhanklikheid van die regering. „Op byna elke gebied van 
die volkslewe het dit gewoonte geword om na die regering te loop 
met allerlei moontlik en onmoontlike eise.... ’n Bekende sosioloog uit 
Amerika het hom onlangs, na ’n besoek vaa enige maande in ons land, 
as volg uitgelaat: ,Met die moontlike uitsondering van Rusland weet 
ek van geen land waar ’n groter mate van afhanklikheid van die 
regering bestaan as in Suid-Afrika nie ” 52 Welke andere oorsake 
aangevoer mag word vir die verklaring van hierdie patologiese ver- 
skynsel, 53 kom dit ons tog voor dat dit vir ’n groot mate voortvloei 
uit die liefdadigheidselement in die volksetos. Die Afrikaner het in 
die tyd van sy wording ’n sterke gees van selfstandigheid ontwikkel; 
maar tog het die lewenstoestande dit meegebring dat hy dikwels die 
hulp van andere moes ontvang. Cachet skryf: „Onafhankelijkheid is 
een andere karaktertrek van het volk—of liever: Het staan op zijn 
onafhankelijkheid. De Transvalers zijn eigenlik, vooral onder elk- 
ander, zeer van elkander afhankelijk. Men moet elkander steunen 
en bijstaan, of het land zou onbewoonbaar zijn. ’ ’ 54 Die liefdadigheid 
en helpmekaargees in die volksetos het vir ’n groot mate sy bestaan 
te danke daaraan dat die een die ander by geleentheid kan help, 
die een die ander, wanneer vereis, kan voorhaak. Hierdie hulp is 
gewoonlik spontaan gegee en as ’n vanselfheid geneem. Wie hulp 
nodig het, het daarop kon reken dat sy buurman, of ’n ander vriend 
die hulp gewillig sou verskaf. Dit is in die volksetos die „plig” be- 
skou van wie kon help om die wat hulp nodig het te help. Helpme- 
kaar is ’n sedelike plig onder die baanbrekers van ons volk gewees. 
Die swakkes, en die armes het die „reg” om gehelp te word; en 
wanneer die buurman nie instaat is om te help nie, waarom moet die 
regering dan nie help nie ? Dr. Wilcocks wys ook terloops hierop: die 
afhanklikheidsgees sluit aan „by die mening dat dit ’n reg is van 
die swakkes om gehelp, en dat die verlening van hulp dus ’n plig is 
van die ,rykes’ teenoor die armes, en so ook van die regering. ” 56 
Ons kan dus hierdie neiging om vir alles om hulp na die regering 
of die kerk te gaan beskou as ’n perwersiteit van die sosiale sin 
van die Afrikaner. 


52 Ibid., p. 83. 

53 Sien Grosskopf, Plattelandsverarming en Plaasverlating, pp. 219-230. 

54 De Worstelstryd der Transvalers, p. 414. 

55 Die Armblanke, p. 93. 


213 



DIE SOSIALE GEWETE. 


Resumê. 

Die wyse waarop ’n volk optree teenoor wantoestande op sosiaal 
gebied, verskaf ’n aanduiding van die inhoud en toon van die volks- 
gewete. 

Hoewel die Afrikaner afkerig is van sosiale inhibisies, het hy 
groot eerbied vir die wet. Eerbiediging van die landswette, desnoods 
onder protes, is ’n volkstradisie. Misdadigheid is nie ’n neiging by 
die Afrikaner nie. 

Die bestryding van drankmisbruik word bemoeilik deurdat daar 
groot ekonomiese belange aan verbind is. Daar is rede om te beweer 
dat die wynbounywerheid in ons land nadruk lê op die ekonomiese 
sy, en die etiese aspek op die agtergrond skuif. Prinsipieel het die 
Afrikaner geen beswaar teen die matig gebruik van drank nie; en 
drankmisbruik is nie ’n volkskwaal nie. 

Sover ons kan oordeel word daar druk aan dobbelspel in Suid- 
Afrika deelgeneem. Terwyl die Kerk dit afkeur skyn dit tog nie of 
die Kerk in die bestryding daarvan ’n sterke impetus kan ontwikkel 
nie. 

Liefdadigheid is ’n besliste element in die volksetos, en die besef 
van ’n sosiale roeping teenoor die toenemende proses van verarming, 
is sterk ontwikkel by die Afrikaner. 

IS BIE AFRIKANER EERLIK? 


1. ’n Volkskwaal? 

„Men zegt dat ons volk veel liegt in de omgang, in de handel, in 
de arbeid. Zij zeggen dat liegen by ons inheems, natnurlik, een van- 
zelfheid geworden is; de leugenkoorts is ons te magtig geworden. 
Dit beweert de uitlander, en als wy zeggen dat het niet zo is, dan 
gliml^aeht hy met ’n smartelik, meewaardig grijnsje, alsof hij zeggen 
wil: De ontkenning is ook al een bewijs van de leugenzucht. ” 1 So 
skryf Prof. N. J. Brummer in 1920; en inderdaad het die Afrikaans- 
sprekende Afrikaner, soos blyk uit die letterkunde oor Suid-Afrika, 
’n besonder slegte naam wat sy gehegtheid aan die waaxheid betref. 
Hoewel hy hierdie slegte reputasie het, gedeeltelik altans, as gevolg 
van misverstand en vuige laster, skyn dit tog dat die getuienis so oor- 
weldigend is om te bewys dat die gewone Afrikaner nie baie nougeset 
is in die betragting van die waarheid, die hele waarheid en die 
volle waarheid nie. Prof. Brummer sê van die beskuldiging wat in 
die sitaat hierbo vervat is: „Die beschuldiging is niet maar net 
venijnige laster; er is ongelukkig ook waarheid in. ” 2 

Hoewel waarheidliewendheid ’n onmisbare deug is vir die in- 
standhouding van gesonde betrekkinge in die samelewing, is absolute 
eerlikheid ongetwyfeld ’n seldsame deug. In hierdie sin is dit waar 
wat die Psalmis beweer: „Alle mense is leuenaars.” Gebrek aan 
waarheidliewendheid en oneerlikheid moet opgevat word in ’n betrek- 
like sin: wanneer die leuen betreklik dikwels voorkom onder ’n volk, 
kan dit ’n volkskwaal genoem word. As ons dan vra of die Afrikaner 
eerlik is, dan kom dit neer op die vraag of waarheidliewendheid en 
eerlikheid uitstaande trekke in die karakter van die Afrikaner is; en 
as daar beweer word dat die Afrikaners nie eerlik is nie, dan beteken 
dit nie dat hulle minder eerlik is as sommige andere volke nie, maar 
wel dat die leuen en die onwaarheid so dikwels onder hulle voorkom, 
dat oneerlikheid in betreklike sin as ’n volkskwaal moet beskou word. 
Wanneer die Griekse digter van die inwoners van Krete beweer: 
„Die Kretensers is altyd leuenaars, ongediertes, Iui buike,” dan gee 
hy te kenne dat die gebrek aan waarheidliewendheid so ’n omvang 
geneem het dat daar ’n sosiale patologiese toestand ontstaan het. 


1 De Eerbied, p. 56. 

2 Ibid, p v 58. 

Daar skyn rede te wees om te vrees dat by die Afrikaner gebrek aan 
eerbied vir die waarheid so ’n omvang geneem het, dat ons dit, as ’n 
patologiese toestand moet beskou. Inderdaad daar is maar baie min 
skrywers oor Suid-Afrika wat nie regstreeks of terloops melding maak 
van hierdie swakheid by die Afrikaner nie. Vir byna geen skrywer 
oor Suid-Afrika het dit geblyk dat waarheidliewendheid en eerlikheid 
opvallende trekke in die karakter van die Afrikaner is nie. Vir vele 
kom dit ook voor asof om te wees, ’n ander te kan uitoorlê, 

en hom sand in die oë te gooi, of om die bos te lei, deur die sosiale 
gewete vergoelik word, en as ’n quasi-deug beskou word. 

2. G-etuienisse van Voor die Einde van die lSe Eeu. 

Ons gee hier slegs ’n beperkte getal uit ’n baie groot aantal 
getuienisse uit die letterkunde oor Suid-Afrika. Dit is nie nodig om 
die getuienisse te vermenigvuldig nie. Omdat hierdie swakheid in 
verband staan met gebruike en toestande aan die einde van die 17e 
eeu, en veral gedurende die 18e eeu, die tydperk by uitstek van die 
vorming van die karakter van die Afrikaner, moet die getuienisse so 
veel moontlik in hul historiese perspektief geneem word. Die skraap- 
sugtigheid van die Oos-Indiese Kompanjie, bevoorbeeld, het die vry- 
burgers geprikkel om langs twyfelagtige weë hulle self te beskerm: 
die onbillikheid van die owerheid het oneerlikheid aangemoedig. Theal 
wys hiercrp' „Men whose pledged word was held sacred, who would 
have scorned to take a gulden that belonged to a neighbour, defrauded 
the East India Company without a twinge of conscience. In the 
census returns, which were framed for taxation purposes, they gave 
in the quantity of grain they had gathered and of homed cattle and 
sheep they had possessed as perhaps one third, or even less, of the 
actual quantity and number, fc/r it was no sin and entailed no 
disgrace to rob the East India Company. ” 3 

Interessante voorbeelde van hierdie reaksie teen die onbillike 
skraapsugtigheid van die Oos-Indiese Kompanjie word ons vermeld in 
die letterkunde. In die Dagboek van Adam Tas kom die volgende 
aantekening, onder datum 7 Januarie 1707, voor: „Op dato heeft 
Mr. v. d. Byl zijn goed opgegeven, 15 m. tarwe gezaaijd 90 gewonnen, 
5 m. rog gezaajd 25 gewonnen, 135 beesten groot en klijn, 1,000 
schapen, aan deese opgeeving kan ik zien, dat ik meer als de helft te 
veel hebbe opgegeeven. ” 4 Prof. Fouche teken hierby, in ’n voetnoot 
aan: ,,De lasten, de boeren door de Cie. opgelegd, vooral de belem- 
meringen op de vrye handel onderling, vielen hun zo zwaar dat ze 
gewoonlik niet aarzelden de opgaven van hun graan, wyn en vee 


3 History before 1795, deel II, p. 385. 

4 Het Dagboek van Adam Tas, (uitgegee deur Prof. Fouche), p. 97. 


216 



IS DIE AFRIKANER EERLIK? 


volgens welke zy belasten werden, aanmerklik minder te maken dan 
bun werkelik bezit. Dit werd niet als oneerlik beschouwd, maar eerder 
als een middel om zich schadeloos te stellen. Tas zegt zelf (Jan. 13) 
men kan dit ,geen misdrijf’ noemen.” 5 Op 15 Januarie 1706 teken 
Tas in sy dagboek aan: „My is vertelt dat den Landdrost zeeker 
Franschman op Drakenstein in de boete heeft beslaagen van 60 
Bxdrs., om deese reeden den men zoude aan de geeommitts. opgegee- 
ven hebbe 50 beesten en 200 sehaapen, ondertussen was den Land- 
drost door den een of ander aanbrenger verstendigt dat de man 200 
beesten en 800 schaapen hadde.... dog ik kan niet zien dat over dit 

misdrijf_boete kan worden geeyst... .Als de Monsier Landdrost 

op dusdanigen manier boetens mag eisehen, dan zie ik hem in ’t 
kort een rijk man.” 6 

Teen die einde van die agtiende eeu tref ons nog dieselfde praktyk 
aan. „Die bekende veel vermoënde burger, Martin Melk... .vertel ons, 
by monde van Skout-by-nag Stavorinus, dat die boere vir elke 500 
mud koring, wat hulle wen, slegs 100 mud aangee, om die tiendes te 
ontduik, terwyl die ander 400 mud ,onder de hand door indirecte 
wegen.... aan den man geholpen werden. ’ ” 7 In ’n plakkaat uitge- 
vaardig op 4 Oktober 1776 word hierdie O'neerlike praktyke in ver- 
band met die opgaaf van besittinge as „het frauduleus gedoente” van 
die ingesetenes genoem. En dan word daar verder in die plakkaat 
meegedeel, „Hoe wy met het uiterste ongenoegen hebben moeten on- 
dervinden, dat de meeste ingezetenen en Landbouwers by de Jaarlyx 
gedaan werdende opgave harer Effekten, wel verre van zig in dien 
cpzigte.... van haaren pligt te quyten, inteegendel van dezelve hun- 
lieder Effekten een groot gedeelte verzwijgen en agter houden....” 8 

Nie alleen was dit die stelsel van heffinge in swang aan die 
Kaap, wat aanleiding gegee het tot oneerlikheid nie, ook die voorbeeld 
van amptenare het nie gestrek om by die burgery die deug van eer- 
likheid aan te moedig nie. Dan ook was daar nog die skerpsinnige 
besigheidsmense wat die onervare en eenvoudige plattelander, waar 
hulle maar kon, ingetrek het en om die bos gelei het. „If ever venality 
prevailed in any part of the world, wrote a British naval ofíicer in 
1795, it is in the Dutch colonies.” 0 Walker verseker ons dat vir die 
boere op die platteland Kaapstad beteken het „grasping officials, 
payment of tithe and arrears of taxes at the barrier, and sharp 
practice by sophisticated townsmen. ” 10 In sy oorsig oor die gewoon- 

^ Ibid. 

6 Ibid., p. 100. 

7 Beyers, Kaapse Patriotte, p. 111. 

8 Origineel Plakkaat Boek, C. 685 (Kaapse Argief). 

9 Walker, History, p. 85. 

10 Ibid., p. 87. 

O 

tes en karakter van die Afrikaners aan die einde van die agtiende 
eeu, het Theal veel wat hy prysenswaardig vind in die Afrikaner van 
die platteland, maar dan voeg hy by: „In certain respects their 
veracity was not high, bnt that was due to the very worst system of 
taxation that could be devised. They were also disposed to overreach 
when possible in making bargains, and regarded such a practice as 
indicating ability rather than dishonesty: how could it have been 
otherwise with men whose fathers and grandfathers had sold and 
bought at the East India Company’s stores in Cape Town?” 11 

3. Geíuienisse van Later Datum. 

Skrywers, wat om politieke of ander redes die Afrikaner nie 
goedgesind was nie, het die versoeking nie kon weerstaan nie om 
hierdie swakheid in_ die karakter van die Afrikaner in die donkerste 
kleure te skilder; en selfs dit in so ’n mate te oordryf dat hulle 
getuienisse teen die Afrikaner nog meer teen hulle self tel, en hulle 
self veroordeel as beheb met neiginge om die waarheid te verdraai. 
Hulle sterk gevoel teen die Afrikaner het hulle blind gemaak vir die 
ironie hiervan. Tog moet ons ook erken dat hulle aanklagtes nie net 
venynige laster is nie. 

By onsimpatieke skrywers kry ons sulke beewrings as die vol- 
gende: „It is not the habit of the Boer-mind—so persons of expe- 
rience aver—to have an over-scrupulous respect for truth.... To trust 
the word of a Boer absolutely is now believed by experienced English- 
men to be an act of folly. ’ ’ 12 Pratt, wat voorgee dat hy die Afrikaner 
ken, en wat so laat as 1913 geskryf het, gee ons hierdie prentjie van 

die Afrikaanssprekendes: „Their moral sense is primitive_ Ver- 

nenkery is a practice which wins smiles of approbation when ever 
an instance of its suceessful operation is related. Vemeukery is the 
art of geíting the better of an opponent by trickery and deception. 
To be ‘ slim that is to say, to show cleverness in the management of 
affairs of the wily and less scrupulous sort, is to be admired. ‘Slim- 
ness,’ in fact is accounted as something very like a social virtue, and 
it rather inspires confidence than provokes distrust. The Boers have 
a proverb: ‘ One can have too much regard for the truth. ’ It expresses 
their moral sense very accurately.” 13 Van die slimheid as ’n trek in 
die karakter van die Afrikaner het Moodie reeds in 1835 die wêreld 
vertel: „The Cape-Dutch character (op die platteland) also represents 
a strange mixture of simplicity and petty roguery—bluntness and 
servility. ,Slimmigfveid’ or cunning is accounted among them the 


11 Theal, History before 1795, deel III, p. 373. 
12 Knox Little, South Africa, p. 178. 

13 The Real South Africa, p. 93. 

highest accomplishment and the most undonbted proof of talent; and 
when they can obtain any petty advantage over a neighbour in a 
bargain they do not scruple to boast of it in the most open manner 
and rise in their own and in their neighbour’s estimation in propor- 
tion to their adroitness. ’ ’ 14 Prof. D. Mackenzie skryf ook hieroor: 
„One of the favourite characteristics of the Boers, one which they 
admire most in everyone is expressed by the word ‘slim’. ... (It) is 
applied to those who in their business and po'litical dealings have 
shown themselves adepts at taking in their rivals and competitors. ’ ’ 15 
Ons voeg nog die volgende by onder die getuienisse van min of meer 
onsimpatieke skrywers: „Eines aber ist den Buren durchweg eigen, 
námlich eine gans perfide Baurenschlauheit, die ihre Fuhrer meister- 
baften Diplomaten gemacht hat und dem Yolke vielvach den Yorwurf 
der Unehrlichkeit zuzieht. Der Bur ist geraden zu ein Virtuose im 
Anfuhren und Bemogeln, ja, er betreibt es mit einen kindlichen Be- 
hagen, ohne viel das Gefiihl des Unrechts dabei zu empfinden. ’ ’ 16 

Ons is vir bewys vir liierdie swakheid by die Afrikaner nie van 
onsimpatieke skrywers afhanklik nie. Die Afrikaner self is bewus 
van hierdie swakheid; en in sy erkenning van die ondeug gee die 
sosiale gewete beslis te kenne dat, hoe goed die Afrikaner ook al geleer 
het c/m hom deur ’n vernuftige uitoorlê-taktiek te beskerm en te 
verdedig teen wie sterker en slimmer is as hy, dit nie onverskillig is 
omtrent die handhawing van die volle waarheid nie. Die sosiale ge- 
wete van die Afrikaner self is bekommerd oor hierdie ondeug in die 
volkskarakter. In die Sinode van 1862 het die predikant van Montagu 
voorgestel: „Naar aanleiding van hetgeen in de laatste tijd is opge- 
merkt, acht de Synode het nodig dat de gemeenten in de Herderlijken 
Brief worden opmerkzaam gemaakt op de noodzakelijkheid van een 
heiligen en godzaligen wandel.... en worden zij gewaarschuwd tegen 
vele zonden die zich in ons land openbaren en byname de zonden 
van... .leugentaal en kwaadsprekendheid....” 17 Die Herderlike 
Brief van 1873 kla oor die onheile wat die neiging tot oneerlikheid 
onder die volk veroorsaak: „Hoe veel kwaad sticht de leugen, het 
bedrog niet. ’ ’ 18 En die Sinode van 1894 waarsku in sy Herderlike 
Brief ook weer teen die sonde van „gebrek aan liefde tot de waarheid 


14 Ten Years in South Africa, deel I, p. 147. 

15 South Africa, p. 157. 

16 Grussendorf, Afrikanische Reisebilden, p. 56. Vergelyk R. Mac- 
Donald wat bepaald die Afrikaner goedgosind is: hy het, sê hy, navraag 
gedoen oor die beweerde oneerlikheid van die Afrikaner „and everyont 
admitted that the sense of truth was more blunted in South Africa than 
at home.” What I saw in South Africa after the War, p. 21. 

17 Acta Synodi, 1862, p. 76. 

is Sien De Kerkbode, 13 Des. 1873, p. 400. 

en liefdeloosheid zelfs onder die broederen-” 19 

Dr. Schonken, ’n Afrikaanssprekende Afrikaner wat ’n deeglike 
studie gemaak het van die Afrikaans-Hollandse volksgewoontes en 
oorleweringe, spreek met ’n gevoel van trots oor die deugde van die 
Afrikaner,*maar sê dan: „Moeilik overeen te brengen met deze zede- 
like deugden is de geneigdheid tot oneerlikheid en gebrek aan waar- 
heidsliefde. ” 20 Prof. Brummer sê in ’n voorlesing gelewer te Stellen- 
boseh in 1913: „Die Slimheid van die Afrikaner is spreekwoordelik 
geword. Jy moet vir hom goed oppas of jy raak gepier.... Niemand 
wat met die boer ’n half emmer sout opgeëet het nie, sal durf ontken 
dat hy slim is, en somtyds ’n bietjie te slim.” 21 En in sy boek 
.Eerlied, uitgegee in 1920, sê Prof. Brummer onder meer: „Er ligt 
een lelike, vernederende blaam op de Afrikaner, en wy moeten meer 
doen dan die bloot te ontkennen, wy moeten ophouden met liegen.... 
De leugen draagt by ons meer dan een masker... .Doch de leugen 
die by ons ’t meeste bijval vindt, of in gebruik is, is de smousleugen; 
de leugen waarmee we trachten om een goede slag te slaan, of een 
bargain te maken, of uit een of ander knijp te geraken. Men moet zich 
soms los liegen... .Wij, Afrikaners, hebben allen een bietjie van de 
smousgeest, en daarom groeit de smousleugen zo welig onder ons. ’ ’ 22 
Ons haal nog Africanus aan: „As regards his private character, his 
notions of honesty and of truth are lax. But then, from bitter ex- 
perience, he assumes that the stranger will try to cheat him, and it 
is not surprising that he should consider a certain finesse justifiable. ’ ’ 23 

4. Die Antwoorde op ons Vraaglys. 

Vraag 4 van ons vraaglys lui, „Is ons as ’n volk waarheidliewend 
en eerlik? Gee redes vir u mening.” Hoewel byna driehonderd van 
die vraaglyste uitgestuur was, het slegs een-en-vyftig persone ons 
vereer met hul antwoorde. A1 die respondente is Afrikaanssprekendes 
en beklee alma l verantwoordelike plekke in die Kerk, die onderwys- 
wêreld en die staatslewe. Die antwoorde is konfidensiëel gegee, en 
daar bestaan geen denkbare rede waarom enige van die respondente 
enige motief sou hê om uit sy pad te gaan om sy eie volksgenote te 
beklad. Meer dan een respondent verseker ons dat dit hom pyn aan- 
doen om uiting te gee aan sy oortuiging in hierdie verband. As daar 
enige partydigheid by die respondente aanwesig is, dan moet dit wees 
ten gunste van sy mede-Afrikaner, en dit sou dan kan strek om wat 
laakbaars is in die Afrikaner te verswyg. Bit is derhcáwe baie merk- 


19 Acta Synodi, 1894. 

20 De Oorsprong der Kaapsch-Hollandsche Volksoverleveringen, p. 40. 
21 Die Wortel van die Afrikaanse Volkskarakter, p. 29. 

22 pp. 57—61. 

23 The Transvaal Boers, p. 20. 

wctardig dat geen enkele respmdent, sonder kwalifikasie, wa>arheid- 
liewendheid en eerlikheid as volksd&ugde van die Afrikaner kan roem 
nie. Uit die een-en-vyftig respondente meen sewe-en-dertig dat die 
Afrikaner volk vandag mank gaan aan ’n pynlike gebrek aan eerlik- 
keid; sewe respondente is onseker of die vele gevalle van oneerlikbeid 
wat in die optrede van Afrikaners voorkom, genoem mcet word as 
kenmerkend van die Afrikaner; en die orige sewe respondente meen 
dat die Afrikaner wel eerlik is. Dit is egter eienaardig dat hierdie 
respondente in elk geval hulle menings sterk kwalifiseer. Die een 
sê: „Ek meen van ja, hoewel die teenoorgestelde ook dikwels voor- 
kom, en moontlik ongemerk aan die toeneem is. ” ’n Professor aan 
een van ons universiteite antwoord: „Ja, nogal taamlik, maar aller- 
lei moeilikhede is besig om dit te ondermyn—swaarkry, armoede, ens., 
verminder die selfrespek en daarmee ook die eerlikheid en waar- 
heidsliefde. ’ ’ Om nog een van die antwoorde van hierdie sewe respon- 

dente te noem: „Ja, in sy kern besit ons volk waarheidsliefde_ 

maar die Afrikaner kan wanneer hy in die engte gedryf word 
leuenagtig en oneerlik wees, en dan nog die skyn van vroomheid 
bewaar. In die handel is die Afrikaner dikwels willens en wetens 
nalatig in die vereffening van winkelskulde. Die leuse: Elke man 
se gouigheid, is nie vir dowwe neute in ons spreektaal nie.” Dit 
dan is die strekking van die getuienisse wat moet dien om die aan- 
wesigheid van waarheidsliefde en eerlikheid by die Afrikaner te 
bewys: Ons kaín dus beweer dtít al die rsspondente bevestig die klag 
dat eerlikheid nie ’n uitstaande dewg van die Afrikaner is nie. 

Om die volle krag van die resultaat van ons navraag deur die 
vraaglys te kan begryp, moet ons nie net in aanmerking neem nie 
dat feitlik al die respondente die aanklag—dat eerlikheid nie ’n 
volksdeug is nie, bevestig, maar ons moet ook die strekking van die 
getuienisse self vat. Sonder om ons aanhalings uit die antwoorde 
van respondente onnodig te vermenigvuldig, gee ons net die volgende: 
’n Baie vooraanstaande predikant skryf: „Ek wil nie sê dat ons juis 
meer oneerlik en minder waarheidliewend is as alle ander volke nie; 
maar ons is seker minder eerlik en waarheidliewend as verskeie ander 
volke.” Een van ons ouere predikante, wat onlangs sy emeritaat ont- 
vang het, skryf: „You eannot indict a nation, maar 60, 70, jaar 
gelede het Dr. Andrew Murray in ’n traktaatjie gesê dat ,onze volks- 
zonde is gebrek aan waarheidsliefde, ’ en dit is ’n vorm van oneerlik- 
heid. My ondervinding het my geleer dat daar baie, baie uitsonde- 
ringe is, mense wat waarheidliewend, eerlik en vertroubaar is; maar 
ek weet nie of die wat ’n mens g’n peil op kan trek nie, nie die 
meerderheid vorm nie. Dit was vroeër nie so nie, maar dit word 
teenswoordig ’n bedroewend verskynsel. ” ’n Predikant wat aan die 
ouere garde behoort, en aan die hoof staan van een van die grootste 

gemeentes in ons land skryf: ,,’n Vooraanstaande predikant liet jare 
gelede gesê die uitstaande sonde van die Afrikaner is sy leuenagtig- 
heid. 24 Bk is soms geneig om dit ook te beweer, al is dit baie ver- 
nederend. Een ding is seker, daar is by ’n deel van ons volk groot 
gebrek aan waarheidliewendheid. Ons sien dit in ons skole waar 
O'ns met kinders te doen het. Ons sien dit in handelstransaksies. Ons 
sien dit in die politieke lewe. Ons sien dit in ons geregshowe. Ons 
sien dit in die godsdiens... .Die Afrikaner is ’n gebore akteur. Dis 
vir hom baie maklik om ’n rol te speel, wat nie met die werklikheid 
ooreenkom nie.” Een van ons meer ontwikkelde jong predikante in 
die Transvaal het die gebrek aan eerlikheid by die Afrikaner so sterk 
gevoel dat hy hom nie sterk genoeg kan uitdruk nie: „Eintlik is die 
betekenis van die terme waarheidliewendheid en eerlikheid iets 
vreemds aan die volksgewete geword. Ons nasie is vinnig besig, van 
bo-af tot onderuit, te word ’n nasie van leuenaars en bedrieërs. ’ ’ Hier 
is die mening van ’n ander jong predikant uit die Karo: „Ek reken 
albei onder die sedelike gebreke van ons volk... .90% van ons katki- 
sante vertel ons dat ’n leuen nie juis altyd ’n sedelike vergryp is 
nie.” ’n Afrikaanssprekende parlementslid antwoord: „Beslis nee: 
ondervinding het my dit geleer. Afrikaners betaal nie hulle skuld 
nie, en ontduik hulle verpligtings. ’ ’ 

Dit is ongetwyfeld nie nodig om die getuienisse nog verder te 
vermenigvuldig nie. Ons voeg nog net by dat dit opmerklik is dat 
sovele van die respondente wys dat die gebrek van oneerlikheid hom 
veral openbaar in die politiek, in onderhandelinge met die owerheid 
en in die handel. Ons gee net ’n paar aanhalings uit vele. Iemand 
wat in voeling is met die hele joernalistiek van ons land, getuig: „Ons 
volk word deur vreemdelinge beskuldig van met die waarheid om te 
spring. Die vryheid waarmee ons politieke voormanne mekaar van 
leuens in die Parlement en op publieke vergaderings beskuldig, wil 
byna daardie onvriendelike bewering steun.... Dit moet erken word 
dat ’n mens dikwels, tot sy smart, vind dat hy nie op beloftes of 
ondernemings kan reken nie.” ’n Ander getuig: „Ons mense kom 
dikwels agter dat politieke leiers oneerlik gewees het, en hulle ware 
bedoelings van begin af bedek gehou het—of bedekte leuens vertel 
het sonder om later as dit uitkom daar baie skaam oor te wees nie. 
So kom die idee tot stand dat ’n mens maar ,politiek’ moet gebruik 
om iets te kan uitrig—goed of kwaad. ’ ’ 25 


24 Die predíkant wat hier bedoel word is heel waarskynlik Dr. Andrew 
Murray, wat hom in ’n traktaatjie in dier voege uitgedruk het. Ons kon 
ongelukkig hierdie traktaatjie nie in hande kry nie. 

ss Vergelyk wat Grosskopf, Plattelandsverarmnig, p. 223, meedeel: 
,,’n Ervare Transvaalse magistraat. .. .het gekla: ,Die politikus vertel aan 
die arm mense nie die waarheid nie’.” 

Yeral in die handel, so word ons meegedel, is die gewete van 
die Afrikaner nie baie nongeset nie. ’n Professor aan een van ons 
universiteite wys daarop dat daar ’n totale „ontwrigting van die 
sedelike standaard” in die ekonomiese lewe plaasgevind het, en dat 
dit „berekend is om elke ongeoo'rloofde middel te gebruik tot hand- 
hawing in die ekonomiese lewe van die indiwidu teenoor die meer 
geslepe en kundiger sake-konkurrent of sakeman. Oneerlikheid in 
die handel het amper ’n deug geword.” 

Sommige van die respondente grond, by andere redes, hulle 
mening dat die Afrikaner te kort skiet in sy eerbied vir die waarheid 
daarop dat dit dikwels voorkom in die opmaak van inkomstebelastings- 
vorms en in die aanvraag om en ontvang van hulp van die regering. 
„Die inkomstebelastingsvorm word opgemaak en allerhande kunsgre- 
pies van verbeterings en bemakings aan kinders, ens., word gesoek 
om nie te betaal nie.” ’n Ander getuie beweer dat dit die opvatting 
van die gewone Afrikaner is dat „dit geen kwaad is om die regering 
te bedrieg nie, met bevoo'rbeeld, inkomstebelastings. ” Een van ons 
mees begaafde jong predikante skryf: „Eerlikheid en opregtheid is 
nie volkskenmerk nie... .Onwettige diamanthandel, dranksmokkelary 
.... en die demoraliserende onderstandswerk-omstandighede lewer 
genoeg bewys van oneerlikheid en bedrog wat toeneem.” Sulke ge- 
tuienisse word bevestig deur Dr. Grosskopf: „Nog treuriger is die 
besliste oneerlikheid waarvan dikwels al gebruik gemaak word om 
die een of ander vorm van staatshulp te ontvang.... Alle persone wat 
met die administrasie van ons jong landboukredietstelsel te doen 
gehad het, kan gevalle opnoem. ” 26 In verband met die terugbetaling 
aan die regering van voorskotte sê hierdie skrywer: „In toenemende 
mate glo ’n belangrike deel van die bevolking dat geldverpligtings 
aan die staat of staatinstellings, weens verleende hulp, nie ernstig op- 
gevat hoef te word nie. ’ ’ 27 

5. Die Getuienis van die Taal. 

„Die taal is gans die volk,” so word dit soms beweer, en onge- 
twyfeld met ’n groot mate van waarheid. Die taal is vir ’n baie 
groot mate die uiting van die siel van die volk; en ’n intense studie 
van die taal van ’n volk kan ons veel van die karakter van daardie 
volk meedeel. Maar tog sal dit ’n metodiese fout wees om in oor- 
eenstemming met hierdie bewering, suiwer op grond van die aanwesig- 
heid of afwesigheid in ’n taal van enige groep woorde of spreekwoor- 
delike uitdrukkings, die karakter van daardie volk te konstrueer. Die 
taal is ’n komplekse resultaat van komplekse sielkundige, historiese 


26 Plattelandsverarming en Plaasverlating, p. 220. 

27 Ibid., ‘p. 227. 

en selfs internasionale toestande; en alleen langs die weg van ’n 
sielkundig-historiese ondersoek na die oorsprong van elke betrokke 
nitdrukking of spreekwoord, kan met ’n mate van sekerheid vasgestel 
word wat die getuiewaarde daarvan is vir die beskrywing van ’n 
t olk se karakter. 28 Ons neem dus aan wat Mauthner sê: „Die alte 
Weisheit dass der Character eines Yolkes aus seinen Sprichwortem 
erkannt werden konne, ist nicht mehr wahr. ’ ’ 29 

En tog is die taal en spreekwoorde van ’n volk nie waardeloos 
nie om die karakter van die volk aan te dui. Daar is in die Afrikaanse 
taal woorde en uitdrukkinge wat so ’n spesifiek Afrikaanse betekenis- 
nuanse verkry het, en so : n plek in die volksmond en in die volks- 
emosies inneem dat hulle bepaald wys in welke rigting die stroom 
van die volkskarakter vloei. Opmerklik is dan nie net dat die Afri- 
kaanse woordeskat so ’n oorvloed van woorde het wat oneerlike 
praktyke aandui of aan oneerlike praktyke laat dink nie, maar ook 
die feit dat sommige van hierdie woo'rde en uitdrukkinge in die volks- 
mond ’n premium skyn te sit op sulke praktyke. In 1899 het S. J. 
du Toit in Ons Kly'ntji, naas ’n lang lys van verafrikaansde Neder- 
landse uitdrukkinge wat oneerlikheid aandui ook nog vyf,en-twintig 
van eg Afrikaanse oorsprong gegee. 30 Sonder om die uitgangspunt 
A r an Ds. du Toit te onderskryf dat „Di taal is di uitdrukking fan di 
folkskarakter en ontwikkeling, ” moet ons tog saam met hom erken 
dat dit „gen goeie teken” is nie. 31 

Die Afrikaner koester ’n onbewuste admirasie vir iemand wat 
„hlim” is, wat ’n meester is in die kuns van „mtoorlê, ’’ en wat weet 
om taktiek te gebruik om „sy slag te slaan.” Die Afrikaner is van 
oordeel, volgens Dr. S. P. E. Boshoff, „dat as jy nie sterk is nie, 
moet jy slim wees, of dis elkeen se gmigheid, en daarmee verdedig 
hy handelinge wat eties minder goed en mooi is. Hierdie soort van 
slimheid word veels te veel vereer en speel veral in die politiek ’n ont- 
saglik rol. Daarom kan beloftes gemaak word sonder die bedoeling 
om hulle na te kom, want belofte maak skuld en wie daarop wag, is 
gekuld, en ’n versekering word ontwyk deur die raaiselagtige opmer- 
king: cCs ek die waarh'eid moet sê, dan moet ek lieg.” 32 Die verering 
van slimheid in die volkslewe, waarvan Dr. Boshoff melding maak, 
kom ook daarin uit dat, sonder om enige etiese veroordeling te hedoel, 
die Afrikaner van sy grootste manne vereer met die titel van „slim”: 


28 Sien D. F. Malherbe, Afrikaanse Spreekwoorde, pp. 25—30. 

29 Aangehaal deur Malherbe, p. 26. 

30 Vergelyk Schonken, De Qorsprong der Kaap,sch-Hollandsche Volks- 
overleveringen, p. 40. 

31 Ons Klyntji, Nov. 1899, p. 251. 

32 S. P. E. Boshoff, Beskouinge en Feite, p. 139. 

Slim Piet (Joubert), Slim Jannie. 33 Dit is hierdie trek by die Afri- 
kaner wat aanleiding gee dat hy genoem word 'n gebore diplomaat. 34 
In sy stryd met vreemdes in die handel of op die oorlogsveld het die 
Afrikaner hierdie wapen doeltreffend gehanteer. MacDonald skryf: 
„When we consider tactics, the slim Boer beats us hollow. We were 
mueh more stupid than he was. ’ ’ 35 

Ander woorde wat ’n belangrike rol speel in die volksmond is 
„skelm” en „nerrcCcíier.” Die Afrikaner op die platteland het in die 
goeie ou tyd sy mede-Afrikaner vertrou. Geld is oor en weer vir 
mekaar geleen sonder O'm skuldbewyse te gee of te vra. Die egte 
Afrikaner is van nature goedgelowig; maar sy vertroue is sc? dikwels 
geskok dat hy eers die vreemdeling as ’n moontlike skelm aangesien 
het, en later toe hy deur sy eie volksgenoot in die steek gelaat is, en 
om die bos gelei is, het hy nie kon help om ook hom te wantrou. 
Maar selfs in die goeie ou tyd, tenspyte van die bewyse van soveel 
onderlinge vertroue, was daar veel aanvraag vir die gebruik van die 
woord skelm. Mnr. Venter, Argivaris in die Staatsargiewe te Kaap- 
stad, noem in ’n opstel oor Sake oor Karakterskending in die 18e eeu, 
die woord „skelm” „die prins onder die injurieuse skeldwoorde. ” 
„Die woord skelm het uitnemende dienste. bewys om uiting te gee aan 
die opgekropte gevoelens. Dit is gebruik by verskillende geleenthede 
en onder allerlei omstandighede. ” 36 En wat die woord „verraaier” 
betref, is dit genoeg om te volstaan met te sê dat dit nie ’n ongewone 
iets is nie in die hedendaagse politieke toesprake om ’n teenstander 
met hierdie titel te vereer nie. Daar is redelike grond om aan te 
neem dat sulke verskynsels nie maar die uiting is van toevallige 
•drifte nie, maar dat dit dieper ontspruit uit die subliminale stromings 
van die volksiel. 

6. Ons Bevinding. 

Die - strekking van die getuienisse is baie duidelik: waarheid- 
liewenheid en eerlikheid is nie uitstaande volksdeugde nie. Die enkele 
skrywers wat van die teenoorgestelde getuig kan hierdie bevinding 
nie vernietig nie. Proude, die Engelse skrywer, wat self nie altyd 
vertroubaar is nie, is een van die uitsonderings: „First of all I must 
teil you that I think very highly of the Boers. I found them in every 


33 Vergelyk Mev. Millin, General Smuts: „Could it therefore have 
been agreeable to him to hear throughout their association, that Botha was 
the warm, magnetic personality and he the cold efficient brain; Botha, the 
wise leader, and he “slim”—tricky—Jannie?” p. 219. 

34 Sien Somassa, Das Neue Siidafrika, p. 224. 

33 What I saw in South Africa after the War, p. 28. 

36 Mnr. Venter het my goedgunstiglik insage gegee in die manuskrip 
van hierdie opstel, wat nog nie gepubliseer is nie. 

instance to be honest, truthful and God-fearing... ,In all my expe- 
rienee no Boer ever lied to me gt prevaricated in any smallest degree 
.... The English settlers in South Africa appeared to me as miserable 
a set of good-for-nothings as ever I met.” 37 Cachet is ’n twyfelagtige 
uitsondering: „Aan eerlijkheid en goede trouw ontbreek het den 
Transvaler zeker niet,—eerder aan rondborstigheid om dadelijk en 
beslist voor zijn gevoelen uit te komen. ’ ’ 38 Hierdie en dergelike getuie 
kan egter nie opweeg teen die wolk van getuie wat saamgestel is uit 
die bevinding van onpartydige historici, van kerklike vergaderinge ; 
simpatieke Afrikaanssprekende skrywers, die feitlike eenparige me- 
ning van die respondente op ons vraaglys, en die aanduidings van die 
taalinhoud van die Afrikaner. 

Dit kom ons egter voor dat hierdie swakheid by die Afrikaner nie 
’n organiese inaar ’n aksidentele verskynsel is. Dit is nie ooreen 
te bring met die kerngesonde karakter van die Afrikaner nie. Dit 
kom nie uit die siel van die Afrikaner nie: hy het dit aangeleer. Die 
nood leer bid, maar die nood het die Afrikaner ook leer lieg. Die 
skraapsugtige bestuur van die Oos-Indiese Kompanjie, met sy self- 
sugtige handelsbeleid en sy onverstandige belastingsreëling het dit vir 
die bóere baie moeilik gemaak om ’n redelike bestaan te maak; en 
het hulle gdurig in die versoeking geplaas om die owerheid onder- 
deur te spring. Ook in latere tye is die Afrikaner so dikwels beetge- 
neem deur ’n stroom van fortuinsoekers, smouse en gewetenlose han- 
aelaars wat sy goedhartigheid misbruik het en sy onervarenheid in 
die handel uitgebuit het, dat hy nie alleen wantrouig geword het nie, 
maar gedwonge gevoel het om te probeer slim wees as hy nie sterk 
kon wees nie. „Meer as een wat die boer vandag uitskel vir slim, is ’n 
afstammeling van dieselfde aasvoëls wat oorspronklik die boer ge- 
noodsaak het om in selfbehoud slim te worde. ’ ’ 39 Dit. is uit selfver- 
dediging dat die Afrikaner geleer het om te kul, en om te glo besigheid 
is tog maar besigheid. In ’n mindere mate het die omgang met die 
inboorlinge ’n invloed ten kwade in hierdie opsig uitgeoefen. Teenoor 
die verraderlike barbaar het die Trekker in die binnelande gedurig 
op sy hoede moes wees, en het hy lis moes gebruik teen lis. En dan 
ook die plaaskinders wat met die kaffertjies van kleinsaf saamspeel, 
het dikwels in aanraking moes kom met wat nie veredelend is nie. 
In die volmondige erltenning van die aanwesigheid van hierdie swak- 
heid in die volkslewe, so kc-m dit ons voor, het ons die bewys dat 
die volksgewete begin sterk voel hieroor; en nou dat die Afrikaner 
begin mondig word, en geleer het om feitlik op elk gebied, ook die 


3T Sien die „Evening News,” van 1 Desember 1881; aangehaal deur 
Davití, The Boer Fight for Freedom, p. 36. 

38 De Worstelstryd der Transvaler.s, p. 419. 

39 Prof. Brummer, Die Wortel van die Afrikaanse Volkskarakter, p. 32. 

van die handel, sy man te kan staan, en hy hom begin sterk voel, is dit 
te hope dat die volksgewete sterk sal reageer teen elke poging om 
slim en oneerlik te wees. Dit is ons oortuiging ten spyte van veel 
wat afkeurenswaardig is, dat die Afrikaner besig is om, in ooreen- 
stemming met sy wesenlike karakter, die klad wat op hom rus uit 
te wis. 


Die Afrikaner het ’n ongunstige reputasie wat sy waarheids- 
liefde betref; en die vraag kan met reg gestel word of die gebrek 
aan eerbied vir die waarheid nie so ’n omvang geneem het dat dit as 
’n sosiale patologiese toestand moet beskou word nie. 

Die beleid van die Oos-Indiese Kompanjie was ekonomies self- 
sugtig en skraapsugtig; en die burgers het om hulle eie belange te 
beskerm en hulle skadeloos te stel ,gereageer deur die toevlug te neem 
tot twyfelagtige praktyke. Dan ook teenoor die optrede van geslepe 
smouse en gewetenlose handelaars het die Afrikaners op die platteland 
geleer om „slim” te wees. 

Die getuienisse uit die letterkunde is byna eenparig dat eerlikheid 
nie ’n uitstaande volksdeug onder Afrikaners is nie. Selfs die Kerk 
bet te kenne gegee dat hy bekommerd voel oor die gebrek aan liefde 
vir die waarheid. Die antwoorde op ons vraaglys bevestig eenparig 
dit ook. Selfs die woordeskat van Afrikaans gee aanduidings van 
hierdie swakheid in die volkskarakter. 

Tog hierdie swakheid is moeilik ooreen te bring met die deugde 
van die Afrikaner, en moet beskou word as uitsluitlik te wyte aan 
omstandighede. Nou dat die Afrikaner begin om hom te laat geld op 
elk gebied van die samelewing, ook in die handel, is daar rede om te 
hoop dat hy die blaam wat op hom rus sal uitwis. 

SOSIALE KLEURDISERIMINASIE. 


1. Maatskaplike Realisme. 

Die ontwikkeling of wording van ’n karabter is ’n geleidelike 
proses, waarby die omgewing, en veral die maatskaplike omgewing, 
die niterlike prikkelings en geleentheid verskaf. In ’n gewone, min 
of meer homogene sosiale omgewing oriënteer die kind hom in die 
tradisies en ideale van die groep of volk deur sy alledaagse aanraking 
met die lede van die gesin, of buurte. Daar vind ’n gedurige skik- 
king en assimilasie plaas, waardeur die uiterlike en objektiewe die 
subjektiewe en persoonlike word. Die indiwidu is dus gedurig besig 
om hom maatskaplik te oriënteer. Daar is by die normale ontwikke- 
ling van die persoon wel reaksies, maar die kenmerk van die proses 
is een van geleidelike toeëiening en assimilasie van wat eie is aan die 
volkskarakter. In die omgewing van die Afrikaner, egter, is daar 
elemente wat gedien het, en nog dien, as sterke prikkels tot reaksie 
en verset. Die gewone kind in ’n tipiese Afrikaanssprekende familie 
word al spoedig sterk bewus van die botsings van tradisies en ideale 
van die onderskeie bevolkingsgroepe in Suid-Afrika. Daar is aan 
die een kant die Engelse element in sy omgewing. Die Afrikaner 
het hom met ’n groot mate van sukses verset teen absorbasie deur die 
Engelse element. In sy verset hierteen het hy meer selfbewus geword, 
en met beslistheid aan sy eie tradisies vasgehou; hierdie reaksie teen 
die angliserende invloede het soms gepaard gegaan met bittere ras- 
sehaat. Met die erkenning van die bestaansreg van die Afrikaner, 
en die toenemende handhawing deur hom van sy taal en sy regte, 
het rassehaat egter teenoor sy Engelssprekende mede-Afrikaner so 
goed as geheel verdwyn. 

Maar aan die ander kant is daar die besef van die botsing wat 
die aanwesigheid in sulke oorweënde groot getalle van die inboorlinge 
en kleurlinge met hulle laerstaande lewenswyse noodwendig meebring. 
Reaksies teen elemente in die sosiale omgewing wat ongunstig oi 
vyandig gestem is teen die voortbestaan van die integriteit van ’n 
groep, dien tot selfbeskerming en selfbehoud, en verhoog die groeps- 
gevoel; daar is gevolgelik sterke gevoelskomplekse aan sulke reaksies 
verbind. Die reaksies is die uiting van die diepgewortelde drang tot 
selfbehoud: dit staan nouer in verband met die emosies as met die 
rede. Teenoor die neertrekkende en demoraliserende invloed van die 

inboorlinge waarmee die Afrikaners gedurig in aanraking gekom het, 
het hulle gereageer deur ’n sterk gevoel van kleuronderskeiding, van 
kleurdiskriminasie te ontwikkel. 

Die maatskaplike, politieke en industriële lewe in Suid-Afrika 
word deur sekere duidelike oortuigings en gebruike insake kleurver- 
houdinge beheers. Teenoor die agtergrond van hierdie oortuiginge 
staan die sogenaamde Nutmelle Vraagstnik uit as die mees dringende 
onder die probleme van Suid-Afrika. In verband met hierdie 
vraagstuk het die Afrikaner ’n duidelike, sterke houding ingeneem, 
waaraan hy hom gehou het en nog hou tenspyte van allerlei etiese 
en ekonomiese bedenkinge wat daarteen ingebring word. Hy het 
spontaan, onder die drang van die lewenstoestande in Suid-Afrika, 
en selfs in teenstelling met die strekking van die oorspronklike beleid 
van die 0. I. Kompanjie, sosiale gewoontes aangekweek, en vaste oor- 
tuiginge ontwikkel, wat hy beslis as sedelik reg beskou, en vir die 
handhawing van blanke superioriteit en beskawing as noodsaaklik 
ag. Vir die Afrikaner is sy houding teenoor die nie-blanke geen 
gevolg van ’n kunsmatige fabrikasie nie; dit is vir hom iets natuur- 
liks, ’n eerlike erkenning van werklik bestaande toestande, ’n eis van 
maatskaplike realisme. Interessant is wat Mecklin by ’n vergelyking 
van die houding van die Amerikaners in die Suidelike State teenoor 
die nie-blanke en die standpunt wat in Suid-Afrika gangbaar is, sê: 
„The striking parallel between the behaviour of the whites in the 
South and in South Africa in their dealings with the negro, suggests 
that this race friction whieh on its face seems so irrational and un- 
christian may have roots deep in human nature, and may be therefore 
the inevitable accompaniment of eontact between divergent race 
groups. ’ ’ 1 

Die volksetos insake die houding van die Afrikaner teenoor die 
nie-blanke kan as volg saamgevat word: Die erkenning en handha- 
wing van die meerderwaardigheid van die blanke ras en die blanke 
beskawing; en die besliste vermyding en bestryding van alle vorms 
van sosiale gelykstelling tussen blank en nie-blank. 

2. Handhawing van die Superioriteit van die Blanke. 

Ten spjde van die onvermydelike toename in internasionale ver- 
keer, en die haas onbeperkte fasiliteite wat verskaf word om gedagtes 
te wissel, en tenspyte van die toename van wêreldbeweginge is daar 
die wêreld oor so ’n wydverspreide opbloei van nasionalisme dat dit 
een van die belangrike verskynsels van ons tyd mag genoem word. 
Miskien moes ons hierdie feit anders gestel het: Op grond van die 


1 Democracy and Race Friction, p. 170. 

fundamentele betekenis van rasseverskille, het daar in ons tyd on- 
danks die uitbreiding van toestande en beweginge wat rasseverskille 
negeer en wat strek om die verskille uit te wis, ’n natuurlike reaksie 
plaasgevind in die rigting van die handhawing van rassegevoel en 
rassetrots. In elk geval: „The diseoveries of modem scienee reveal 
more and more clearly the fundamental importance of race in human 
affairs. ’ ’ 2 Die aangebore drang by die indiwidu om homself te hand- 
haaf, verenig met die sterke groepsinstink, nog verder versterk deur 
gemeenskaplike tradisies en ideale, lê ongetwyfeld op die grond van 
rasseselfbewussyn en rassetrots. Wanneer nou by die aanraking vah 
verskillende rasse, daar behalwe die kulturele en sosiale verskille ook 
nog sterke íisiologiese verskille bestaan, laat die rassegevoel hom des 
te beslister geld. Dit is dus te verstaan dat die Afrikaner in Suid- 
Afrika teenoor die gapende verskille tussen hom en die barbaarse 
inboorlinge, sy rassegevoel en sy rassemeerderheid ontwikkel het. Hy, 
die Afrikaner, die blanke is die meerdere van die inboorling; hy 
is die „baas, ’ ’ omdat hy wit is en aan ’n superieure ras en beskawing 
behoort. En die Afrikaner het daarin geslaag om die inboorling 
hiervan te oortuig. „Whatever he may be, the white man -— any kind 
of white man, merely because he is white — is baas, is master to the 
Kaffir. One’s black servant will speak of the baas who is begging 
at the door, of the baas who stole the broom. He will assuage the 
beggar, he will apprehend the thief, and address each, in doing so, 
as Baas. ’ ’ 3 


Selfs die Armblanke, wat dikwels juis armblanke is omdat sy 
gevoel van eiewaarde tot ’n minimum gedaal is, toon egter nog, oor 
die algemeen, ’n sterke gevoel van eiewaarde teenoor die inboorling. 
Hiervan getuig Dr. Wilcocks: „Daar bestaan onder die oorgrote 
meerderheid van armblankes ’n duidelike besef van hulle superiori- 
teit bo die gekleurde. ’ ’ 4 Hoe demokraties die Afrikaner ook al mag 
wees in sy optrede teenoor sy mede-Afrikaner, en met hoeveel krag 
hy ook al staan op gelyke regte met elke ander blanke, teenoor die 
inboorling erken hy geen gelykheid nie. In 1921 het Gen. Smuts op 
’n Imperiale Konferensie hierdie houding in onomwonde taal weer- 
gegee: „Whatever may be the position in the British Empire as a 
whole, in South Africa we are not based on a system of political 


2 Stoddard, Racial Realities in Europe, p. 5. Vergelyk W. McDougall, 
The Group Mind: „There can....be no reasonable doubt that there are 
great differences between races and that these may be, and in many cases 
have been persistent through thousands of generations,” p. 110. 

3 S. G. Millin, The South Africans, p. 160. Vergelyk wat sy op die- 
selfde bladsy beweer: „To four-fifths of the humanity in South Africa, 
then, every backvelder is an aristocrat.” 

4 Die Armblanke, p. 61. 

equality. The whole basis of our particular system in South Africa 
rests on inequality, and on recognising fundamental differenees 
which exist in the structure of our population.... We have never in 
our laws recognised any system of equality.... It is the bedrock 

■of our constitution_That is the fundamental position from which 

we start. ’ ’ 5 Hierdie fundamentele eis van die sosiale gewete van 
die Afrikaner geld nie net die konstitusionele cn politike posisie van 
die inboorling nie, dit is die fondament waarop die Afrikaner in 
elke aspek van sy maatskaplike verkeer met die inboorling, sy houding 
laat rus. 

Hierdie houding, met welke rasionalisasies dit ook al deur die 
Afrikaner verdedig is, of deur ’n sentimentele en onpraktiese huma- 
nisme veroordeel is, is nie die resultaat van a priori redeneringe nie; 
maar is ook nie die willekeurige vrug van ’n aangebore boosheid by 
die Afrikaner nie. Dit is, ons insiens, ’n instinkmatige reaksie van 
die groep in die belang van selfpreservasie. Dit is ook die bevinding 
van so ’n gesaghebbende sosioloog as Mecklin. In verband met die- 
;selfde sosiale verskynsels in die Suidelike State van Amerika as die 
in Suid-Afrika, skryf hy: „The race discriminations which one meets 
,at every turn in the South thus become in their last analysis a form 
of seHpreservation adopted by the group mind of the white. They 
often appear to the outsider cruelly unjust, and in individual cases 
perhaps they are; but the group mind which thinks in comprehensive 
terms, has identified with the white skin the exceedingly fundamental 
problem of the preservation of the unquestioned supremacy of social 
ideals, which are instinctively felt to be necessary to the integrity 
and persistence of the eivilisation of the white. ’ ’ 6 Die geskiedenis 
bevestig hierdie opvatting: dit is aan die ontwikkeling van hierdie 
meerderwaardigheidskompleks dat die Afrikaner nie verbaster het 
nie. „To their feeling of superiority of blood it is due that the 
present colonies are not inhabited by a mass of improvident and 
worthless mongrells.” 7 

Die keersy, soos ons reeds aangedui het, van die gevoel van ras- 
sesuperioriteit is die handhawing van ’n sterke sosiale kleurskeidings- 
lyn, wat bereken is om elke vorm van maatskaplike gelykstelling te 
voorkom. Die gevoel teen gelykstelling het vroeg in die geskiedenis 
van die Afrikaner tot besondere intensiteit ontwikkel; en het bevoor- 
beeld onder ander bygedra om die reaksie teen die Britse beleid van 
’n eeu gelede in verband met die inboorlinge, in die rigting van die 
Groot Trek te stuur. Anna Steenkamp gee onder die redes vir die 


3 Sien S. G. Millin, General Smuts, p. 247. 

6 Democracy and Race Friction, p. 15. 

7 Theal History beíore 1795, deel III, p. 375. 

Trek aan die verontwaardiging oor die „gelykstelling met die Kris- 
tenen” van die geklenrdes. Sy bestempel dit as „strydig met de wet- 
ten van God en ’t natuurlik onderscheid van afkomst en geloof. ’ ’ * 
Walker bevestig dit: „If any one cause, other than economic pres- 
sure, can be named as the cause par excellence of the Great Trek, it 
is fear of the equality. ’ ’ 9 Seidel dui die intensiteit van die gevoel 
wat rondom die kleurlyn geweef is in die volgende sin aan: „Die 
Buren wiirden sich eher Mann fiir Mann abschlachten lassen, als dass 
sie in ihrem Staate die Gleichberechtigung der Farbigen mit den 
Weissen anerkennen wiirden.” 10 

Die erkenning en handhawing van kleurverskille is vir die Afri- 
kaner iets fundamenteels. Op elke aspek van die samelewing het dit 
sy invloed. ’n Oorsig van die verskillende afdelings van die Beg 
bring aan die lig dat ons regstelsel vir n’ groot deel bestaan in sti- 
pulasies vir die handhawing van kleurverskille. In ons Sake-reg be- 
voorbeeld word blankes verbied om grond te besit in naturelle ge- 
biede. In die Vrystaat weer mag inboorllnge nie grondbesitters word 
nie. In ons Verbintenis-reg mag naturelle in die myne nie werk nie 
behalwe onder toesig van blankes. In die Publieke-reg word teen 
die inboorlinge gediskrimineer daarin dat vir blanke kinders daar 
verpligte onderwys is, maar nie vir kinders van inboorlinge nie. In 
ons strafreg, in die kieswette, in spoorwegregulasies, in die drank- 
wette en in die vereistes van die siviele diens laat hierdie element in 
die sosiale gewete van die Afrikaner hom onmiskenbaar geld. In die 
alledaagse lewe, word sover moontlik alle sosiale familiariteit vermy. 
Buite die noodsaaklike kontak wat arbeid in die diens van die blanke, 
of die doen van een of ander handelstransaksie meebring, soek die 
Afrikaner sy kontak met die nie-blanke tot ’n minimum te bring. Hy 
is vriendelik teenoor die nie-blanke, maar met behoud van die sosiale 
skeiding. 

Die onbewuste motief wat agter die handhawing van die kleur- 
lyn setel, is die instinktiewe drang tot die bestendiging van die eie 
ras, en die vermyding van verbastering. Ons kan dus verwag dat die 
kleurlyngevoel veral sal sterk wees waar dit geslagsgemeenskap tus- 
sen blank en nie-blank betref. Die sosiale gewete van die Afrikaner 
het nie genade vir wie hom besondig deur geslagtelike gemeenskap 
met inboorlinge of gekleurdes: wie hom hierin verlaag word deur 
die publieke opinie van die Afrikaner uit die gemeenskap van fatsoen- 
like blankes gestoot. Die vrug van sulke miscegenasie behoort nie 
meer tot die blankes nie: hy is ’n baster, ’n mulatto, ’n Zwischending. 


s Sien Voortrekkermense, deel II, p. 30. 
9 History, p. 207. 

10 Transvaal, p. 173. 

„We look upon the intermixture of black and white in South Africa,” 
sê Gen. Smuts, „as in every way the darkest spot of our civilisation.. 
Let it come to be considered the grossest violation of that social eti- 
quette which is even more powerful than the law of self-respeet for 
a white man to cohabit with a coloured woman. ’ ’ 11 

3. ïets uit die Geskiedenis van Kïeurdiskriminasie. 

Dit is vir ons doel nie van belang ontbloot nie om in kort op 
enige besonderhede in die ontwikkeling van die sterke kleurskeidings- 
gevoel by die Afrikaner te let. 

Die eerste vryburgers en die amptenare van die 0. I. Kompanjie 
het nie ’n kleurlynbeleid gehad nie. Daar was wel ’n gevoel van 
veragting vir die vuile Hottentotte, maar geen nadruk is daar gelê op 
kleur as ’n sosiale skeidingslyn nie. Die huwelik van Pieter van 
Meerhof met die Hottentottin Eva skyn die goedkeuring te geniet 
het sowel van die burgers as van die Kommandeur deur wie van 
Mleerhof dadelik na die huwelik bevorder is. In die Kesolusies van 
die Raad van Beheer aan die Kaap, onder datum 12 April 1664, 
word as rede vir die goedkeuring van hierdie huwelik gegee, „omdat 
door deese verbintenis vande voors. hottentoose tolckinne Eva met 
soo een fraeij nuchter borst van aansien deese Inlantse natie tot ons 
rneer ende meer sullen geanimeert werden. ’ ’ 12 En reeds van te vore 
was daar die huwelik van Jan Wouter met ’n vrygelate slavin. „Yan 
Riebeeck.... in keeping with East India precedents, had recommend- 
ed mixed marriages, and Jan Wouter had duly married Catharine, 
a freed woman.” 13 Die houding van die 0. I. Kompanjie word ook 
daarin gesien dat hy aan Simon van der Stel, die seun van ’n ge- 
kleurde Oosterse moeder, en dus ’n Eurasiaan, toegestaan het om 
sulke belangrike poste in sy diens te beklee. 14 In die publieke opinie 
van daardie dae, ondanks dat daar geen gewetensbeswaar bestaan 
het teen slawerny nie, was dit nogtans die mening dat wanneer ’n 
slaaf of ’n inboorling die Christendom aangeneem het, hy met die 
blanke gelyk gestel moes word. Walker sê: „As early as 1656 it was 
recognised on East Indian analogy, that a black who professed 
Christianity was the equal of a white man, for though heathens 
could justly be enslaved, Christians could not. ’ ’ 15 


11 Sien S. G. Millin, General Smuts, p. 226. 

12 Kaapse Argief. 

13 Walker, History, p. 44. In ’n brief van die Sieketrooster, van der 
Stael, lees ons: „Den 21en (1658) is Jan Woutersz., van Middelburch, 
adsistent voor den Raet deser fortresse, getrout met de swarte jonge 
dochter genaemt Catharyne Anthonis van Celagon in Bengale. God gelieve 
dezelvige te zegenen.” Sien Spoelstra, Bouwstofïen, deel 1, p. 8. 

14 Sien Theal, History before 1795, deel II, p. 247. 

15 History, p. 75. 

Die oorspronklike burgers het dus sonder enige vooropgestelde 
kleurlyngevoel hulle ontwikkeling van Suid-Afrika begin. ! Maar 
spoedig het die kleurlyngevoel hom begin laat geld, en is van die 
Oos-Indiese voorbeeld afgesien. ’n Tnst.i nkm a.tige reaksie het begin 
teen sosiale gelykstelling wat so maklik oorgaan in verbastering. Daar 
was wel die uiterlike vuilheid en afskuwelike agterlikheid van die 
inboorlinge, wat noodwendig ’n mate van afskeiding moes bring tus- 
sen blank en nie-blank; maar dit is op grond van die instinkmatige 
afkeer teen geslagtelike omgang en verbastering dat die kleurlyn- 
gevoel intens begin word het. In die Dagregister gehou aan die Kaap 
word daar, onder datum 27 Nov. 1681, melding gemaak dat „een 
parthy lichtvaardige menschen ’s Comps. dienaren onder dit garni- 

soen- ook veel vry colonier off inwoonders desen plaats gantsch 

verbasterd van de vreese Gods_met een parthy slavinnen vleesche- 

lijke ulsten-” bot gevier het. 16 Dit het begin duidelik word dat 

in belang van die beskawing en van rassesuiwerheid gelykstelling 
gevaarlik is; en reeds in 1685 is huwelike tussen blankes en volbloed 
inboorlinge verbied. Hoewel huwelike tussen blankes en basters nog 
toegelaat is, was daar al ’n gevoel van diskriminasie ook teen die wat 
uit gemengde huwelike ontspruit is. Ondanks die wette teen die 
omgang van blankes met slavinne of Hottentotvroue, so vertel Theal 
ons, was daar tog, as gevolg daarvan dat so vele mans nie getroud 
was nie, gevalle van onegte kinders verwek deur blanke vaders en 
nie-blanke vroue. Yan hierdie kinders sê hy: „These naturally grew 
up as a class inferior to Europeans, but priding themselves upon being 
better than either pure Hottentots or negroes.” 17 

In die loop van die agtiende eeu het die kenmerkende houding 
van die Afrikaner teenoor die kleurling en die inboorling al duide- 
liker geword en het dit begin om ’n wesenlike en operatiewe element 
in die volksgewete te wees. Nie alleen is daar ’n sosiale taboe op alle 
gemengde huwelike geplaas nie, maar alle sosiale familiariteit wat 
enigsins bloedvermenging sou kon aanmoedig, is deur die sosiale 
gewete veroordeel. Om hom te beskerm teen demoraliserende in- 
vloede en teen verbastering, was dit nodig dat hy sou bewus word 
van sy rassemeerderheid: hy het hom bewus geword dat hy ’n baas 
is, wat nie mag toelaat dat hy met die inboorling gelykgestel sal word 
nie. Verbastering het daar wel plaasgevind, veral in Kaapstad, maar 
dit was in die reël nie die Afrikaners wat hierin aandadig was nie. 
Uitsonderinge was daar wel, maar as ’n nasie het die gevoel van 
sterke afkeuring van enige gelykstelling en sosiale omgang met die 
kleurlinge en inboorlinge reeds vroeg genoeg ontstaan om die Afri- 


16 Kaapse Argief, Dagregister No. 9, p. 318. 

17 History before 1795, deel II, p. 237. 

kaner teen verbastering op groot skaal te beskerm. Hierdie gevoel teen 
vermenging met die inboorlinge skyn in die binnelande nog sterker 
te gewees het as nader aan die Kaap. In die resolnsies van die Poli- 
tieke Raad staan daar, onder datum 19 April 1786, aangeteken dat 
gevrees word dat die „Ingezeetenen in de Verafgeleegene velden tot 
een woest en Barbaarsch volk zullen ontaarden,” maar in dieselfde 
resolusie word ook gekonstateer: „Dat gelijk wel voor als nog in ’t 
■geheel geene vermenging der Ingezeetenen met de Kaffers bekend 
is; en die met de afkomelingen der Hottentotten algexteerd heeft lang 
voor de gem. verre uitbreiding der Ingezeetenen also nu geen meerdere 
huwelijken met de reeds verbasterde Hottentottinnen geschieden als 
in vroegen jaren....” Die resolusie gaan dan voort: „Terwijl met 
opzigt tot de ontugt die door slegte Lieden met het vrouw volk der 
beiden gem. natiën mogt werden gepleegd.... geen ander middel te 
bedenken is, om zulx te beletten als een wreede verbanning van alle 
zodanige welkers vermenging behoord te werden geschuuwd. ” 18 

Deur die sterke afkeur teen verbastering as die grond vir die 
kleurlynhouding het daar ’n definitiewe proses van uitskakeling 
plaasgevind. Die afstammelinge van wie een of altwee ouers nie 
blank was nie, is nie meer as Afrikaners getel nie; en selfs die blanke 
vader of blanke moeder van ’n gekleurde kind, het sy aanspraak tot 
sosiale gelykheid met die blankes verbeur. Ons haal Theal aan, wat 
die toestand in die begin van die vorige eeu beskryf: „The repugnance 
with which uncivilised coloured people were regarded by the Dutch 
had this good effect, that it preserved the colonists from contamina- 
tion of blood. There were indeed in the border distriets a few hun- 
dred individuals born of Hottentot mothers by European fathers, 
but they were not permitted to associate with even the poorest or 
roughest families of graziers.” 19 

Yir die sosiale gewete van die Afrikaner het dit al meer en meer 
vanselfsprekend geword dat die fisiologiese onderskeid, en nie net 
-die kulturele en beskawingsverskille nie, uit ’n godsdienstige en etiese 
oogpunt nie mag verontagsaam word nie. Yerbastering kan alleen 


18 Resolusies, No. c. 79, pp. 422—426. (Kaapse Argief). 

19 History from 1795, deel I, p. 205. Onlangs was daar in die pers ’n 
lewendige stryd oor die vraag of die kleurlinge die vrug is van die „Sionde” 
van die voorouers van die Afrikaners. Theal verseker ons dat aan die 
begin van die vorige eeu „Individuals of mixed European and slave blood 
were then very rarely seen, and the only mixture of European and Bantu 
was that which arose from shipwrecked seamen, and a few oolonial 
renegades living in the KafBr country. There was no such class of persons 
then in existence as that now usually known as Cape boys. . . .That class 
of the inhabitants only came into existence in considerable numbers after 
1819, when a large proportion of the first battalion of the 60th regiment 
was discharggd in Capetown, and thereafter associated almost exclusively 
with coloured people.” Ibid., p. 205. 

vermy word in so ’n land as Suid-Afrika deur ’n besliste sosiale 
diskriminasie. Maar hierdie diskriminasie hoef nie te beteken, so 
voel die Afrikaner, onderdrukking nie. Gelykheid in die aangesig 
van waarneembare verskille is ’n fiksie, wat die realistiese Afrikaner 
nie kan aanvaar nie; maar met behoud van die natuurlike verskille 
is die Afrikaner gereed om mee te werk vir die ophefSng en ontwikke- 
ling van die kleurling en inboorling. Terwyl daar vasgehou word 
aan die uitgangsput van die erkenning van wesenlike, objektiewe 
verskille is daar ook in die sosiale gewete aanwesig ’n duidelike besef 
van verantwoordelikheidsgevoel. Prof. MacMillan bevestig dit: „The 
leaders of the Dutch South Afrieans show an ever keener sense of 
responsibility towards the dark races.” 20 En wanneer die Afrikaner 
pleit vir ’n beleid van toenemende territoriale segregasie dan is dit 
nie sonder om te dink aan die belange ook van die inboorlinge nie. 
Gen. Smuts verseker ons: „This separation is imperative not only 
in the interests of a native eulture and to prevent native traditions 
and institutions from being swamped by the more powerful organisa- 
tion of the whites, but also for other important purposes, such as 
public health, racial purity and public good order. ’ ’ 21 

4. Waarop Berus Rassediskriminasie ? 

Terwyl die Afrikaner met die grootste beslistheid oortuig is van 
die natuurlikheid van die sosiale kleurlyn, en sy gewete hom nie in 
die minste besíraf by die handhawing van die kleurlyn nie, word hy 
nogtans dikwels hieroor skerp vcroordeel; en dit is ook moontlik om 
uit ’n abstrak sentimentele oogpunt ’n sterke aanklag teen die kleur- 
lynbeleid op te stel. Maar dit is tog ’n merkwaardige feit dat die 
wêreld-oor waar rasse met verskillende kleur in groot getalle met 
mekaar in aanraking kom, ontstaan daar die verskynsel van kleur- 
diskriminasie. „With perfect uniformity throughout the whole his- 
tory of the human race in the past we find strong anti-sociality ap- 
pearing at the point where the light Aryan raee comes into contact 
with darker races. . .. Irrespective of nationality or time the line 
at which light race meets dark is the line at which human sociality 
is found at the lowest ebb.” 22 ’n Verskynsel wat so wyd voorkom 
berus ongetwyfeld nie bloot op willekeur nie. Wat is dan die grond 
waarop kleurdiskriminasie rus? 

Daar is invloedryke skrywers wat alle rassegevoel, insluitende 
Meurdiskriminasie toeskryf aan onredelike willekeur. Hierdie skool 


20 The Cape Colour Question, p. 24. 

21 Africa and Some World Problems, p. 93. 

M O. Schreiner, Thoughts on South Africa, p. 296. 

wat ons kan noem die van die Onoordeelkundige Humanitêrianisme , 23 
beskou alle rassegevoel, alle kleuronderskeiding as onsedelik, onrede- 
lik, willekeurig, en ’n oorblyfsel van primitiewe en onbeskaafde toe- 
stande. Prof. Royee, bevoorbeeld, skryf: „Our so-called race- 
problems are merely the problems caused by our antipathies. ’ ’ 24 Die 
gevoel van afkeer van sosiale omgang ook die van wit en gekleurd, 
is geheel willekeurig. Gevalle van rasse-diskriminasie in welke vorm 
ook is volgens hom onredelik en kenmerkend van ’n onontwikkelde, 
primitiewe toestand. „They are ehildish phenomena in our lives, 
phenomena on a level with the dread of snakes or of mice; phenomena 
that we share with the eats and the dogs, not noble phenomena, but 
caprices of our complex nature. ” 25 Bn Sir Sidney Olivier, sonder 
om onderskeid te maak tussen rassevooroordeel en rassegevoel, ver- 
klaar: „....Race-prejudice is a fetish of the man of short views... ” 
a short-sighted and suicidal creed with no healthy future for the 
community that entertains it. ’ ’ 26 Dr. J. Holloway skyn ook aan 
hierdie skool te behoort in sy opvatting van die kleurgevoel. Hy ver- 
eenselwig klasbewussyn met rasvooroordeel, en skakel dan alle flsio- 
logiese verskille tussen rasse uit as van geen oorsakelike waarde in 
die ontstaan van rassetrots en rassegevoel. Hy skryf: „Race-preju- 
dice and colour-prejudice have, in the last analysis nothing to do 
with race or colour. They are found as strongly inside the bounds 

of race and of colour as outside-Does not the Bnglishman who does 

not drop his H’s get a cold shiver down his spine when somebody 
presumed to be of his class inadvertently drops his 1.... In South 
Afriea the colour prejudiee against the Japanese is much less than 
against the Chinese, and there was practically no antipathy to the 
Jews, until they started coming into the country in large numbers. 
What common faetor is there in all these instances....,? Is it not 

simply this — that in all cases_ it is due to the fact that the 

group in which it occurs either made their first acquaintance or ob- 
tained their first lasting impression of the other group from indi- 
viduals who were either culturally or economically on a much lower 
level?.... The ‘untouchables’, the lowest economic groups, the pro- 
letarian droppers op H’s, the American Negroes, at one time all 
slaves, the South African Bantu, who first became known to the 
Whites as a primitive race... .have all come in for a large measure 


23 Sien Mecklin, Democracy and Race Friction, p. 127. 
24 Race Questions, p. 47. 

25 Ibid., p. 48. 

26 White Capital and Coloured Labour, p. 173. 

of ‘race’ or ‘colour’ prejudice. ” 27 

Hierdie beskouing wat Mecklin bestempel as ’n filosofiese saltum 
mortále 28 blink uit meer in sy sentimenteel-humanitêriaanse strek- 
king as in sy wetenskaplike juistheid. Dit verwar begrippe soos ras- 
sevooroordeel, wat eties nie kan goedgekeur word nie, en die gesonde 
groepsbewussyn, die bewussyn van soort, wat Giddings beskryf as 
„The original and the ultimate ground of all social integrations from 
the lowest to the highest”; 29 dit negeer fisiologiese en sielkundige 
onderskeide tussen rasse; en dit verontagsaam die uitspraak van die 
geskiedenis, wat by elke instansie, soos in die aanhaling hierbo uit 
Olive Sehreiner aangedui, waar wit en gekleurd in groot getalle moet 
saam leef, bevestig dat rasse- en kleurdiskriminasie ’n uniforme so- 
siale verskynsel is. 30 

Baie na verwant aan die teorie dat sosiale kleuronderskeiding te 
wyte is eenvoudig aan willekeurige vooroordeel, is die beskouing dat 
dit maar net berus op ’n verskil in die graad van beskawing en kul- 
tuur wat deur die onderskeie volke wat dit vertoon bereik is. Die 
Kulturele Teorie insake rassegevoel hou vol dat die rasse-probleem 
niks anders is nie as om die kulturele verskille tussen die verskillende 
rasse, ook die tussen wit en gekleurd, te verminder en weg te ruim. 31 
As die kulturele ongelykheid deur opvoeding en sosiale ontwikkeling 
verwyder is, so word beweer, is daar geen verdere etiese gronde vir 
die voortbestaan van kleurdiskriminasie nie. „.... The physical, 
mental and moral qualities of the natives are potentially equal to 
those of the Europeans, and given the same educational advantages, 
the natives will prove themselves the equals of the whites. ’ ’ 32 

Afgesien dat selfs by ’n oppervlakkige ondersoek dit blyk dat 
hierdie mening nie beantwoord aan ’n groot reeks van sosiale feite 
nie, berus dit baie blykbaar op ’n etiese abstraksie, wat nie die fisio- 
logiese en antropologiese betekenis van kleur en ras in aanmerking 
neem nie. Verskille in liggaamsbou, van breinkas-kapasateit en van 


27 American Negroes and South African Bantu, p. 20. Hierdie opstel 
is, sover my bekend, nie gepubliseer nie. Dr. Holloway het my goedgunstig- 
lik insage gegee in die manuskrip. 

28 Democracy and Race Friction, p. 26. 

29 Principles of Sociology, p. 17. 

30 Vergelyk Mecklin, Democracy and Race Friction, p. 153: „Wherever 
the white of English stock has been brought into contact with masses of 
negroes and however the geographic, economic or political conditions have 
differed, we find two great outstanding facts always present, namely the 
stubborn refusal of the white to sanction race fusion and the strenuous 
insistence upon the .supremacy of his group ideals.” 

31 Sien Weatherly, Popular Science Monthly, aangehaal deur Mecklin, 

p. 128. 

32 Sien C. T. Loram, The Education of the South African Native, p. 21. 

33 Vergelyk Boas, The Mind of Primitive Man, p. 115. 

kleur, sowel as sielkundige verskille wat met die fisiologiese in ver- 
band staan, kan nie uit die weg geruim word nie deur ’n apriori 
idealisme nie. 33 In ’n oorsig van die liggaamlike en temperamentele 
trekke van die negro verklaar Mecklin „One thing it should teach us 
and that is the folly of trying to anglo-saxonise him utterly, regard- 
less of those fundamental race characteristics that find such unmis- 
takable expression in his religious life. ’ ’ 34 Sir Langham Dale het 
in 1890, in sy verslag oor onderwys aan die parlement hom aldus 
uitgelaat: „Society, indeed, puts a marked line of demarcation be- 
tween the two groups: Europeans and African aborigines. No legis- 
lation, no opinions about identity of origin, no religious sentiment 
about the effacement of the distinctions of white and blaek can delete 
the line. It is drawn in bold, ineffacable lines; and the demaxcation 
will last because it is in accord with natural instincts of the two 
groups of people. ’ ’ 35 

Dit kom ons voor dat daar gewigtige gronde is om die Antropolo- 
giese Teorie dat rassegevoel en veral kleurdiskriminasie ’n instink- 
tiewe basis het, as die mees aanneembare te beskou. Kleurgevoel is 
dan in die laaste instansie ’n instinkmatige reaksie in die belang van 
die handhawing van die integriteit van die groep. „Henee prejudice 
against eolour may in its last analysis be prompted by the laudable 
instinct of group selfpreservation.... It is no accident of history 
that mongrel peoples are alrnost always characterised by instability 
of politieal institutions and a general inchoateness of civilisation. ’ ’ 88 
Die maatskaplike veroordeling en afsku van gemengde huwelike tus- 
sen blank en nie-blank is nie te wyte aan ’n onredelike gril nie, en ook 
nie net aan verskille in kulturele ontwikkeling nie, maar is die uiting 
van die ongeartikuleerde rede van die groepsinstink. Opmerklik is 
dit dan ook dat die verskynsel van verbastering, met weinig uitson- 
deringe, plaasvind tussen die minderwaardige elemente wat hulle 
selfrespek en groepsgevoel grotendeels verloor het. Van die werking 
van die kleurgevoel in Amerika verklaar G. Murphy: „It stands today 
as the most effective of all barriers between the baser tendencies of 
the lower elements of both races. It is a force conservative of racial 
integrity, of social purity and the public good. ’ ’ 37 

Die sosiale gewete van die Afrikaner het vroeg in die geskiedenis 
van Suid-Afrika begin te handel volgens hierdie instinkmatige drang, 


34 Democracy and Race Friction, p. 55. 

35 Report to the Cape House of Assembly (Parlementsbiblioteek). 

36 Mecklin, Democracy and' Race Friction, p. 146. 

37 Race Problems at the South, p. 19. Vergelyk Holloway wat op p. 3 
van sy reeds aangehaalde opstel dit bevestig: „Generally speaking... .the 
best elements of both races (in Suid-Afrika) are strong in their condem- 
nation of miscegenation.” 

en het ondanks die beleid van gelykstelling wat oorspronklik denr die 
0. I. Kompanjie gevolg en aangemoedig is, ’n sterke kleurlyngevoel 
ontwikkel. Vir die Afrikaner is kleurdiskriminasie ’n vanselfspre- 
kendheid; in die gesig van bestaande veskille van ras en kleur is dit 
vir hom ’n sedelike verpligting, met ’n sosiale sowel as ’n godsdiens- 

tige sanksie. „Geen gelykstelling!_Nee, dit was geen hoogheids- 

waan van die kant van die Afrikaner nie, ook geen woede wat teen 
die naturel losgebreek het nie, maar die beskikking van God wat er- 
ken en gehuldig is, toe ons voorouers die vermengingsproses paal en 
perk gestel het. En ons as hulle kinders aanvaar met dankbaarheid 
die erfenis. ’ ’ 38 


Die houding van die Afrikaner teenoor die inboorling kan be- 
skryf word as een van maatskaplike realisme. Rasseverskille word 
as aktueel erken, en op grond van bestaande rasse-ongelykhede word, 
in belang van self-preservasie, ’n duidelike kleurlyn gehandhaaf. 
Verskil in kleur is ’n korrelaat van verskil van ras. In die praktyk 
kom hierdie houding neer op die aandrang en handhawing van die 
meerderwaardigheid van die blanke ras en die blanke beskawing; en, 
hiermee nou verbind, die besliste vermyding en bestryding van alle 
vorms van sosiale gelykstelling tussen blank en nie-blank. 

Ondanks die feit dat die 0. I. Kompanjie oorspronklik ’n beleid 
van gelykstelling tussen blankes en gekerstende slawe of inboorlinge 
gevolg het, en selfs teenoor gemengde huwelike goed gesind was, het 
daar heel vroeg in die Suid-Afrikaanse geskiedenis ’n reaksie teen die 
gevaar van verbastering ontstaan in die rigting van duidelike kleur- 
difterensiasie. 

Vir die Afrikaner is die grond van kleurdiskriminasie nie ’n wil- 
lekeurige gril nie, en ook nie maar te wyte aan verskille van kulturele 
ontwikkeling nie. Dit berus op baie reële rasverskille; in belang van 
die selfbehoud van die Afrikaner het hy die plig om hierdie verskille 
te handhaaf. 


38 Dr. du Toit. Sien die Stigting van die Christelike-Nasionale Bond 
van Calviniste in Suid-Afrika, p. 46. 

In ons oorsig van die sosiale gewete van die Afrikaner het ons, 
so meen ons, die belangrikste karaktertrekke in oënskou geneem. Die 
gewete, en veral die van ’n volk, is so ’n ingewikkelde sameweefsel 
van geesteselemente dat ons vir geen enkele oomblik wil voorgee dat 
ons die onderwerp in die verste verte afgehandel het nie. Inteendeel 
ons was telkemale verplig om onsself te beperk. Ons studie is dus 
maar ’n aanduiding van die volkskarakter, en nie ’n volledige beskry- 
wing nie. En terwyl ons bewus is dat sommige van ons konklusies 
moontlik bestry kan word, is dit ons beskeie mening dat die algemene 
strekking van ons behandeling die volkskarakter in ’n groot mate 
\ an juistheid weergee. 

Die vraag wat ons nou nog in kort bestek hier wil behandel 
is: In welke rigtinge kan ons verwag dat die volksgewete sal ontwik- 
kel in die onmiddellike toekoms ? Die volksgewete wortel in die ver- 
lede, en beoordeel die hede met ’n etiese skat van ervaringe en oor- 
tuiginge wat soms uit die lang vervloë verlede dagteken; maar tog 
ig die sosiale gewete plasties genoeg om geaffekteer te word deur 
moderne toestande; en is dit moontlik om by benadering uit die 
strekking van huidige omstandighede aan te dui waarskynlike wysi- 
ginge van die volksgewete in die onmiddellike toekoms. 

Daar is, so kom dit ons voor, vercil drie verskynsels wat in die 
maatskaplike lewe van Suid-Afrika in verband met die ontwikkeling 
van die volkskarakter, in aanmerking geneem moet word. Hierdie 
v erskynsels is die vinnige industrialisasie van Suid-Afrika, die toe- 
nemende urbanisasie van die Afrikaner, en die verbasende kultuur- 
bedrywigheid van die Afrikaanssprekendes. 

Suid-Afrika wat feitlik tot 1910, behalwe wat die myne betref, 
geen industriële land was nie, het so op industrieel gebied toege- 
neem dat sy industrieë nou begin in die ooglopend te word. In 1911 
was daar ongeveer 21,000 blankes in die verskillende nywerhede werk- 
saam, terwyl daar volgens die census van 1926, sonder om die myn- 
werkers by te reken, nie minder as 115,531 blanke werkers in die 
industrieë werksaam was nie. Sedert 1926 is die tempo van industria- 
lisasie aanmerklik versnel, en daar is alle tekens dat die ontwikkeling 
op hierdie gebied, wat Suid-Afrika betref, nog voorlê. Met die toe- 
nemende industrialisasie gaan daar gepaard die uitbreiding van wat 
genoem word die masjien-proses: die lewe word al meer en meer 

gemeganiseer. Self die boer op sy verafgeleë plaas maak meer gebruik 
van die moderne uitvindsels, en word meer afhanklik daarvan. Hy 
word onbewus gemoderniseer en soms ook gesekulariseer: hy vertrou 
nou meer op sy gereedskap, en voel hom minder afhanklik van die 
Voorsienigheid. Met die nywerheidsontwikkeling het die stryd om 
te bestaan vir vele ’n nuwe en ongewone vorm aangeneem; ’n groot 
deel van die Afrikaners het begin te sink, en daar kom vinnig in 
wording ’n sterke Afrikaanssprekende proletariaat. Waar vroeër tus- 
sen Afrikaners net familie-verskille was, bestaan daar al sterke klas- 
onderskeidinge. Die verhouding tussen Afrikaners begin stywer en 
meer onpersoonlik te word. 

Onafskeidelik verbind met die toenemende nywerheidsbedrywig- 
hede in ons land is daar die proses van urbanisasie of verstedeliking. 
Die vlug na die stede is die wêreld-oor ’n gevdg van die moderne 
industriële ontwikkeling; en Suid-Afrika is op hierdie reël nie ’n 
uitsondering nie. Ons het reeds êrens in hierdie studie die omvang 
van die urbanisasie van die Afrikaner aangedui. Vir die Afrikaner 
het hierdie proses ernstige gevolge. Vir vele Afrikaners is hulle trek 
na die stede die geleentheid tot sedelike verval. Ons is verseker deur 
'n stadspredikant dat vele van die intrekkers uit die platteland gedu- 
l ende die eerste ses maande of jaar van .hulle verblyf in die stad, 
geneigd is om sedelik die spoor byster te raak. Hulle raak maklik 
sedelik verlore in die verbysterende gewoel en veelsydigheid van die 
stadslewe. Vele raak ook kerkliic verlore. Ds. Albertyn wys daarop 
dat die sensus-opgawe (1926) van nege stede aantoon ’n syfer van 
126,742 aanhangers van die N.G. Kerk teenoor slegs 104,616 aan- 
hangers volgens die kerklike opgaaf van 1930. 1 Die wat losraak van 
die Kerk, raak ook vir die Afrikaner saak verlore: hulle raak ontstam, 
en vervreemd van hulle eie mense; hulle verloor dié kenmerkende 
trekke van die Afriakner. Dikwels maak die sedelik-gesonde leefwyse 
van die plattelander plek vir ’n onnatuurlik onafrikaanse houding. 
Die omstandighede van die platteland wat sedelike karakterkrag by 
aie Afrikaner aangekweek het begin minder tel. Miskien oordryf 
MacNamara, maar dit moet tog erken word dat die platteland vir 
die ontwikkeling van die algemene sedes ’n gesonder atmosfeer bied 
as die stede. Hy skryf: „From our investigation of the subjeet we 
are convinced, that the third generation of city-bred persons, from a 
psychological point of view are inferior as a race to their ancestors. 
They may be more precocious than their rural brethren, but they 
are defective in some of the more prominent traits of character which 
have raised the English-speaking race to the high position which 


1 Die Armblanke-Vraagstuk, p. 49. 

they now hold in the world.” 2 

’n Groot deel van die geskiedenis van die Afrikaner is baan- 
brekersgeskiedenis; en pioniers in die ontwikkeling van ’n woeste 
land is in die reël nie kultuurmense nie. Daar is altyd vir die 
pionier gevaar dat hy alle kultuurtradisies sal verloor en minag. Was 
dit nie vir die plek wat die Bybel by die Afrikaners ingeneem het, 
30U hulle by die afwesigheid van andere kultuurmiddels, uit ’n etiese 
en algemene beskawingsoogpunt, seker tot diepe verval kan geraak het. 
Maar gelukkig het die Bybel nie alleen in die godsdienstige behoeftes 
voorsien nie, dit het die Afrikaner ook ’n kultuur gegee, wat wel ouder- 
wets is, maar wat vatbaar is vir hoë ontwikkeling; en sedert Afrikaans 
tot sy reg gekom het in die volkslewe, het daar onder die Afrikaans- 
spreekndes so ’n lewendige opbloeiing van die kultuur begin en is 
die algemene peil van verstandelike ontwikkeling van die Afrikaner 
so verhoog, dat dit te verwagte is dat die sosiale gewete daardeur 
baie beïnvloed sal word. Die Afrikaner het ’n tydperk van intense 
kulturele bedrywigheid ingegaan; en hy begin hom op elk gebied van 
die kunste en wetenskappe te laat geld. „Die Afrikaner wat gedurende 
die afgelope paar jaar nog nie van kultuur hoor praat het nie, moet 
’n vreemdeling in Jerusalem wees. Die hou van kultuurkongresse, 
die viering van kultuurdae deur kultuurvereniginge en die stigting 
van ’n federasie van sulke liggame het die woord kultuur seker tot 
die verste uithoeke van Suid-Afrika gedra en bekend gemaak. ’ ’ 3 Hy 
ken homself byna nie meer as die nasaat van die pionier soos Stuart 
hom in 1854 beskryf het: „De Europese kennis van het zoogenaamde 
savoir vivre ontbreek hem geheel en al... .Een ongeloovige aan den 
Bijbel schuwen zij. Zij hebben zeer weinig wetenschappelijke kennis, 
denken nog dat de aarde onbeweeglijk is of stilstaat omdat zij dit 
in den Bijbel vinden. Zij kunnen niet goed lezen of schrijven, en 
nog minder rekenen... .Zelve geene wetenschappelijke kennie bezit- 
tende, zoo weten zij de kennis ook nog weinig te waarderen; van 
schilderen, musijk of dichtkunst hebben zij geen begrip. ’ ’ 4 

Waa,r die Bybel nou nie meer die enigste kultuurmiddel van 
die Afrikaner is nie, is dit te verwagte dat die godsdienstige sanksies 
wat so ’n belangrike plek in die sosiale gewete van die volk ingeneem 
het, van hulle krag sal verloor. Die Afrikaner redeneer nou meer in 
terme van die nuutste wetenskaplike teorieë: hy verlang al meer en 
meer dat sy Kerk wat hy nog lief het meer die moderne kennis en 
toestande in aanmerking sal neem. Omdat die fondamente van die 
karakter van die Afrikaner so diep en gesond, na ons meen, op 


2 The Origin and Character of the British People, p. 234. 

3 S. P. E. Boshoff, Beschouwinge en Fenten, p. 1. 

4 De Hollandsche Afrikanen, p. 211. 

blywende godsdienstige en etiese waardes gelê is, verwag ons dat hy 
veel van die egte, tiperende elemente in die volkstradisies sal behcvu. 
Sy oriëntasie in die nuwe wêreldtoestande en gedagterigtinge—iets 
wat onvermydelik is—sal wel groot wysiginge in sy tradisionele 
lewens- en wêreldbeskouing teweegbring, maar die kern van sy 
karakter, waardeur hy as Afrikaner getipeer word, so meen ons, sal 
rigtinggewend bly. Die Afrikaner kan nie maklik van wat werklik 
waarde het in sy verlede geskei word nie. 

Dit skyn ons dat daar geen vrees hcef te bestaan dat die Afrika- 
ners as ’n aparte volk hulle nie sal kan handhaaf in Suid-Afrika nie. 
Olive Schreiner het in die donkere dae van 1901 toe die voortbestaan 
van die Afriknaers as volk nie moontlik geskyn het nie, verseker 
gewees dat daar binne ’n halwe eeu geen Afrikaanssprekende volk 
meer sou wees nie: „In fifty years, fight against it as we wish, there 
will be no Boer in South Africa, speaking the Taal save as a curiosity; 
only the great Bnglish-speaking South African people. This move- 
ment cannot be hindered, it cannot be stayed: it is inevitable. ’ ’ 5 Die 
Afrikaners het as ’n vo'lk ’n wil om te lewe. Hulle het geweier om 
geangliseer te word. Elke poging tot anglisasie het by die Afrikaner 
’n sterke reaksie in die rigting van selfhandhawing in die lewe geroep. 
Die intense kulturele bedrywigheid wat ons nou deurleef, het ’n groot 
deel van sy motief in die drang om die voortbestaan van die Afri- 
kaanssprekende volk te verseker. Hy is besig om ’n eie kultuurryk- 
dom in te samel, en kultureel te funksioneer. Solank ’n volk verenig 
i& in dieselfde kerk, verbind is deur ’n gemeenskaplike taal, en 
verryk is deur ’n groeiende skat van kultuurvoortbrengsels, het hy 
’n toekoms, selfs ’n vrugbare toekoms. Dan is daar nog die element 
van die fisiese omgewing: behalwe deur geestelike invloede, is die 
Afrikaner gevorm tot wat hy is deur Suid-Afrika self. Die Suid- 
Afrikaner is deur Suid-Afrika verafrikaans. Byna op dieselfde tyd 
toe Olive Schreiner geskryf het wat ons hierbo aangehaal het, het 
Ramsay MacDonald geskryf: „They (d.w.s. die Afrikaners) have assi- 
milated South Africa; they are the native growth of the veldt, their 
roots are deep in its soil. In any race contest this gives them an 
enormous advantage, for it means that time is on their side; others 
ehange with the new conditions, they have long adapted themselves 
to the land. ’ ’ 6 

As die Afrikaner met sy snelle vermeerdering van kennis, en 
sy uitbreiding van kultuurskatte, getrou bly aan die beste tradisies 
van sy verlede, en die blywende sedelike en godsdienstige waardes 
waarop die volkskarakter gebou is, handhaaf, is daar vir hom ’n 
groot toekoms, en wag hom nog ’n vrugbare taak. 


5 Thoughts on South Africa, p. 323. 

6 What I saw in South Africa after the War, p. 13. 

